
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 167 


ΝΟΜΟΣ ΥΠ’ ΑΡΙΘ. 3883 

Υπηρεσιακή εξέλιξη καί ιεραρχία των στελεχών των Ενό¬ 
πλων Δυνάμεων - Θέματα διοίκησης των Ενόπλων 
Δυνάμεων, Στρατολογίας και συναφείς διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΠΡΩΤΟ ΜΕΡΟΣ 

ΥΠΗΡΕΣΙΑΚΗ ΕΞΕΛΙΞΗ ΚΑΙ ΙΕΡΑΡΧΙΑ 
ΤΩΝ ΣΤΕΛΕΧΩΝ ΤΩΝ ΕΝΟΠΛΩΝ ΔΥΝΑΜΕΩΝ 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Άρθρο 1 
Ορισμοί 

Για τις ανάγκες ερμηνείας του παρόντος νόμου: 
α.Ένοπλες Δυνάμεις (ΕΔ) είναι ο Στρατός Ξηρός (ΣΞ), το 
Πολεμικό Ναυτικό (ΠΝ) και η Πολεμική Αεροπορία (ΠΑ). 

β. Αξιωματικοί των ΕΔ είναι οι Αξιωματικοί του ΣΞ, του 
ΠΝ, της ΠΑ και των Κοινών Σωμάτων (ΚΣ). 

γ. Γενικά Επιτελεία (ΓΕ) είναι το Γενικό Επιτελείο 
Εθνικής Αμυνας (ΓΕΕΘΑ), το Γ ενικό Επιτελείο Στρατού 
(ΓΕΣ), το Γ ενικό Επιτελείο Ναυτικού (ΓΕΝ) και το Γ ενικό 
Επιτελείο Αεροπορίας (ΓΕΑ). 

δ. Οι βαθμοί των Αξιωματικών και η μεταξύ τους αντι¬ 
στοιχία μεταξύ των Κλάδων των ΕΔ είναι κατά ιεραρ¬ 
χική σειρά εξέλιξης οι ακόλουθοι: 


ΣΞ 

ΠΝ 

ΠΑ 

Κατώτεροι Αξιωματικοί 


Ανθυπολοχαγός 

Σημαιοφόρος 

Ανθυποσμηναγός 

Υπολοχαγός 

Ανθυποπλοίαρχος 

Υποσμηναγός 

Λοχαγός 

Υποπλοίαρχος 

Σμηναγός 

Ανώτεροι Αξιωματικοί 


Ταγματάρχης 

Πλωτάρχης 

Επισμηναγός 

Αντισυνταγματάρχης 

Αντιπλοίαρχος 

Αντιμήναρχος 

Συνταγματάρχης 

Πλοίαρχος 

Σμήναρχος 

Ανώτατοι Αξιωματικοί 


Ταξίαρχος 

Αρχιπλοίαρχος 

Τ αξίαρχος 

Υποστράτηγος 

Υποναύαρχος 

Υποπτέραρχος 

Αντιστράτηγος 

Αντιναύαρχος 

Αντιπτέραρχος 

Στρατηγός 

Ναύαρχος 

Πτέραρχος 


24 Σεπτεμβρίου 2010 

ε. Ανώτατα Στρατιωτικά Εκπαιδευτικά Ιδρύματα (ΑΣΕΙ), 
εκτός της Στρατιωτικής Σχολής Ευελπίδων (ΣΣΕ), της 
Σχολής Ναυτικών Δοκίμων (ΣΝΔ) και της Σχολής Ικάρων 
(ΣΙ), νοούνται και η Στρατιωτική Σχολή Αξιωματικών Σω¬ 
μάτων (ΣΣΑΣ) και η Σχολή Αξιωματικών Νοσηλευτικής 
(ΣΑΝ). 

στ. Ανώτερες Στρατιωτικές Σχολές Υπαξιωματικών 
(ΑΣΣΥ) είναι η Σχολή Μονίμων Υπαξιωματικών (ΣΜΥ), 
η Σχολή Μονίμων Υπαξιωματικών Ναυτικού (ΣΜΥΝ), η 
Σχολή Τεχνικών Υπαξιωματικών Αεροπορίας (ΣΤΥΑ), η 
Σχολή Ιπταμένων Ραδιοναυτιλίαν (ΣΙΡ) και η Σχολή Υπα- 
ξιωματικών Διοικητικών (ΣΥΔ). 

ζ. Καταληκτικός βαθμός είναι ο ανώτατος βαθμός 
στον οποίο είναι δυνατή η εν ενεργεία προαγωγή του 
Αξιωματικού υπό τους όρους και τις προϋποθέσεις του 
παρόντος νόμου. 

η. Μόνιμοι εξ Εφέδρων είναι οι αποστρατευθέντες 
μόνιμοι Αξιωματικοί που έχουν ανακληθεί από την εφε¬ 
δρεία στην ενέργεια. 

Θ/Εφεδροι εξ Εφέδρων και'Εφεδροι εξ Απονομής είναι 
οι Αξιωματικοί του άρθρου 53 του α.ν. 833/1937 (ΦΕΚ 
351 Α'/7.9.1937), καθώς και αυτοί που περιγράφονται στο 
άρθρο 39 του παρόντος νόμου, στους οποίους για ειδι¬ 
κούς λόγους έχει απονεμηθεί βαθμός Αξιωματικού και 
υπηρετούν ως τέτοιοι στις ΕΔ. 

ι. Κατατασσόμενοι με διαγωνισμό είναι οι Αξιωματικοί 
που έχουν επιτύχει σε διαγωνισμό που έχει διενεργηθεί 
από τα ΓΕ σύμφωνα με την κείμενη νομοθεσία, στους 
οποίους απονέμεται βαθμός Αξιωματικού. 

ια. Εθελοντές Μακράς Θητείας (ΕΜΘ) είναι οι στρα¬ 
τιωτικοί των νόμων 1848/1989 (ΦΕΚ 112 Α'/8.5.1989) και 
1513/1985 (ΦΕΚ 12 Α78.2.1985). 

ιβ. Τοποθέτηση είναι η αρχική ένταξη του στελέχους 
των ΕΔ σε οργανική θέση αμέσως μετά την ονομασία 
του ή την κατάταξή του μετά από διαγωνισμό, η ανά¬ 
ληψη υπηρεσίας στις μονάδες ή υπηρεσίες μετά την 
εξάλειψη των λόγων για τους οποίους βρισκόταν εκτός 
οργανικής δύναμης, καθώς και η ανάληψη υπηρεσίας 
σε μονάδες ή υπηρεσίες μετά την ανάκλησή του στην 
ενέργεια από την εφεδρεία. 

ιγ. Μετάθεση είναι η μετακίνηση του στελέχους των 
ΕΔ από τη θέση στην οποία υπηρετεί σε θέση διαφορε¬ 
τικής μονάδας ή υπηρεσίας προς κάλυψη υπηρεσιακών 
αναγκών. 






3484 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ιδ. Απόσπαση είναι η προσωρινή απομάκρυνση στε¬ 
λέχους των ΕΔ από τη θέση στην οποία υπηρετεί και 
η συνακόλουθη διάθεσή του σε διαφορετική θέση προς 
κάλυψη επειγουσών υπηρεσιακών αναγκών. 

ιε. Τόπος προτίμησης στελεχών των ΕΔ θεωρείται 
ο δήμος της επιλογής τους, εφόσον ο τόπος αυτός 
αποτελεί έδρα στρατιωτικής υπηρεσίας των ΕΔ και 
περιλαμβάνεται μεταξύ των κατωτέρω περιοριστικά 
αναφερόμενων: 

(1) Του τόπου γέννησης ή πολιτογράφησης ή εγγρα¬ 
φής στα δημοτολόγια των ίδιων ή των συζύγων τους. 

(2) Του τόπου στον οποίο υπηρετούν οι ίδιοι ή οι 
σύζυγοί τους. 

(3) Του τόπου στον οποίο έχουν ιδιόκτητη κατοικία 
οι ίδιοι ή οι σύζυγοί τους ή διαμένουν οι γονείς τους ή 
οι γονείς των συζύγων τους και 

(4) Του τόπου επιθυμίας επιχειρησιακής αξιοποίησής 
τους. 

ιστ. Ως Ανώτατα Εκπαιδευτικά Ιδρύματα (ΑΕΙ) νοούνται 
τα ιδρύματα ανώτατης εκπαίδευσης πανεπιστημιακού 
τομέα που αναφέρονται στην υποπερίπτωση αα) της 
παραγράφου Ια του άρθρου 2 του ν.3549/2007 (ΦΕΚ 
69/Α720.3.2007). 

ΚΕΦΑΛΑΙΟ Β' 

ΠΡΟΕΛΕΥΣΗ ΚΑΙ ΕΙΔΙΚΟΤΗΤΕΣ ΑΞΙΩΜΑΤΙΚΩΝ 

Αρθρο 2 
Προέλευση 

Το Σώμα των Αξιωματικών των ΕΔ αποτελούν: 
α. Οι απόφοιτοι ΑΣΕΙ. 

β. Σύμφωνα με τις σχετικές διατάξεις και τις προϋπο¬ 
θέσεις του παρόντος νόμου: 

(1) Οι προερχόμενοι από Ανθυπασπιστές αποφοίτους 
ΑΣΣΥ. 

(2) Οι Μόνιμοι εξ Εφέδρων. 

(3) Οι Έφεδροι εξ Εφέδρων και κατ’ Απονομή και οι 
αντίστοιχοι μονιμοποιούμενοι. 

(4) Οι κατατασσόμενοι με διαγωνισμό. 

(5) Οι προερχόμενοι από μονιμοποιηθέντες εθελοντές 
του ν.δ. 445/1974 (ΦΕΚ 160 Α710.6.1974) και του ν.705/1977 
(ΦΕΚ 279 Α726.9.1977). 

Αρθρο 3 

Διακρίσεις - Ειδικότητες 

1. Οι Αξιωματικοί του ΣΞ διακρίνονται σε: 
α. Όπλων: 

(1) Πεζικού 

(2) Ιππικού-Τεθωρακισμένων 

(3) Πυροβολικού 

(4) Μηχανικού 

(5) Διαβιβάσεων - Ηλεκτρονικού Πολέμου 

(6) Αεροπορίας Στρατού 
β. Σωμάτων: 

(1) Τεχνικού 

(2) Εφοδιασμού - Μεταφορών 

(3) Υλικού Πολέμου, με τις γενικές ειδικότητες: 

(α) Υλικού Πολέμου 

(β) Πυροτεχνουργών 

(4) Έρευνας-Πληροφορικής 

(5) Υγειονομικού, με τις γενικές ειδικότητες: 

(α) Ιατρού 

(β) Οδοντιάτρου 
(γ) Κτηνιάτρου 


(δ) Φαρμακοποιού 
(ε) Ψυχολόγου 
(στ) Νοσηλευτικής 

(ζ) Λοιπών Ειδικοτήτων, με τις γενικές ειδικότητες: 

(1) Διαχειριστών Υγειονομικού 

(2) Διοικητικών Υγειονομικού 

(6) Οικονομικού 

(7) Γεωγραφικού, με τις γενικές ειδικότητες: 

(α) Γεωγραφικού 

(β) Αρχιτεχνιτών Τυπογράφων 

(8) Ελεγκτικού. 

(9) Στρατιωτικών Γραμματέων, με τις γενικές ειδικό¬ 
τητες: 

(α) Στρατιωτικών Γ ραμματέων 
(β) Διερμηνέων 

(10) Ταχυδρομικού 

(11) Μουσικού 

(12) Φροντιστών, με τις γενικές ειδικότητες που υπά¬ 
γονται στα αντίστοιχα Οπλα: 

(α) Πεζικού 

(β) Ιππικού - Τεθωρακισμένων 
(γ) Πυροβολικού 
(δ) Μηχανικού 

(ε) Διαβιβάσεων - Ηλεκτρονικού Πολέμου 
(στ) Τεχνικού 

(13) Αρχιτεχνιτών Όπλων, με τις γενικές ειδικότητες 
που υπάγονται στα αντίστοιχα Όπλα: 

(α) Πεζικού 

(β) Ιππικού-Τεθωρακισμένων 
(γ) Πυροβολικού 
(δ) Μηχανικού 

(ε) Διαβιβάσεων - Ηλεκτρονικού Πολέμου 
(στ) Αεροπορίας Στρατού 

(14) Αρχιτεχνιτών Σωμάτων, με τις γενικές ειδικότητες 
που υπάγονται στα αντίστοιχα Σώματα: 

(α) Τεχνικού 

(β) Εφοδιασμού και Μεταφορών 
(γ) Υλικού Πολέμου 

(δ) Αρχιτεχνίτη Έρευνας - Πληροφορικής 
(ε) Υγειονομικού και Κτηνιατρικού Υλικού. 

2. Οι Αξιωματικοί του ΠΝ διακρίνονται σε: 
α. Μαχίμους 

β. Μηχανικούς 
γ. Σωμάτων: 

(1) Οικονομικού 

(2) Υγειονομικού, με τις γενικές ειδικότητες: 

(α) Ιατρού 

(β) Οδοντιάτρου 
(γ) Κτηνιάτρου 
(δ) Φαρμακοποιού 
(ε) Ψυχολόγου 
(στ) Νοσηλευτικής 

(3) Ειδικοτήτων. 

3. Οι Αξιωματικοί της ΠΑ διακρίνονται σε: 
α. Ιπτάμενους 

β. Μηχανικούς (Αεροσκαφών, Τηλεπικοινωνιών - Ηλε¬ 
κτρονικών και Αεροπορικών Εγκαταστάσεων) 
γ. Αεράμυνας 
δ. Σωμάτων: 

(1) Οικονομικών 

(2) Υγειονομικών, με τις γενικές ειδικότητες: 

(α) Ιατρού 

(β) Οδοντιάτρου 

(γ) Κτηνιάτρου 
(δ) Φαρμακοποιού 
(ε) Ψυχολόγου 
(στ) Νοσηλευτικής 

(3) Εφοδιαστών 

(4) Διοικητικών 

(5) Μετεωρολόγων 

(6) Έρευνας-Πληροφορικής 

(7) Ραδιοναυτίλων 

(8) Τεχνικής Υποστήριξης (Μηχανικών, Οπλουργών, 
Αεράμυνας, Ηλεκτρολόγων, Τηλεπικοινωνιών-Ηλεκτρο- 
νικών, Συντηρητών Αεροπορικών Εγκαταστάσεων, Εφο¬ 
διαστούν) 

(9) Υπηρεσιών Υποστήριξης (Διοικητικών, Πληροφο¬ 
ριών, Μετεωρολόγων, Οικονομικών, Αμυνας Αεροδρο¬ 
μίων) 

(10) Μουσικών. 

4. Οι Αξιωματικοί των ΚΣ διακρίνονται σε: 
α. Στρατολογικού - Στρατιωτικών Νομικών Συμβούλων 
(ΣΣΝΣ) 

β. Στρατιωτικών Δικαστικών Γραμματέων (ΣΔΓ) 
γ. Στρατιωτικών Ιερέων 
δ. Διοικητικούς Στρατολογικού. 

ΚΕΦΑΛΑΙΟ Γ 

ΥΠΗΡΕΣΙΑΚΕΣ ΜΕΤΑΒΟΛΕΣ 

Άρθρο 4 
Γενικά 

1. Τα στελέχη των ΕΔ τοποθετούνται, μετατίθενται 
και αποσπώνται με πλήρως αιτιολογημένη απόφαση 
του Υπουργού Εθνικής Άμυνας μετά από γνώμη του 
αρμόδιου κατά Κλάδο Συμβουλίου Μεταθέσεων. Η αρ¬ 
μοδιότητα τοποθέτησης, μετάθεσης και απόσπασης 
στελεχών των ΕΔ δύναται να μεταβιβαστεί, γενικά ή 
κατά κατηγορία στελεχών, με απόφαση του Υπουργού 
Εθνικής Αμυνας. 

2. Κατά τη διενέργεια των μεταβολών αυτών του προ¬ 
σωπικού των ΕΔ λαμβάνονται υπόψη τα κριτήρια των 
επόμενων άρθρων. 

3. Κατά τη διάρκεια της σταδιοδρομίας των στελεχών 
των ΕΔ η διοίκηση υποχρεούται να τους παρέχει τη 
δυνατότητα να υπηρετήσουν για χρονικό διάστημα συ¬ 
νολικά πέντε (5) ετών σε θέσεις στις οποίες η συντάξιμη 
υπηρεσία προσμετράται στο διπλάσιο ή στο τριπλάσιο 
σύμφωνα με την εκάστοτε υφιστάμενη νομοθεσία. 

Άρθρο 5 

Τακτικές και Έκτακτες μεταθέσεις 

1. Οι μεταθέσεις διακρίνονται σε τακτικές και έκτα¬ 
κτες: 

α. Για τις τακτικές μεταθέσεις των στελεχών των ΕΔ 
λαμβάνονται υπόψη τα παρακάτω αναφερόμενα κατά 
σειρά σπουδαιότητας κριτήρια: 

(1) Υπηρεσιακά κριτήρια, τα οποία συνδέονται με τις 
εκάστοτε υφιστάμενες υπηρεσιακές ανάγκες, καθώς 
και με την εμπειρία και την υπηρεσιακή απόδοση του 
στελέχους και συγκεκριμένα: 

(α) Την αύξηση της μαχητικής ικανότητας των ΕΔ. 

(β) Την κάλυψη των υπηρεσιακών αναγκών. 

(γ) Την απόκτηση των απαιτούμενων προσόντων για 
την υπηρεσιακή εξέλιξη κάθε στελέχους. 

(δ) Τα στοιχεία του ατομικού φακέλου και την αρ¬ 
χαιότητα. 


(ε) Την απόκτηση, όπου απαιτείται, εμπειρίας και γνώ¬ 
σεων. 

(2) Κοινωνικά κριτήρια, δηλαδή την προτίμηση των 
στελεχών με βάση και: 

(α) Την οικογενειακή τους κατάσταση. Οι πολύτεκνοι, 
οι γονείς τριών (3) τέκνων, οι οικογένειες με έναν (1) 
γονέα, καθώς και οι πάσχοντες από ανίατα ή δυσίατα 
νοσήματα μετατίθενται μόνο κατόπιν πρότερης σχε¬ 
τικής αναφοράς τους. Για τον προσδιορισμό του εν 
λόγω κριτηρίου, ως μέλη της οικογένειας θεωρούνται 
ο σύζυγος και τα άγαμα παιδιά ηλικίας μέχρι δεκαοκτώ 
(18) ετών ή μέχρι είκοσι πέντε (25) ετών εάν φοιτούν σε 
σχολές τριτοβάθμιας εκπαίδευσης, της φοίτησης βεβαι- 
ούμενης με πιστοποιητικό της οικείας Σχολής, καθώς και 
τα ανίκανα για εργασία, λόγω αναπηρίας, άγαμα παιδιά 
ανεξάρτητα από ηλικία. Η ανικανότητα για εργασία πι¬ 
στοποιείται από την Ανωτάτη κατά κλάδο Υγειονομική 
Επιτροπή, ύστερα από αίτηση του ενδιαφερομένου. 

(β) Λόγους υγείας του ίδιου ή μέλους της οικογένειάς 
του. 

(γ) Αιτήματα συνυπηρέτησης (με συζύγους στρατιω¬ 
τικούς, αστυνομικούς, συνοριακούς φύλακες, ειδικούς 
φρουρούς, λιμενικούς, πυροσβεστικούς υπαλλήλους, 
δικαστικούς λειτουργούς και υπαλλήλους του Δημοσί¬ 
ου ή Νομικών Προσώπων Δημοσίου Δικαίου ή Νομικών 
Προσώπων Ιδιωτικού Δικαίου του ευρύτερου Δημόσιου 
Τ ομέα). 

(δ) Τον τόπο προτίμησής τους, όπως αυτός καθορί¬ 
ζεται στο άρθρο 6. 

(ε) Την ηλικία και τις σπουδές των τέκνων. 

(στ) Τη διάθεση στέγης. 

(3) Αντικειμενικά κριτήρια, τα οποία καθορίζονται από 
το πλέγμα των παραγόντων που συνυπολογιζόμενοι 
επηρεάζουν τις συνθήκες διαβίωσης του προσωπικού 
και συνοψίζονται στους εξής: 

(α) Απόσταση από τη μεθόριο. 

(β) Πληθυσμός της περιοχής. 

(γ) Απόσταση από έδρα Δήμου. 

(δ) Τουριστικός χαρακτήρας της περιοχής. 

(ε) Μέσα μεταφοράς, σε συνάρτηση και με τις καιρικές 
συνθήκες. 

(στ) Κλιματολογικές συνθήκες. 
β.Έκτακτες μεταθέσεις μπορούν να ενεργούνται οπο¬ 
τεδήποτε και ανεξάρτητα από τα αντικειμενικά κριτήρια 
και το χρόνο παραμονής στην ίδια περιοχή μετάθεσης, 
στις παρακάτω περιοριστικά αναφερόμενες περιπτώ¬ 
σεις: 

(1) Γ ια αποδεδειγμένους και ειδικά αιτιολογημένους 
υπηρεσιακούς ή προσωπικούς λόγους. 

(2) Σε περίπτωση διάπραξης σοβαρού πειθαρχικού 
παραπτώματος, το οποίο δημιουργεί γενικότερο πρό¬ 
βλημα πειθαρχίας ή ηθικής τάξεως, με απόφαση του 
Αρχηγού του οικείου Κλάδου, στην οποία πρέπει να 
γίνεται ειδική μνεία για την αναγκαιότητα ή μη της 
μετάθεσης του κρινόμενου. 

(3) Σε περίπτωση παραπομπής σε δίκη για κακούργη¬ 
μα με αμετάκλητο δικαστικό βούλευμα ή αμετάκλητης 
καταδίκης για κακούργημα. 

(4) Όταν καταργείται ή μετεγκαθίσταται στρατόπεδο, 
καθώς και όταν καταργείται μονάδα ή Υπηρεσία των 
ΕΔ. 

(5) Για σοβαρό συμβάν, που αφορά το ίδιο το στέλεχος 
ή μέλος της οικογένειάς του. 

(6) Σε περίπτωση θανάτου συζύγου ή τέκνου ή πάθη¬ 
σης αυτών ή του στελέχους των ΕΔ από ανίατο ή δυ- 
σίατο νόσημα, ύστερα από γνωμοδότηση της Ανώτατης 
κατά κλάδο Υγειονομικής Επιτροπής. 

(7) Ύστερα από αίτηση αμοιβαίας μετάθεσης, υπό την 
προϋπόθεση ότι αιτιολογημένα δεν διαταράσσεται η 
πλήρωση υπηρεσιακών αναγκών. 

(8) Για λόγους συνυπηρέτησης με σύζυγο στρατιωτικό, 
δημόσιο υπάλληλο, αστυνομικό ή συνοριακό φύλακα, 
ειδικό φρουρό, λιμενικό, πυροσβεστικό υπάλληλο ή δι¬ 
καστικό λειτουργό. 

2. Στον τόπο προτίμησής τους υπηρετούν υποχρεω¬ 
τικά στελέχη με σύζυγο ή τέκνα με αναπηρία. 

3. Η ανωτέρω παράγραφος 2 δεν τυγχάνει εφαρμογής 
σε περιπτώσεις που το Συμβούλιο Μεταθέσεων του 
άρθρου 8 αποφασίσει με ειδικά αιτιολογημένη απόφασή 
του ότι συντρέχουν προς τούτο σοβαροί υπηρεσιακοί 
λόγοι. 

4. Γ ια τις τακτικές μεταθέσεις ανωτάτων Αξιωματι¬ 
κών λαμβάνονται υπόψιν αποκλειστικά τα υπηρεσιακά 
κριτήρια των περιπτώσεων (α) και (β) της παραγράφου 
1α(1) του παρόντος άρθρου. 

5. Γ ια τις τακτικές μεταθέσεις των στελεχών των ΕΔ 
εντός της ίδιας φρουράς δεν λαμβάνονται υπόψη τα κρι¬ 
τήρια που αναφέρονται στις περιπτώσεις (2) και (3) του 
εδαφίου α' της παραγράφου 1 του παρόντος άρθρου. 

6. Στρατιωτικός με σύζυγο που είναι στρατιωτικός και 
υπηρετεί στο εξωτερικό, δύναται να υποβάλει αναφορά 
μετάθεσής του, για συνυπηρέτηση σε υπηρεσία του 
Υπουργείου Εθνικής Άμυνας, που βρίσκεται στο εξω¬ 
τερικό στην ίδια πόλη με την αρχή που υπηρετεί ο ή η 
σύζυγος ή στην ίδια την αρχή ή σε αρχή που εδρεύει 
στην ίδια πόλη, μόνο σε θέσεις πέραν των προβλεπο- 
μένων και για χρονικό διάστημα μέχρι τρία (3) έτη. Η 
μετάθεση γίνεται με απόφαση του Υπουργού Εθνικής 
Άμυνας, κατόπιν εισήγησης του Αρχηγού του οικείου 
Κλάδου. Οι μετατιθέμενοι στρατιωτικοί δεν λαμβάνουν 
επιμίσθιο ή επίδομα υπηρεσίας αλλοδαπής, αλλά μόνο 
τις αποδοχές εσωτερικού. Ο χρόνος της μετάθεσης 
λογίζεται ως χρόνος πραγματικής υπηρεσίας. 

Άρθρο 6 

Τόπος Προτίμησης 

1. Ολα τα στελέχη των ΕΔ υποβάλλουν δήλωση του 
τόπου προτίμησής τους. Αλλαγή του τόπου προτίμησης 
επιτρέπεται μόνο για λόγους οποιοσδήποτε μεταβο¬ 
λής των στοιχείων της περίπτωσης ιε' του άρθρου 1. 
Η αλλαγή του τόπου προτίμησης λαμβάνεται υπόψη 
για τις τακτικές μεταθέσεις του αμέσως επόμενου της 
δήλωσης ημερολογιακού έτους. 

2. Η δήλωση του τόπου προτίμησης υποβάλλεται ιε¬ 
ραρχικά, συνοδευόμενη από υπεύθυνη δήλωση ότι τα 
αναφερόμενα σε αυτήν στοιχεία είναι ακριβή και αντα- 
ποκρίνονται στην πραγματικότητα. 

3. Μέσα στο ίδιο ημερολογιακό έτος δικαιολογείται 
μόνο μια αλλαγή τόπου προτίμησης. 

Άρθρο 7 
Αποσπάσεις 

1. Απόσπαση στελεχών των ΕΔ επιτρέπεται μόνο για 
την αντιμετώπιση σοβαρών και επειγουσών υπηρεσι¬ 
ακών αναγκών προσωρινού χαρακτήρα με απόφαση 
του Υπουργού Εθνικής Αμυνας μετά από γνώμη των 


οικείων κατά κλάδο Συμβουλίων Μεταθέσεων. Η σχετική 
αρμοδιότητα του Υπουργού μπορεί να μεταβιβαστεί με 
απόφασή του συνολικά ή για κατηγορίες στελεχών. 

2. Απόσπαση για προσωπικούς λόγους είναι δυνατή 
κατ’ εξαίρεση και εφόσον οι ανάγκες της υπηρεσίας 
το επιτρέπουν. 

3. Η διάρκεια των ανωτέρω αποσπάσεων δεν μπορεί 
να υπερβαίνει τους έξι (6) μήνες. 

4. Η απόσπαση παύει αυτοδικαίως όταν λήξει το χρο¬ 
νικό όριο της παραγράφου 3 του παρόντος άρθρου, 
οπότε και τα στελέχη των ΕΔ με τη λήξη της απόσπα¬ 
σης επανέρχονται υποχρεωτικά στη θέση τους χωρίς 
άλλη διατύπωση. 

5. Η απόσπαση μπορεί να παύει οποτεδήποτε πριν 
από τη λήξη του χρονικού ορίου της παραγράφου 3 
του παρόντος άρθρου για λόγους αναγόμενους στην 
υπηρεσία. 

6. Ειδικές διατάξεις διατηρούνται σε ισχύ. 

Άρθρο 8 

Συγκρότηση Συμβουλίων Μεταθέσεων - Προσφυγές 

1. Με απόφαση του Υπουργού Εθνικής Άμυνας καθο¬ 
ρίζεται η συγκρότηση των κατά Κλάδο Συμβουλίων Με¬ 
ταθέσεων και η λειτουργία τους. Με την απόφαση αυτή 
εξειδικεύονται τα κατά Κλάδο κριτήρια τοποθετήσεων 
και μεταθέσεων ανάλογα με τις συνθήκες λειτουργί¬ 
ας και τις ειδικότερες ανάγκες της υπηρεσίας και η 
δυνατότητα προσωρινής αναστολής τους, οι προϋπο¬ 
θέσεις εφαρμογής της παραγράφου 2 του άρθρου 5 
του παρόντος νόμου, καθώς και κάθε άλλη αναγκαία 
λεπτομέρεια. 

2. Η απόφαση της τοποθέτησης, μετάθεσης ή από¬ 
σπασης κοινοποιείται στους ενδιαφερομένους αμελλητί. 
Αυτοί έχουν δικαίωμα άσκησης ενδικοφανούς προσφυ¬ 
γής κατά της απόφασης εντός προθεσμίας πέντε (5) 
ημερών από την κοινοποίησή της, προς το διοικητικό 
όργανο που την εξέδωσε, το οποίο υποχρεούται να 
απαντήσει αιτιολογημένα εντός δεκαπέντε (15) ημερών 
από την ημερομηνία της υποβολής της. Κατά τη διάρ¬ 
κεια της προθεσμίας και ενόσω εκκρεμεί η ασκηθείσα 
προσφυγή αναστέλλεται η εκτέλεση της απόφασης. 
Μετά την άπρακτη πάροδο της προθεσμίας υποβολής 
προσφυγής ή την απάντηση επί των προσφυγών που 
τυχόν υποβληθούν, οι πίνακες του προς τοποθέτηση, 
μετάθεση ή απόσπαση προσωπικού κυρώνονται από 
τον Υπουργό Εθνικής Άμυνας. 

3. Οι διατάξεις της προηγούμενης παραγράφου δεν 
τυγχάνουν εφαρμογής για τους ανώτατους Αξιωμα¬ 
τικούς, λόγω της κρισιμότητας των καθηκόντων που 
αντιστοιχούν στο βαθμό τους. 

Άρθρο 9 
Μετατάξεις 

1. Μόνιμοι Υπαξιωματικοί και Ανθυπασπιστές που προ¬ 
έρχονται από ΑΣΣΥ, έχουν συμπληρώσει τουλάχιστον 
πέντε (5) έτη πραγματικής υπηρεσίας από την ονομα¬ 
σία τους ως Υπαξιωματικών και είναι πτυχιούχοι ΑΕΙ 
ή κάτοχοι ισότιμου αναγνωρισμένου τίτλου σπουδών 
αλλοδαπής μπορούν να μετατάσσονται στο Σώμα των 
Αξιωματικών με ειδικότητα Αξιωματικού, όπως αυτές πε- 
ριγράφονται στο άρθρο 3, κατά τις ισχύουσες διατάξεις 
προς κάλυψη κενών οργανικών θέσεων Ανθυπολοχαγού 
και αντιστοίχων με απόφαση του οικείου κατά Κλάδο 

Ανωτάτου Συμβουλίου, ως πληρούντες τα κριτήρια του 
άρθρου 12. 

2. ΕΜΘ που έχουν συμπληρώσει τουλάχιστον πέντε (5) 
έτη πραγματικής υπηρεσίας και είναι πτυχιούχοι ΑΕΙ ή 
κάτοχοι ισότιμου αναγνωρισμένου τίτλου σπουδών αλλο¬ 
δαπής μπορούν να μετατάσσονται στο Σώμα των Μονί¬ 
μων Υπαξιωματικών με την ειδικότητά τους προς κάλυψη 
κενών οργανικών θέσεων του βαθμού τον οποίο φέρουν, 
με απόφαση του οικείου κατά Κλάδο Ανωτάτου Συμβου¬ 
λίου, ως πληρούντες τα κριτήρια του άρθρου 12. 

Άρθρο 10 

Διαδικασία μετατάξεων 

1. Με απόφαση του Ανώτατου κατά Κλάδο Συμβουλίου, 
που εκδίδεται μέχρι 31 Μα'ΐου εκάστου έτους, καθορίζο¬ 
νται σύμφωνα με τις υφιστάμενες υπηρεσιακές ανάγκες 
οι θέσεις και οι ειδικότητες που μπορούν να καλυφθούν 
με μετάταξη. Οι θέσεις αυτές προκηρύσσονται και δη¬ 
μοσιεύονται με μέριμνα του οικείου ΓΕ. Το ειδικότερο 
περιεχόμενο της εκάστοτε προκήρυξης, όπως οι θέσεις, 
οι ειδικότητες, τα προσόντα των μετατασσομένων, η 
διαδικασία, τα κριτήρια επιλογής και κάθε άλλη λεπτο¬ 
μέρεια καθορίζονται με απόφαση του Υπουργού Εθνικής 
Άμυνας κατόπιν πρότασης του οικείου Κλάδου. 

2. Οι επιθυμούντες να μεταταγούν υποβάλλουν μέχρι 
30 Σεπτεμβρίου εκάστου έτους σχετική αίτηση προς τη 
Μονάδα ή Υπηρεσία που υπηρετούν. Οι εν λόγω αιτή¬ 
σεις αξιολογούνται από το οικείο κατά Κλάδο Ανώτατο 
Συμβούλιο. 

3. Η αίτηση με το συνημμένο σε αυτήν επικυρωμέ¬ 
νο αντίγραφο του πτυχίου του προηγούμενου άρθρου 
υποβάλλεται από τη Μονάδα ή Υπηρεσία στην οποία 
υπηρετεί ο ενδιαφερόμενος εντός δέκα (10) ημερών από 
τη λήξη της παραπάνω προθεσμίας προς την αρμόδια 
Διεύθυνση του οικείου Κλάδου των ΕΔ. 

4. Οι αρμόδιες Διευθύνσεις των ανωτέρω Κλάδων: 

α. Συγκεντρώνουν τα στοιχεία που απαιτείται να τε¬ 
θούν υπόψιν του Ανωτάτου Συμβουλίου και τα διαβιβά¬ 
ζουν στη Γραμματεία του. 

β. Προωθούν προς έκδοση Προεδρικό Διάταγμα με¬ 
τάταξης και ονομασίας των κριθέντων ως μετατασ¬ 
σομένων. 

Άρθρο 11 

Αρμοδιότητες Ανώτατου Συμβουλίου - Πίνακες 

Το Ανώτατο Συμβούλιο του οικείου Κλάδου: 

α. Προσδιορίζει τις θέσεις και τις ειδικότητες στις 
οποίες δύνανται να μεταταγούν οι ενδιαφερόμενοι ανα- 
λόγως του αντικειμένου του πτυχίου τους. 

β. Καταρτίζει πίνακες υποψηφίων για κάθε ειδικότητα, 
στις οποίες περιλαμβάνονται όλοι οι υποψήφιοι των 
οποίων το υποβληθέν πτυχίο προσιδιάζει στις αντίστοι¬ 
χες ειδικότητες κατ’ απόλυτη σειρά αρχαιότητας. 

γ. Αξιολογεί και επιλέγει με ειδικά αιτιολογημένη από¬ 
φαση από τους πίνακες υποψηφίων ειδικότητας κατ’ 
απόλυτη σειρά αρχαιότητας όσους πληρούν τα κρι¬ 
τήρια του άρθρου 12, τερματίζοντας την κρίση με την 
πλήρωση της τελευταίας των κενών οργανικών θέσεων 
της ειδικότητας. 

δ. Καταρτίζει πίνακα: 

(1) Μετατασσόμενων, όπου περιλαμβάνονται όσοι επε- 
λέγησαν για την κάλυψη κενών οργανικών θέσεων ανά 
ειδικότητα. 


(2) Μη μετατασσομένων, στον οποίο περιλαμβάνονται 
όσοι το αντικείμενο του πτυχίου των οποίων δεν προ¬ 
σιδιάζει σε ειδικότητα Αξιωματικού ή Υπαξιωματικού, 
δεν πληρούν τα κριτήρια του άρθρου 12 ή δεν κρίθηκαν 
λόγω κάλυψης των διαθέσιμων κενών θέσεων. 

Άρθρο 12 

Κριτήρια 

1. Για την αξιολόγηση της αίτησης μετάταξης λαμβά- 
νονται υπόψιν τα εξής: 

α. Το αντικείμενο και ο βαθμός του υποβληθέντος 
πτυχίου, το οποίο πρέπει να προσιδιάζει σε ειδικότητα 
της προς κάλυψη θέσης, όπως αυτές καθορίζονται στο 
άρθρο 3 του παρόντος νόμου. 

β. Η κατοχή μεταπτυχιακού τίτλου σπουδών, αναλό- 
γως του αντικειμένου τους. 

γ. Τα ουσιαστικά προσόντα του ενδιαφερομένου της 
τελευταίας δεκαετίας, ο βαθμός των οποίων πρέπει να 
είναι τουλάχιστον «λίαν καλώς». 

δ. Ο βαθμός αποφοίτησης του ενδιαφερομένου από τα 
προβλεπόμενα σχολεία της ειδικότητάς τους, ο οποίος 
πρέπει να είναι «εξαίρετα». 

ε. Οι τυχόν πειθαρχικές ποινές που έχουν επιβληθεί 
στον ενδιαφερόμενο την τελευταία δεκαετία, αναλό- 
γως του χρόνου επιβολής τους και της βαρύτητας της 
παράβασης, κατά την αιτιολογημένη κρίση του οικείου 
Συμβουλίου. 

2. Απορρίπτονται οι αιτήσεις εκείνων που έχουν κα¬ 
ταδικαστεί αμετάκλητα για κακούργημα, κλοπή, υπε¬ 
ξαίρεση (κοινή και στην υπηρεσία), απάτη, εκβίαση, 
πλαστογραφία, δωροδοκία ή δωροληψία, καταπίεση, 
απιστία περί την υπηρεσία, παράβαση καθήκοντος, συ¬ 
κοφαντική δυσφήμιση καθ’ υποτροπή, εγκλήματα κατά 
της γενετήσιας ελευθερίας και οικονομικής εκμετάλλευ¬ 
σης της γενετήσιας ζωής, καθώς και για τα αδικήματα 
των άρθρων 15 έως και 41, 46 έως και 48, 51, 69 έως 71, 
82 έως και 85, 92 έως και 139,140,142 έως και 155 του 
Στρατιωτικού Ποινικού Κώδικα. 

Άρθρο 13 

Προσφυγές - Κύρωση Πινάκων 

1. Η απόφαση του Ανωτάτου κατά Κλάδο Συμβουλίου 
κοινοποιείται στους ενδιαφερομένους εντός δέκα (10) 
ημερών από το τέλος των εργασιών του. Αυτοί έχουν 
δικαίωμα άσκησης ενδικοφανούς προσφυγής προς τον 
Υπουργό Εθνικής Αμυνας κατά της απόφασης εντός 
προθεσμίας πέντε (5) ημερών από την κοινοποίησή 
της, ο οποίος υποχρεούται να απαντήσει εντός είκοσι 
(20) ημερών από την ημερομηνία της υποβολής της, 
κατόπιν πρότερης υποβολής αιτιολογημένης γνώμης 
του αρμόδιου κατά κλάδο Ανωτάτου Συμβουλίου. Η 
αρμοδιότητα του Υπουργού Εθνικής Αμυνας για την 
εξέταση και απάντηση της προσφυγής αυτής δύναται 
να μεταβιβαστεί, γενικά ή κατά κατηγορία στελεχών, 
με απόφασή του. 

2. Μετά την άπρακτη πάροδο της προθεσμίας υπο¬ 
βολής της παραπάνω προσφυγής ή την απάντηση επί 
της προσφυγής που τυχόν υποβληθεί, οι πίνακες μετα¬ 
τασσομένων συντάσσονται εις διπλούν και κυρώνονται 
από τον Υπουργό Εθνικής Άμυνας. Η μετάταξη στο Σώμα 
των Αξιωματικών ή Υπαξιωματικών και ο καθορισμός 
ειδικότητας, οι προαγωγές καθώς και η ένταξη των 
μετατασσομένων στη νέα επετηρίδα ενεργείται με προ- 

εδρικό διάταγμα, το οποίο εκδίδεται μετά από πρόταση 
του Υπουργού Εθνικής Αμυνας. 

3. Οι μεταταγέντες εγγράφονται στην επετηρίδα της 
νέας ειδικότητάς τους μετά τους υπηρετούντες ομοι- 
οβάθμους τους και εξομοιώνονται πλήρως με τους τε¬ 
λευταίους ως προς τις υποχρεώσεις και τα δικαιώματά 
τους, πλην αυτών της μετάταξης. 

ΚΕΦΑΛΑΙΟ Δ' 

ΑΞΙΟΛΟΓΗΣΗ, ΕΞΕΛΙΞΗ ΚΑΙ ΙΕΡΑΡΧΙΑ 
Αρθρο 14 

Σύστημα Αξιολόγησης 

1. Τα ουσιαστικά προσόντα των στελεχών των ΕΔ αξι¬ 
ολογούνται με σύστημα αξιολόγησης, το οποίο διέπεται 
από τις αρχές της αμεροληψίας και της αξιοκρατίας, 
με βάση την επαγγελματική ικανότητα των στελεχών 
και την αποδοτικότητά τους. 

2. Με προεδρικό διάταγμα, που εκδίδεται με πρόταση 
του Υπουργού Εθνικής Αμυνας μετά από γνώμη του 
ΣΑΓΕ, καθορίζονται οι προϋποθέσεις αξιολόγησης, το 
αντικείμενο και τα κριτήρια αξιολόγησης, ο χρόνος, η 
συχνότητα, ο τύπος, η διαδικασία και τα όργανα αξι¬ 
ολόγησης, τα δικαιώματα και οι εγγυήσεις υπέρ των 
στελεχών των ΕΔ σε σχέση με αυτήν, οι διαδικασίες 
διοικητικών προσφυγών, οι προϋποθέσεις εφαρμογής 
της παραγράφου 1 του άρθρου 35 και κάθε άλλη ανα¬ 
γκαία λεπτομέρεια. 

Άρθρο 15 

Συμβούλια Κρίσεων 

1. Αρμόδια Συμβούλια για τις κρίσεις και τις επανα- 
κρίσεις των Αξιωματικών είναι: 

α. Το Συμβούλιο Αρχηγών Γενικών Επιτελείων (ΣΑΓΕ). 

β. Τα Ανώτατα Συμβούλια Κρίσεων των Κλάδων των 
ΕΔ. 

γ. Τα Συμβούλια Προαγωγών Αξιωματικών (ΣΠΑ). 

2. Τα παραπάνω Συμβούλια Κρίσεων αποτελούνται 
από ανώτατους Αξιωματικούς, που κατέχουν οργανικές 
θέσεις εσωτερικού. 

3. Η συμμετοχή του Προέδρου, των μελών και του 
εισηγητή, εφόσον ο τελευταίος είναι αρχαιότερος του 
κρινομένου, είναι υποχρεωτική. Σε περίπτωση αδυναμίας 
συμμετοχής κάποιου μέλους, ορίζεται να συμμετάσχει, 
στις περιπτώσεις που αυτό προβλέπεται από τις διατά¬ 
ξεις του παρόντος νόμου, ένα από τα αναπληρωματικά 
μέλη, που καθορίζονται στη διαταγή συγκρότησης του 
Συμβουλίου. 

4. Οι αποφάσεις των Συμβουλίων λαμβάνονται κατά 
πλειοψηφία του συνόλου των μελών τους και, σε περί¬ 
πτωση ισοψηφίας, υπερισχύει η ψήφος του Προέδρου. Ο 
εισηγητής δεν συμμετέχει στο Συμβούλιο με ψήφο, πλην 
των περιπτώσεων που εισηγητής ορίζεται ο Αρχηγός 
του οικείου Κλάδου. 

5. Το ΣΑΓΕ συγκαλείται για τη διενέργεια κρίσεων: 

α. Των Αντιστρατήγων, Αντιναυάρχων, Αντιπτεράρχων, 

Υποναυάρχων, Υποπτεράρχων και των ανωτάτων Αξιω¬ 
ματικών των ΚΣ, για παραμονή ή αποστρατεία. 

β. Των Υποστρατήγων, Υποναυάρχων, Υποπτεράρχων, 
Αρχιπλοιάρχων και Ταξιάρχων ΠΑ, για πλήρωση κενών 
θέσεων στους βαθμούς Αντιστρατήγου, Αντιναυάρχου, 
Αντιπτεράρχου, Υποναυάρχου και Υποπτεράρχου, αντί¬ 
στοιχα. 


γ. Των Ταξιάρχων Στρατολογίας - Στρατιωτικών Νο¬ 
μικών Συμβούλων, για πλήρωση κενής θέσης. 

6. Το ΣΑΓΕ συγκροτείται από τον Αρχηγό ΓΕΕΘΑ 
ως Πρόεδρο και τους Αρχηγούς των λοιπών ΓΕ ως 
μέλη. Η παρουσία του Προέδρου και των μελών είναι 
υποχρεωτική. Αναπλήρωση Αρχηγού Κλάδου στο ΣΑΓΕ 
επιτρέπεται μόνο μετά από απόφαση του Κυβερνητικού 
Συμβουλίου Εξωτερικών και Αμυνας (ΚΥΣΕΑ). 

7. Το ΣΑΓΕ κρίνει τους Αντιστρατήγους, Αντιναυάρ¬ 
χους, Αντιπτεράρχους, Υποναυάρχους, Υποπτεράρχους 
και τον Υποστράτηγο Στρατολογίας - Στρατιωτικών 
Νομικών Συμβούλων για παραμονή ή αποστρατεία και 
εισηγητής ορίζεται ο Αρχηγός του οικείου Κλάδου. 

8. Το ΣΑΓΕ κρίνει τους Ταξιάρχους Στρατολογίας- 
Στρατιωτικών Νομικών Συμβούλων, για παραμονή ή 
αποστρατεία, συμπληρούμενο από τον Υποστράτηγο 
Διευθυντή του Σώματος εφόσον αυτός δεν έχει απο¬ 
στρατευτεί, διαφορετικά δεν συμπληρώνεται. 

9. Το ΣΑΓΕ κρίνει τους Υποναυάρχους, Υποπτεράρχους 
και Ταξιάρχους Στρατολογίας - Στρατιωτικών Νομικών 
Συμβούλων για πλήρωση κενών θέσεων και εισηγητής 
ορίζεται ο Αρχηγός του οικείου Κλάδου. 

10. Το ΣΑΓΕ κρίνει τους Υποστρατήγους, Αρχιπλοιάρ¬ 
χους και Ταξιάρχους της ΠΑ, για πλήρωση κενών θέσε¬ 
ων, συμπληρούμενο με έναν Αντιστράτηγο, Αντιναύαρχο 
και Αντιπτέραρχο. Εισηγητής με δικαίωμα ψήφου ορί¬ 
ζεται ο Αρχηγός του οικείου Κλάδου. 

11. Γραμματέας ορίζεται ανώτατος ή ανώτερος Αξιω¬ 
ματικός της Γραμματείας ΣΑΓΕ. 

12. Το ΣΑΓΕ συμπληρώνεται κατά τις επανακρίσεις: 

α. Των Αντιστρατήγων, Αντιναυάρχων και Αντιπτεράρ- 

χων με τους αρχαιότερους Αντιστρατήγους, Αντιναυάρ¬ 
χους ή Αντιπτεράρχους μέχρι του αριθμού των τριών (3), 
εφόσον υπάρχουν αρχαιότεροι του επανακρινόμενου, 
διαφορετικά δεν συμπληρώνεται. 

β. Των Υποναυάρχων, με τον Διοικητή της Στρατιάς 
ή τον Γ ενικό Επιθεωρητή Στρατού, τον Αρχηγό Στόλου 
και με έναν (1) Μάχιμο Αντιναύαρχο ή Υποναύαρχο αρ¬ 
χαιότερο του επανακρινόμενου και των Υποπτεράρχων 
με τον Διοικητή της Στρατιάς ή τον Γ ενικό Επιθεωρητή 
Στρατού, τον Αρχηγό Τακτικής Αεροπορίας και με έναν 
(1) Αντιπτέραρχο Ιπτάμενο ή Υποπτέραρχο Ιπτάμενο 
αρχαιότερο του επανακρινόμενου, διαφορετικά δεν 
συμπληρώνεται. 

γ. Των Υποστρατήγων, Αρχιπλοιάρχων και Ταξιάρχων 
της Αεροπορίας, που παραλείφθηκαν κατά την πλή¬ 
ρωση κενών θέσεων, στους βαθμούς Αντιστρατήγου, 
Υποναυάρχου ή Υποπτεράρχου, με τον Διοικητή της 
Στρατιάς και δύο (2) Αντιστρατήγους, όταν πρόκειται 
για επανάκριση Υποστρατήγων, με τον Διοικητή της 
Στρατιάς, τον Αρχηγό Στόλου και με έναν (1) Μάχιμο 
Αντιναύαρχο ή Υποναύαρχο ή με τον Διοικητή της Στρα¬ 
τιάς, τον Αρχηγό της Τακτικής Αεροπορίας και με έναν 
(1) Αντιπτέραρχο Ιπτάμενο ή Υποπτέραρχο Ιπτάμενο, 
όταν πρόκειται για επανακρίσεις Αρχιπλοιάρχων και 
Ταξιάρχων Αεροπορίας, αντίστοιχα. 

δ. Των Υποστρατήγων, Ταξιάρχων του ΣΞ, Συνταγμα¬ 
ταρχών, Αρχιπλοιάρχων, Πλοιάρχων, Αντιπλοιάρχων, 
Ταξιάρχων της ΠΑ, Σμηνάρχων και Αντισμηνάρχων, που 
κρίθηκαν από τα οικεία κατά Κλάδους Ανώτατα Συμ¬ 
βούλια με έναν (1) Αντιστράτηγο, Μάχιμο Αντιναύαρχο 
ή Υποναύαρχο, Αντιπτέραρχο Ιπτάμενο ή Υποπτέραρχο, 
αντίστοιχα. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3489 


ε. Των ανώτατων Αξιωματικών των ΚΣ με έναν (1) 
Αντιστράτηγο, με τον Υπαρχηγό του ΓΕΕΘΑ και τον 
αρχαιότερο Αξιωματικό του οικείου Σώματος, εφόσον 
είναι αρχαιότερος του επανακρινόμενου. 

στ. Των Συνταγματαρχών και Αντισυνταγματαρχών 
των ΚΣ με τον Υπαρχηγό του ΓΕΕΘΑ. 

Άρθρο 16 

Ανώτατα Συμβούλια Κρίσεων 

1. Τα Ανώτατα Συμβούλια κρίσεων είναι: 

α. Τα Ανώτατο Στρατιωτικό Συμβούλιο (ΑΣΣ) για τις 
κρίσεις των Υποστρατήγων, Ταξιαρχών του ΣΞ και Συ¬ 
νταγματαρχών. 

β. Το Ανώτατο Ναυτικό Συμβούλιο (ΑΝΣ) για τις κρίσεις 
των Αρχιπλοιάρχων, Πλοιάρχων και Αντιπλοιάρχων. 

γ. Το Ανώτατο Αεροπορικό Συμβούλιο (ΑΑΣ) για τις 
κρίσεις Ταξιάρχων της ΠΑ, Σμηνάρχων και Αντισμη¬ 
νάρχων. 

2. Τα Ανώτατα Συμβούλια Κρίσεων συντίθενται όπως 
παρακάτω: 

α. Τα ΑΣΣ Κρίσεων από τον Αρχηγό ΓΕΣ ως Πρόεδρο 
και από όλους τους υπηρετούντες και κατέχοντες οργα¬ 
νικές θέσεις Αντιστρατήγους του ΣΞ ως μέλη, με εξαί¬ 
ρεση τους δύο (2) Υπαρχηγούς του Γ ενικού Επιτελείου 
Στρατού (ΓΕΣ). Το Συμβούλιο βρίσκεται σε απαρτία με 
παρόντα τα τρία τέταρτα (3/4) των μελών του. 

β. Το ΑΝΣ Κρίσεων, από τον Αρχηγό ΓΕΝ ως πρόεδρο, 
τον Αρχηγό Στόλου, έναν (1) Μάχιμο Αντιναύαρχο και 
δύο (2) Μάχιμους Υποναυάρχους, οι οποίοι μπορεί να 
είναι τρεις (3) εφόσον πέραν του Αρχηγού ΓΕΝ και του 
Αρχηγού Στόλου δεν υπηρετεί έτερος Αντιναύαρχος, 
ως μέλη. Σε περίπτωση κρίσης Αξιωματικών Μηχανικών, 
Σωμάτων Οικονομικού και Υγειονομικού, αντικαθίσταται 
το νεότερο μέλος του Συμβουλίου από τον Αντιναύαρχο 
Μηχανικό ή Υποναύαρχο Οικονομικό ή Ιατρό αντίστοιχα. 
Το Συμβούλιο βρίσκεται σε απαρτία με παρόντα τα 
τρίτα τέταρτα (3/4) των μελών του. 

γ. Το ΑΑΣ Κρίσεων, από τον Αρχηγό ΓΕΑ ως πρόεδρο, 
τον Αρχηγό Τακτικής Αεροπορίας, έναν (1) Αντιπτέραρ- 
χο Ιπτάμενο και δύο (2) Υποπτεράρχους Ιπταμένους, 
οι οποίοι μπορεί να είναι τρεις (3) εφόσον πέραν του 
Αρχηγού ΓΕΑ και του Αρχηγού Τακτικής Αεροπορίας 
δεν υπηρετεί έτερος Αντιπτέραρχος, ως μέλη. Όταν 
κρίνονται Αξιωματικοί ειδικοτήτων Μηχανικών, Αεράμυ¬ 
νας, Ιατρών, Οδοντιάτρων, Κτηνιάτρων, Φαρμακοποιών, 
Νοσηλευτικής, Ψυχολόγων και Οικονομικών, ο νεότερος 
Υποπτέραρχος αντικαθίσταται, κατά περίπτωση, από 
τον αρχαιότερο ανώτατο Μηχανικό ή Αεράμυνας ή Ιατρό 
ή Οικονομικό. Σε περίπτωση που κρίνονται Αξιωματικοί 
ειδικότητας Εφοδιαστή, Διοικητικού, Μετεωρολόγου ή 
Έρευνας Πληροφορικής, ο νεότερος Υποπτέραρχος 
του ΑΑΣ αντικαθίσταται από τον αρχαιότερο ανώτατο 
Αξιωματικό της ειδικότητας του κρινόμενου, εφόσον 
υπάρχει, κατ'αναλογία με τις λοιπές ειδικότητες. Το 
Συμβούλιο βρίσκεται σε απαρτία με παρόντα τα τρία 
τέταρτα (3/4) των μελών του. 

3. Εισηγητές ορίζονται οι ίδιοι Αξιωματικοί που ορίζο¬ 
νται και στα ΣΠΑ, όπως καθορίζεται στο άρθρο 18 του 
παρόντος νόμου. Εάν ο εισηγητής ή ο αντικαταστάτης 
του είναι νεότερος του κρινόμενου Αξιωματικού ή κρί- 
νεται ο ίδιος, αντικαθίσταται από το νεότερο μέλος 
του Συμβουλίου. Κατ’ εξαίρεση στο ΑΣΣ όταν κρίνονται 
Υποστράτηγοι Όπλων και Σωμάτων και όταν κρίνονται 


Ταξίαρχοι Όπλων ή Σωμάτων και ο Διευθυντής του 
Όπλου ή Σώματος είναι Ταξίαρχος, εισηγητής ορίζεται 
το νεότερο μέλος του Συμβουλίου. 

4. Τα Ανώτατα Συμβούλια Κρίσεων των Κλάδων 
συγκροτούνται με διαταγή του Αρχηγού του οικείου 
Κλάδου, μετά από πρόταση των Ανώτατων Συμβουλίων 
ολομέλειας των Κλάδων τους. 

5. Σε κάθε Συμβούλιο λειτουργεί Γραμματεία, στην 
οποία προίσταται ανώτατος ή ανώτερος Αξιωματικός 
του οικείου Κλάδου. 

Άρθρο 17 

Συμβούλια Προαγωγών Αξιωματικών 

1. Τα Συμβούλια Προαγωγών Αξιωματικών (ΣΠΑ) είναι 
αρμόδια: 

α. Το ΣΠΑ Στρατού υπ’ αριθμόν 1 (ΣΠΑΣ1), για τις 
κρίσεις Αντισυνταγματαρχών και Ταγματαρχών του ΣΞ 
Όπλων και Φροντιστών Αρχιτεχνιτών, που υπάγονται 
στα Όπλα. 

β. Το ΣΠΑ Στρατού υπ’ αριθμόν 2 (ΣΠΑΣ2), για τις 
κρίσεις Αντισυνταγματαρχών και Ταγματαρχών του ΣΞ 
Σωμάτων. 

γ. Τα ΣΠΑ Στρατού υπ’ αριθμόν 3 (ΣΠΑΣ3), για τις 
κρίσεις των κατώτερων αξιωματικών του ΣΞ. 

δ. Το ΣΠΑ Ναυτικού (ΣΠΑΝ), για τις κρίσεις των Πλω¬ 
ταρχών και κατώτερων Αξιωματικών του ΠΝ. 

ε. Το ΣΠΑ Αεροπορίας (ΣΠΑΑ), για τις κρίσεις των 
Επισμηναγών και κατώτερων αξιωματικών της ΠΑ. 

στ. Το ΣΠΑ των ΚΣ (ΣΠΑΚΣ), για τις κρίσεις των ανώ¬ 
τερων και κατώτερων Αξιωματικών των Κοινών Σωμά¬ 
των. 

2. Τα ΣΠΑ συντίθενται όπως παρακάτω: 

α. ΣΠΑΣ1: Από τον Α' Υπαρχηγό ΓΕΣ ως Πρόεδρο και 
πέντε (5) ανώτατους Αξιωματικούς Όπλων ως μέλη. 

β. ΣΠΑΣ2: Από τον Β' Υπαρχηγό ΓΕΣ ως Πρόεδρο και 
πέντε (5) ανώτατους Αξιωματικούς ως μέλη, από τους 
οποίους υποχρεωτικά δύο (2) Σωμάτων. 

γ. ΣΠΑΣ3: Από έναν (1) Υποστράτηγο Όπλου ως Πρόε¬ 
δρο και πέντε (5) ανώτατους Αξιωματικούς ως μέλη. 

δ. ΣΠΑΝ: Από έναν (1) Μάχιμο Αντιναύαρχο ή Υπο¬ 
ναύαρχο ως πρόεδρο και από τέσσερις (4) ανώτατους 
Μάχιμους Αξιωματικούς ως μέλη. Σε περίπτωση κρίσης 
Αξιωματικών Μηχανικών, Σωμάτων Οικονομικού και Υγει¬ 
ονομικού αντικαθίσταται το νεότερο μέλος του Συμ¬ 
βουλίου από τον Υποναύαρχο Μηχανικό ή Υποναύαρχο 
Οικονομικό ή Ιατρό αντίστοιχα. 

ε. ΣΠΑΑ: Από έναν (1) Ιπτάμενο Αντιπτέραρχο ή Υπο¬ 
πτέραρχο ως Πρόεδρο και από τέσσερις (4) ανώτατους 
Αξιωματικούς Ιπταμένους ως μέλη. Σε περίπτωση κρίσης 
Αξιωματικών Μηχανικών, Ελεγκτών Αεράμυνας, Ιατρών, 
Οδοντιάτρων, Κτηνιάτρων, Φαρμακοποιών, Νοσηλευτι¬ 
κής, Ψυχολόγων, Οικονομικών, Εφοδιαστών, Διοικητικών 
και Μετεωρολόγων, το νεότερο μέλος αντικαθίσταται 
κατά περίπτωση από: 

(1) Ανώτατο Αξιωματικό Μηχανικό, για τις κρίσεις των 
Μηχανικών. 

(2) Ανώτατο Αξιωματικό Ιατρό, για τις κρίσεις των 
Ιατρών, Οδοντιάτρων, Κτηνιάτρων, Φαρμακοποιών, Νο¬ 
σηλευτικής και Ψυχολόγων. 

(3) Ανώτατο Αξιωματικό Αεράμυνας, για τις κρίσεις 
των Αξιωματικών Αεράμυνας. 

(4) Ανώτατο Αξιωματικό Οικονομικό, για τις κρίσεις 
των Οικονομικών. 

(5) Τον αρχαιότερο Αξιωματικό ειδικότητας Εφοδια- 
στή, Διοικητικού ή Μετεωρολόγου, για τις κρίσεις Αξι¬ 
ωματικών των ειδικοτήτων αυτών. 

στ. ΣΠΑΚΣ: Από τον Υπαρχηγό ΓΕΕΘΑ ως Πρόεδρο 
και από τέσσερις (4) ανώτατους Αξιωματικούς ως μέλη. 
Κάθε ΓΕ διαθέτει από έναν (1) ανώτατο Αξιωματικό για 
τη συγκρότηση του Συμβουλίου αυτού. 

3. Τα ΣΠΑ των Κλάδων συγκροτούνται με διαταγή 
του Αρχηγού ΓΕ του αρμόδιου Κλάδου μετά από πρό¬ 
ταση του Ανώτατου Συμβουλίου βασικής σύνθεσης του 
Κλάδου του. Το ΣΠΑΚΣ συγκροτείται με διαταγή του 
Αρχηγού ΓΕΕΘΑ. 

Άρθρο 18 

Εισηγητές - Γραμματείς - Αναπληρωματικά Μέλη 

1. Εισηγητές στα ανωτέρω Συμβούλια ορίζονται ως 

εξής: 

α. Για το Σ= οι Διευθυντές Όπλων για τις κρίσεις 
Αξιωματικών Όπλων και οι Διευθυντές Σωμάτων για τις 
κρίσεις των αξιωματικών Σωμάτων. Εφόσον στο Σώμα 
δεν προβλέπεται Διευθυντής ή ο προβλεπόμενος δεν 
είναι ανώτατος αξιωματικός, εισηγητής ορίζεται ο Δι¬ 
ευθυντής Β' Κλάδου του ΓΕΣ. 

β. Για το ΠΝ: 

(1) Ο Διευθυντής Β' Κλάδου του ΓΕΝ για τις κρίσεις 
των Μάχιμων, Ειδικοτήτων και Φάρων. 

(2) Ο Διευθυντής Δ' Κλάδου του ΓΕΝ για τις κρίσεις 
των Μηχανικών. 

(3) Ο Διευθυντής Ε' Κλάδου του ΓΕΝ για τις κρίσεις 
των Αξιωματικών Οικονομικού. 

(4) Ο Διευθυντής Διευθύνσεως Υγειονομικού του ΓΕΝ 
για τις κρίσεις των Ιατρών, Οδοντιάτρων, Κτηνιάτρων, 
Φαρμακοποιών, Ψυχολόγων και Νοσηλευτικής. 

γ. Γ ια την ΠΑ: 

(1) Ο Διευθυντής Β' Κλάδου ΓΕΑ για τις κρίσεις των 
Ιπτάμενων. 

(2) Ανώτατος Αξιωματικός Μηχανικός, για τις κρίσεις 
των Μηχανικών, ο οποίος ορίζεται με απόφαση του 
Αρχηγού ΓΕΑ. 

(3) Ανώτατος Αξιωματικός Αεράμυνας για τις κρίσεις 
των Αξιωματικών Αεράμυνας - Τεχνικών Ειδικοτήτων 
Αεράμυνας - Αμύνης Αεροδρομίων. 

(4) Ανώτατος Αξιωματικός Ιατρός, για τις κρίσεις των 
Ιατρών, Οδοντιάτρων, Κτηνιάτρων, Φαρμακοποιών, Νο¬ 
σηλευτών και Ψυχολόγων, ο οποίος ορίζεται με από¬ 
φαση του Αρχηγού ΓΕΑ. 

(5) Ανώτατος Αξιωματικός από την αντίστοιχη ειδικό¬ 
τητα των κρινόμενων, ο οποίος ορίζεται με απόφαση 
του Αρχηγού ΓΕΑ. 

(6) Ανώτατος Αξιωματικός Ιπτάμενος ή Μηχανικός 
για τις κρίσεις των Αξιωματικών ειδικότητας Τεχνικής 
Υποστήριξης. 

Σε περίπτωση που δεν υφίσταται ανώτατος Αξιωμα¬ 
τικός σε κάποια ειδικότητα, εισηγητής ορίζεται ο Διευ¬ 
θυντής Β' Κλάδου του ΓΕΑ. 

δ. Γ ια τα ΚΣ οι αρχαιότεροι των οικείων Διευθύνσε¬ 
ων. 

2. Γραμματείς ορίζονται ανώτεροι ή ανώτατοι Αξιω¬ 
ματικοί, που διορίζονται: 

α. Για το ΣΠΑΚΣ από τον Αρχηγό ΓΕΕΟΑ. 

β. Γ ια τα λοιπά ΣΠΑ από τους Αρχηγούς των οικείων 
Κλάδων. 

3. Με τη διαταγή συγκρότησης των παραπάνω Συμ¬ 
βουλίων Κρίσεων και Προαγωγών ορίζονται δύο (2) ανώ¬ 
τατοι Αξιωματικοί ως αναπληρωματικά μέλη. 

Άρθρο 19 

Σύγκληση Συμβουλίων 

1. Τα Συμβούλια Κρίσεων συγκαλούνται για τη διενέρ¬ 
γεια τακτικών ή έκτακτων κρίσεων, όπως παρακάτω: 

α. Το ΣΑΓΕ με διαταγή του Αρχηγού ΓΕΕΟΑ. 
β. Τα ΣΠΑ και τα Ανώτατα Συμβούλια Κρίσεων, με 
διαταγή του Αρχηγού του οικείου ΓΕ. 

2. Τακτικές Σύνοδοι: 

α. Το ΣΑΓΕ συνέρχεται σε τακτική σύνοδο και τελειώ¬ 
νει τις εργασίες του το πρώτο δεκαήμερο του Μαρτίου 
κάθε χρόνου. 

β. Τα Ανώτατα Συμβούλια Κρίσεων και το ΣΠΑ συνέρ¬ 
χονται σε τακτική σύνοδο μετά το τέλος των εργασιών 
του ΣΑΓΕ και τελειώνουν τις εργασίες τους μέχρι τη 
10η Απριλίου. 

3. 'Εκτακτοι Σύνοδοι: Τα Συμβούλια Κρίσεων συνέρχο¬ 
νται σε έκτακτες συνόδους για την κρίση Αξιωματικών 
στις περιπτώσεις που προβλέπονται από τον παρόντα 
νόμο. 

Άρθρο 20 

Τακτικές και έκτακτες κρίσεις 

1. Οι Αξιωματικοί κρίνονται κάθε έτος στις τακτικές 
κρίσεις. 

2. Τακτικές κρίσεις γίνονται τους μήνες Μάρτιο και 
Απρίλιο. Σε αυτές κρίνονται: 

α. Οι συμπληρούντες μέχρι την 31η Δεκεμβρίου του 
έτους που γίνονται οι κρίσεις κατώτεροι και ανώτεροι 
Αξιωματικοί τον αναγκαίο σύμφωνα με τα προβλεπό- 
μενα στο άρθρο 27 χρόνο παραμονής στο βαθμό ή 
συνολικής υπηρεσίας Αξιωματικού. 

β. Ανώτατοι Αξιωματικοί, εκτός των Αρχηγών ΓΕ, για 
τους οποίους ισχύουν ειδικότερες διατάξεις. 

γ. Όσοι διανύουν τον καταληκτικό τους βαθμό, κατά 
τα οριζόμενα στο άρθρο 23 του παρόντος νόμου. Γ ια 
τους Αρχηγούς ΓΕ ισχύουν ειδικότερες διατάξεις. 

δ. Όσοι έχουν τεθεί Εκτός Οργανικών θέσεων, κατά 
τα οριζόμενα στο άρθρο 34. 

ε. Όσοι άλλοι προβλέπεται από διατάξεις του παρό¬ 
ντος νόμου. 

3. Οι έκτακτες κρίσεις γίνονται οποτεδήποτε. Σε αυτές 
κρίνονται: 

α. Αξιωματικοί για τους οποίους υποβάλλονται ειδικές 
εκθέσεις αποστρατείας, όπως ορίζεται στο άρθρο 35. 

β. Αξιωματικοί για τους οποίους παύει ο οποιοσδήποτε 
νόμιμος λόγος που εμπόδιζε την κρίση ή την προαγωγή 
τους. 

γ. Αντιστράτηγοι και αντίστοιχοι, ανεξάρτητα από το 
χρόνο παραμονής στο βαθμό αυτεπάγγελτα από το 
ΣΑΓΕ. 

δ. Υποστράτηγοι και αντίστοιχοι και Ταξίαρχοι και 
αντίστοιχοι, όταν κενούνται θέσεις ανώτερων βαθμών. 

ε. Όσοι άλλοι προβλέπεται από διατάξεις του παρό¬ 
ντος νόμου. 

Άρθρο 21 

Διαδικασίες πριν από τις Τακτικές Κρίσεις 

1. Τα ΓΕ των Κλάδων εκδίδουν μέχρι 31 Οκτωβρίου 
κάθε έτους προσωρινούς πίνακες, στους οποίους περί- 

λαμβάνονται ονομαστικά οι Αξιωματικοί της παραγρά¬ 
φου 2 του άρθρου 20. Όμοιους προσωρινούς πίνακες 
εκδίδει και το ΓΕΕΘΑ για τους Αξιωματικούς ΚΣ. 

2. Οι προσωρινοί πίνακες της προηγούμενης παραγρά¬ 
φου αποστέλλονται χωρίς καθυστέρηση προς όλες τις 
μονάδες με μέσο που προσδιορίζεται με πάγια διαταγή 
του Αρχηγού του κάθε ΓΕ. Οι Αξιωματικοί της παραγρά¬ 
φου 2 του άρθρου 20 ενημερώνονται ενυπογράφως και 
μπορούν να προβάλουν τις αντιρρήσεις τους σχετικά με 
τη σειρά, με την οποία τοποθετήθηκαν στις ονομαστι¬ 
κές καταστάσεις των συνημμένων στους προσωρινούς 
πίνακες παραρτημάτων, ασκώντας εντός προθεσμίας 
πέντε (5) ημερών από την ημέρα που έλαβαν γνώση 
των προσωρινών πινάκων ενδικοφανή προσφυγή προς 
τον Υπουργό Εθνικής Αμυνας, ο οποίος οφείλει κατό¬ 
πιν πρότερης υποβολής αιτιολογημένης γνώμης του 
οικείου Συμβουλίου Κρίσεων να γνωστοποιήσει στον 
προσφεύγοντα την απόφασή του εντός δεκαπέντε (15) 
ημερών από την ημερομηνία κατάθεσης της προσφυ¬ 
γής. Η αρμοδιότητα του Υπουργού Εθνικής Αμυνας του 
προηγούμενου εδαφίου μπορεί να μεταβιβαστεί, γενικά 
ή κατά κατηγορία στελεχών, με απόφασή του. 

3. Οι περιλαμβανόμενοι στους πίνακες της προηγού¬ 
μενης παραγράφου, όπως αυτοί οριστικοποιούνται, δύ- 
νανται να ενημερωθούν με κάθε πρόσφορο μέσο για 
τον τόπο και την ημερομηνία διεξαγωγής της κρίσης 
τους και να ζητήσουν την κλήση τους από το Συμβούλιο 
ώστε να αναπτύξουν γραπτώς ή προφορικώς ενώπιον 
του τις απόψεις τους σχετικά με τα στοιχεία, που πε- 
ριέχονται στις Εκθέσεις Αξιολόγησης, στα Σημειώματα 
Αξιολόγησης και στον ατομικό τους φάκελο. Σε περί¬ 
πτωση αναβολής της εν λόγω ημερομηνίας ή αλλαγής 
του τόπου, ο ενδιαφερόμενος ενημερώνεται σε εύλογο 
χρόνο, με κάθε πρόσφορο μέσο. 

4. Πριν από τη σύγκληση των Συμβουλίων, οι Γραμμα- 
τείς αυτών κοινοποιούν στους Προέδρους και τα μέλη 
οριστικούς πίνακες των Αξιωματικών που πρόκειται να 
κριθούν, με περίληψη των στοιχείων που περιέχονται 
στους ατομικούς τους φακέλους, η οποία περιλαμβάνει 
οπωσδήποτε τις σπουδές τους, τις θέσεις στις οποί¬ 
ες υπηρέτησαν και τυχόν πειθαρχικές ποινές ή ηθικές 
αμοιβές. 

Αρθρο 22 

Διαδικασίες κατά τις κρίσεις 

1. Κατά τη συνεδρίαση οι εισηγητές θέτουν υπόψη των 
Συμβουλίων λεπτομερή στοιχεία που περιέχονται στον 
ατομικό φάκελο του Αξιωματικού. Τα Συμβούλια, αφού 
λάβουν υπόψη τα στοιχεία αυτά και συνεκτιμήσουν και 
τις απόψεις του κρινόμενου Αξιωματικού, καθώς και 
την προσωπική αντίληψη των μελών τους, εφόσον αυτή 
βασίζεται σε συγκεκριμένα στοιχεία, αποφασίζουν τε¬ 
λικά με ειδικά αιτιολογημένη απόφαση που λαμβάνουν 
με φανερή ψηφοφορία. Στο πρακτικό της απόφασης 
αναφέρεται υποχρεωτικά η αιτιολογία της, καθώς και 
τα ονόματα των μελών της μειοψηφίας και περίληψη 
των απόψεών τους. 

2. Για κάθε συνεδρίαση τηρούνται από τους Γραμμα- 
τείς πρακτικά, στα οποία καταχωρείται η απόφαση του 
Συμβουλίου για κάθε Αξιωματικό. Σε περίπτωση δυσμε¬ 
νούς κρίσης, πρέπει να αναφέρονται στα πρακτικά οι 
λόγοι της κρίσης αυτής, με αναφορά σε συγκεκριμένα 
στοιχεία. 


3. Εάν, για κάποιον από τους κρινόμενους δεν τέθηκαν 
υπόψη του Συμβουλίου τα απαιτούμενα από τον παρό¬ 
ντα νόμο ουσιώδη στοιχεία για τη μόρφωση γνώμης, το 
Συμβούλιο αφού βεβαιώσει στα πρακτικά την έλλειψη 
αυτή, αναβάλλει την κρίση για άλλη συνεδρίασή του για 
να προσκομισθούν σε αυτή με μέριμνά του τα στοιχεία 
που λείπουν. Στη συνεδρίασή του αυτή, που δεν μπορεί 
να απέχει από την πρώτη περισσότερο από τρεις (3) 
μήνες, το Συμβούλιο αποφασίζει οριστικά και εφόσον 
κρίνει αυτόν προακτέο, προάγεται αναδρομικά από τότε 
που έπρεπε να προαχθεί. 

4. Σε όλες τις περιπτώσεις κρίσεων των Αξιωματικών 
συνεκτιμάται η αξιολόγηση των προσόντων τους σε 
όλους τους βαθμούς και ιδιαίτερα στον κατεχόμενο και 
τον αμέσως προηγούμενο βαθμό. Συνήθεις πειθαρχι¬ 
κές ποινές που έχουν επιβληθεί για παραπτώματα που 
έχουν τελεστεί σε χρόνο προ της τελευταίας δεκαετίας 
από το έτος που διενεργούνται οι κρίσεις δεν λαμβάνο- 
νται υπόψη, εκτός αν το Συμβούλιο Κρίσεων αποφανθεί 
διαφορετικά με ειδικά αιτιολογημένη κρίση του. 

5. Ελάττωμα, αδυναμία ή έλλειψη προσόντος, που δεν 
επηρέασε δυσμενώς την κρίση σε κατώτερους βαθμούς, 
μπορεί να επηρεάσει την κρίση σε ανώτερους, εφόσον 
μεταξύ της εγγραφής του στηνΈκθεση ή το Σημείωμα 
Αξιολόγησης ή μεταξύ της ένταξής του στο φάκελο του 
Αξιωματικού και της πραγματοποιούμενης κρίσης δεν 
μεσολαβεί διάστημα μεγαλύτερο των δέκα (10) ετών. 
Κατ’ εξαίρεση, στοιχεία, που δεν επηρέασαν δυσμενώς 
την κρίση σε κατώτερους βαθμούς, μπορούν να επηρε¬ 
άσουν την κρίση σε ανώτερους βαθμούς, ακόμη κι αν 
μεταξύ της εγγραφής τους στην Έκθεση ή το Σημείω¬ 
μα Αξιολόγησης ή μεταξύ της καταχώρισής τους στον 
φάκελο του Αξιωματικού και της πραγματοποιούμενης 
κρίσης μεσολαβεί διάστημα μεγαλύτερο των δέκα (10) 
ετών, εφόσον συνίστανται σε αμετάκλητη καταδίκη 
για κακούργημα, κλοπή, υπεξαίρεση (κοινή και στην 
υπηρεσία), απάτη, εκβίαση, πλαστογραφία, δωροδοκία 
ή δωροληψία, καταπίεση, απιστία περί την υπηρεσία, 
παράβαση καθήκοντος, συκοφαντική δυσφήμιση καθ’ 
υποτροπή, εγκλήματα κατά της γενετήσιας ελευθερίας 
και οικονομικής εκμετάλλευσης της γενετήσιας ζωής, 
καθώς και για τα αδικήματα των άρθρων 15 έως και 
41, 46 έως και 48, 51, 69 έως 71, 82 έως και 85, 92 έως 
και 139,140,142 έως και 155 του Στρατιωτικού Ποινικού 
Κώδικα. 

6. Η απόφαση του Συμβουλίου Κρίσεων κοινοποιείται 
στους ενδιαφερομένους αμελλητί. Αυτοί έχουν δικαίω¬ 
μα άσκησης ενδικοφανούς προσφυγής κατά της από¬ 
φασης, εντός προθεσμίας πέντε (5) ημερών από την 
κοινοποίησή της, προς τον Υπουργό Εθνικής Αμυνας, 
ο οποίος υποχρεούται να απαντήσει εντός δέκα (10) 
ημερών από την ημερομηνία της υποβολής της κατόπιν 
πρότερης υποβολής αιτιολογημένης γνώμης του οικείου 
Συμβουλίου Κρίσεων. Μετά την άπρακτη πάροδο της 
προθεσμίας υποβολής της προσφυγής αυτής ή την απά¬ 
ντηση επί των προσφυγών που τυχόν υποβληθούν, οι 
πίνακες των κρινόμενων Αξιωματικών κυρώνονται από 
τον Υπουργό Εθνικής Άμυνας. Ειδικά για τις κρίσεις 
ανώτατων Αξιωματικών, η προθεσμία και η άσκηση της 
εν λόγω προσφυγής δεν αναστέλλουν τη συνέχιση και 
την ολοκλήρωση της διαδικασίας των κρίσεων, λόγω 
της κρισιμότητας των καθηκόντων που αντιστοιχούν 
στο βαθμό τους. Η αρμοδιότητα του Υπουργού Εθνικής 

Άμυνας για την εξέταση και απάντηση της προσφυγής 
αυτής δύναται να μεταβιβαστεί, γενικά ή κατά κατηγο¬ 
ρία στελεχών, με απόφασή του. 

Άρθρο 23 

Καταληκτικοί βαθμοί 

Οι καταληκτικοί βαθμοί των Αξιωματικών είναι οι 
εξής: 

α. Για τους Αξιωματικούς του Σ=: 

(1) Στρατηγός, για τους Αξιωματικούς Οπλων. 

(2) Γ ια τους Αξιωματικούς Σωμάτων: 

(α) Υποστράτηγος για τους Αξιωματικούς Τεχνικού, 
Εφοδιασμού-Μεταφορών και Υλικού Πολέμου Ιατρούς 

Υγειονομικού, Οικονομικού, Γεωγραφικού καιΈρευνας- 
Πληροφορικής. 

(β) Ταξίαρχος για τους Αξιωματικούς Ελεγκτικού και 
Οδοντιάτρους, Νοσηλευτικής, Φαρμακοποιούς, Ψυχολό¬ 
γους και Κτηνιάτρους Υγειονομικού. 

(3) Συνταγματάρχης για τους Αξιωματικούς που: 

(α) Δεν κρίνονται κατάλληλοι για την άσκηση διοίκη¬ 
σης μονάδας εκστρατείας. 

(β) Προέρχονται από Υπαξιωματικούς αποφοίτους 
ΑΣΣΥ πτυχιούχους ΑΕΙ. 

(4) Αντισυνταγματάρχης για τους Αξιωματικούς που 
προέρχονται από Υπαξιωματικούς αποφοίτους ΑΣΣΥ 
και δεν είναι πτυχιούχοι ΑΕΙ. 

(5) Ταγματάρχης για τους λοιπούς Αξιωματικούς. 

β. Γ ια τους Αξιωματικούς του ΠΝ: 

(1) Ναύαρχος για τους Μαχίμους Αξιωματικούς. 

(2) Αντιναύαρχος για τους Μηχανικούς (ως Γ ενικούς 
Επιθεωρητές ΠΝ, είτε Διοικητές Διοίκησης Διοικητικής 
Μέριμνας Ναυτικού (ΔΔΜΝ), είτε Διοικητές Διοίκησης 
Ναυτικής Εκπαίδευσης (ΔΝΕ)). 

(3) Υποναύαρχος για τους λοιπούς Μηχανικούς Αξι¬ 
ωματικούς, τους Αξιωματικούς Οικονομικού και τους 
Ιατρούς Υγειονομικού. 

(4) Αρχιπλοίαρχος για τους Αξιωματικούς Οδοντιά¬ 
τρους, Κτηνιάτρους, Φαρμακοποιούς, Ψυχολόγους και 
Νοσηλευτικής. 

(5) Πλοίαρχος για τους Αξιωματικούς αποφοίτους 
ΑΣΣΥ πτυχιούχους ΑΕΙ. 

(6) Αντιπλοίαρχος για τους Αξιωματικούς που προέρ¬ 
χονται από Υπαξιωματικούς αποφοίτους ΑΣΣΥ και δεν 
είναι πτυχιούχοι ΑΕΙ. 

(7) Πλωτάρχης για τους λοιπούς Αξιωματικούς. 

γ. Γ ια τους Αξιωματικούς της ΠΑ: 

(1) Πτέραρχος για τους Ιπταμένους Αξιωματικούς. 

(2) Αντιπτέραρχος για τους Μηχανικούς Αξιωματικούς 
(μόνο ως Γ ενικούς Επιθεωρητές ΠΑ). 

(3) Υποπτέραρχος για τους Αξιωματικούς Αεράμυνας, 
Ιατρών, Οικονομικών, Εφοδιαστών, Διοικητικών και Με¬ 
τεωρολόγων. 

(4) Ταξίαρχος για τους Αξιωματικούς Οδοντιάτρους, 
Κτηνιάτρους, Φαρμακοποιούς, Ψυχολόγους, Νοσηλευ¬ 
τικής και Έρευνας - Πληροφορικής. 

(5) Σμήναρχος για τους Αξιωματικούς αποφοίτους 
ΑΣΣΥ πτυχιούχους ΑΕΙ. 

(6) Αντισμήναρχος για τους Αξιωματικούς που προέρ¬ 
χονται από Υπαξιωματικούς αποφοίτους ΑΣΣΥ και δεν 
είναι πτυχιούχοι ΑΕΙ. 

(7) Επισμηναγός για τους λοιπούς Αξιωματικούς. 

δ. Γ ια τους Αξιωματικούς των ΚΣ: 

(1) Υποστράτηγος για τους Αξιωματικούς Στρατολο¬ 


γικού - Στρατιωτικούς Νομικούς Συμβούλους. 

(2) Ταξίαρχος για τους Αξιωματικούς Στρατιωτικούς 
Δικαστικούς Γραμματείς, εφόσον είναι πτυχιούχοι ΑΕΙ. 

(3) Συνταγματάρχης για τους Αξιωματικούς Στρατιω¬ 
τικούς Δικαστικούς Γ ραμματείς, εφόσον δεν είναι πτυ- 
χιούχοι ΑΕΙ, και για τους Στρατιωτικούς Ιερείς. 

(4) Ταγματάρχης για τους Αξιωματικούς Διοικητικούς 
Στρατολογικού. 

ε. Γ ια τους Αξιωματικούς Ειδικών Καταστάσεων όλων 
των Κλάδων των ΕΔ: 

(1) Ταξίαρχος και αντίστοιχοι για τους Αξιωματικούς 
Υπηρεσίας Γραφείου, αποφοίτους της Ανώτατης Δια- 
κλαδικής Σχολής Πολέμου. 

(2) Συνταγματάρχης και αντίστοιχοι για τους Αξιωμα¬ 
τικούς Υπηρεσίας Γ ραφείου, καθώς και για τους κάτωθι 
Αξιωματικούς αποφοίτους 

Σχολής Διοίκησης Επιτελών (ΣΔΙΕΠ) με επίδοση του¬ 
λάχιστον «λίαν καλώς»: 

(α) Ελαφρός Υπηρεσίας του ΣΞ και των ΚΣ. 

(β) Υπηρεσίας Ξηράς του ΠΝ. 

(γ) Υπηρεσίας Εδάφους της ΠΑ. 

(3) Αντισυνταγματάρχης και αντίστοιχοι για τους κά¬ 
τωθι Αξιωματικούς που δεν είναι απόφοιτοι ΣΔΙΕΠ ή είναι 
απόφοιτοι με βαθμό χαμηλότερο του «λίαν καλώς»: 

(α) Ελαφρός Υπηρεσίας του ΣΞ και των ΚΣ. 

(β) Υπηρεσίας Ξηράς του ΠΝ. 

(γ) Υπηρεσίας Εδάφους της ΠΑ. 

(4) Λοχαγός και αντίστοιχοι για τους Αξιωματικούς 
Υπηρεσίας Γ ραφείου που προέρχονται από Υπαξιωμα- 
τικούς αποφοίτους ΑΣΣΥ. 

(5) Υπολοχαγός και αντίστοιχοι για τους Αξιωματικούς 
Ελαφρός Υπηρεσίας του ΣΞ, Υπηρεσίας Ξηράς του ΠΝ 
και Υπηρεσίας Εδάφους της ΠΑ που προέρχονται από 
Υπαξιωματικούς αποφοίτους ΑΣΣΥ. 

(6) Οι Αξιωματικοί Υπηρεσίας Γραφείου, Ελαφρός 
Υπηρεσίας του ΣΞ και των ΚΣ, Υπηρεσίας Ξηράς του 
ΠΝ και Υπηρεσίας Εδάφους της ΠΑ παραμένουν εντε- 
ταγμένοι στις επετηρίδες τους και δεν καταλαμβάνουν 
οργανικές θέσεις. 

Κρίνονται όπως και οι λοιποί ομοιόβαθμοί τους και, 
αν κριθούν προακτέοι, προάγονται με την προαγωγή 
του αμέσως αρχαιοτέρου τους. 

Άρθρο 24 

Ειδικότερες διατάξεις 

1. Αξιωματικοί που διατελούν σε: 
α. Διαθεσιμότητα, καθώς και σε άδεια άνευ αποδοχών 
δεν κρίνονται και δεν προάγονται, κατά τη χρονική διάρ¬ 
κεια της διαθεσιμότητάς - άδειός τους. Μετά τη λήξη 
τους κρίνονται στις επόμενες τακτικές κρίσεις. 

β. Συνήθη ή μακρά αναρρωτική άδεια, κρίνονται και 
προάγονται κατά τη διάρκεια της απουσίας τους από 
την ενεργό υπηρεσία, εφόσον σύμφωνα με τις διατάξεις 
του παρόντος νόμου, έχουν τα τυπικά και ουσιαστικά 
προσόντα για κρίση και προαγωγή. 

γ. Σε άδεια κυήσεως - τοκετού, άδεια υιοθεσίας - ανα¬ 
τροφής υιοθετημένου τέκνου κρίνονται και προάγονται 
κανονικά κατά τη διάρκεια της απουσίας τους από την 
ενεργό υπηρεσία, εφόσον σύμφωνα με τις διατάξεις 
του παρόντος νόμου, έχουν τα τυπικά και ουσιαστικά 
προσόντα για κρίση και προαγωγή. Σε περίπτωση μη 
συμπλήρωσης των τυπικών προσόντων για λόγους που 
ανάγονται στη διοίκηση και όχι στο πρόσωπό τους, 

κρίνονται και προάγονται αναδρομικά μετά τη συμπλή¬ 
ρωσή τους. 

δ. Προσωρινή κράτηση, ή έχουν καταδικαστεί σε στε¬ 
ρητική της ελευθερίας ποινή ή διατελούν σε αιχμαλωσία, 
παράνομη απουσία, λιποταξία ή για οποιονδήποτε λόγο 
σε αυτεπάγγελτη διαθεσιμότητα, δεν κρίνονται, κατά το 
χρόνο που διατελούν σε μία από τις καταστάσεις αυτές. 
Μετά την έκδοση αμετάκλητου δικαστικού βουλεύματος 
ή αμετάκλητης δικαστικής απόφασης κρίνονται από τα 
αρμόδια Συμβούλια, κατά την πρώτη τακτική ή έκτακτη 
σύνοδό τους, και, αν εγγραφούν σε πίνακες προακτέων, 
προάγονται αναδρομικά και ανακτούν την αρχαιότητά 
τους, εφόσον έχει εκδοθεί για την πράξη τους αμετά- 
κλητη αθωωτική απόφαση ή αμετάκλητο απαλλακτικό 
βούλευμα. 

ε. Αργία με πρόσκαιρη παύση ή σε αργία με προ¬ 
σωρινή απόλυση, δεν κρίνονται, κατά τον χρόνο που 
διατελούν σε μία από τις καταστάσεις αυτές. Μετά την 
έκτιση της ποινής τους, εφόσον έχουν συμπληρώσει τον 
προβλεπόμενο χρόνο παραμονής στο βαθμό για προα¬ 
γωγή, λαμβανομένων υπόψη των διατάξεων των παρα¬ 
γράφων 9 έως 11 του άρθρου 27 του παρόντος νόμου, 
κρίνονται από τα αρμόδια Συμβούλια κατά την πρώτη 
τακτική ή έκτακτη σύνοδό τους και εάν εγγραφούν σε 
πίνακα προακτέων, προάγονται με την προαγωγή του 
αμέσως νεότερού τους Αξιωματικού. 

2. Οι κρίσεις Αξιωματικών κατά των οποίων ασκήθηκε 
ποινική δίωξη για κακούργημα αναστέλλονται μέχρι την 
έκδοση αμετάκλητης αθωωτικής απόφασης ή αμετά¬ 
κλητου απαλλακτικού βουλεύματος. 

3. Αξιωματικοί των οποίων έχει αναβληθεί ή ανασταλεί 
η κρίση, αν κριθούν προακτέοι, προάγονται αναδρομικά 
από τότε που έπρεπε κανονικά να προαχθούν. 

4. Αξιωματικοί που παραπέμφθηκαν σε Πειθαρχικά 
Συμβούλια δεν κρίνονται, εφόσον είναι εκκρεμής η 
υπόθεσή τους. Αυτοί, μετά την εκδίκαση της υπόθεσής 
τους και εφόσον η τυχόν απαλλακτική γνωμοδότηση 
καταστεί ανέκκλητη ενώπιον της Διοίκησης, κρίνονται 
κατά την πρώτη τακτική ή έκτακτη σύνοδο των αρμό¬ 
διων Συμβουλίων Κρίσεων και εάν κριθούν προακτέοι, 
προάγονται αναδρομικά και ανακτούν την αρχαιότητά 
τους. Αν τεθούν σε αργία με πρόσκαιρη παύση ή προ¬ 
σωρινή απόλυση, εφαρμόζονται όσα καθορίζονται στην 
παράγραφο 1 του παρόντος άρθρου. 

5. Αξιωματικοί που δεν έχουν συμπληρώσει τα τυπικά 
προσόντα κρίνονται μετά τη συμπλήρωση των προσό¬ 
ντων αυτών και, εάν κριθούν προακτέοι, προάγονται 
αναδρομικά: 

α. Από τότε που συμπλήρωσαν αυτά, εάν η μη έγκαιρη 
συμπλήρωσή τους οφείλεται σε υπαιτιότητα τους ή σε 
υπέρβαση των χρονικών ορίων του χρόνου που λογί¬ 
ζεται ως χρόνος παραμονής στο βαθμό, όπως καθορί¬ 
ζονται στο άρθρο 27, κατόπιν απόφασης του Ανώτατου 
Συμβουλίου του οικείου Κλάδου. 

β. Από τότε που θα έπρεπε κανονικά να προαχθούν 
ή από τότε που προήχθη ο αμέσως νεότερος τους, 
εφόσον η μη έγκαιρη συμπλήρωση των τυπικών προσό¬ 
ντων οφείλεται σε ανυπέρβλητο κώλυμα ή υπηρεσιακή 
ανάγκη, που βεβαιώνεται με απόφαση του Ανώτατου 
Συμβουλίου του οικείου Κλάδου. 

6. Οι Αξιωματικοί που προάγονται επ’ ανδραγαθία: 

α. Εντάσσονται μετά τους ομοιοβάθμους τους στην 

οικεία επετηρίδα και θεωρείται ότι απέκτησαν το βαθ¬ 


μό αυτό από την υπογραφή της σχετικής διοικητικής 
πράξης. 

β. Θεωρείται ότι απέκτησαν το βαθμό του Ανθυπολο- 
χαγού και αντιστοίχων από τότε που απέκτησε αυτόν ο 
μετά την επ’ ανδραγαθία προαγωγή αμέσως νεότερος 
τους. 

7. Αξιωματικοί που είναι εγγεγραμμένοι στους πίνακες 
προακτέων και μεταπίπτουν, πριν από την προαγωγή 
τους, σε μια από τις καταστάσεις των υποπαραγράφων 
1δ και 1ε του παρόντος άρθρου, δεν προάγονται, αλλά 
κρίνονται πάλι από τα αρμόδια Συμβούλια, σύμφωνα 
με τις προβλεπόμενες από τις διατάξεις αυτές προϋ¬ 
ποθέσεις. 

Άρθρο 25 
Είδη κρίσεων 

1. Υπό την επιφύλαξη ειδικότερων διατάξεων του πα¬ 
ρόντος νόμου, οι Αξιωματικοί κρίνονται: 

α. Προακτέοι κατ’ απόλυτο εκλογή, 
β. Προακτέοι κατ’ εκλογή, 
γ. Προακτέοι επ’ ανδραγαθία, 
δ. Διατηρητέοι, 

ε. Διατηρητέοι στον αυτό βαθμό. 

στ. Ευδοκίμως τερματίσαντες τη σταδιοδρομία τους, 

ζ. Αποστρατευτέοι. 

2. Κρίση «Προακτέοι κατ’ απόλυτο εκλογή»: 

α. Αντισυνταγματάρχες και αντίστοιχοι για να κριθούν 
προακτέοι κατ’ απόλυτη εκλογή, πρέπει, κατά την κρίση 
των αρμόδιων Συμβουλίων Κρίσεων, να συγκεντρώνουν 
σε βαθμό εξαίρετο, όπως προκύπτει από τον ατομικό 
τους φάκελο, τα παρακάτω προσόντα: 

(1) Τα κριτήρια προαγωγής σε βαθμό εξαίρετο στους 
βαθμούς ανωτέρων Αξιωματικών. 

(2) Αποφοίτηση από τα υποχρεωτικά για προαγωγή 
σχολεία με βαθμό εξαίρετο. 

(3) Ευρεία και ποικίλη διοικητική και επιτελική εμπειρία 
και ικανότητα ανάλογα με την ειδικότητά τους, που 
να συνάγεται από τις θέσεις που υπηρέτησαν, είτε σε 
εθνικό είτε σε διεθνές επίπεδο, ώστε να διασφαλίζεται 
ότι θα ανταποκριθούν απόλυτα στα καθήκοντα οποιοσ¬ 
δήποτε διοικητικής ή επιτελικής θέσης, που προβλέπεται 
για το βαθμό και την ειδικότητά τους. 

(4) Άσκηση διοίκησης ή ειδικής υπηρεσίας σε όλα 
τα επίπεδα αναλόγως του εκάστοτε βαθμού σε βαθμό 
εξαίρετο, ιδιαίτερα δε στον κατεχόμενο βαθμό. 

β. Συνταγματάρχες και αντίστοιχοι και ανώτατοι Αξι¬ 
ωματικοί, για να κριθούν προακτέοι κατ’ απόλυτη εκλο¬ 
γή, πρέπει, κατά την κρίση των αρμόδιων Συμβουλίων 
Κρίσεων, να συγκεντρώνουν, όπως προκύπτει από τον 
ατομικό τους φάκελο, τα παρακάτω προσόντα: 

(1) Τα κριτήρια προαγωγής σε βαθμό εξαίρετο στον 
κατεχόμενο βαθμό. 

(2) Ευρεία και ποικίλη διοικητική και επιτελική εμπειρία 
και ικανότητα ανάλογα με την ειδικότητά τους, που 
να συνάγεται από τις θέσεις που υπηρέτησαν, είτε σε 
εθνικό, είτε σε διεθνές επίπεδο, ώστε να διασφαλίζεται 
ότι θα ανταποκριθούν απόλυτα στα καθήκοντα οποιοσ¬ 
δήποτε διοικητικής ή επιτελικής θέσης, που προβλέπεται 
για το βαθμό τους. 

(3) Αποφοίτηση από την Ανώτατη Διακλαδική Σχολή 
Πολέμου με βαθμό «Λίαν Καλώς», για τις ειδικότητες 
που προβλέπεται η σχετική δυνατότητα φοίτησης ως 
προσόν υπηρεσιακής εξέλιξης. 

(4) Άσκηση διοίκησης ή ειδικής υπηρεσίας σε όλα 
τα επίπεδα αναλόγως του εκάστοτε βαθμού σε βαθμό 
εξαίρετο, ιδιαίτερα δε στον κατεχόμενο βαθμό. 

γ. Η λίαν καλή πολεμική δράση είναι απαραίτητη για 
τους Αξιωματικούς Όπλων και Σωμάτων του ΣΞ, Μάχι¬ 
μους και Μηχανικούς του ΠΝ και Ιπταμένους της ΠΑ, και 
ενισχυτική για τους αξιωματικούς Σωμάτων, ειδικοτήτων 
και ΚΣ, εφόσον κατά τη σταδιοδρομία τους ως Αξιωμα¬ 
τικών η χώρα διετέλεσε σε κατάσταση πολέμου. 

δ. Οι κρίσεις Αξιωματικών βαθμού Αντισυνταγματάρχη 
και αντιστοίχων και Συνταγματάρχη και αντιστοίχων 
της παραγράφου α' του άρθρου 2, των περιπτώσεων 
(3) (μόνο των μονιμοποιούμενων) και (4) της παραγρά¬ 
φου β' του άρθρου 2, καθώς και των μετατασσόμενων 
σύμφωνα με τις διατάξεις της παραγράφου 1 του άρ¬ 
θρου 9, διενεργούνται ένα (1) έτος πριν τη συμπλήρω¬ 
ση των απαραίτητων χρόνων παραμονής ανά βαθμό 
του άρθρου 27 για την κάλυψη ποσοστού τριάντα τοις 
εκατό (30%) των κενούμενων οργανικών θέσεων, κατά 
φθίνουσα σειρά βαθμολογίας και με σημείο εκκίνησης 
εκείνον που συγκεντρώνει τη μεγαλύτερη βαθμολογία 
βάσει των κριτηρίων προαγωγής, εφόσον κριθούν προ¬ 
ακτέοι κατ’ απόλυτο εκλογή σύμφωνα με τις ανωτέρω 
υποπαραγράφους α', β' και γ'. 

3. Κρίση «Προακτέοι κατ’ εκλογή»: Αξιωματικοί μέχρι 
και βαθμού Συνταγματάρχη για να κριθούν προακτέ¬ 
οι κατ’ εκλογή, πρέπει, κατά την κρίση των αρμόδιων 
Συμβουλίων Κρίσεων, να συγκεντρώνουν, όπως προ¬ 
κύπτει από τον ατομικό τους φάκελο, τα παρακάτω 
προσόντα: 

α. Τα κριτήρια προαγωγής σε βαθμό τουλάχιστον 
«Λίαν Καλώς». 

β. Αποφοίτηση από τα ανά ειδικότητα υποχρεωτικά 
για προαγωγή σχολεία με βαθμό τουλάχιστον «Λίαν 
Καλώς». Ειδικά οι Συνταγματάρχες πρέπει να έχουν 
αποφοιτήσει ευδοκίμως από την Ανώτατη Διακλαδική 
Σχολή Πολέμου, για τις ειδικότητες που προβλέπεται η 
σχετική δυνατότητα φοίτησης ως προσόν υπηρεσιακής 
εξέλιξης. 

γ. Ασκηση διοίκησης ή ειδικής υπηρεσίας σε όλα τα 
επίπεδα αναλόγως του εκάστοτε βαθμού σε βαθμό του¬ 
λάχιστον «Λίαν Καλώς», ιδιαίτερα δε στον κατεχόμενο 
βαθμό. 

4. Κρίση «Προακτέοι επ’ ανδραγαθία»: Αξιωματικοί 
προάγονται επ’ ανδραγαθία στον επόμενο βαθμό, εφό¬ 
σον αυτός δεν είναι ανώτερος του καταληκτικού τους, 
όταν συμμετέχουν σε στρατιωτικές επιχειρήσεις και 
κατά την κρίση του αρμόδιου συμβουλίου προαγωγών 
διακρίνονται στο πεδίο της μάχης, βάσει των στοιχείων 
της οικείας έκθεσης επιχειρήσεων ή πολεμικής δράσης, 
για πράξεις εξαιρετικού θάρρους, γενναιότητας, αυτα¬ 
πάρνησης και προσφοράς προς την πατρίδα ή σύμμαχη 
χώρα. Η απονομή παρασήμου, διαμνημόνευσης ή ηθι¬ 
κής αμοιβής είναι ανεξάρτητη από την προαγωγή επ’ 
ανδραγαθία. 

5. Κρίση «Διατηρητέοι»: Διατηρητέοι κρίνονται οι ανώ¬ 
τατοι Αξιωματικοί, οι οποίοι κατά την κρίση των αρμόδι¬ 
ων Συμβουλίων Κρίσεων, αποδίδουν σε βαθμό εξαίρετο 
στον κατεχόμενο βαθμό και με βάση τη συνεκτίμηση 
των προσόντων τους σε όλη τη σταδιοδρομία τους, 
όπως προκύπτει από τον ατομικό τους φάκελο, θεω¬ 
ρούνται κατάλληλοι για την αποτελεσματική ενάσκηση 
των καθηκόντων του βαθμού τους. 


6. Κρίση «Διατηρητέοι στον αυτό βαθμό»: 

α. Διατηρητέοι στον αυτό βαθμό κρίνονται οι Αξιω¬ 
ματικοί μέχρι και βαθμού Συνταγματάρχη και αντιστοί¬ 
χων, οι οποίοι δεν έχουν συμπληρώσει τριάντα πέντε 
(35) έτη πραγματικής συντάξιμης υπηρεσίας και, κατά 
την κρίση των αρμόδιων Συμβουλίων, δεν έχουν μεν 
σε βαθμό τουλάχιστο «Λίαν Καλώς» τα απαιτούμενα 
κριτήρια προαγωγής, όπως προκύπτει από τον ατομικό 
τους φάκελο, οι οποίοι όμως, με βάση τη συνεκτίμηση 
των προσόντων τους σε όλη τη σταδιοδρομία τους, 
μπορούν να τα αποκτήσουν στο μέλλον και θεωρού¬ 
νται κατάλληλοι για την ενάσκηση των καθηκόντων 
του βαθμού τους. 

β. Οι διατηρητέοι στον αυτό βαθμό είναι δυνατό να 
μετατίθενται εντός τριμήνου από της κοινοποίησης σε 
αυτούς της δυσμενούς κρίσης, έπειτα από απόφαση του 
αρμοδίου Συμβουλίου Κρίσεων, εκτός αν η δυσμενής κρί¬ 
ση τους βασίστηκε και στην αξιολόγηση του τελευταίου 
διοικητού τους, οπότε μετατίθενται υποχρεωτικά. 

7. Ως ευδοκίμως τερματίσαντες κρίνονται οι Αξιωμα¬ 
τικοί που έχουν συμπληρώσει πραγματική συντάξιμη 
υπηρεσία τριάντα πέντε (35) ετών και κατά την κρίση 
των Συμβουλίων Κρίσεων με βάση τη συνεκτίμηση των 
προσόντων τους σε όλη τη σταδιοδρομία τους, απέδω¬ 
σαν το μέγιστο των δυνατοτήτων τους και δεν κατέστη 
δυνατή η προαγωγή τους στον επόμενο βαθμό, όπου 
αυτός προβλέπεται. 

8. Αποστρατευτέοι κρίνονται οι αξιωματικοί που έχουν 
συμπληρώσει πραγματική συντάξιμη υπηρεσία τριάντα 
πέντε (35) ετών και δεν διαθέτουν τα απαιτούμενα για 
προαγωγή προσόντα ούτε θεωρούνται κατάλληλοι για 
την ενάσκηση των καθηκόντων του βαθμού τους, λόγω 
ουσιώδους έλλειψης των προσόντων αυτών στον κα¬ 
τεχόμενο βαθμό. 

Άρθρο 26 
Προαγωγές 

1. Οι προαγωγές γίνονται από τους πίνακες των προ¬ 
ακτέων που κυρώθηκαν με προεδρικά διατάγματα, τα 
οποία προκαλούνται από τον Υπουργό Εθνικής Αμυνας. 
Οι πίνακες αυτοί ισχύουν για: 

α. Συνταγματάρχες και αντιστοίχους, μέχρι να εξα¬ 
ντληθούν ή, αν δεν εξαντληθούν, μέχρι να κυρωθούν 
νέοι πίνακες. 

β. Ανθυπολοχαγούς και αντιστοίχους μέχρι και Αντισυ- 
νταγματάρχες και αντιστοίχους, μέχρι να εξαντληθούν 
ή, εάν δεν εξαντληθούν, μέχρι την έναρξη των τακτικών 
ετήσιων κρίσεων των ανώτατων Αξιωματικών. 

2. Οι προαγωγές των ανώτατων Αξιωματικών και Συ¬ 
νταγματαρχών και αντιστοίχων με έκτακτες κρίσεις 
γίνονται κάθε φορά που κενούνται θέσεις. 

3. Οι προαγωγές γίνονται και για: 

α. Τους Αξιωματικούς που δικαιώθηκαν ύστερα από 
επανάκριση ή επανάληψη της κρίσης τους από τότε 
που δικαιούνταν. 

β. Τους Αξιωματικούς, των οποίων είχε ανασταλεί η 
κρίση για οποιονδήποτε λόγο. 

γ. Τους Αξιωματικούς που προάγονται επ’ ανδραγα¬ 
θία. 

δ. Όσους Αξιωματικούς προβλέπεται από τις διατάξεις 
του παρόντος. 

4. Ο αριθμός των κενών θέσεων περιλαμβάνει τις κε¬ 
νές θέσεις που υπήρχαν, καθώς και όσες κενώθηκαν 

ή δημιουργήθηκαν κατά τη διάρκεια που ισχύουν οι 
πίνακες των τακτικών κρίσεων. Οι θέσεις αυτών που 
αποβιώνουν ή αυτών που κηρύσσονται σε αφάνεια θε¬ 
ωρούνται κενές από την επομένη του θανάτου τους ή 
της κήρυξής τους σε αφάνεια και αυτών που για οποι- 
ονδήποτε άλλον λόγο εξέρχονται του Στρατεύματος ή 
τίθενται Εκτός Οργανικών Θέσεων από την υπογραφή 
της σχετικής διοικητικής πράξης. 

5. Οι κατά βαθμό κενές θέσεις προσδιορίζονται από τη 
διαφορά μεταξύ των προβλεπόμενων οργανικών θέσεων 
κάθε βαθμού και του αριθμού των Αξιωματικών που 
υπηρετούν και κατέχουν οργανικές θέσεις του βαθμού 
αυτού. 

6. Οι κενές οργανικές θέσεις Αξιωματικών πληρούνται 
από τη σειρά αρχαιότητας, όπως αυτή προκύπτει από τη 
θέση τους στις επετηρίδες των άρθρων 36 και 37. 

7. Οι κρινόμενοι ως προακτέοι κατ’ απόλυτο εκλογή 
καθίστανται αρχαιότεροι των λοιπών ομοιοβάθμων τους 
Αξιωματικών εντός της ίδιας επετηρίδας που κρίθηκαν 
κατ’ εκλογή στις ίδιες κρίσεις, διατηρώντας τη μεταξύ 
τους σειρά αρχαιότητας. 

8. Σε περίπτωση που δεν καταστεί δυνατή η προα¬ 
γωγή Αξιωματικών, λόγω έλλειψης κενών οργανικών 
θέσεων, μετά την παραμονή 2 (δύο) ετών στο βαθμό του 
Ταξιάρχου και αντιστοίχων ή μετά την παραμονή τριών 
(3) ετών στο βαθμό του Υποστρατήγου και αντιστοίχων, 
αυτοί τίθενται σε αυτεπάγγελτη αποστρατεία ως ευδο- 
κίμως τερματίσαντες τη σταδιοδρομία τους ή, εφόσον 
δεν έχουν συμπληρώσει πραγματική συντάξιμη υπηρε¬ 
σία τριάντα πέντε (35) ετών, τίθενται Εκτός Οργανικών 
Θέσεων (ΕΟΘ) μέχρι τη συμπλήρωσή τους. 

9. Σε περίπτωση που οι κενές θέσεις σε κάποιο βαθ¬ 
μό δεν μπορούν να πληρωθούν με προαγωγή, γιατί οι 
Αξιωματικοί του αμέσως κατώτερου βαθμού δεν μπο¬ 
ρούν, για οποιονδήποτε λόγο, να προαχθούν, τότε οι 
παραπάνω θέσεις θεωρούνται, προσωρινά και για την 
περίπτωση αυτή, ως κενές του κατώτερου βαθμού και 
πληρούνται. 

10. Κατά τις προαγωγές που ενεργούνται από τους 
πίνακες προακτέων κατ’ απόλυτο εκλογή και κατ' εκλο¬ 
γή, σε καμία περίπτωση Αξιωματικός εγγεγραμμένος 
σε πίνακα προακτέων κατ’ απόλυτο εκλογή δεν είναι 
δυνατόν να παρακαμφθεί έναντι αρχαιοτέρου του, που 
είναι εγγεγραμμένος σε πίνακα προακτέων κατ’ εκλο¬ 
γή, αλλά προάγεται προ του αρχαιοτέρου του για την 
πλήρωση του αριθμού των κενών θέσεων. 

11. Στις περιπτώσεις που Αξιωματικοί προάγονται στον 
ανώτερο βαθμό, αν και δεν υπάρχουν κενές θέσεις στο 
βαθμό αυτόν, τότε οι θέσεις του βαθμού από τον οποίο 
προάγονται δεν θεωρούνται κενές για τους κατώτερους 
βαθμούς, για όσο χρόνο οι θέσεις που καταλήφθηκαν 
παραμένουν υπεράριθμες, εκτός αν ειδικά ορίζεται ότι 
οι Αξιωματικοί που προάγονται κατ’ αυτόν τον τρόπο 
δεν καταλαμβάνουν οργανικές θέσεις. 

12. Οι κενές θέσεις, που αντιστοιχούν σε Αξιωματικούς 
των οποίων η κρίση έχει αναβληθεί, για να προσκομι- 
σθούν ουσιώδη στοιχεία, παραμένουν κενές μέχρι οι 
Αξιωματικοί αυτοί να κριθούν, οπότε οι θέσεις αυτές 
πληρώνονται από αυτούς, εάν κριθούν προακτέοι, ή από 
νεότερούς τους. 

13. Ειδικές Περιπτώσεις Προαγωγής: 

α. Οι Αξιωματικοί μέχρι και το βαθμό του Υποστρατή¬ 
γου και αντιστοίχων, όταν αποστρατεύονται για λόγους 


υγείας, κρίνονται έκτακτα, πριν από την έκδοση του 
προεδρικού διατάγματος αποστρατείας τους, που προ- 
βλέπεται από τις διατάξεις του νόμου περί Καταστάσε- 
ως Αξιωματικών, από τα αρμόδια Συμβούλια Κρίσεων, 
ανεξάρτητα από τη συνδρομή των τυπικών προσόντων 
για προαγωγή, ως: 

(1) Ευδοκίμως τερματίσαντες τη σταδιοδρομία τους. 

(2) Αποστρατευτέοι. 

β. Οι Αξιωματικοί της προηγούμενης παραγράφου, 
που κρίνονται ως ευδοκίμως τερματίσαντες τη σταδι¬ 
οδρομία τους, προάγονται στον επόμενο βαθμό, εφό¬ 
σον αυτός προβλέπεται από τις διατάξεις του άρθρου 
23 και μέσα σε ένα μήνα αποστρατεύονται με άλλο 
προεδρικό διάταγμα, λόγω σωματικής ανικανότητας. 
Οι κρίσεις αυτές είναι υποχρεωτικές και ανεξάρτητες 
άλλων, τακτικών ή έκτακτων, που προηγήθηκαν. Αυτοί 
κατ’ εξαίρεση κρίνονται ως ευδοκίμως τερματίσαντες 
τη σταδιοδρομία τους, εφόσον έχουν τα ουσιαστικά 
προσόντα στο βαθμό που απαιτείται για την κρίση δι¬ 
ατηρητέου στον αυτό βαθμό. 

γ. Αξιωματικοί μέχρι το βαθμό του Υποστρατήγου 
και αντιστοίχων που αποβιώνουν ευρισκόμενοι στην 
ενεργό υπηρεσία προάγονται στον ανώτερο βαθμό 
από την προηγούμενη του θανάτου τους, εφόσον ο 
ανώτερος βαθμός προβλέπεται από το άρθρο 23 και 
κριθούν προακτέοι από τα αρμόδια Συμβούλια Κρίσεων 
και με το ίδιο Προεδρικό Διάταγμα αποστρατεύονται. 
Ειδικά οι Υποστράτηγοι και αντίστοιχοι, οι οποίοι δεν 
έχουν περαιτέρω βαθμολογική εξέλιξη αλλά προβλέπε- 
ται γί αυτούς εν αποστρατεία βαθμός, κρίνονται από 
τα αρμόδια Συμβούλια Κρίσεων και εφόσον κριθούν 
προακτέοι αποστρατεύονται με τον ανώτερο σε απο¬ 
στρατεία βαθμό, από την ημερομηνία του θανάτου τους. 
Οι δυνατές κρίσεις για όλες τις ανωτέρω περιπτώσεις 
είναι προακτέος ή μη προακτέος. Προακτέοι κρίνονται 
όσοι Υποστράτηγοι και αντίστοιχοι διαθέτουν τα προ¬ 
σόντα για την κρίση διατηρητέου και εκ των λοιπών 
Αξιωματικών όσοι διαθέτουν προσόντα διατηρητέου 
στον αυτό βαθμό. 

δ. Σε Αξιωματικούς που αποβιώνουν κατά την εκτέ¬ 
λεση υπηρεσίας που συνεπάγεται αυξημένο κίνδυνο 
και προδήλως και αναμφισβήτητα λόγω αυτού, απονέ- 
μεται με Προεδρικό Διάταγμα από την προηγουμένη 
του θανάτου τους, ο ανώτατος βαθμός που προβλέπε- 
ται εν ενεργεία ή εν αποστρατεία μετά από απόφαση 
των αρμόδιων Συμβουλίων Κρίσεων. Ο βαθμός αυτός 
δεν δύναται να είναι ανώτερος του Αντιστρατήγου και 
αντιστοίχων. 

14. Για τις κρίσεις που γίνονται σύμφωνα με τις δι¬ 
ατάξεις του άρθρου 25 συντάσσονται πίνακες όπως 
παρακάτω: 

α. Προακτέων κατ’ απόλυτο εκλογή, 
β. Προακτέων κατ’ εκλογή, 
γ. Προακτέων επ’ ανδραγαθία, 
δ. Διατηρητέων. 

ε. Διατηρητέων στον αυτό βαθμό. 

στ. Ευδοκίμως τερματισάντων τη σταδιοδρομία τους. 

ζ. Αποστρατευτέων. 

15. Για τις κρίσεις που γίνονται σύμφωνα με τις δια¬ 
τάξεις της παραγράφου 13 του παρόντος άρθρου συ- 
ντάσσονται πίνακες όπως παρακάτω: 

α. Ευδοκίμως τερματισάντων τη σταδιοδρομία τους, 
β. Αποστρατευτέων. 




3496 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 27 
Χρόνοι προαγωγής 

1. Οι Αξιωματικοί προάγονται με τη συμπλήρωση συ¬ 
γκεκριμένου χρόνου είτε στο βαθμό που φέρουν είτε 
συνολικής πραγματικής υπηρεσίας Αξιωματικού. Ειδικά 
οι ανώτατοι Αξιωματικοί, υπό την επιφύλαξη ειδικότερων 
διατάξεων, προάγονται για την κάλυψη κενών οργα¬ 
νικών θέσεων, χωρίς να λαμβάνεται υπόψη ο χρόνος 
παραμονής τους ανά βαθμό ή συνολικής πραγματικής 
υπηρεσίας τους ως Αξιωματικών. 

2. Σε κάθε περίπτωση, εξαιρουμένων των Υποναυ¬ 
άρχων και Υποπτεράρχων στις περιπτώσεις επιλογής 
Αρχηγών ΓΕ σύμφωνα με τις σχετικές διατάξεις του 
παρόντος νόμου, οι Αξιωματικοί δεν μπορούν να προα- 
χθούν εάν δεν έχουν συμπληρώσει τουλάχιστον ένα (1) 
έτος πραγματικής υπηρεσίας σε κάθε βαθμό. 

3. Υπό την επιφύλαξη ειδικότερων διατάξεων του πα¬ 
ρόντος νόμου, ο χρόνος παραμονής ανά βαθμό έχει 
ως εξής: 

α. Για την προαγωγή των Ανθυπολοχαγών και αντι¬ 
στοίχων απαιτείται η συμπλήρωση τεσσάρων (4) ετών 
στο βαθμό. 

β. Για την προαγωγή των Υπολοχαγών και αντιστοίχων 
απαιτείται η συμπλήρωση πέντε (5) ετών στο βαθμό ή 
εννέα (9) ετών συνολικής υπηρεσίας Αξιωματικού. 

γ. Για την προαγωγή των Λοχαγών και αντιστοίχων 
απαιτείται η συμπλήρωση έξι (6) ετών στο βαθμό ή δε¬ 
καπέντε (15) ετών συνολικής υπηρεσίας Αξιωματικού. 

δ. Γ ια την προαγωγή των Τ αγματαρχών και αντιστοίχων 
απαιτείται η συμπλήρωση έξι (6) ετών στο βαθμό ή είκοσι 
ενός (21) ετών συνολικής υπηρεσίας Αξιωματικού. 

ε. Για την προαγωγή των Αντισυνταγματαρχών και 
αντιστοίχων απαιτείται η συμπλήρωση έξι (6) ετών στο 
βαθμό ή είκοσι επτά (27) ετών συνολικής υπηρεσίας 
Αξιωματικού. 

στ. Γ ια την προαγωγή των Συνταγματαρχών και αντι¬ 
στοίχων απαιτείται η συμπλήρωση τεσσάρων (4) ετών 
στο βαθμό ή τριάντα ενός (31) ετών συνολικής υπηρε¬ 
σίας Αξιωματικού. 

ζ. Γ ια την προαγωγή των Ταξιάρχων και αντιστοίχων 
απαιτείται η συμπλήρωση δύο (2) ετών στο βαθμό. 

η. Γ ια την προαγωγή των Υποστρατήγων και αντιστοί¬ 
χων απαιτείται η συμπλήρωση συνολικά τριών (3) ετών 
ως ανωτάτων Αξιωματικών. 

4. Ειδικά για τους Αξιωματικούς που προέρχονται από 
Υπαξιωματικούς αποφοίτους ΑΣΣΥ, ο χρόνος παραμο¬ 
νής ανά βαθμό έχει ως εξής: 

α. Για την προαγωγή των Ανθυπολοχαγών και αντι¬ 
στοίχων απαιτείται η συμπλήρωση τεσσάρων (4) ετών 
στο βαθμό. 

β. Γ ια την προαγωγή των Υπολοχαγών και αντιστοίχων 
απαιτείται η συμπλήρωση πέντε (5) ετών στο βαθμό. 

γ. Για την προαγωγή των Λοχαγών και αντιστοίχων 
απαιτείται η συμπλήρωση έξι (6) ετών στο βαθμό. 

δ. Για την προαγωγή των Ταγματαρχών και αντι¬ 
στοίχων απαιτείται η συμπλήρωση δύο (2) ετών στο 
βαθμό. 

ε. Για την προαγωγή των Αντισυνταγματαρχών και 
αντιστοίχων απαιτείται η συμπλήρωση ενός (1) έτους 
στο βαθμό. 

5. Υπό την επιφύλαξη της παραγράφου 2 του παρό¬ 
ντος άρθρου, για τους Ανθυπολοχαγούς και αντιστοί¬ 
χους που προέρχονται από ΣΣΑΣ ή από διαγωνισμό 


όπου το πτυχίο αποτελεί απαραίτητο προσόν για την 
κατάταξή τους και ο αριθμός των ελάχιστων ετών φοί¬ 
τησης είναι μεγαλύτερος εκείνων των λοιπών ΑΣΕΙ από 
τα οποία αποφοιτούν Αξιωματικοί Όπλων, Μάχιμοι ή 
Ιπτάμενοι, ο χρόνος παραμονής της παραγράφου 3α του 
παρόντος άρθρου μειώνεται κατά τα εν λόγω επιπλέον 
έτη φοίτησης. Επίσης, για την εφαρμογή της ανωτέρω 
παραγράφου 3, ο εν λόγω χρόνος των επιπλέον ετών 
φοίτησης προσμετράται για τον υπολογισμό της συνο¬ 
λικής τους υπηρεσίας ως Αξιωματικών. 

6. Η διάταξη της προηγούμενης παραγράφου ισχύει 
και για τους πτυχιούχους ΑΕΙ που εισέρχονται στο Σώμα 
των μόνιμων Αξιωματικών με βαθμό Ανθυπολοχαγού, 
στα οποία ο ελάχιστος αριθμός ετών φοίτησης είναι 
μεγαλύτερος εκείνων των ΑΣΕΙ από τα οποία αποφοι¬ 
τούν Αξιωματικοί Όπλων, Μάχιμοι ή Ιπτάμενοι, εφόσον 
το πτυχίο τους αυτό αποτελεί απαραίτητο προσόν για 
την κατάταξή τους. 

7. Γ ια όσους εισέρχονται στο Σώμα των μονίμων Αξι¬ 
ωματικών με βαθμό ανώτερο του Ανθυπολοχαγού και 
αντιστοίχων, για τον υπολογισμό της συνολικής τους 
υπηρεσίας ως Αξιωματικών προσμετράται και ο ανα¬ 
γκαίος χρόνος παραμονής στους βαθμούς που είναι 
κατώτεροι εκείνου με τον οποίο εισήλθαν στο σώμα 
των μονίμων Αξιωματικών, σύμφωνα με τα καθοριζόμενα 
στην παράγραφο 3 του παρόντος άρθρου. 

8. Κατά το χρόνο παραμονής στο βαθμό ο Αξιωματικός 
πρέπει να ασκεί πράγματι τα καθήκοντα του βαθμού 
του. 

9. Ως χρόνος παραμονής στο βαθμό υπολογίζεται και 
ο χρόνος κατά τον οποίο: 

α. Οι Αξιωματικοί ανεξαρτήτως βαθμού τελούν σε: 

(1) Προβλεπόμενη κανονική ή προφορική άδεια. 

(2) Αιχμαλωσία, εάν μετά την επάνοδό του από αυτή, 
έχει απαλλαγεί από κάθε κατηγορία. 

(3) Νοσηλεία ή αναρρωτική άδεια, λόγω τραυματισμού 
κατά την εκτέλεση διατεταγμένης υπηρεσίας ή λόγω 
ασθένειας απότοκης κακουχίας πολέμου. 

(4) Άδεια λόγω κύησης - τοκετού για τις γυναίκες 
Αξιωματικούς και ανατροφής τέκνου για το σύνολο των 
Αξιωματικών. 

β. Οι Αξιωματικοί μέχρι και του βαθμού του Συνταγ¬ 
ματάρχη και αντιστοίχων τελούν σε: 

(1) Αναρρωτική άδεια μέχρι 12 μήνες. 

(2) Νοσηλεία μέχρι 12 μήνες. 

(3) Εκπαιδευτική άδεια μέχρι 24 μήνες. 

γ. Οι Ταξίαρχοι και αντίστοιχοι και Υποστράτηγοι και 
αντίστοιχοι τελούν σε: 

(1) Αναρρωτική άδεια μέχρι 2 μήνες. 

(2) Νοσηλεία μέχρι 2 μήνες. 

10. Σε περίπτωση συνδρομής δύο (2) ή περισσότερων 
περιπτώσεων της προηγούμενης παραγράφου, ο συνο¬ 
λικός λογιζόμενος χρόνος δεν μπορεί να είναι ανώτε¬ 
ρος του μισού του απαιτούμενου πραγματικού χρόνου 
παραμονής στο βαθμό. 

11. Γ ια τους σκοπούς του παρόντος άρθρου δεν απο¬ 
τελεί χρόνο παραμονής στο βαθμό ο χρόνος που ο 
Αξιωματικός διετέλεσε σε: 

α. Αργία με πρόσκαιρη παύση ή προσωρινή απόλυση. 

β. Διαθεσιμότητα με αίτησή του. 

γ. Έκτιση ποινής στερητικής της ελευθερίας του ή 
προσωρινή κράτηση που επιβλήθηκε από οποιαδήποτε 
δικαστική αρχή. 

δ. Λιποταξία ή παράνομη απουσία, εφόσον δεν ακολού¬ 
θησε απαλλακτικό βούλευμα ή αθωωτική απόφαση. 

ε. Άδεια άνευ αποδοχών. 

12. Οι διατάξεις της παραγράφου 4 του παρόντος 
άρθρου δεν ισχύουν για τους μετατασσόμενους σύμ¬ 
φωνα με το άρθρο 9 του παρόντος νόμου στο σώμα 
των Αξιωματικών. 

13. Η παράγραφος 3 του άρθρου 46 του Κώδικα Δικα¬ 
στικού Σώματος Ενόπλων Δυνάμεων που κυρώθηκε με 
το ν.2304/1995 (ΦΕΚ 83 Α’) αντικαθίσταται ως εξής: 

«3. Σε Στρατιωτικό Δικαστή Α’ προάγεται Στρατιω¬ 
τικός Δικαστής Β’, που έχει επτά τουλάχιστον χρόνια 
υπηρεσίας στο βαθμό του και είκοσι οκτώ έτη συνο¬ 
λικής πραγματικής υπηρεσίας στις Ένοπλες Δυνάμεις. 
Στο βαθμό αυτόν προάγονται, ένα έτος νωρίτερα από 
τη συμπλήρωση των τυπικών προσόντων προαγωγής, 
ανεξαρτήτως ύπαρξης κενών οργανικών θέσεων, όσοι 
Στρατιωτικοί Δικαστές Β’ συγκεντρώνουν εξαιρετικά 
προσόντα μορφώσεως, ήθους, εργατικότητας και κατέ¬ 
χουν μεταπτυχιακό τίτλο σπουδών ή διδακτορικό δίπλω¬ 
μα Νομικών Επιστημών ΑΕΙ εσωτερικού ή εξωτερικού. 
Εντός μηνός από την κατά τα ανωτέρω προαγωγή του 
Στρατιωτικού Δικαστού, ανακατανέμονται, κατά τις κεί¬ 
μενες διατάξεις, οι υφιστάμενες κατά βαθμό οργανικές 
θέσεις.» 

Αρθρο 28 

Χρόνος διοίκησης και ειδικής υπηρεσίας 

1. Οι Αξιωματικοί απόφοιτοι ΑΣΕΙ ή προερχόμενοι από 
Υπαξιωματικούς αποφοίτους ΑΣΣΥ μέχρι και το βαθ¬ 
μό του Συνταγματάρχη και αντιστοίχων προκειμένου 
να καθίστανται ικανοί για την επιτυχή διεξαγωγή και 
εκτέλεση των αποστολών που τους ανατίθενται πρέπει 
να υπηρετούν σε κάθε βαθμό σε επιχειρησιακές μονά¬ 
δες και σε προβλεπόμενες για το βαθμό τους θέσεις 
κατά το ελάχιστο χρονικό διάστημα που καθορίζεται 
στις παραγράφους που ακολουθούν. Επιχειρησιακές 
μονάδες είναι: 

α. Για το ΣΞ οι μονάδες εκστρατείας. 

β. Για το ΠΝ οι μονάδες στόλου και τα ιπτάμενα μέσα. 

γ. Για την ΠΑ οι μονάδες τακτικής αεροπορίας, κα¬ 
θώς και οι λοιπές μονάδες αεροσκαφών της Διοίκησης 
Αεροπορικής Υποστήριξης (ΔΑΥ) και της Διοίκησης Αε¬ 
ροπορικής Εκπαίδευσης (ΔΑΕ). 

2. Ο παραπάνω χρόνος υπηρεσίας καλείται χρόνος 
διοικήσεως εφόσον κατά τη διάρκειά του ο Αξιωματι¬ 
κός ασκεί διοίκηση ή χρόνος ειδικής υπηρεσίας στην 
περίπτωση που ο Αξιωματικός δεν ασκεί διοίκηση. Η 
θαλάσσια υπηρεσία στο ΠΝ αποτελεί ειδική υπηρεσία. 

3. Η συμπλήρωση του προβλεπόμενου χρόνου διοική- 
σεως ή ειδικής υπηρεσίας κατά βαθμό αποτελεί απα¬ 
ραίτητη προϋπόθεση της κρίσεως προς προαγωγή στον 
επόμενο βαθμό. 

4. Οι Αξιωματικοί Σωμάτων ή Ειδικοτήτων, για τους 
οποίους δεν προβλέπεται άσκηση διοίκησης, υποχρε- 
ούνται σε ειδική υπηρεσία. 

5. Οι θέσεις διοίκησης ή ειδικής υπηρεσίας πρέπει 
να προβλέπονται από τους Πίνακες Οργάνωσης και 
Υλικού (ΠΟΥ) του κάθε Κλάδου των ΕΔ ή του ΓΕΕΘΑ 
για τα ΚΣ. 

6. Οι θέσεις διοίκησης ή ειδικής υπηρεσίας, που ανα- 
φέρονται στις παρακάτω παραγράφους, προσδιορίζο¬ 
νται από τα Ανώτατα κατά Κλάδο Συμβούλια. Αν οι 


θέσεις χρόνου διοικήσεως ή ειδικής υπηρεσίας του 
παρόντος άρθρου δεν επαρκούν για τη δοκιμασία των 
Αξιωματικών σε αυτές, είναι δυνατόν να ορισθούν και 
άλλες θέσεις με απόφαση του ΣΑΓΕ κατόπιν προτάσεων 
των Ανωτάτων Συμβουλίων των Κλάδων των ΕΔ ή του 
Αρχηγού ΓΕΕΘΑ για τα ΚΣ για απόκτηση, εν όλω ή εν 
μέρει, του προσόντος του χρόνου διοίκησης ή ειδικής 
υπηρεσίας. 

7. Τα προσόντα του χρόνου διοίκησης ή ειδικής υπη¬ 
ρεσίας δεν είναι απαραίτητα για τους: 

α. Αξιωματικούς που δεν αναφέρονται στο παρόν 
άρθρο. 

β. Αξιωματικούς των Ειδικών Καταστάσεων. 

γ. Αξιωματικούς ΕΟΘ. 

8. Ο χρόνος, κατά τον οποίο Αξιωματικός ασκεί διοίκη¬ 
ση ή ειδική υπηρεσία βαθμού ανώτερου του βαθμού τον 
οποίο φέρει, θεωρείται ως χρόνος διοίκησης ή ειδικής 
υπηρεσίας του βαθμού τον οποίο κατέχει, με τον όρο 
ότι έχει κανονικά τοποθετηθεί στη θέση αυτή και δεν 
αναπληροί τον απουσιάζοντα προϊστάμενό του, η δε 
θέση αυτή έχει ορισθεί ως θέση διοίκησης ή ειδικής 
υπηρεσίας για τον ανώτερο βαθμό. 

9. Ο χρόνος νοσηλείας ή αναρρωτικής άδειας Αξιωμα¬ 
τικού, λόγω τραυματισμού του που συνέβη σε διατεταγ¬ 
μένη υπηρεσία και ένεκα αυτής, θεωρείται ως χρόνος 
διοίκησης ή ειδικής υπηρεσίας, μέχρι του μισού απαιτού- 
μενου χρόνου για το βαθμό που φέρει ο Αξιωματικός. 

10. Ο χρόνος, που ο Αξιωματικός διατελεί σε κανο¬ 
νική άδεια, μέχρι ένα (1) μήνα κάθε έτος, θεωρείται ως 
χρόνος διοίκησης ή ειδικής υπηρεσίας. 

11. Ως προς τους Αξιωματικούς του ΣΞ: 

α. Για τους Αξιωματικούς Όπλων: 

(1) Οι αξιωματικοί Όπλων συμπληρώνουν τον προβλε- 
πόμενο για το βαθμό τους χρόνο διοίκησης σε Τμήματα, 
Υπομονάδες, Μονάδες, Συγκροτήματα και Σχηματισμούς 
εκστρατείας, όπως στην επόμενη παράγραφο του πα¬ 
ρόντος άρθρου καθορίζεται, σε θέσεις προβλεπόμενες 
από τους Πίνακες Οργάνωσης και Υλικού. 

(2) Ο απαιτούμενος σε κάθε βαθμό ελάχιστος χρόνος 
διοίκησης, ως προσόν για προαγωγή, είναι ο ακόλου¬ 
θος: 

(α) ΑνθυπολοχαγόςΓΕνα (1) έτος ως Διοικητής Διμοι¬ 
ρίας ή Ουλαμού. 

(β) Υπολοχαγός: Δύο (2) έτη ως Διοικητής Διμοιρίας 
ή Ουλαμού. 

(γ) Λοχαγός: Δύο (2) έτη ως Διοικητής Λόχου, Ίλης ή 
Πυροβολαρχίας. 

(δ) Ταγματάρχης - Αντισυνταγματάρχης: Τρία (3) έτη 
συνολικά εκ των οποίων ένα (1) έτος ως Υποδιοικητής 
Μονάδας ή Διοικητής Ανεξαρτήτου Υπομονάδας, στο 
βαθμό του Ταγματάρχη και δυο (2) έτη ως διοικητής 
Μονάδας συνεχόμενα και τουλάχιστον ένα (1) ως Αντι- 
συνταγματάρχης. 

(ε) Συνταγματάρχης: Ένα (1) έτος ως Διοικητής Συ¬ 
γκροτήματος ή Διοικητής Οπλου σε Στρατηγείο Σχη¬ 
ματισμού ή εννέα (9) έτη συνολικού χρόνου διοίκησης 
ως μόνιμου Αξιωματικού, καθοριζόμενου με βάση τις 
ισχύουσες κατά το χρόνο της κρίσης του διατάξεις, υπο- 
λογιζομένου και του χρόνου που αποκτήθηκε σε θέσεις 
συμπληρώσεως χρόνου διοίκησης που καταργήθηκαν ή 
τροποποιήθηκαν, απαραίτητα δε εννέα (9) έτη συνολι¬ 
κής υπηρεσίας Αξιωματικού σε Μονάδα ή Συγκρότημα 
του Οπλου του, σε όλες τις περιπτώσεις. 

β. Για τους Αξιωματικούς Σωμάτων Τεχνικού, Εφοδι¬ 
ασμού και Μεταφορών, Υλικού Πολέμου: 

(1) Οι Αξιωματικοί των Σωμάτων Τεχνικού, Εφοδιασμού 
και Μεταφορών, Υλικού Πολέμου συμπληρώνουν για 
το βαθμό τους τον προβλεπόμενο χρόνο διοίκησης ή 
ειδικής υπηρεσίας, όπως στις επόμενες παραγράφους 
καθορίζεται: 

(α) Ανθυπολοχαγός: Ένα (1) έτος ως Διοικητής Δι¬ 
μοιρίας ή ισότιμου Κλιμακίου σε Μονάδα Εκστρατείας 
του Σώματός του ή Μονάδα Διοικητικής Μέριμνας Εκ¬ 
στρατείας. 

(β) Υπολοχαγός: Τρία (3) έτη συνολικής υπηρεσίας 
Αξιωματικού σε Μονάδα του Σώματός του ή Μονάδα 
Διοικητικής Μέριμνας Εκστρατείας, από τα οποία ένα 

(1) έτος ως Διοικητής Διμοιρίας ή ισότιμου Κλιμακίου 
σε Μονάδα Εκστρατείας του Σώματός του ή Μονάδα 
Διοικητικής Μέριμνας Εκστρατείας στον κατεχόμενο 
βαθμό. 

(γ) Λοχαγός: Τέσσερα (4) έτη συνολικής υπηρεσίας 
Αξιωματικού σε Μονάδα του Σώματός του ή Μονάδα 
Διοικητικής Μέριμνας Εκστρατείας, από τα οποία ένα (1) 
έτος ως Διοικητής Μονάδας ή Υπομονάδας Εκστρατεί¬ 
ας του Σώματός του ή Μονάδας Διοικητικής Μέριμνας 
Εκστρατείας στον κατεχόμενο βαθμό. 

(δ) Ταγματάρχης: Πέντε (5) έτη συνολικής υπηρεσίας 
Αξιωματικού σε Μονάδα του Σώματός του ή Μονάδα 
Διοικητικής Μέριμνας Εκστρατείας, από τα οποία ένα 

(1) έτος ως Διοικητής Μονάδας Εκστρατείας ή Μονάδας 
Διοικητικής Μέριμνας Εκστρατείας στον κατεχόμενο 
βαθμό. 

(ε) Αντισυνταγματάρχης: Ένα (1) έτος ως Διοικητής 
Μονάδας του Σώματός του ή Μονάδας Διοικητικής Μέ¬ 
ριμνας Εκστρατείας ή ως Διευθυντής του Σώματός του 
σε Στρατηγείο Σχηματισμού με την προϋπόθεση ότι 
υπάγεται σε αυτόν αντίστοιχα Μονάδα ή ανεξάρτητη 
Υπομονάδα του Σώματός του. 

(στ) Συνταγματάρχης: Οκτώ (8) έτη συνολικής υπηρε¬ 
σίας Αξιωματικού σε Μονάδα του Σώματός του ή Μονά¬ 
δα Διοικητικής Μέριμνας Εκστρατείας ή Διευθυντής του 
Σώματός του σε Στρατηγείο Σχηματισμού εφόσον έχει 
υπό τις διαταγές του Μονάδα του Σώματός του. 

(2) Για τους Αξιωματικούς υπολοίπων Σωμάτων: 

(α) Οι Αξιωματικοί του ΣώματοςΈρευνας - Πληροφορι¬ 
κής συμπληρώνουν τον προβλεπόμενο χρόνο διοίκησης 
ή ειδικής υπηρεσίας σε θέσεις του Σώματος, που καθο¬ 
ρίζονται σύμφωνα με τις διατάξεις των παραγράφων 5 
και 6 του παρόντος άρθρου. 

(β) Οι Αξιωματικοί των υπολοίπων Σωμάτων, πλην 
Γεωγραφικού, βαθμών Ανθυπολοχαγού μέχρι και Αντι- 
συνταγματάρχη συμπληρώνουν σε κάθε βαθμό ένα (1) 
έτος χρόνο διοίκησης ή ειδικής υπηρεσίας σε Μονάδες 
ή Συγκροτήματα ή Σχηματισμούς Εκστρατείας. 

12. Ως προς τους Αξιωματικούς του ΠΝ: 

α. Οι Αξιωματικοί Μάχιμοι, Μηχανικοί και Σωμάτων 
συμπληρώνουν τον καθοριζόμενο χρόνο διοίκησης ή 
θαλάσσιας υπηρεσίας σε πλοία εν ενεργεία πολεμικά, 
βοηθητικά ή εκπαιδευτικά. Με το χρόνο αυτόν εξομοι¬ 
ώνεται ο χρόνος υπηρεσίας σε ιπτάμενα μέσα και σε 
μονάδες Υποβρυχίων Καταστροφών. 

β. Η υπηρεσία σε Μονάδες Αεροπορίας Ναυτικής Συ¬ 
νεργασίας, Ελικοπτέρων και Υποβρυχίων Καταστροφών, 
υπολογίζεται ως θαλάσσια υπηρεσία. 


γ. Για τους Μαχίμους ο απαιτούμενος σε κάθε βαθ¬ 
μό ελάχιστος χρόνος διοίκησης ή ειδικής υπηρεσίας 
είναι: 

(1) Σημαιοφόρος: Τρία (3) έτη θαλάσσιας υπηρεσίας. 

(2) Ανθυποπλοίαρχος: Τρία (3) έτη θαλάσσιας υπη¬ 
ρεσίας. 

(3) Υποπλοίαρχος: Τρία (3) έτη θαλάσσιας υπηρεσί¬ 
ας. 

(4) ΠλωτάρχηςύΕνα (1) έτος θαλάσσιας υπηρεσίας και 
ένα (1) έτος ως Κυβερνήτης. 

(5) Αντιπλοίαρχος: δύο (2) έτη θαλάσσιας υπηρεσίας ή 
δύο (2) έτη υπηρεσίας στο Επιτελείο Στόλου ή Ανώτερου 
Κλιμακίου Διοικήσεως και ένα (1) έτος ως Κυβερνήτης 
στο βαθμό του Αντιπλοιάρχου ή δύο (2) έτη Κυβερνήτης 
ως Ανώτερος Αξιωματικός. 

(6) Πλοίαρχος: Δέκα (10) έτη συνολικής θαλάσσιας 
υπηρεσίας και ένα (1) έτος στο βαθμό του Πλοιάρχου σε 
θέση Διοικητή Ομάδας Πλοίων ή Διοικητή Ναυτικής Υπη¬ 
ρεσίας ή Διευθυντή Διευθύνσεως Γ ενικού Επιτελείου. 

δ. Γ ια τους Μηχανικούς ο απαιτούμενος σε κάθε βαθ¬ 
μό ελάχιστος χρόνος διοίκησης ή ειδικής υπηρεσίας 
είναι: 

(1) Σημαιοφόρος: Τρία (3) έτη θαλάσσιας υπηρεσίας. 

(2) Ανθυποπλοίαρχος: Τρία (3) έτη θαλάσσιας υπη¬ 
ρεσίας. 

(3) Υποπλοίαρχος: Δύο (2) έτη θαλάσσιας υπηρεσίας, 
από τα οποία ένα (1) έτος ως Διευθυντής πρόωσης και 
ενέργειας πλοίου, πλην των Ναυπηγών για τους οποίους 
απαιτείται ένα (1) έτος θαλάσσιας υπηρεσίας και ένα (1) 
έτος σε Συνεργείο Ναυστάθμου. 

(4) Πλωτάρχης: Δύο (2) έτη θαλάσσιας υπηρεσίας ως 
Διευθυντής πρόωσης και ενέργειας πλοίου ή υπηρε¬ 
σίας Συνεργείου Ναυστάθμου ή υπηρεσίας Διοίκησης 
Ελικοπτέρων. 

(5) ΑντιπλοίαρχοςύΕνα (1) έτος θαλάσσιας υπηρεσίας 
ή ένα (1) έτος σε υπηρεσία Ναυστάθμου. 

(6) Πλοίαρχος: Ένα (1) έτος ως Τεχνικός Διευθυντής 
Ναυστάθμου ή Διευθυντής Διευθύνσεως Γ ενικού Επιτε¬ 
λείου ή Διευθυντής Κλάδου Αρχηγείου Στόλου ή Διοι- 
κήσεως Διοικητικής Μέριμνας Ναυτικού. 

ε. Οι Αξιωματικοί των Σωμάτων Οικονομικού συμπλη¬ 
ρώνουν για το βαθμό τους τον προβλεπόμενο χρόνο 
διοίκησης ή ειδικής υπηρεσίας, όπως στις επόμενες 
παραγράφους καθορίζεται: 

(1) Σημαιοφόρος: Δύο (2) έτη θαλάσσιας υπηρεσίας. 

(2) Ανθυποπλοίαρχος: Ένα (1) έτος θαλάσσιας υπη¬ 
ρεσίας. 

(3) Υποπλοίαρχος: Πέντε (5) έτη συνολικής θαλάσσιας 
υπηρεσίας ως κατώτερος Αξιωματικός και δύο (2) έτη 
Οικονομικής υπηρεσίας ή Εφοδιασμού. 

(4) Πλωτάρχης: Δύο (2) έτη Εφοδιασμού ή ένα (1) έτος 
Εφοδιασμού και ένα (1) έτος Οικονομικής υπηρεσίας. 

(5) ΑντιπλοίαρχοςΈνα (1) έτος Οικονομικής υπηρεσίας 
και ένα (1) έτος Εφοδιασμού ή δύο (2) έτη Οικονομικής 
υπηρεσίας ή δύο (2) έτη εφοδιασμού σε Επιτελείο Στό¬ 
λου ή ανώτερου Κλιμακίου ή σε Μονάδες Διοικητικής 
Μέριμνας. 

(6) ΠλοίαρχοςύΕνα (1) έτος ως Διευθυντής Διευθύνσε- 
ως Γενικού Επιτελείου ή Κλάδου Αρχηγείου Στόλου ή 
Διοικήσεως Διοικητικής Μέριμνας Ναυτικού ή Διευθύν- 
σεως Εφοδιασμού Ναυστάθμου ή Διευθύνσεως Κέντρου 
Εφοδιασμού ή Διευθύνσεως Οικονομικών υπηρεσιών. 

13. Ως προς τους Αξιωματικούς της ΠΑ: 

α. Ο απαιτούμενος σε κάθε βαθμό ελάχιστος χρόνος 
διοίκησης ή ειδικής υπηρεσίας ως αναγκαίο προσόν για 
προαγωγή σε κάθε βαθμό είναι ο ακόλουθος: 

(1) Για τους Ιπτάμενους: 

(α) Ανθυποσμηναγός: Δύο (2) έτη ειδικής υπηρεσίας 
σε οποιαδήποτε Μοίρα ή Σμήνος αεροσκαφών ή ελι¬ 
κοπτέρων. 

(β) Υποσμηναγός: Τέσσερα (4) έτη ειδικής υπηρεσίας 
στον κατεχόμενο βαθμό ή έξι (6) έτη, από τότε που ονο¬ 
μάσθηκε Αξιωματικός, σε οποιαδήποτε Μοίρα ή Σμήνος 
αεροσκαφών ή ελικοπτέρων. 

(γ) Σμηναγός: Τέσσερα (4) έτη στον κατεχόμενο βαθμό 
ή δέκα (10) έτη από τότε που ονομάσθηκε Αξιωματικός, 
σε οποιαδήποτε Πτέρυγα ή Σμηναρχία ή Μοίρα ή Σμήνος 
αεροσκαφών ή ελικοπτέρων. 

(δ) Επισμηναγός/Ενα (1) έτος στον κατεχόμενο βαθ¬ 
μό σε οποιαδήποτε Πτέρυγα ή Σμηναρχία ή Μοίρα ή 
Σμήνος αεροσκαφών ή ελικοπτέρων και ένα (1) έτος 
σε επιτελική θέση στο ΓΕΑ ή στο Αρχηγείο Τακτικής 
Αεροπορίας (ΑΤΑ) ή στις λοιπές Διοικήσεις της ΠΑ ή σε 
οποιοδήποτε επιτελείο επιπέδου μείζονος σχηματισμού 
και άνω των άλλων Κλάδων των ΕΔ. 

(ε) Αντισμήναρχος: δυο (2) έτη στον κατεχόμενο βαθ¬ 
μό ως: 

1. Υποδιοικητής Πτέρυγας Μάχης, ή 

2. Διοικητής ή Υποδιοικητής Σμηναρχίας Μάχης ή 

3. Διοικητής Μοίρας αεροσκαφών ή ελικοπτέρων ή 

4. Διευθυντής Επιχειρήσεων ή/και Εκπαίδευσης Πτερύ¬ 
γων και Σμηναρχιών, καθώς και ένα (1) έτος σε επιτελική 
θέση στο ΓΕΑ ή στο ΑΤΑ ή στις λοιπές Διοικήσεις της 
ΠΑ ή σε οποιοδήποτε επιτελείο επιπέδου μείζονος σχη¬ 
ματισμού και άνω των άλλων Κλάδων των ΕΔ, 

5. Διοικητής Σμήνους Μετεκπαίδευσης Αεροσκαφών 
ή Ελικοπτέρων, 

6. Αξιωματικός Επιχειρήσεων Μοίρας Αεροσκαφών ή 
Ελικοπτέρων. 

(στ) Σμήναρχος: ένα (1) έτος στον κατεχόμενο βαθμό 
ως: 

1. Διοικητής ή Υποδιοικητής Πτέρυγας Μάχης ή 

2. Διοικητής ή Υποδιοικητής Σμηναρχίας Μάχης ή 

3. Διοικητής ή Υποδιοικητής Πτέρυγας Εκπαίδευσης 
ή Υποστήριξης ή 

4. Διευθυντής Διεύθυνσης του ΓΕΑ ή ΑΤΑ ή στις λοιπές 
Διοικήσεις της ΠΑ, 

5. Τμηματάρχης Διεύθυνσης του ΓΕΑ. 

(2) Γ ια τους Μηχανικούς: 

Ο απαιτούμενος σε κάθε βαθμό ελάχιστος χρόνος 
διοίκησης ή ειδικής υπηρεσίας ως αναγκαίο προσόν για 
προαγωγή σε κάθε βαθμό είναι ο ακόλουθος: 

1. Ανθυποσμηναγός: Δύο (2) έτη, σε οποιαδήποτε Μοί¬ 
ρα ή Σμήνος, σε θέσεις και καθήκοντα, που προβλέπο- 
νται για το βαθμό και την ειδικότητά του. 

2. Υποσμηναγός: Τέσσερα (4) έτη στον κατεχόμενο 
βαθμό ή έξι (6) έτη, από τότε που ονομάσθηκε Αξιωμα¬ 
τικός, σε οποιαδήποτε Μοίρα ή Σμήνος, σε θέσεις και 
καθήκοντα, που προβλέπονται για το βαθμό και την 
ειδικότητά του. 

3. Σμηναγός: Δύο (2) έτη στον κατεχόμενο βαθμό ή 
οκτώ (8) έτη, από τότε που ονομάσθηκε Αξιωματικός, 
σε οποιαδήποτε Πτέρυγα ή Σμηναρχία ή Μοίρα ή Εργο¬ 
στάσιο ή σε επιτελική θέση στο ΓΕΑ ή στο ΑΤΑ ή στις 
λοιπές Διοικήσεις της ΠΑ, σε θέσεις και καθήκοντα που 
προβλέπονται για το βαθμό και την ειδικότητά του. 


4. ΕπισμηναγόςΓΕνα (1) έτος στον κατεχόμενο βαθμό 
σε οποιαδήποτε Πτέρυγα ή Σμηναρχία ή Μοίρα ή Εργο¬ 
στάσιο της ΠΑ και ένα (1) έτος σε επιτελική θέση στο 
ΓΕΑ ή στο ΑΤΑ ή στις λοιπές Διοικήσεις της ΠΑ. 

5. Αντισμήναρχος: Δύο (2) έτη στον κατεχόμενο βαθμό 
σε μία τουλάχιστον από τις ακόλουθες θέσεις: 

α. Διευθυντής Υπηρεσίας Επίβλεψης ΚατασκευήςΈρ- 
γων (ΥΕΚΕ) ή Προϊστάμενος Γ ραφείου ΕπίβλεψηςΈργων 
(ΓΕΕ) ή 

β. Διευθυντής ή Υποδιευθυντής ή Τμηματάρχης Υπη¬ 
ρεσίας Έργων Πολεμικής Αεροπορίας (ΥΠΕΠΑ) ή 
γ. Διευθυντής Υποστήριξης Μονάδας Ραντάρ ή Σμη¬ 
ναρχίας ή Πτέρυγας ή Διευθυντής Κατασκευών της 206 
Πτέρυγας Αεροπορικών Υποδομών ή 
δ. Τμηματάρχης Διεύθυνσης του ΓΕΑ ή ΑΤΑ ή λοιπών 
Διοικήσεων της ΠΑ ή μείζονων επιτελικών σχηματισμών 
των άλλων Κλάδων των ΕΔ ή 
ε. Διοικητής Μοίρας Συντήρησης Βάσης ή Αεροσκα¬ 
φών ή Ελικοπτέρων ή 

στ. Υποδιοικητής εργοστασίου ΠΑ ή Υπηρεσίας Πολε¬ 
μικής Αεροπορίας Ελέγχου Αεροπορικής Βιομηχανίας ή 
.της 206 Πτέρυγας Αεροπορικών Υποδομών. 

6. ΣμήναρχοςύΕνα (1) έτος στον κατεχόμενο βαθμό σε 
μία τουλάχιστον από τις ακόλουθες θέσεις: 

α. Διοικητής εργοστασίου ΠΑ ή Υπηρεσίας ΠΑ Ελέγ¬ 
χου Αεροπορικής Βιομηχανίας ή της 206 Πτέρυγας Αε¬ 
ροπορικών Υποδομών ή 

β. Υποδιοικητής του 251 Γενικού Νοσοκομείου Αερο¬ 
πορίας (ΓΝΑ) ή 

γ. Τ μηματάρχης ή Διευθυντής Διεύθυνσης του ΓΕΑ ή 
ΑΤΑ ή λοιπών Διοικήσεων της ΠΑ ή μείζονων επιτελικών 
σχηματισμών των άλλων Κλάδων των ΕΔ. 

(3) Γ ια τους Αεράμυνας ο απαιτούμενος σε κάθε βαθμό 
ελάχιστος χρόνος διοίκησης ή ειδικής υπηρεσίας ως 
αναγκαίο προσόν για προαγωγή σε κάθε βαθμό είναι 
ο ακόλουθος: 

(α) Ανθυποσμηναγός: Δύο (2) έτη, σε οποιαδήποτε Μο¬ 
νάδα του Συστήματος Αεροπορικού Ελέγχου (ΣΑΕ), σε 
θέσεις και καθήκοντα, που προβλέπονται για το βαθμό 
και την ειδικότητά του. 

(β) Υποσμηναγός: Τέσσερα (4) έτη στον κατεχόμενο 
βαθμό ή έξι (6) έτη, από τότε που ονομάσθηκε Αξιω¬ 
ματικός, σε οποιαδήποτε Μονάδα του ΣΑΕ ή Μοίρα ή 
Σμηναρχία ή Πτέρυγα σε θέσεις και καθήκοντα, που 
προβλέπονται για το βαθμό και την ειδικότητά του. 

(γ) Σμηναγός: Τέσσερα (4) έτη στον κατεχόμενο βαθμό 
ή δέκα (10) έτη, από τότε που ονομάσθηκε Αξιωματικός, 
σε οποιαδήποτε Μοίρα ή Σμηναρχία ή Πτέρυγα, εκ των 
οποίων δύο (2) τουλάχιστον στον κατεχόμενο βαθμό σε 
Μονάδα ΣΑΕ, σε θέσεις και καθήκοντα που προβλέπο- 
νται για το βαθμό και την ειδικότητά του. 

(δ) Επισμηναγός: 

Ι.Ένα (1) έτος στον κατεχόμενο βαθμό σε οποιαδήποτε 
Μοίρα ή Σμηναρχία ή Πτέρυγα, καθώς και ένα (1) έτος 
σε επιτελική θέση στο ΓΕΑ ή στο ΑΤΑ ή στις λοιπές 
Διοικήσεις ΠΑ ή σε οποιοδήποτε επιτελείο μείζονος 
επιχειρησιακού Σχηματισμού των άλλων Κλάδων των 
ΕΔ, σε θέσεις και καθήκοντα που προβλέπονται για το 
βαθμό και την ειδικότητά του. 

2. Ένα (1) έτος στον κατεχόμενο βαθμό σε Μονάδα 
του ΣΑΕ, σε θέσεις και καθήκοντα που προβλέπονται 
για το βαθμό και την ειδικότητά του. 

(ε) Αντισμήναρχος: 

Δύο (2) έτη στον κατεχόμενο βαθμό ως: 
α. Διοικητής Μονάδας ΣΑΕ που προβλέπεται για το 
βαθμό και την ειδικότητά του ή 
β. Διοικητής Μοίρας σε Πτέρυγα ή Σμηναρχία που 
προβλέπεται για το βαθμό και την ειδικότητά του ή 
γ. Αρχιελεγκτής σε Μονάδα ΣΑΕ που προβλέπεται για 
το βαθμό και την ειδικότητά του, καθώς και 
δ. Ένα (1) έτος σε επιτελική θέση στο ΓΕΑ ή στο ΑΤΑ 
ή στις λοιπές Διοικήσεις της ΠΑ ή σε οποιοδήποτε επι¬ 
τελείο επιπέδου μείζονος σχηματισμού και άνω των 
άλλων Κλάδων των ΕΔ. 

(στ) ΣμήναρχοςύΕνα (1) έτος στον κατεχόμενο βαθμό 
ως: 

1. Διοικητής Μονάδας ΣΑΕ ή Υποδιοικητής Μονάδας 
ΣΑΕ - Βλημάτων που προβλέπεται για το βαθμό και την 
ειδικότητά του ή 

2. Διοικητής ή Υποδιοικητής Σμηναρχίας που προβλέ- 
πεται για το βαθμό και την ειδικότητά του ή 

3. Διευθυντής Επιχειρήσεων - Εκπαίδευσης Μονάδας 
ΣΑΕ - Βλημάτων που προβλέπεται για το βαθμό και την 
ειδικότητά του ή 

4. Διευθυντής Διεύθυνσης του ΓΕΑ ή ΑΤΑ ή λοιπών 
Διοικήσεων της ΠΑ. 

5. Τμηματάρχης Διεύθυνσης του ΓΕΑ ή ΑΤΑ ή λοιπών 
Διοικήσεων της ΠΑ. 

(4) Για τους Εφοδιαστές: 

Ο απαιτούμενος σε κάθε βαθμό ελάχιστος χρόνος 
διοίκησης ή ειδικής υπηρεσίας ως αναγκαίο προσόν για 
προαγωγή σε κάθε βαθμό είναι ο ακόλουθος: 

1. Ανθυποσμηναγός: Δύο (2) έτη, σε οποιαδήποτε Μοί¬ 
ρα ή Σμήνος σε θέσεις και καθήκοντα, που προβλέπο- 
νται για το βαθμό και την ειδικότητά του. 

2. Υποσμηναγός: Τέσσερα (4) έτη στον κατεχόμενο 
βαθμό ή έξι (6) έτη από τότε που ονομάσθηκε Αξιω¬ 
ματικός, στο 201 Κέντρο Εφοδιασμού Αεροπορίας (201 
ΚΕΦΑ) ή σε οποιαδήποτε Πτέρυγα ή Σμηναρχία ή Μοίρα 
ή Σμήνος σε θέσεις και καθήκοντα, που προβλέπονται 
για το βαθμό και την ειδικότητά του. 

3. Σμηναγός: Δύο (2) έτη στον κατεχόμενο βαθμό ή 
οκτώ (8) έτη, από τότε που ονομάσθηκε Αξιωματικός, 
στο 201 Κέντρο Εφοδιασμού Αεροπορίας (201 ΚΕΦΑ) ή 
σε οποιαδήποτε Πτέρυγα ή Σμηναρχία ή Μοίρα ή σε επι¬ 
τελική θέση στο ΓΕΑ ή στο ΑΤΑ ή στις λοιπές Διοικήσεις 
της ΠΑ, σε θέσεις και καθήκοντα, που προβλέπονται για 
το βαθμό και την ειδικότητά του. 

4. Επισμηναγός: Δύο (2) έτη στον κατεχόμενο βαθμό 
σε μια τουλάχιστον από τις ακόλουθες θέσεις: 

α. Σε επιτελική θέση στο ΓΕΑ ή στο ΑΤΑ ή στις λοιπές 
Διοικήσεις της ΠΑ, σε θέσεις και καθήκοντα, που προ- 
βλέπονται για το βαθμό και την ειδικότητά του ή 
β. Τμηματάρχης Διεύθυνσης στο 201 Κέντρο Εφοδια¬ 
σμού Αεροπορίας (201 ΚΕΦΑ) ή 
γ. Διοικητής των Περιφερειακών Εφοδιαστικών Κέ¬ 
ντρων της ΠΑ. 

5. Αντισμήναρχος: Δύο (2) έτη στον κατεχόμενο βαθμό 
σε μια τουλάχιστον από τις ακόλουθες θέσεις: 

α. Διοικητής Μοίρας Εφοδιασμού σε οποιαδήποτε 
Πτέρυγα ή Σμηναρχία. 

β. Τμηματάρχης Διεύθυνσης του ΓΕΑ ή του ΑΤΑ ή 
των λοιπών Διοικήσεων της ΠΑ ή μείζονων επιτελικών 
σχηματισμών των άλλων κλάδων των ΕΔ. 


6. Σμήναρχος: Δύο (2) έτη στον κατεχόμενο βαθμό σε 
μια τουλάχιστον από τις ακόλουθες θέσεις: 

α. Τμηματάρχης ή Διευθυντής Διεύθυνσης του ΓΕΑ ή 
ΑΤΑ ή των λοιπών Διοικήσεων της ΠΑ ή 
β. Διευθυντής Διεύθυνσης του 201 Κέντρου Εφοδια¬ 
σμού Αεροπορίας (201 ΚΕΦΑ) ή 
γ. Διοικητής της Υπηρεσίας Διακίνησης της ΠΑ ή 
δ. Τμηματάρχης ή Διευθυντής Διεύθυνσης μείζονων 
επιτελικών σχηματισμών των άλλων κλάδων των ΕΔ. 

(5) Για τους Διοικητικούς ο απαιτούμενος σε κάθε 
βαθμό ελάχιστος χρόνος διοίκησης ή ειδικής υπηρεσί¬ 
ας ως αναγκαίο προσόν για προαγωγή σε κάθε βαθμό 
είναι ο ακόλουθος: 

(α) Ανθυποσμηναγός: Δύο (2) έτη σε οποιαδήποτε Μοί¬ 
ρα, Σμηναρχία ή Πτέρυγα, σε θέσεις και καθήκοντα, που 
προβλέπονται για το βαθμό και την ειδικότητά του. 

(β) Υποσμηναγός: Δύο (2) έτη στον κατεχόμενο βαθμό 
ή τέσσερα (4) έτη, από τότε που ονομάσθηκε Αξιωματι¬ 
κός, σε οποιαδήποτε Μοίρα, Σμηναρχία ή Πτέρυγα, σε 
θέσεις και καθήκοντα, που προβλέπονται για το βαθμό 
και την ειδικότητά του. 

(γ) Σμηναγός: Δύο (2) έτη στον κατεχόμενο βαθμό ή 
έξι (6) έτη, από τότε που ονομάσθηκε Αξιωματικός, σε 
οποιαδήποτε Μοίρα, Σμηναρχία ή Πτέρυγα, σε θέσεις 
και καθήκοντα, που προβλέπονται για το βαθμό και την 
ειδικότητά του. 

(δ) Επισμηναγός: Δύο (2) έτη σε επιτελική θέση στο 
ΓΕΑ ή στο ΑΤΑ ή στις λοιπές Διοικήσεις της ΠΑ ή σε 
οποιοδήποτε επιτελείο επιπέδου μείζονος σχηματισμού 
και άνω των άλλων Κλάδων των ΕΔ. 

(ε) Αντισμήναρχος: Δύο (2) έτη σε επιτελική θέση στο 
ΓΕΑ ή στο ΑΤΑ ή στις λοιπές Διοικήσεις της ΠΑ ή σε 
οποιοδήποτε επιτελείο επιπέδου μείζονος σχηματισμού 
και άνω των άλλων Κλάδων των ΕΔ. 

(στ) Σμήναρχος: Ένα (1) έτος σε επιτελική θέση στο 
ΓΕΑ ή στο ΑΤΑ ή στις λοιπές Διοικήσεις της ΠΑ ή σε 
οποιοδήποτε επιτελείο επιπέδου μείζονος σχηματισμού 
και άνω των άλλων Κλάδων των ΕΔ. 

(6) Γ ια τους Οικονομικούς - Μετεωρολόγους ο απαι- 
τούμενος σε κάθε βαθμό ελάχιστος χρόνος διοίκησης ή 
ειδικής υπηρεσίας ως αναγκαίο προσόν για προαγωγή 
σε κάθε βαθμό είναι ο ακόλουθος: 

(α) Ανθυποσμηναγός: Δύο (2) έτη σε οποιαδήποτε Μοί¬ 
ρα, Σμηναρχία ή Πτέρυγα, σε θέσεις και καθήκοντα, που 
προβλέπονται για το βαθμό και την ειδικότητά του. 

(β) Υποσμηναγός: Δύο (2) έτη στον κατεχόμενο βαθμό 
ή τέσσερα (4) έτη, από τότε που ονομάσθηκε Αξιωματι¬ 
κός, σε οποιαδήποτε Μοίρα, Σμηναρχία ή Πτέρυγα, σε 
θέσεις και καθήκοντα, που προβλέπονται για το βαθμό 
και την ειδικότητά του. 

(γ) Σμηναγός: Δύο (2) έτη στον κατεχόμενο βαθμό ή 
έξι (6) έτη, από τότε που ονομάσθηκε Αξιωματικός, σε 
οποιαδήποτε Μοίρα, Σμηναρχία ή Πτέρυγα, σε θέσεις 
και καθήκοντα, που προβλέπονται για το βαθμό και την 
ειδικότητά του. 

(δ) ΕπισμηναγόςύΕνα (1) έτος στον κατεχόμενο βαθμό 
ή οκτώ (8) έτη, από τότε που ονομάσθηκε Αξιωματικός, 
σε οποιαδήποτε Μοίρα, Σμηναρχία ή Πτέρυγα, σε θέσεις 
και καθήκοντα, που προβλέπονται για το βαθμό και την 
ειδικότητά του. 

(7) Γ ια τους Ραδιοναυτίλους ο απαιτούμενος σε κάθε 
βαθμό ελάχιστος χρόνος διοίκησης ή ειδικής υπηρεσί¬ 
ας ως αναγκαίο προσόν για προαγωγή σε κάθε βαθμό 
είναι ο ακόλουθος: 

(α) Ανθυποσμηναγός: Ένα (1) έτος, σε οποιαδήποτε 
Μοίρα, σε θέσεις και καθήκοντα, που προβλέπονται για 
το βαθμό και την ειδικότητά του. 

(β) Υποσμηναγός: Δύο (2) έτη στον κατεχόμενο βαθμό ή 
τέσσερα (4) έτη, από τότε που ονομάσθηκε Αξιωματικός, 
σε οποιαδήποτε Μοίρα, σε θέσεις και καθήκοντα, που 
προβλέπονται για το βαθμό και την ειδικότητά του. 

(γ) Σμηναγός: Δύο (2) έτη στον κατεχόμενο βαθμό 
ή έξι (6) έτη, από τότε που ονομάσθηκε Αξιωματικός, 
σε οποιαδήποτε Μοίρα, σε θέσεις και καθήκοντα, που 
προβλέπονται για το βαθμό και την ειδικότητά του. 

(δ) ΕπισμηναγόςύΕνα (1) έτος στον κατεχόμενο βαθμό 
ή οκτώ (8) έτη, από τότε που ονομάσθηκε Αξιωματικός, 
σε οποιαδήποτε Μοίρα, Σμηναρχία ή Πτέρυγα, σε θέσεις 
και καθήκοντα, που προβλέπονται για το βαθμό και την 
ειδικότητά του. 

(8) Οι Αξιωματικοί ειδικότητας Τεχνικής Υποστήρι¬ 
ξης (Μηχανικών, Οπλουργών, Ηλεκτρολόγων, Τηλεπι¬ 
κοινωνιών Ηλεκτρονικών και Συντηρητών Αεροπορικών 
Εγκαταστάσεων) συμπληρώνουν για το βαθμό τους τον 
προβλεπόμενο χρόνο διοίκησης ή ειδικής υπηρεσίας, 
που προβλέπεται για την ειδικότητα των Μηχανικών. 

(9) Οι Αξιωματικοί ειδικοτήτων Τεχνικής Υποστήριξης 
(Αεράμυνας και Εφοδιαστών), Υπηρεσιών Υποστήριξης 
(Διοικητικών, Πληροφοριών, Μετεωρολόγων, Οικονομι¬ 
κών και Άμυνας Αεροδρομίων) συμπληρώνουν για το 
βαθμό τους τον προβλεπόμενο χρόνο διοίκησης ή ει¬ 
δικής υπηρεσίας, που προβλέπεται για τις ειδικότητες 
Οικονομικών, Εφοδιαστών, Διοικητικών και Μετεωρολό¬ 
γων, κατά περίπτωση. 

β. Στους αναφερόμενους στο παρόν άρθρο όρους 
Μοίρα, Σμηναρχία, Πτέρυγα, περιλαμβάνονται και οι Μο¬ 
νάδες της Πολεμικής Αεροπορίας που εξομοιώνονται με 
αυτές, σύμφωνα με τις ισχύουσες κάθε φορά διατάξεις 
του Κλάδου. 

14. Ως προς τους Αξιωματικούς Υγειονομικού ανε¬ 
ξαρτήτως κλάδου, οι θέσεις και οι χρόνοι διοίκησης 
και ειδικής υπηρεσίας του παρόντος άρθρου, ο τρόπος 
επιλογής Διευθυντών και Αναπληρωτών Διευθυντών Κλι¬ 
νικών και Εργαστηρίων των στρατιωτικών νοσοκομείων, 
η συγκρότηση διακλαδικού Υγειονομικού Συμβουλίου 
και η σύνθεσή του και κάθε άλλη αναγκαία σχετική 
λεπτομέρεια καθορίζονται με απόφαση του Υπουργού 
Εθνικής Άμυνας. 

15. Ως προς τους Αξιωματικούς Στρατιωτικούς Δικα¬ 
στικούς Γ ραμματείς: 

α. Προκειμένου να προαχθούν στο βαθμό του Ταγ¬ 
ματάρχη, πρέπει να συμπληρώσουν τέσσερα (4) έτη 
συνολικά, κατ’ ελάχιστο, χρόνο ειδικής υπηρεσίας ως 
κατώτεροι Αξιωματικοί. Ως χρόνος ειδικής υπηρεσίας 
θεωρείται ο χρόνος υπηρεσίας στα ΓΕ, στις Διευθύνσεις 
και Υπηρεσίες του Υπουργείου Εθνικής Άμυνας, καθώς 
και σε Μονάδες ή Συγκροτήματα ή Σχηματισμούς των 
Κλάδων των ΕΔ, καθώς και στα Στρατιωτικά Δικαστήρια 
με κύρια καθήκοντα του Γραμματέα Έδρας. 

β. Οι Αξιωματικοί βαθμού Συνταγματάρχη προκειμένου 
να προαχθούν στο βαθμό του Ταξιάρχου πρέπει να 
έχουν συμπληρώσει τουλάχιστον τέσσερα (4) έτη χρόνο 
ειδικής υπηρεσίας ως ανώτεροι Αξιωματικοί. Ως χρόνος 
ειδικής υπηρεσίας θεωρείται αυτός της ανωτέρω υπο- 
παραγράφου, καθώς και στα Στρατιωτικά Δικαστήρια 
ως Γραμματείς Δικαστηρίου ή ως Γραμματείς Εισαγ¬ 
γελίας του Δικαστηρίου. 


16. Για τους Αξιωματικούς όλων των Κλάδων των Ενό¬ 
πλων Δυνάμεων βαθμού Αντισυνταγματάρχη και αντι¬ 
στοίχων και Συνταγματάρχη και αντιστοίχων, ο χρόνος 
υπηρεσίας σε θέσεις Διευθυντών ή Τμηματαρχών των 
Γενικών Διευθύνσεων ή Υπηρεσιών του Υπουργείου 
Εθνικής Άμυνας είναι χρόνος διοίκησης ή ειδικής υπη¬ 
ρεσίας. 

17. Ο απαιτούμενος χρόνος διοίκησης για τους βαθ¬ 
μούς του Αντισυνταγματάρχη και αντιστοίχων και Συ¬ 
νταγματάρχη και αντιστοίχων, που αποκτήθηκε στον 
αμέσως προηγούμενο βαθμό, υπολογίζεται ως χρόνος 
διοίκησης στον κατεχόμενο βαθμό, όταν δεν χρησιμο¬ 
ποιήθηκε στον προηγούμενο βαθμό. 

Άρθρο 29 

Κριτήρια Προαγωγών 

1. Οι προαγωγές γίνονται ύστερα από απόφαση του 
αρμόδιου κατά κλάδου Συμβουλίου Κρίσεων. Τα στελέ¬ 
χη των ΕΔ προάγονται στον αμέσως επόμενο βαθμό, 
εφόσον έχουν συμπληρώσει τον απαιτούμενο χρόνο 
παραμονής στο βαθμό που κατέχουν και έχουν σε υψη¬ 
λό επίπεδο τα ουσιαστικά προσόντα που αναφέρονται 
στις εκθέσεις αξιολόγησής τους. Το αρμόδιο κατά κλά¬ 
δο Συμβούλιο Κρίσεων, προκειμένου να διαπιστώσει τη 
συνδρομή των ουσιαστικών προσόντων, λαμβάνει υπόψη 
όλα τα στοιχεία του ατομικού φακέλου του κρινόμενου, 
από τα οποία προκύπτει η δραστηριότητά του στην 
υπηρεσία, η επαγγελματική επάρκεια, η πρωτοβουλία 
και η αποτελεσματικότητά του. Για το σχηματισμό της 
κρίσης του, το συμβούλιο λαμβάνει υπόψη τα στοιχεία 
των ατομικών φακέλων σύμφωνα με τις οικείες διατά¬ 
ξεις του παρόντος. 

2. Γ ια τις προαγωγές των Αξιωματικών των ΕΔ λαμβά- 
νονται υποχρεωτικά υπόψη τα παρακάτω κριτήρια: 

α. Η βαρύτητα των Μονάδων και των θέσεων στις 
οποίες υπηρέτησαν την τελευταία πενταετία. 

β. Ο χρόνος υπηρεσιακής - διοικητικής εμπειρίας, υπο¬ 
λογιζόμενος σε μήνες, όπως παρακάτω: 

(1) Ο χρόνος υπηρεσίας σε θέση ευθύνης. 

(2) Ο χρόνος συμμετοχής σε επιχειρήσεις. 

(3) Ο χρόνος υπηρεσίας σε Διεθνείς Οργανισμούς. 

(4) Ο υπόλοιπος χρόνος υπηρεσίας σε θέσεις διοίκη¬ 
σης ή ειδικής υπηρεσίας, όπως αναφέρεται στο προη¬ 
γούμενο άρθρο. 

γ. Η βαθμολογία της υπηρεσιακής αξιολόγησης από 
την τελευταία προαγωγή. 

3. Επικουρικά λαμβάνονται υπόψη και τα παρακάτω 
κριτήρια: 

α. Το Όπλο, το Σώμα ή η ειδικότητά τους. 

β. Τα επαγγελματικά και τεχνικά τους προσόντα, όπως 
παρακάτω: 

(1) Ο βαθμός αποφοίτησης από παραγωγική σχολή 
των ΕΔ. 

(2) Ο βαθμός άλλου τίτλου σπουδών εφόσον είναι 
της ίδιας εκπαιδευτικής βαθμίδας με το βασικό τίτλο 
σπουδών. 

(3) Το διδακτορικό δίπλωμα σε γνωστικό αντικείμενο 
συναφές με το αντικείμενο της υπηρεσίας. 

(4) Το διδακτορικό δίπλωμα σε άλλο γνωστικό αντι¬ 
κείμενο. 

(5) Ο μεταπτυχιακός τίτλος ετήσιας τουλάχιστον δι¬ 
άρκειας σε γνωστικό αντικείμενο συναφές με το αντι¬ 
κείμενο της υπηρεσίας. 

(6) Ο μεταπτυχιακός τίτλος ετήσιας τουλάχιστον δι¬ 
άρκειας σε άλλο γνωστικό αντικείμενο. 

(7) Ο βαθμός αποφοίτησης από Σχολεία των ΕΔ. 

(8) Το επίπεδο γνώσης ξένης γλώσσας, σε βαθμό 
άριστο, πολύ καλό και καλό, βαθμολογούμενης αντι- 
στοίχως. 

γ. Ειδικές δραστηριότητες, ως εξής: 

(1) Συγγραφικό έργο (άρθρα, μελέτες) που σχετίζεται 
με το αντικείμενο της υπηρεσίας. 

(2) Εισηγήσεις, ανακοινώσεις σε συνέδρια, ημερίδες 
κ.λπ. συναφείς με το αντικείμενο της υπηρεσίας. 

(3) Συμμετοχή σε συμβούλια, επιτροπές ή ομάδες ερ¬ 
γασίας τόσο στο εσωτερικό όσο και στο εξωτερικό, 
ουσιαστικού περιεχομένου, Διοικητικά Συμβούλια και 
λοιπά όργανα διοίκησης νομικών προσώπων. 

(4) Ηθικές αμοιβές. 

4. Η κλίμακα αξιολόγησης των κριτηρίων προαγωγής 
είναι η εξής: 


α. Εξαίρετος 

96 

-100% 

«Ε» 

β. Λίαν Καλός 

87 

- 95% 

«ΛΚ» 

γ. Καλός 

76 

- 86% 

«Κ» 

δ. Μέτριος 

60 

- 75% 

«Μ» 

ε. Μη Αποδεκτός 

0 - 

59% 

«ΜΑ» 


5. Βαθμολογία κάτω του εβδομήντα πέντε (75), καθώς 
και ενενήντα έξι (96) και άνω σε οποιοδήποτε κριτήριο 
προαγωγής πρέπει να στηρίζεται σε συγκεκριμένα γε¬ 
γονότα ή στοιχεία, τα οποία πρέπει να συνυποβάλλο¬ 
νται με την έκθεση ή το σημείωμα αξιολόγησης για το 
υπόψη διάστημα. 

6. Η τελική εικόνα για τον κρινόμενο θα πρέπει υπο¬ 
χρεωτικά να αναφέρεται μόνο στη χρονική περίοδο που 
καλύπτει η κρίση του. 

7. Στον απαιτούμενο για προαγωγή χρόνο δεν υπο¬ 
λογίζεται ο χρόνος της παραγράφου 1 του άρθρου 24 
του παρόντος νόμου. 

Άρθρο 30 

Φοίτηση σε σχολεία 

1. Οι Αξιωματικοί για την απόκτηση των αναγκαίων 
θεωρητικών και πρακτικών γνώσεων, που είναι απαραί¬ 
τητες για την εκτέλεση της αποστολής τους, και για την 
ενημέρωσή τους στις νέες τεχνολογικές εξελίξεις και 
τις γενικές επιστημονικές αντιλήψεις, που σχετίζονται 
με τις ΕΔ, φοιτούν σε ορισμένους βαθμούς υποχρεω¬ 
τικά στα σχολεία που καθορίζονται με απόφαση του 
Υπουργού Εθνικής Αμυνας μετά από εισήγηση του ΣΑΓΕ. 
Η φοίτηση στα σχολεία αυτά αποτελεί τυπικό προσόν 
κρίσης για προαγωγή, ενώ η επιτυχής φοίτηση αποτελεί 
ουσιαστικό προσόν που εκτιμάται από τα Συμβούλια 
Κρίσεων. 

2. Η κλίμακα βαθμολογίας των υποχρεωτικών σχο¬ 
λείων είναι η εξής: 


Ονομαστική 

Εικοσά- 

βαθμος 

Εκατοστιαία 

Αλφαβητική 

α. Αριστα 

19-20 

96-100 

Α 

β. Λίαν καλώς 

17-18,99 

87-95,99 

Β 

γ. Καλώς 

15-16,99 

76-86,99 

Γ 

δ. Μετρίως 

12-14,99 

60-75,99 

Δ 

ε. Αποτυχών 

0-11,99 

0-59,99 

Ε 


3. Οι Αξιωματικοί, που αποφοιτούν από σχολές εξω¬ 
τερικού ισότιμες με τα σχολεία που καθορίζονται με 


την υπουργική απόφαση της παραγράφου 1 αποκτούν 
τα ίδια προσόντα. 

Άρθρο 31 

Κρίσεις ανά Βαθμό 

Αξιωματικοί που συμπληρώνουν το ημερολογιακό έτος 
που διενεργούνται οι κρίσεις το χρόνο του άρθρου 27 
του παρόντος νόμου, με την επιφύλαξη της υποπαρα- 
γράφου 2δ του άρθρου 25 και υπό τις προϋποθέσεις 
των λοιπών παραγράφων του άρθρου 25 κρίνονται ως 
ακολούθως: 

α. Κατώτεροι Αξιωματικοί 

(1) «Προακτέοι κατ’ εκλογή». 

(2) «Διατηρητέοι στον αυτό βαθμό»: Παραμένουν στο 
βαθμό τους μέχρι τις επόμενες τακτικές ή έκτακτες 
κρίσεις, οπότε κρίνονται εκ νέου σύμφωνα με τις πα¬ 
ρούσες διατάξεις. Ειδικότερα: 

(α) Ανθυπολοχαγοί και αντίστοιχοι και Υπολοχαγοί και 
αντίστοιχοι: Αν κριθούν σε τρεις (3) διαδοχικές κρίσεις 
«Διατηρητέοι στον αυτό βαθμό», κρίνονται σύμφωνα με 
τα παρακάτω εδάφια (3) και (4). 

(β) Λοχαγοί και αντίστοιχοι: Αν κριθούν σε τρεις (3) 
διαδοχικές κρίσεις ή τρεις (3) φορές συνολικά ως Αξι¬ 
ωματικοί ως «Διατηρητέοι στον αυτό βαθμό» κρίνονται 
σύμφωνα με τα παρακάτω εδάφια (3) και (4). 

(3) «Ευδοκίμως τερματίσαντες»: Τίθενται εφόσον το 
επιθυμούν Εκτός Οργανικών Θέσεων μέχρι τη συμπλή¬ 
ρωση πλήρους συντάξιμης υπηρεσίας και ένα (1) μήνα 
προ της αποστρατείας τους προάγονται στον επόμενο 
βαθμό. Εφόσον δεν επιθυμούν να τεθούν Εκτός Οργα¬ 
νικών Θέσεων, αποστρατεύονται άμεσα με το βαθμό 
τους. 

(4) «Αποστρατευτέοι»: Αποστρατεύονται άμεσα με το 
βαθμό τους. 

β. Ανώτεροι Αξιωματικοί: 

(1) «Προακτέοι κατ’ απόλυτη εκλογή», πλην Ταγματαρ¬ 
χών και αντιστοίχων. 

(2) «Προακτέοι κατ’ εκλογή». 

(3) «Διατηρητέοι στον αυτό βαθμό»: Παραμένουν στο 
βαθμό τους μέχρι τις επόμενες τακτικές ή έκτακτες κρί¬ 
σεις, οπότε κρίνονται εκ νέου σύμφωνα με τις παρούσες 
διατάξεις, εκτός από «Προακτέοι κατ’ απόλυτη εκλογή». 
Αν κριθούν σε τρεις (3) διαδοχικές κρίσεις ή τρεις (3) 
φορές συνολικά ως Αξιωματικοί ως «Διατηρητέοι στον 
αυτό βαθμό» κρίνονται σύμφωνα με τα παρακάτω εδά¬ 
φια (4) και (5). 

(4) «Ευδοκίμως τερματίσαντες»: Οπως οι κατώτεροι 
Αξιωματικοί. 

(5) «Αποστρατευτέοι»: Όπως οι κατώτεροι Αξιωμα¬ 
τικοί. 

γ. Ανώτατοι Αξιωματικοί 

(1) «Προακτέοι κατ’ απόλυτη εκλογή». 

(2) «Διατηρητέοι»; Παραμένουν στο βαθμό τους μέχρι 
τις επόμενες τακτικές ή έκτακτες κρίσεις, οπότε κρίνο- 
νται εκ νέου σύμφωνα με τις παρούσες διατάξεις, εκτός 
από «Διατηρητέοι». 

(3) «Ευδοκίμως τερματίσαντες»: Υπό την επιφύλαξη 
της παραγράφου 1β του άρθρου 34 του παρόντος νό¬ 
μου, προάγονται στον επόμενο βαθμό, εφόσον αυτός 
προβλέπεται στο άρθρο 23 του παρόντος νόμου και 
εντός μηνάς αποστρατεύονται. 

(4) «Αποστρατευτέοι»; Όπως οι κατώτεροι Αξιωμα¬ 
τικοί 

Άρθρο 32 

Αποστρατευτικός Βαθμός και Τιμητικές Διακρίσεις 

1. Αξιωματικοί μέχρι και του βαθμού του Υποστρα¬ 
τήγου και αντιστοίχων που τίθενται σε αποστρατεία, 
κρίνονται για προαγωγή στον ανώτερο σε αποστρα¬ 
τεία βαθμό από τα αρμόδια Συμβούλια Κρίσεων μόνον 
ως προακτέοι ή μη προακτέοι και προάγονται ένα (1) 
μήνα πριν από την έκδοση του προεδρικού διατάγματος 
αποστρατείας τους, εφόσον συντρέχουν οι ακόλουθες 
προϋποθέσεις: 

α. Η αποστρατεία τους δεν οφείλεται σε κρίση τους 
ως αποστρατευτέων ή σε παραίτησή τους. 

β.Έχουν συμπληρώσει το χρόνο παραμονής στο βαθ¬ 
μό, που απαιτείται για την προαγωγή τους, ή εφόσον 
πρόκειται για Συνταγματάρχες και αντιστοίχους, Ταξί- 
αρχους και αντιστοίχους ή Υποστρατήγους και αντι¬ 
στοίχους αν έχουν συμπληρώσει τουλάχιστον ένα (1) 
χρόνο παραμονής στο βαθμό. Για την εφαρμογή του 
εδαφίου αυτού, θεωρείται ότι συμπληρώνουν ένα (1) 
χρόνο παραμονής στο βαθμό τους οι Αξιωματικοί που 
έχουν προαχθεί στο βαθμό αυτόν μέχρι και την 30ή 
Απριλίου του προηγούμενου έτους. 

γ. Ο ανώτερος αυτός βαθμός δεν υπερβαίνει αυτόν 
που προβλέπεται ως καταληκτικός της ειδικότητάς 
τους, σύμφωνα με τα άρθρα 3 και 23 του παρόντος 
νόμου. Η προϋπόθεση αυτή δεν απαιτείται για τους 
Υποστρατήγους Σωμάτων του ΣΞ Τεχνικού, Εφοδιασμού 
και Μεταφορών, Υλικού Πολέμου και Έρευνας - Πλη¬ 
ροφορικής Υποστρατήγους, Υποναυάρχους ή Υποπτε¬ 
ράρχους της ειδικότητας Οικονομικού, Υποπτεράρχους 
Αεράμυνας, Εφοδιαστές, Διοικητικούς και Μετεωρολό¬ 
γους, Υποστρατήγους, Υποναυάρχους ή Υποπτεράρχους 
ειδικότητας Ιατρού και τους Υποστρατήγους Στρατολο- 
γικού-Στρατιωτικών Νομικών Συμβούλων και Ταξιάρχους 
Ελεγκτικού, οι οποίοι κατ’ εξαίρεση δύνανται να προα- 
χθούν στο βαθμό του Αντιστρατήγου και αντιστοίχων. 

2. Προακτέοι στον ανώτερο σε αποστρατεία βαθμό 
κρίνονται όσοι με βάση τα στοιχεία του ατομικού τους 
φακέλου σε όλη τους τη σταδιοδρομία και ιδιαίτερα 
στον κατεχόμενο και αμέσως προηγούμενο βαθμό και 
με βάση την προσωπική αντίληψη των μελών του Συμ¬ 
βουλίου, είναι ικανοί να προαχθούν στον ανώτερο σε 
αποστρατεία βαθμό. Ειδικά για τους Υποστρατήγους και 
αντιστοίχους απαιτείται, πλέον των ανωτέρω, η κτήση 
των ουσιαστικών τους προσόντων σε βαθμό λίαν καλώς 
και άνω σε όλη τους τη σταδιοδρομία. 

3. Οι παραπάνω διατάξεις έχουν εφαρμογή για όσους 
διανύουν τον τελευταίο βαθμό εξέλιξης Αξιωματικούς 
Υπηρεσίας Γ ραφείου, Ελαφρός Υπηρεσίας, Υπηρεσίας 
Ξηράς, Υπηρεσίας Εδάφους, εφόσον προέρχονται από 
Όπλα ή Σώματα του ΣΞ, Μάχιμους ή Μηχανικούς ή Σω¬ 
μάτων του ΠΝ, Ιπτάμενους ή Σωμάτων της ΠΑ ή ΚΣ στα 
οποία προβλέπεται ανώτερος βαθμός. 

4. Οι Αρχηγοί ΓΕ που τίθενται σε αποστρατεία με 
απόφαση του ΚΥΣΕΑ μπορούν να προαχθούν στο βαθμό 
του Στρατηγού και αντιστοίχων σε αποστρατεία και 
να διατηρήσουν επί τιμή τον τίτλο της θέσης τους και 
μετά την αποστρατεία τους. 

5. Τον επί τιμή τίτλο της θέσης τους μπορούν να 
διατηρήσουν και μετά την αποστρατεία τους: 

α. Ο Διοικητής της Στρατιάς, ο Γ ενικός Επιθεωρητής 
Στρατού, ο Αρχηγός Στόλου και ο Αρχηγός Τακτικής 
Αεροπορίας, με απόφαση του ΣΑΓΕ. 


β. Οι Αντιστράτηγοι και αντίστοιχοι που υπηρέτησαν 
σε οργανικές θέσεις του βαθμού τους, καθώς και οι 
Υποστράτηγοι και αντίστοιχοι που υπηρέτησαν τουλά¬ 
χιστον για έξι (6) μήνες σε οργανικές θέσεις του βαθμού 
τους, με απόφαση του ΣΑΓΕ. 

6. Το ΣΑΓΕ αποφασίζει για τη διατήρηση επί τιμή του 
τίτλου της θέσης, με βάση την προσωπική αντίληψη 
των μελών του για τον κρινόμενο και τη συνεκτίμηση 
με ελεύθερη κρίση των ιδιάζουσας φύσης προσόντων 
του, της ιδιαίτερης προσφοράς του προς την πατρίδα, 
καθώς και της καλής μαρτυρίας, που απολαύει εντός 
του Κλάδου του, για την επαγγελματική και ηθική του 
καταξίωση, που συνηγορούν στην απόδοση της τιμητι¬ 
κής αυτής διάκρισης. 

7. Η διατήρηση του επί τιμή τίτλου της θέσης γί¬ 
νεται με το Προεδρικό Διάταγμα της αποστρατείας 
των παραπάνω Αξιωματικών ή με ιδιαίτερο προεδρικό 
διάταγμα, μετά την αποστρατεία τους. 

8. Υποστράτηγοι και αντίστοιχοι στους οποίους απε- 
νεμήθη επί τιμή τίτλος, τον διατηρούν και σε περίπτωση 
προαγωγής στον ανώτερο βαθμό κατόπιν διοικητικής 
τους αποκατάστασης. 

9. Με προεδρικό διάταγμα, που εκδίδεται με πρόταση 
του Υπουργού Εθνικής Αμυνας, ύστερα από σχετική 
απόφαση του ΣΑΓΕ, καθορίζεται το καθεστώς που διέ- 
πει τους ανώτατους Αξιωματικούς οι οποίοι διατηρούν 
τον επίτιμο τίτλο τους, όπως και κάθε άλλη λεπτομέρεια 
αναγκαία για την εφαρμογή του παρόντος άρθρου. 

10. Οι Αξιωματικοί που αναφέρονται στις παραγρά¬ 
φους 4 έως 8 του παρόντος άρθρου στερούνται του 
τίτλου και των προνομίων τους, εφόσον με απόφαση 
του ΣΑΓΕ κριθεί ότι αυτοί ασκούν εμπορικό ή βιοπο¬ 
ριστικό επάγγελμα κατά τρόπο που δεν συμβιβάζεται 
προς τις υποχρεώσεις που απορρέουν από τον τίτλο ή 
καταδικασθούν από δικαστήριο για πράξεις που αντιβαί¬ 
νουν στην τιμή και αξιοπρέπεια. Η κατά τα παραπάνω 
στέρηση του τίτλου γίνεται με προεδρικό διάταγμα, που 
εκδίδεται ύστερα από πρόταση του Υπουργού Εθνικής 
Αμυνας. 

Αρθρο 33 

Πρόωρη έξοδος από το στράτευμα 

1. Όσοι εξέρχονται από το στράτευμα λόγω παραί¬ 
τησης ή απόταξης ή λόγω υποβολής ειδικής έκθεσης 
αποστρατείας υποχρεούνται να καταβάλουν υπέρ του 
Δημοσίου αποζημίωση ίση με το γινόμενο του συνό¬ 
λου των εκκαθαρισμένων πραγματικών αποδοχών του 
κατεχόμενου βαθμού επί τους υπολειπόμενους μήνες 
υποχρέωσης παραμονής στο στράτευμα, έτσι όπως 
αυτή καθορίζεται στις διατάξεις του άρθρου 64 του 
ν.δ.1400/1973 (ΦΕΚ 114/Α'). Όσοι αποχωρήσουν με αίτησή 
τους πριν από την εκπλήρωση των ανειλημμένων υπο- 
χρεώσεών τους και έχουν εκπαιδευτεί στο εξωτερικό 
υποχρεούνται να καταβάλουν εκτός από την ανωτέρω 
αποζημίωση και τη δαπάνη της εκπαίδευσής τους. Η 
αποζημίωση ή η δαπάνη εκπαίδευσης, κατά περίπτωση, 
καταλογίζεται και βεβαιώνεται ως δημόσιο έσοδο κατά 
τις κείμενες διατάξεις. 

2. Η προηγούμενη παράγραφος δεν εφαρμόζεται για 
όσους εξέρχονται για λόγους υγείας, οι οποίοι διαπι¬ 
στώνονται από την Ανώτατη Υγειονομική κατά Κλάδο 
Επιτροπή. 




3504 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 34 

Αξιωματικοί Εκτός Οργανικών Θέσεων (ΕΟΘ) 

1. ΕΟΘ τίθενται μέχρι τη συμπλήρωση πλήρους πραγ¬ 
ματικής (συντάξιμης) υπηρεσίας τριάντα πέντε (35) ετών 
με απόφαση του Υπουργού Εθνικής Άμυνας, κατόπιν 
πρότασης του οικείου Συμβουλίου Κρίσεων και εφόσον 
το επιθυμούν: 

α. Ανθυπολοχαγοί και αντίστοιχοι έως και Συνταγμα¬ 
τάρχες και αντίστοιχοι που κρίνονται τρεις (3) φορές, 
διαδοχικά ή μη, ως Αξιωματικοί ως «Διατηρητέοι στον 
αυτό βαθμό», μέχρι τη συμπλήρωση πλήρους συντάξιμης 
στρατιωτικής υπηρεσίας. 

β. Συνταγματάρχες και αντίστοιχοι καιΤαξίαρχοι και αντί¬ 
στοιχοι που κρίνονται ως «ευδοκίμως τερματίσαντες». 

γ.Όσοι αναφέρονται σε άλλες διατάξεις του παρόντος 
νόμου ή σε συναφείς διατάξεις άλλων νόμων. 

2. Οι Αξιωματικοί που τίθενται, σύμφωνα με τα πα¬ 
ραπάνω, ΕΟΘ: 

α. Δεν μπορούν να επανέλθουν στην προηγούμενη 
κατάστασή τους ούτε να προαχθούν παρά μόνο επ’ 
ανδραγαθία. 

β. Κρίνονται όταν έχουν συμπληρώσει πραγματική 
συντάξιμη υπηρεσία τριάντα πέντε (35) ετών. 

γ. Παραμένουν στην τελευταία θέση της επετηρίδας 
των ομοιοβάθμων τους. 

δ. Υπηρετούν σε κενές θέσεις σύμφωνα με τους εκά- 
στοτε ισχύοντες Πίνακες Οργάνωσης Υλικού (ΠΟΥ) του 
οικείου Κλάδου και των ΚΣ και ανάλογα με τις ανάγκες 
της Υπηρεσίας. 

Άρθρο 35 

Ειδικές εκθέσεις αποστρατείας 

1. Οι αξιολογούντες μπορούν να υποβάλουν για τους 
υπ’ αυτούς Αξιωματικούς που αξιολογούν, εφόσον έχουν 
διατελέσει εκατό (100) τουλάχιστον ημέρες υπό τις δι¬ 
αταγές τους, ειδική έκθεση αποστρατείας, εάν αυτοί 
παρουσιάζουν ουσιώδεις ελλείψεις ουσιαστικών προσό¬ 
ντων ή απόλυτη αδυναμία εκτέλεσης των καθηκόντων 
τους, ένεκα των οποίων η περαιτέρω παραμονή τους 
στις ΕΔ πρέπει να τεθεί στην κρίση των αρμόδιων Συμ¬ 
βουλίων Κρίσεων. 

2. Η σύνταξη των παραπάνω εκθέσεων γίνεται οπο¬ 
τεδήποτε και αυτές πρέπει να είναι πλήρως και ειδικώς 
αιτιολογημένες. 

3. Οι ειδικές εκθέσεις αποστρατείας, με τις παρατη¬ 
ρήσεις του γνωματεύοντα, υποβάλλονται ιεραρχικά στο 
οικείο ΓΕ και τίθενται στην κρίση των αρμόδιων Συμβου¬ 
λίων Κρίσεων εντός τριμήνου από υποβολής τους. 

4. Τα παραπάνω Συμβούλια εκδίδουν απόφαση με 
πλήρη και ειδική αιτιολογία επί της βασιμότητας της 
Εκθέσεως Αποστρατείας, κατόπιν όμως κλήσης του 
ενδιαφερομένου προ δεκαπέντε (15) ημερών, να παρα¬ 
θέσει τις αντιρρήσεις του εγγράφως ή και προφορικώς 
ενώπιον τους επί των λόγων της Έκθεσης Αποστρα¬ 
τείας. Ο ενδιαφερόμενος μπορεί εφόσον το επιθυμεί 
να παρασταθεί ενώπιον των ανωτέρω Συμβουλίων και 
με την παρουσία συνηγόρου. Στην περίπτωση που η 
ειδική έκθεση αποστρατείας γίνει δεκτή ο Αξιωματικός 
κρίνεται αποστρατευτέος και αποστρατεύεται κατά τις 
οικείες διατάξεις. 

5. Σε κάθε περίπτωση, οι ειδικές εκθέσεις αποστρα¬ 
τείας καταχωρούνται στον ατομικό φάκελο του Αξιω¬ 
ματικού. 


6. Οι αξιολογούμενοι έχουν δικαίωμα εντός πέντε (5) 
ημερών από την κοινοποίηση της απόφασης αυτής των 
Συμβουλίων Κρίσεων να ασκήσουν ενδικοφανή προσφυ¬ 
γή ενώπιον του Υπουργού Εθνικής Άμυνας, ο οποίος 
απαντά εντός είκοσι (20) ημερών από την υποβολή της, 
κατόπιν πρότερης αιτιολογημένης γνώμης του οικείου 
Συμβουλίου Κρίσεων. Η υποβολή της προσφυγής αυτής, 
καθώς και η προθεσμία υποβολής της αναστέλλουν την 
εκτέλεση της απόφασης. Η αρμοδιότητα του Υπουργού 
Εθνικής Άμυνας για την εξέταση και απάντηση της προ¬ 
σφυγής αυτής δύναται να μεταβιβαστεί, γενικά ή κατά 
κατηγορία στελεχών, με απόφασή του. 

Άρθρο 36 

Ιεραρχία και Αρχαιότητα 

1. Η στρατιωτική ιεραρχία περιλαμβάνει την ιεραρχία 
των βαθμών και την ιεραρχία των καθηκόντων. 

2. Οι Αξιωματικοί, ανάλογα με τη θέση τους στην 
ιεραρχία των βαθμών, έχουν μεταξύ τους την ιδιότητα 
του ανώτερου ή του κατώτερου. 

3. Οι ομοιόβαθμοι Αξιωματικοί, ανάλογα με την αρ¬ 
χαιότητά τους, έχουν μεταξύ τους την ιδιότητα του 
αρχαιότερου ή του νεότερου. 

4. Μεταξύ ομοιόβαθμων Αξιωματικών, που συνδέο¬ 
νται με σχέση διοικητικής υπαγωγής ή εξάρτησης, η 
αρχαιότητα έχει την ίδια ισχύ που έχει και η διαφορά 
του βαθμού. 

5. Η ιεραρχία των καθηκόντων είναι η κλίμακα της 
διοίκησης. Ανάλογα με τη θέση που έχουν οι Αξιω¬ 
ματικοί στην ιεραρχία των καθηκόντων, έχουν οι μεν 
προς τους δε την ιδιότητα του προϊστάμενου ή του 
υφιστάμενου. 

6. Η ιεραρχία των καθηκόντων βρίσκεται σε αρμονία 
με την ιεραρχία των βαθμών ή την αρχαιότητα. 

7. Η αρχαιότητα των Αξιωματικών σε κάθε βαθμό 
προσδιορίζεται από την ημερομηνία κτήσης του βαθμού 
αυτού πλην των ειδικών περιπτώσεων που καθορίζονται 
στις διατάξεις του παρόντος άρθρου. Ως ημερομηνία 
κτήσης του βαθμού λογίζεται η ημερομηνία υπογραφής 
του προεδρικού διατάγματος με το οποίο απονεμήθηκε 
ο βαθμός ή, γί αυτούς που προάγονται αναδρομικά, η 
αναδρομική ημερομηνία κτήσης του βαθμού, που καθο¬ 
ρίζεται στο προεδρικό διάταγμα. 

8. Ο ΣΞ προβαδίζει των λοιπών Κλάδων των ΕΔ, το ΠΝ 
προβαδίζει της ΠΑ και νεότερα είναι τα ΚΣ. 

9. Η αρχαιότητα μεταξύ των Αρχηγών ΓΕΣ, ΓΕΝ και 
ΓΕΑ ρυθμίζεται από την ημερομηνία δημοσιεύσεως του 
προεδρικού διατάγματος διορισμού τους στη θέση του 
Αρχηγού ΓΕ. Όταν η ημερομηνία αυτή συμπίπτει, η αρ¬ 
χαιότητα ρυθμίζεται με βάση το προβάδισμα των Κλά¬ 
δων των ΕΔ. 

10. Ο Διοικητής Στρατιάς, ο Γενικός Επιθεωρητής 
Στρατού, ο Αρχηγός Στόλου και ο Αρχηγός Τακτικής 
Αεροπορίας θεωρούνται αρχαιότεροι των λοιπών ομοι¬ 
οβάθμων τους και των τριών Κλάδων των ΕΔ. Η μεταξύ 
τους αρχαιότητα καθορίζεται από την ημερομηνία το¬ 
ποθέτησής τους στις αντίστοιχες θέσεις. 

11. Η αρχαιότητα ρυθμίζεται με βάση το προβάδισμα 
των Κλάδων των ΕΔ, όταν το ημερολογιακό έτος κτή¬ 
σεως του βαθμού τους συμπίπτει και εφόσον έχουν 
προαχθεί στο βαθμό μέχρι την 30ή Απριλίου του έτους 
που διενεργούνται οι ετήσιες κρίσεις. 

12. Η αρχαιότητα μεταξύ των ομοιόβαθμων Αξιωμα¬ 
τικών Όπλων του ΣΞ προερχομένων εκ ΣΣΕ, Μάχιμων 
και Μηχανικών του ΠΝ και Ιπτάμενων της ΠΑ, καθώς και 
μεταξύ Αξιωματικών Σωμάτων του ΣΞ προερχομένων εκ 
ΣΣΕ-ΣΣΑΣ-ΣΑΝ, Σωμάτων του ΠΝ, Αξιωματικών της ΠΑ 
πλην Ιπταμένων και των ΚΣ, ρυθμίζεται από το ημερο¬ 
λογιακό έτος κτήσεως του βαθμού τους. 

13. Ανεξάρτητα από την ημερομηνία κτήσης του βαθ¬ 
μού: 

α. Οι ΑξιωματικοίΌπλων του ΣΞ, οι Μάχιμοι και Μηχα¬ 
νικοί του ΠΝ και οι Ιπτάμενοι της ΠΑ είναι αρχαιότεροι 
των λοιπών ομοιοβάθμων τους Αξιωματικών και των 
τριών Κλάδων των Ε.Δ. και των Κ.Σ.. 

β. Οι Αξιωματικοί Μάχιμοι του ΠΝ είναι αρχαιότεροι 
των ομοιοβάθμων τους Μηχανικών Αξιωματικών, που 
ονομάσθηκαν το ίδιο έτος Αξιωματικοί. 

γ. Οι Αξιωματικοί της περίπτωσης (5) της παραγράφου 
β'του άρθρου 2 του παρόντος νόμου είναι νεότεροι των 
λοιπών ομοιοβάθμων τους. 

δ. Οι μόνιμοι εξ εφεδρείας Αξιωματικοί είναι νεότεροι 
όλων των υπηρετούντων ομοιοβάθμων τους, μονίμων 
εν ενεργεία Αξιωματικών, η δε μεταξύ τους αρχαιότητα 
καθορίζεται σύμφωνα με τις διατάξεις του παρόντος 
άρθρου. 

14. ΑξιωματικοίΌπλων και Σωμάτων του ΣΞ, Σωμάτων 
του ΠΝ και Αξιωματικοί της ΠΑ πλην Ιπταμένων που 
προέρχονται από ΑΣΕΙ, καθίστανται αρχαιότεροι των 
ομοιοβάθμων τους που δεν προέρχονται από αυτά. 

15. Ειδικότερα, η αρχαιότητα μεταξύ των Αξιωματικών 
που αποφοιτούν από τα ΑΣΕΙ καθορίζεται κατά την 
αποφοίτησή τους και μέχρι τις επόμενες κρίσεις από 
τη σειρά επιτυχίας τους μετά την αποφοίτησή τους 
από αυτά, χωριστά για τους Αξιωματικούς Οπλων του 
ΣΞ, τους Μάχιμους και Μηχανικούς του ΠΝ και τους 
Ιπτάμενους της ΠΑ και χωριστά για τους Αξιωματικούς 
Σωμάτων του ΣΞ, Σωμάτων του ΠΝ και Αξιωματικών της 
ΠΑ πλην Ιπταμένων. 

16. Επίσης, η σειρά αρχαιότητας για τους από τη Σχο¬ 
λή Ικάρων προερχόμενους Ιπτάμενους Αξιωματικούς της 
ίδιας τάξης, επανακαθορίζεται με βάση το άθροισμα 
της βαθμολογίας τους, κατά την έξοδό τους από τη 
Σχολή Ικάρων, υπολογιζόμενης στο διπλάσιο και της 
βαθμολογίας τους, στο προκεχωρημένο στάδιο, που 
τους παρασχέθηκε μετά την αποφοίτησή τους από τη 
Σχολή διαιρούμενου με το τρία (3). 

17. Οι Αξιωματικοί Σωμάτων ή ειδικοτήτων που αποφοι¬ 
τούν από τη ΣΣΑΣ, στην οποία, σύμφωνα με το νόμο, τα 
έτη φοίτησης είναι περισσότερα από τα έτη φοίτησης 
των λοιπών ΑΣΕΙ από τα οποία αποφοιτούν Αξιωματικοί 
Όπλων, Μάχιμοι ή Ιπτάμενοι, για τον προσδιορισμό της 
αρχαιότητας θεωρείται ότι αποφοίτησαν νωρίτερα κατά 
τα επιπλέον έτη. 

18. Η αρχαιότητα μεταξύ των Αξιωματικών, που κα¬ 
τατάσσονται μετά από διαγωνισμό, ρυθμίζεται με βάση 
τη σειρά επιτυχίας τους στο διαγωνισμό. Σε περίπτωση 
υποχρεωτικής φοίτησης σε Στρατιωτικές Σχολές ή Κέ¬ 
ντρα Εφαρμογής, η αρχαιότητα επανακαθορίζεται από 
το μέσο όρο της βαθμολογίας του διαγωνισμού και 
της τελικής επίδοσης στη Σχολή ή στο Κέντρο Εφαρ¬ 
μογής. 

19. Όσοι κατατάσσονται απευθείας με βαθμό ανώτερο 
του Ανθυπολοχαγού, Σημαιοφόρου ή Ανθυποσμηναγού, 
όπως επίσης και όσοι μονιμοποιούνται σε καιρό πο¬ 


λέμου, τάσσονται μετά από τους ομοιοβάθμους τους, 
που υπηρετούν κατά τη χρονολογία υπογραφής του 
σχετικού προεδρικού διατάγματος. 

20. Η αρχαιότητα μεταξύ ομοιόβαθμων Αξιωματικών 
των Σωμάτων ή γενικών ειδικοτήτων Σωμάτων του ΣΞ, 
των Σωμάτων και Ειδικοτήτων του ΠΝ, των Αξιωματι¬ 
κών της ΠΑ πλην Ιπταμένων και των Αξιωματικών ΚΣ, 
καθορίζεται από τη χρονολογία ονομασίας τους ως Αξι¬ 
ωματικών. Σε περίπτωση ταυτόχρονης ονομασίας τους 
ως Αξιωματικών, η αρχαιότητα καθορίζεται με βάση τη 
σειρά των Σωμάτων ή γενικών ειδικοτήτων, όπως ανα¬ 
γράφονται στο άρθρο 3 του παρόντος νόμου. 

21. Υπό την επιφύλαξη των διατάξεων των ανωτέρω 
παραγράφων του παρόντος άρθρου, η ιεραρχία και αρ¬ 
χαιότητα μεταξύ Αξιωματικών καθορίζεται σύμφωνα με 
την αναγραφή της ειδικότητάς τους στο άρθρο 3 του 
παρόντος νόμου κατά φθίνουσα σειρά αρχαιότητας. 

Άρθρο 37 

Επετηρίδες Αξιωματικών 

1. Αξιωματικοί ΣΞ: 

α. Για τους Αξιωματικούς Οπλων προέλευσης ΣΣΕ 
τηρείται γενική επετηρίδα. 

β. Γ ια τους Αξιωματικούς Σωμάτων προέλευσης ΣΣΕ, 
ΣΣΑΣ και ΣΑΝ και για τους κατατασσόμενους με δια¬ 
γωνισμό τηρείται ιδιαίτερη επετηρίδα για κάθε σώμα 
- ειδικότητα. 

γ. Για τους προερχόμενους από Υπαξιωματικούς τη¬ 
ρείται ιδιαίτερη επετηρίδα, στην οποία εγγράφονται βά¬ 
σει της ημερομηνίας προαγωγής σε βαθμό Αξιωματικού 
και βάσει της σειράς των Οπλων - Σωμάτων. 

2. Γ ια τους Αξιωματικούς ΠΝ, ΠΑ και ΚΣ τηρείται ιδι¬ 
αίτερη επετηρίδα για κάθε ειδικότητα. 

3. Οι Αξιωματικοί Υπηρεσίας Γραφείου και Ελαφρός 
Υπηρεσίας του ΣΞ και των ΚΣ όπως και οι Αξιωματικοί 
Υπηρεσίας Ξηράς του ΠΝ παραμένουν ενταγμένοι στις 
επετηρίδες τους, χωρίς να χάνουν την αρχαιότητά τους 
και δεν καταλαμβάνουν οργανικές θέσεις. Κρίνονται 
όπως και οι λοιποί ομοιόβαθμοί τους και, αν κριθούν 
προακτέοι, προάγονται με την προαγωγή του αμέσως 
αρχαιοτέρου τους. 

4. Οι Αξιωματικοί Υπηρεσίας Εδάφους της ΠΑ παραμέ¬ 
νουν εντεταγμένοι στην επετηρίδα της ειδικότητας από 
την οποία προέρχονται, δεν καταλαμβάνουν οργανικές 
θέσεις, πλην όμως χάνουν τη σειρά αρχαιότητάς τους 
και εντάσσονται στο αριστερό των Αξιωματικών που 
ονομάστηκαν μόνιμοι Αξιωματικοί κατά την ίδια ημε¬ 
ρομηνία με αυτούς. Αυτοί κρίνονται όπως και οι λοιποί 
ομοιόβαθμοί τους και, αν κριθούν προακτέοι, προάγο- 
νται με την προαγωγή του αμέσως αρχαιοτέρου τους. 

5. Οι Αξιωματικοί των Ειδικών Καταστάσεων δεν μπο¬ 
ρούν να προαχθούν σε βαθμό ανώτερο εκείνου που 
προβλέπεται ως καταληκτικός για το Οπλο, το Σώμα ή 
την ειδικότητα από την οποία προέρχονται. Οι Αξιωματι¬ 
κοί Υπηρεσίας Γ ραφείου, εφόσον φέρουν τον τελευταίο 
βαθμό εξέλιξής τους, μπορούν να προαχθούν πέραν 
του καταληκτικού τους βαθμού ως Αξιωματικών Ειδικών 
Καταστάσεων σύμφωνα με τις σχετικές διατάξεις του 
παρόντος νόμου. 

6. Αξιωματικοί των Ειδικών Καταστάσεων των πα¬ 
ραγράφων 3 και 4 του παρόντος άρθρου μπορούν να 
παραπέμπονται στην Ανώτατη Υγειονομική Επιτροπή 
του Κλάδου τους, ύστερα από διαταγή του Αρχηγού 

του οικείου ΓΕ, είτε με αίτησή τους μετά την παρέ¬ 
λευση τουλάχιστον δύο (2) ετών από της κοινοποίη¬ 
σης σε αυτούς της τελευταίας κρίσης της σωματικής 
τους ικανότητας, είτε αυτεπάγγελτα, με την παρέλευση 
πέντε (5) ετών από της κοινοποίησης σε αυτούς της 
τελευταίας κρίσης της σωματικής τους ικανότητας. Οι 
παραπεμπόμενοι σύμφωνα με τα παραπάνω δύνανται να 
επανέλθουν στην κατάσταση της ενεργού υπηρεσίας, 
εάν η αρμόδια Επιτροπή αποφανθεί ότι είναι υγιείς και 
ικανοί, σύμφωνα με τις σχετικές διατάξεις περί σωμα¬ 
τικής ικανότητας. 

ΚΕΦΑΛΑΙΟ Ε' 

ΑΝΑΚΛΗΣΗ ΣΤΗΝ ΕΝΕΡΓΕΙΑ 
Αρθρο 38 

Μόνιμοι εξ Εφέδρων 

1. Οι εν αποστρατεία Αξιωματικοί, που ανακαλούνται 
στην ενεργό υπηρεσία ως μόνιμοι από την εφεδρεία, 
φέρουν το βαθμό που είχαν πριν από την αποστρατεία 
τους. Εάν είχε απονεμηθεί σε αυτούς αποστρατευτικός 
βαθμός τον φέρουν εφόσον νεότερος τους εν ενεργεία 
Αξιωματικός έχει προαχθεί εν ενεργεία στο βαθμό αυ¬ 
τόν. 

2. Οι Αξιωματικοί που ανακαλούνται στην ενεργό 
υπηρεσία ως μόνιμοι από την εφεδρεία μπορούν να 
προαχθούν ως εξής: 

α. Οι Αξιωματικοί με βαθμό ανάκλησης κατωτέρου 
Αξιωματικού κατά δύο (2) βαθμούς. 

β. Οι Αξιωματικοί με βαθμό ανάκλησης ανωτέρου Αξι¬ 
ωματικού ή Ταξιάρχου και αντιστοίχων κατά ένα (1) 
βαθμό. 

γ. Δεν επιτρέπεται η απονομή αποστρατευτικού βαθ¬ 
μού. 

3. Οι παραπάνω προάγονται εφόσον: 

α. Συγκεντρώνουν τα ουσιαστικά τους προσόντα στον 
ίδιο βαθμό που απαιτείται για να κριθούν με τις αυτές 
κρίσεις οι μόνιμοι εν ενεργεία ομοιόβαθμοί τους. 

β.Έχει προαχθεί εν τω μεταξύ στον ανώτερο βαθμό 
Αξιωματικός από τους μονίμους Όπλου του ΣΞ, Μαχίμων 
και Μηχανικών του ΠΝ, ως και Ιπταμένων της ΠΑ ή του 
ίδιου Σώματος ή της ίδιας γενικής ειδικότητας Σωμάτων, 
ο οποίος πριν την αποστρατεία του ήταν νεότερος τους 
κατ’ αρχαιότητα. 

γ.Έχουν συμπληρώσει τον απαιτούμενο για προαγω¬ 
γή στο βαθμό χρόνο υπηρεσίας που προβλέπεται για 
τους μόνιμους ομοιόβαθμους τους, συνυπολογίζοντας 
τον τυχόν χρόνο που έχουν διανύσει στο βαθμό προ 
της αποστρατείας τους, αλλά χωρίς να υπολογίζεται η 
συνολική υπηρεσία τους ως Αξιωματικών. 

Αρθρο 39 

Έφεδροι εξ Εφέδρων και κατ’ Απονομή 

1. Με Προεδρικό Διάταγμα που εκδίδεται μετά από 
πρόταση του Υπουργού Εθνικής Αμυνας κατόπιν αιτιο¬ 
λογημένης εισήγησης των Αρχηγών των ΓΕ απονέμεται 
ιδιότητα και βαθμός Εφέδρου εν ενεργεία Αξιωματι¬ 
κού σε πρόσωπα ειδικής μόρφωσης ή επαγγελματικής 
εξειδίκευσης ανεξαρτήτως φύλου και ηλικίας για την 
κάλυψη υπηρεσιακών αναγκών των ΕΔ. Ο απονεμόμε- 
νος βαθμός καθορίζεται με πρόταση των ΓΕ και δεν 
μπορεί να είναι ανώτερος του Αντισυνταγματάρχη και 
αντιστοίχων. 


Με Προεδρικό Διάταγμα που εκδίδεται μετά από 
γνώμη του ΣΑΓΕ και πρόταση του Υπουργού Εθνικής 
Άμυνας, δύναται να απονέμεται ιδιότητα Εφέδρου Αξιω¬ 
ματικού και βαθμός Ταξιάρχου ή Υποστρατήγου επί τιμή 
σε πρόσωπα υψηλού κύρους,Έλληνες πολίτες, άνδρες 
και γυναίκες, σε αναγνώριση υπηρεσιών τους προς τις 
Ένοπλες Δυνάμεις. 

2. Τα πρόσωπα αυτά καλούνται είτε ονομαστικώς είτε 
κατόπιν επιλογής τους μετά από πρόσκληση εκδήλωσης 
ενδιαφέροντος που δημοσιοποιείται με μέριμνα των ΓΕ, 
αποκτούν μετά την απονομή του βαθμού τη στρατιω¬ 
τική ιδιότητα και υπηρετούν εφόσον το επιθυμούν στις 
τάξεις των ΕΔ ως Αξιωματικοί ΣΞ, ΠΝ, ΠΑ ή ΚΣ, μέχρι 
τη συμπλήρωση πλήρους συντάξιμης υπηρεσίας για την 
απόληψη ανώτατης σύνταξης. 

3. Οι εν λόγω Έφεδροι Αξιωματικοί: 

α. Αποκτούν ειδικότητα συναφή με το επαγγελματικό 
τους αντικείμενο αναλόγως του Κλάδου των ΕΔ στον 
οποίο υπηρετούν, η οποία επιλέγεται από το σύνολο 
των υφισταμένων ειδικοτήτων Αξιωματικών κάθε προ¬ 
έλευσης του Κλάδου, εντασσόμενοι σε ιδιαίτερη επε¬ 
τηρίδα αναλόγως της ειδικότητάς τους. 

β. Έχουν τα ίδια υπηρεσιακά και οικονομικά δικαιώ¬ 
ματα και τις ίδιες αντιστοίχως υποχρεώσεις με τους 
μονίμους συναδέλφους τους, δεν έχουν υποχρέωση 
ελάχιστης παραμονής στο στράτευμα, τοποθετούνται 
δε και υπηρετούν σε κατάλληλες και σχετικές με το 
αντικείμενό τους θέσεις του Υπουργείου Εθνικής Αμυ¬ 
νας, των ΓΕ ή του οικείου Κλάδου των ΕΔ. 

γ. Φέρουν στολή και διακριτικά που έχουν καθοριστεί 
από τον οικείο κανονισμό στολών για τους μονίμους 
συναδέλφους τους. 

δ. Εφόσον ασκούν πράγματι τα καθήκοντα που τους 
έχουν ανατεθεί προάγονται σύμφωνα με τις διατάξεις 
του παρόντος νόμου μέχρι τον καταληκτικό βαθμό της 
ειδικότητας που τους έχει απονεμηθεί. 

ε. Εντάσσονται σε ιδιαίτερη επετηρίδα αναλόγως της 
ειδικότητας και του αντικειμένου τους. 

4. Μετά την πάροδο πέντε (5) ετών ευδόκιμης υπηρε¬ 
σίας από την απονομή του βαθμού οι εν λόγω Έφεδροι 
Αξιωματικοί: 

α. Έχουν δικαίωμα να μονιμοποιούνται με το βαθμό 
που φέρουν με αίτησή τους που κρίνεται στην αμέσως 
επόμενη συνεδρίαση του Ανωτάτου Συμβουλίου του 
οικείου Κλάδου των ΕΔ ή, αν υπάγονται στο ΓΕΕΘΑ, 
του ΣΠΑΚΣ κατόπιν εισήγησης του Διευθυντή του οικεί¬ 
ου Σώματος. Για την αξιολόγηση της εν λόγω αίτησης 
λαμβάνονται υπ’ όψιν οι Εκθέσεις Αξιολόγησης και τα 
λοιπά ατομικά έγγραφα των κρινομένων που αφορούν 
το χρονικό διάστημα των τελευταίων πέντε (5) ετών 
προ της υποβολής της αίτησης. 

β. Εφόσον μονιμοποιηθούν εξομοιώνονται πλήρως με 
τους μονίμους Αξιωματικούς της ειδικότητάς τους στον 
Κλάδο στον οποίο υπηρετούν, με τα ίδια δικαιώματα και 
υποχρεώσεις, βαρύνονται δε με υποχρέωση ελάχιστου 
χρόνου παραμονής στο στράτευμα, η οποία ορίζεται 
σε οκτώ (8) έτη και ο υπολογισμός της άρχεται από 
την ημερομηνία της μονιμοποίησης. Σε περίπτωση που 
φοιτήσουν σε ΑΕΙ της ημεδαπής ή της αλλοδαπής με 
έξοδα του Δημοσίου, η υποχρέωση επιπλέον παραμονής 
στο στράτευμα για το λόγο αυτόν καθορίζεται σύμφωνα 
με τα ισχύοντα για τους λοιπούς Αξιωματικούς. 

γ. Κατόπιν μονιμοποίησής τους διατηρούν το βαθμό 
τους, ενώ για θέματα βαθμολογικών προαγωγών και 
ηθικών αμοιβών ο χρόνος που διήνυσαν στο βαθμό προ 
της μονιμοποίησης λογίζεται ως αντίστοιχος συνολικός 
χρόνος υπηρεσίας στο βαθμό ως μονίμου Αξιωματικού. 
Οι μονιμοποιούμενοι εντάσσονται στην επετηρίδα του 
Κλάδου των ΕΔ στον οποίο υπηρετούν και της αντίστοι¬ 
χης ειδικότητας και καταλαμβάνουν θέση μετά τον νεό¬ 
τερο ομοιόβαθμό τους Αξιωματικό του έτους στο οποίο 
τους απενεμήθη ο βαθμός του Εφέδρου Αξιωματικού. 
Εφόσον πληρούν τα τυπικά και ουσιαστικά προσόντα, 
εφαρμόζονται τα καθοριζόμενα στον παρόντα νόμο περί 
προαγωγών και το κατά κλάδο αρμόδιο ΣΠΑ καταρτίζει 
πίνακες οφειλομένων τακτικών κρίσεων, προάγοντάς 
τους αναδρομικά και υπολογίζοντας αντιστοίχως το 
χρόνο υπηρεσίας στο βαθμό που φέρουν από το χρόνο 
της αναδρομικής προαγωγής. 

5. Τα ανωτέρω ισχύουν και για το σύνολο των υπηρε- 
τούντων Εφέδρων εξ Εφέδρων Αξιωματικών που ανα¬ 
κλήθηκαν στην ενέργεια σύμφωνα με τον α.ν. 833/1937 
(ΦΕΚ 351/Α') και υπηρετούν στις τάξεις των ΕΔ, πλην των 
ολυμπιονικών, για τους οποίους ισχύουν οι διατάξεις 
των παρακάτω παραγράφων. 

6. Με Προεδρικό Διάταγμα που εκδίδεται μετά από 
πρόταση του Υπουργού Εθνικής Αμυνας μπορεί να 
απονέμεται η ιδιότητα του Εφέδρου εν ενεργεία Αξι¬ 
ωματικού βαθμού Ανθυπολοχαγού και αντιστοίχων σε 
αθλητές ή αθλήτριες που έχουν καταλάβει σε Ολυμπι¬ 
ακούς Αγώνες μία (1) εκ των τριών (3) πρώτων θέσεων 
σε ατομικό άθλημα. Για τους εν λόγω Αξιωματικούς 
ισχύουν τα εξής: 

α. Αποκτούν τη στρατιωτική ιδιότητα, έχουν τα ίδια 
μισθολογικά, ασφαλιστικά και συνταξιοδοτικά δικαιώμα¬ 
τα και τις ίδιες αντιστοίχως υποχρεώσεις με τους μο¬ 
νίμους Αξιωματικούς, καθίστανται μέτοχοι των οικείων 
ασφαλιστικών ταμείων και ταμείων αλληλοβοήθειας του 
Κλάδου των ΕΔ στον οποίο ανήκουν και στα οποία κα¬ 
ταβάλλουν τις νόμιμες εισφορές, δεν έχουν υποχρέωση 
ελάχιστης παραμονής στο στράτευμα, τοποθετούνται 
δε και υπηρετούν αποκλειστικά σε κατάλληλες και σχε¬ 
τικές με το άθλημά τους θέσεις του Υπουργείου Εθνικής 
Άμυνας, των ΓΕ ή του Κλάδου στον οποίο ανήκουν. 

β.Έχουν δικαίωμα μονιμοποίησης σύμφωνα με τις δι¬ 
ατάξεις της παραπάνω παραγράφου 4α. 

γ. Προάγονται μέχρι το βαθμό του Αντισυνταγματάρχη 
και αντιστοίχων σύμφωνα με τις λοιπές προϋποθέσεις 
του παρόντος νόμου, χωρίς υποχρέωση χρόνου διοί¬ 
κησης ή ειδικής υπηρεσίας, εντασσόμενοι σε ιδιαίτερη 
επετηρίδα. 

δ. Όσοι αθλητές έχουν καταδικαστεί αμετάκλητα για 
παράβαση των νόμων περί χρήσης απαγορευμένων 
ουσιών (ντόπινγκ) εξαιρούνται από τις διατάξεις του 
παρόντος άρθρου, ενώ, αν ήδη υπηρετούν στις ΕΔ, εκπί¬ 
πτουν αυτοδικαίως του βαθμού τους και αποβάλλονται 
από το Σώμα των Αξιωματικών των ΕΔ. 

7. Οι διατάξεις της ανωτέρω παραγράφου 6 ισχύουν 
για το σύνολο των αθλητών στους οποίους έχει ήδη 
απονεμηθεί βαθμός Αξιωματικού και υπηρετούν κατά τη 
δημοσίευση του παρόντος νόμου στις Ένοπλες Δυνά¬ 
μεις, καθώς και κατ’ αντιστοιχία για τους αθλητές που 
έχουν ήδη την ιδιότητα του Μονίμου Υπαξιωματικού ή 
Ανθυπασπιστή, οι οποίοι μετά την απονομή του βαθ¬ 
μού Αξιωματικού διατηρούν την ιδιότητα του μονίμου 
στρατιωτικού. 


ΚΕΦΑΛΑΙΟ ΣΤ' 

ΠΕΙΘΑΡΧΙΚΟΣ ΕΛΕΓΧΟΣ 

Αρθρο 40 
Γενικές Διατάξεις 

1. Πειθαρχικός έλεγχος των στελεχών των ΕΔ ασκείται 
σε κάθε περίπτωση παράβασης των διατάξεων των κα¬ 
νονισμών πειθαρχίας που ισχύουν ανά κλάδο των ΕΔ. 

2. Η πειθαρχική δίωξη ασκείται αμελλητί και αρχίζει 
με την έκδοση της κλήσης σε απολογία ή την πράξη 
παραπομπής στο Πειθαρχικό Συμβούλιο και περατώνε¬ 
ται με τη θέση της υπόθεσης στο αρχείο ή την έκδοση 
ανέκκλητης ενώπιον της διοίκησης απόφασης πειθαρ¬ 
χικού οργάνου. 

3. Για τον καθορισμό και την επιμέτρηση της ποινής 
λαμβάνονται υπόψη: 

α. Η βαρύτητα της παράβασης και οι συνθήκες τέ¬ 
λεσής της. 

β. Τα σχετικά στοιχεία του ατομικού φακέλου του 
παραβάτη. 

γ. Όλες οι συντρέχουσες επιβαρυντικές ή ελαφρυντι- 
κές περιστάσεις. 

(1) Επιβαρυντικές περιστάσεις είναι: 

(α) Η υποτροπή στην τέλεση ήδη διαπιστωθείσης πα¬ 
ράβασης. 

(β) Η καθ’ έξη παραβατική συμπεριφορά. 

(2) Ελαφρυντικές περιστάσεις είναι: 

(α) Η εν γένει καλή διαγωγή και έντιμη συμπεριφορά 
του παραβάτη. 

(β) Η επίδειξη ειλικρινούς μεταμέλειας και η προσπά¬ 
θεια έμπρακτης μετάνοιας ή μείωσης των συνεπειών 
της παράβασης. 

(γ) Η διαπιστούμενη δικαιολογημένη νομική ή πραγ¬ 
ματική πλάνη. 

(δ) Η δικαιολογημένη αγανάκτηση λόγω πρότερης 
άδικης συμπεριφοράς τρίτου. 

4. Ο πειθαρχικός έλεγχος των Αξιωματικών των ΕΔ 
είναι ανεξάρτητος από τις ανακριτικές πράξεις ή την 
ποινική δίωξη που τυχόν ασκείται παράλληλα ή έχει 
ασκηθεί επί της υπόθεσης. 

5. Οι πειθαρχικές ποινές των Αξιωματικών των ΕΔ 
διακρίνονται σε συνήθεις και καταστατικές: 

α. Οι συνήθεις πειθαρχικές ποινές κατά σειρά βαρύ¬ 
τητας είναι: 

(1) Η επίπληξη. 

(2) Ο περιορισμός. 

(3) Η κράτηση. 

(4) Η φυλάκιση. 

β. Οι καταστατικές πειθαρχικές ποινές είναι: 

(1) Η πρόσκαιρη παύση. 

(2) Η προσωρινή απόλυση. 

(3) Η απόταξη 

(4) Η αποβολή. 

γ. Οι ποινές των ανωτέρω εδαφίων 5α(2), 5α(3) και 
5α(4) επιμετρώνται σε ημέρες και αυτές των 5β(1) και 
5β(2) σε μήνες. 

6. Τα έγγραφα πειθαρχικού ελέγχου καταχωρούνται 
στους οικείους ατομικούς φακέλους. 

7. Το αρμόδιο πειθαρχικό όργανο εφόσον διαπιστώσει 
ενδείξεις τέλεσης πειθαρχικής παράβασης συγκεντρώ¬ 
νει το σύνολο των σχετικών αποδεικτικών μέσων για τη 
διερεύνηση της υπόθεσης και αναλόγως των στοιχείων 
που προκύπτουν προβαίνει σε μία (1) από τις παρακάτω 
ενέργειες: 

α. Εκδίδει κλήση σε απολογία, η οποία υποβάλλεται 
από τον εγκαλούμενο εντός ρητής εύλογης προθεσμίας 
που δεν μπορεί να είναι μικρότερη των τριών (3) ημερών, 
ο δε εγκαλούμενος έχει δικαίωμα με αίτησή του να λά¬ 
βει γνώση του συνόλου των εγγράφων της υπόθεσης. 
Πειθαρχικές παραβάσεις που τελούνται δια της απο¬ 
λογίας του εγκαλουμένου δεν αξιολογούνται προ του 
πέρατος της αρχικής πειθαρχικής δίωξης. Σε περίπτωση 
μη υποβολής απολογίας το πειθαρχικό όργανο εξετάζει 
τους λόγους μη υποβολής της και εφόσον διαπιστώσει 
νόμιμη επίδοση της κλήσης σε απολογία συνεχίζει κα¬ 
νονικά τη διαδικασία πειθαρχικού ελέγχου. 

β. Παραπέμπει τον εγκαλούμενο ενώπιον του αρμο¬ 
δίου Πειθαρχικού Συμβουλίου σύμφωνα με τις σχετικές 
διατάξεις. 

γ. Θέτει την υπόθεση στο αρχείο. 

8. Για την εφαρμογή της ανωτέρω παραγράφου 
εναπόκειται στη διακριτική ευχέρεια του πειθαρχικού 
οργάνου να διατάξει τη διενέργεια Ένορκης Διοικητι¬ 
κής Εξέτασης, σύμφωνα με τις οικείες διατάξεις και 
κανονισμούς, για τη συγκέντρωση του απαιτούμενου 
αποδεικτικού υλικού. 

9. Οι πειθαρχικές παραβάσεις παραγράφονται εντός 
πέντε (5) ετών από την τέλεσή τους εκτός αν ορίζονται 
μεγαλύτερες προθεσμίες για την παραγραφή τους ως 
ποινικών αδικημάτων από τον Ποινικό και το Στρατιω¬ 
τικό Ποινικό Κώδικα. 

10. Σε περιπτώσεις επιβολής συνήθων πειθαρχικών 
ποινών, ο εγκαλούμενος μπορεί να ασκήσει ενδικοφανή 
προσφυγή κατά των σχετικών ατομικών διοικητικών 
πράξεων των αρμοδίων οργάνων πειθαρχικού ελέγχου 
εντός προθεσμίας δεκαπέντε (15) ημερών. Οι βαθμοί 
εξέτασης των προσφυγών αυτών δεν μπορεί να είναι 
περισσότεροι των τριών (3), συμπεριλαμβανομένου του 
οργάνου που επέβαλε την ποινή. 

11. Ενώπιον των Πειθαρχικών Συμβουλίων παραπέμπο- 
νται σοβαρές πειθαρχικές υποθέσεις και εξετάζεται η 
επιβολή καταστατικής ποινής. 

12. Ως προς τον υπολογισμό των προθεσμιών: 

α. Οι προθεσμίες άσκησης ενδικοφανών προσφυγών 
υπολογίζονται από την επομένη της ημέρας κατά την 
οποία ο ενδιαφερόμενος έλαβε νομίμως γνώση της προ¬ 
σβαλλόμενης διοικητικής πράξης ή παράλειψης. 

β. Η έναρξη των προθεσμιών της Διοίκησης για την 
απάντηση ενδικοφανών προσφυγών υπολογίζεται από 
την ημέρα κατά την οποία αυτές περιήλθαν στο αρμόδιο 
για την απάντηση κλιμάκιο. 

γ. Σε περίπτωση που η ημέρα λήξης της προθεσμί¬ 
ας είναι αργία, η λήξη μετατίθεται για την επόμενη 
εργάσιμη. 

13. Αρμόδιος κατ’ αρχήν για την επιβολή, επαύξηση, 
μείωση και άρση πειθαρχικών ποινών είναι ο Υπουργός 
Εθνικής Άμυνας, με δικαίωμα μεταβίβασης της αρμοδι¬ 
ότητας σε υφιστάμενα κλιμάκια διοίκησης. 

Άρθρο 41 

Πειθαρχικά Συμβούλια 

1. Με απόφαση του αρμόδιου οργάνου για την πειθαρ¬ 
χική δίωξη Αξιωματικών του οικείου ΓΕ συγκροτούνται 
κατά μήνα Μάιο εκάστου έτους Πρωτοβάθμια Πειθαρ¬ 
χικά Συμβούλια (ΠΠΣ) και Δευτεροβάθμια Πειθαρχικά 
Συμβούλια (ΔΠΣ) με θητεία ενός (1) έτους, αποτελούμενα 
από πέντε (5) εν ενεργεία ανώτερους ή ανώτατους κατά 


περίπτωση Αξιωματικούς. Ο καθ’ ύλην και κατά τόπο 
αριθμός των Πειθαρχικών Συμβουλίων κατά ΓΕ καθορί¬ 
ζεται με τον ίδιο τρόπο ανάλογα με τις ανάγκες και την 
οργάνωσή του. Τα Πειθαρχικά Συμβούλια είναι αρμόδια 
για την επιβολή καταστατικών ποινών στο σύνολό του 
ανά κλάδο των ΕΔ στρατιωτικού προσωπικού. 

2. Πρόεδρος του Πειθαρχικού Συμβουλίου ορίζεται ο 
αρχαιότερος Αξιωματικός εκ των μελών του. Σε περί¬ 
πτωση απουσίας ή νομίμου κωλύματος του χρέη Προ¬ 
έδρου εκτελεί ο αναπληρωτής του ή ο αρχαιότερος 
Αξιωματικός εκ των υπολοίπων τακτικών και αναπλη¬ 
ρωματικών μελών. Αντικατάσταση του Προέδρου ή των 
μελών του Πειθαρχικού Συμβουλίου από τον ασκούντο 
την πειθαρχική δίωξη γίνεται μόνο αιτιολογημένα και 
στην περίπτωση που το επιβάλει αυτό λόγος αναγόμε¬ 
νος στην άσκηση των καθηκόντων του (αποστρατεία, 
παραίτηση, μετάθεση κ.λπ.). 

3. Τους εισηγητές χωρίς δικαίωμα ψήφου ορίζουν οι 
Αξιωματικοί της παραγράφου 1 του άρθρου 18 του πα¬ 
ρόντος νόμου. 

4. Γραμματέας του Πειθαρχικού Συμβουλίου ορίζεται 
το νεότερο μέλος του. 

5. Για την αναπλήρωση των τακτικών μελών σε πε¬ 
ρίπτωση απουσίας ή νομίμου κωλύματος, ορίζονται με 
την απόφαση της ανωτέρω παραγράφου 1 ισάριθμα ή 
περισσότερα αναπληρωματικά μέλη. Εφόσον ο αριθ¬ 
μός των Αξιωματικών του οικείου Κλάδου των ΕΔ δεν 
επαρκεί για τη συγκρότηση των Συμβουλίων μπορεί να 
συμμετέχει σε αυτά ένας ή περισσότεροι Αξιωματικοί 
ετέρων κλάδων μέχρι τη συμπλήρωση του απαιτουμέ- 
νου αριθμού. 

6. Εάν με την ίδια διαταγή παραπέμπονται στρατιω¬ 
τικοί διαφορετικού βαθμού που υπάγονται στις αρμο¬ 
διότητες περισσότερων Πειθαρχικών Συμβουλίων του 
ίδιου κλάδου, αρμόδιο είναι το συμβούλιο στο οποίο 
υπάγεται ο ανώτερος των εγκαλουμένων. 

7. Όταν ο εγκαλούμενος είναι ανώτατος Αξιωματικός, 
η υπόθεση παραπέμπεται στο Ανώτατο κατά κλάδο 
Συμβούλιο, το οποίο λειτουργεί και ενεργεί ως πρωτο¬ 
βάθμιο Πειθαρχικό Συμβούλιο χωρίς τη συμμετοχή του 
Αρχηγού, με το Γραμματέα του να ορίζεται και ως ει¬ 
σηγητής και, σε περίπτωση ισοψηφίας κατά τη διαλογή 
των ψήφων της ψηφοφορίας, με την ψήφο του Προέδρου 
του να υπερισχύει. Η παραπομπή σε αυτό γίνεται με 
διαταγή του ασκούντος την πειθαρχική δίωξη. 

8. Η διαδικασία των παρόντων άρθρων περί Πειθαρχι¬ 
κών Συμβουλίων εφαρμόζεται για το σύνολο των Στε¬ 
λεχών των ΕΔ. 

Άρθρο 42 

Μέλη Πειθαρχικών Συμβουλίων 

1. Οι Αξιωματικοί που μετέχουν στη σύνθεση των Πει¬ 
θαρχικών Συμβουλίων: 

α. Πρέπει: 

(1) Να είναι απόφοιτοι ΑΣΕΙ και ανώτεροι ή αρχαιότε¬ 
ροι των παραπεμπομένων. 

(2) Να μην τους έχει επιβληθεί καταστατική ποινή. 

(3) Να μην έχουν καταδικαστεί από τακτικό ή στρα¬ 
τιωτικό ποινικό δικαστήριο σε ποινή στερητική της 
ελευθερίας. 

(4) Να μην έχουν δυσμενή κρίση κατά την τελευταία 
τους προαγωγή. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3509 


β. Εξαιρούνται από τη σύνθεση των Πειθαρχικών Συμ¬ 
βουλίων: 

(1) Οι Αξιωματικοί κατά των οποίων στρέφεται το 
πειθαρχικό παράπτωμα. 

(2) Οι συγγενείς εξ αίματος σε ευθεία γραμμή απεριό¬ 
ριστα ή σε πλάγια γραμμή και μέχρι τον τέταρτο βαθμό 
ή εξ αγχιστείας μέχρι το δεύτερο βαθμό, καθώς και ο/η 
σύζυγος εκείνου που διώκεται ή του Αξιωματικού κατά 
του οποίου στρέφεται το πειθαρχικό παράπτωμα. 

(3) Εκείνος που έχει ασκήσει την πειθαρχική δίωξη, 
καθώς και αυτός που έχει ενεργήσει ανάκριση στην ίδια 
πειθαρχική υπόθεση. 

(4) Αυτοί που έχουν εξεταστεί ως μάρτυρες στην ίδια 
υπόθεση. 

(5) Οι Αξιωματικοί που συμμετείχαν σε ποινική δίκη ως 
μέλη στρατιωτικού δικαστηρίου, μάρτυρες ή πολιτικώς 
ενάγοντες, για την ίδια πράξη. 

(6) Αυτοί που συνδέονται με ιδιαίτερη φιλία ή βρί¬ 
σκονται σε οξεία αντίθεση με αυτόν που διώκεται ή 
έχουν ιδιαίτερη σχέση με την υπόθεση που κρίνεται, 
ώστε να μπορεί να δημιουργηθεί αμφιβολία για την 
αμεροληψία τους. 

(7) Στα ΔΠΣ όσοι μετείχαν στο Πειθαρχικό Συμβούλιο 
που έκρινε την υπόθεση σε πρώτο βαθμό. 

2. Οι Αξιωματικοί που κωλύονται κατά τα παραπάνω 
έχουν τις υποχρεώσεις του άρθρου 23 του Κώδικα Ποι¬ 
νικής Δικονομίας, που εφαρμόζεται αναλόγως. 

Άρθρο 43 

Διαδικασία Παραπομπής 

1. Στο πλαίσιο αξιολόγησης φακέλων Ενόρκων Διοικη¬ 
τικών Εξετάσεων ή δικογραφιών τακτικών ή στρατιωτι¬ 
κών ποινικών δικαστηρίων, τα αρμόδια κλιμάκια διοίκη¬ 
σης πειθαρχικής αρμοδιότητας οποιουδήποτε βαθμού 
δύνανται εφόσον πληρούνται οι προϋποθέσεις επιβολής 
οποιασδήποτε καταστατικής ποινής να υποβάλουν αίτη¬ 
μα παραπομπής της υπόθεσης ενώπιον του ΠΠΣ. 

2. Επί του εν λόγω αιτήματος γνωματεύουν όλα τα 
προϊστάμενό τους κλιμάκια διοίκησης με πειθαρχική 
αρμοδιότητα σε επίπεδο κλάδων των ΕΔ, λαμβάνοντας 
γνώση του φακέλου της υπόθεσης. 

3. Το ανώτατο ανά κλάδο κλιμάκιο διοίκησης με πει¬ 
θαρχική αρμοδιότητα είναι αυτό που στο πλαίσιο της 
διαδικασίας των Πειθαρχικών Συμβουλίων ασκεί την 
πειθαρχική δίωξη. Αποφασίζει ανέκκλητα επί της πρό¬ 
τασης παραπομπής είτε αναλαμβάνοντας ενέργειες 
επ’ αυτής είτε επιστρέφοντας την υπόθεση στο άμεσα 
αρμόδιο προϊστάμενο του εγκαλούμενου κλιμάκιο για 
τον πειθαρχικό έλεγχο της υπόθεσης με την επιβολή 
συνήθους πειθαρχικής ποινής, εφόσον προκόψουν επαρ¬ 
κή προς τούτο στοιχεία. 

4. Ο ασκών την πειθαρχική δίωξη παραπέμπει τον 
εγκαλούμενο στο αρμόδιο πρωτοβάθμιο Πειθαρχικό 
Συμβούλιο και: 

α. Ορίζει την προθεσμία εντός της οποίας θα πρέπει 
να συνεδριάσει για να κρίνει την υπόθεση. Η προθεσμία 
αυτή δεν μπορεί να είναι μικρότερη των τριάντα (30) 
ημερών ούτε μεγαλύτερη των ενενήντα (90) ημερών. 

β. Θέτει τα ερωτήματα επί των οποίων οφείλει να 
γνωμοδοτήσει το Συμβούλιο σχετικά με την επιβολή 
καταστατικής ποινής. 

γ. Διαβιβάζει στον Πρόεδρο του Πειθαρχικού Συμβου¬ 
λίου πλήρη φάκελο της υπόθεσης, τον ατομικό φάκελο 


του εγκαλουμένου και κάθε αναγκαίο επιπλέον στοι¬ 
χείο. 

δ. Κοινοποιεί αντίγραφο της διαταγής παραπομπής 
στο σύνολο των τακτικών και αναπληρωματικών μελών 
του Πειθαρχικού Συμβουλίου. 

5. Η διαταγή παραπομπής σε Πειθαρχικό Συμβούλιο 
ανακαλείται μόνον εφόσον προέκυψαν εν τω μεταξύ 
σοβαρές ενδείξεις απαλλαγής του εγκαλουμένου ή εξά¬ 
λειψης των λόγων εξέτασης επιβολής καταστατικής 
ποινής. 

6. Η πράξη της παραπομπής και οι Γνωμοδοτήσεις 
των Πειθαρχικών Συμβουλίων καταχωρούνται στους 
ατομικούς φακέλους των εγκαλουμένων. 

7. Η διαδικασία των παραπάνω παραγράφων μπορεί 
να τηρηθεί και στις περιπτώσεις που έχει ήδη επιβλη¬ 
θεί συνήθης πειθαρχική ποινή και κλιμάκιο διοίκησης, 
οποιουδήποτε παραπάνω βαθμού, κρίνει αναγκαία την 
παραπομπή στο Πειθαρχικό Συμβούλιο. Στην περίπτωση, 
όμως, αυτή θα πρέπει να προηγηθεί άρση της επιβλη- 
θείσης ποινής με ρητή επιφύλαξη επανεπιβολής της σε 
περίπτωση μη επιβολής καταστατικής ποινής. 

Άρθρο 44 

Σύγκληση Πειθαρχικών Συμβουλίων 

1. Ο Πρόεδρος του ΠΠΣ όταν λάβει τη διαταγή πα¬ 
ραπομπής προβαίνει εγγράφως στις παρακάτω ενέρ¬ 
γειες: 

α. Παραγγέλλει την επίδοσή της στον εγκαλούμενο 
γνωρίζοντάς του παράλληλα ότι δικαιούται να λάβει 
γνώση του συνόλου των εγγράφων της υπόθεσης μέχρι 
την ημερομηνία της πρώτης συνεδρίασης. 

β. Καλεί τον εγκαλούμενο να προτείνει με έγγραφη 
αναφορά του απευθείας προς αυτόν και εντός πέντε 
(5) ημερών μάρτυρες υπεράσπισης, δηλώνοντας την 
κατοικία τους και στοιχεία επικοινωνίας. Εν συνεχεία ο 
Πρόεδρος τους καλεί εγγράφως να προσέλθουν για εξέ¬ 
ταση στη συνεδρίαση του Πειθαρχικού Συμβουλίου. 

γ. Καλεί αυτεπαγγέλτως όσους επιπλέον μάρτυρες 
θεωρεί αναγκαίους για τη διαμόρφωση επαρκούς ει¬ 
κόνας επί της υπόθεσης. 

δ. Αφού λάβει τα αποδεικτικά επιδόσεως ή τις εκθέ¬ 
σεις θυροκολλήσεως και λαμβάνοντας υπόψη και την 
απόσταση από την έδρα του Συμβουλίου και του τό¬ 
που διαμονής του εγκαλούμενου και των μαρτύρων, 
συγκαλεί το Συμβούλιο να συνεδριάσει σε ορισμένο 
χρόνο και χώρο και καλεί τον εγκαλούμενο πέντε (5) 
τουλάχιστον εργάσιμες ημέρες προ της συνεδρίασης 
να προσέλθει σε αυτό. 

2. Εάν ο εγκαλούμενος κωλύεται να παρουσιασθεί 
στο Συμβούλιο για λόγους ασθένειας ή ανώτερης βίας, 
καλείται από τον Πρόεδρο να εξετασθεί εγγράφως σε 
ερωτήματα που θα του τεθούν σε κατά παραγγελία 
εξέταση μέσω της οικείας στρατιωτικής ή αστυνομικής 
Αρχής. 

3. Εάν οι μάρτυρες που θα προταθούν από τον εγκα- 
λούμενο διαμένουν εκτός της έδρας του Συμβουλίου 
και από τα στοιχεία του φακέλου ή την αναφορά του 
εγκαλούμενου διαφαίνεται ότι η κατάθεσή τους είναι 
ουσιώδης για τη διαμόρφωση γνώμης επί της υπόθεσης, 
ο Πρόεδρος μεριμνά για την κατά παραγγελία εξέτασή 
τους μέσω της οικείας στρατιωτικής ή αστυνομικής 
Αρχής. 

4. Ο εγκαλούμενος δικαιούται να προτείνει νέους μάρ¬ 
τυρες και κατά τη διαδικασία της συνεδρίασης του 
Συμβουλίου έχοντας μεριμνήσει ο ίδιος για την έγκαιρη 
προσέλευσή τους σε αυτήν, ο αριθμός των οποίων δεν 
μπορεί να υπερβαίνει τους τρεις (3). 

5. Σε περίπτωση πολέμου ή γενικής επιστρατεύσεως 
για την πρόσκληση στρατιωτικών ως μαρτύρων που δια¬ 
μένουν εκτός του τόπου που συνεδριάζει το Συμβούλιο, 
απαιτείται έγκριση του Αρχηγού του οικείου ΓΕ. 

6. Ο Πρόεδρος μπορεί επίσης να ζητήσει οποιοδήποτε 
περαιτέρω έγγραφο ή στοιχείο, εφόσον κρίνει ότι αυτό 
θα συμβάλει στην πληρέστερη μόρφωση γνώμης επί της 
κρινομένης υποθέσεως. 

7. Οι κλήσεις των στρατιωτικών επιδίδονται μέσω των 
Μονάδων που υπηρετούν ή του οικείου Φρουραρχείου 
και των λοιπών μαρτύρων μέσω των οικείων αστυνο¬ 
μικών Αρχών. 

Άρθρο 45 

Συνεδρίαση Πειθαρχικών Συμβουλίων 

Τα Συμβούλια συνέρχονται και συνεδριάζουν στον 
τόπο και χρόνο που καθορίζεται από τον Πρόεδρο, όπου 
συνέρχονται τα μέλη τους, τακτικά και αναπληρωματικά. 
Σε περίπτωση απουσίας ή κωλύματος τακτικών μελών 
ο Πρόεδρος καλεί τα αναπληρωματικά κατά την σει¬ 
ρά αναγραφής τους στη διαταγή συγκροτήσεως των 
Συμβουλίων. Για τη συγκρότηση απαρτίας απαιτείται 
η παρουσία του συνόλου των μελών των Πειθαρχικών 
Συμβουλίων πλην των νομίμως και για σοβαρό λόγο 
κωλυομένων, ο αριθμός των οποίων δεν πρέπει να υπερ¬ 
βαίνει το εν τρίτο της σύνθεσης. 

Άρθρο 46 
Αίτηση Εξαίρεσης 

1. Κάθε μέλος του Συμβουλίου που εκτιμά ότι υπάρχει 
λόγος εξαιρέσεώς του, οφείλει να τον αναφέρει στο 
Συμβούλιο και αυτό αποφασίζει σύμφωνα με τη διαδι¬ 
κασία των παρακάτω παραγράφων. 

2. Ο εγκαλούμενος μπορεί πριν από την έναρξη της 
συνεδριάσεως να ζητήσει εγγράφως από τον Πρόεδρο 
την εξαίρεση μελών του Συμβουλίου για τα οποία συ¬ 
ντρέχει κάποιος από τους λόγους του άρθρου 42 του 
παρόντος νόμου. Δεν δικαιούται όμως να ζητήσει την 
εξαίρεση τόσου αριθμού μελών ώστε να μην σχηματί¬ 
ζεται απαρτία. 

3. Ο Πρόεδρος διαβιβάζει την αίτηση εξαιρέσεώς στα 
μέλη κατά των οποίων στρέφεται προκειμένου αυτά να 
αναφέρουν εγγράφως επί των προτεινομένων λόγων. 

4. Τα μέλη αυτά απέχουν από τη διαδικασία αξιολό¬ 
γησης της αίτησης εξαίρεσής τους και το Συμβούλιο 
συμπληρώνεται ειδικά προς τούτο με τα αναπληρωμα¬ 
τικά μέλη, κατά την σειρά αναγραφής τους στη διαταγή 
συγκρότησης. 

5. Εάν έχει ζητηθεί η εξαίρεση του Προέδρου, την 
προεδρία αναλαμβάνει ο αναπληρωτής του ή ο αρχαι¬ 
ότερος από τα μέλη του Συμβουλίου. 

6. Το Συμβούλιο που συγκροτείται με τη συμμετοχή 
των αναπληρωματικών μελών, αφού λάβει υπόψη του 
και τις απόψεις των μελών των οποίων ζητείται η εξαί¬ 
ρεση, αποφασίζει κατά πλειοψηφία επί της αίτησης και 
συντάσσει σχετικό πρακτικό. 

7. Εάν η αίτηση εξαίρεσης γίνει δεκτή, τα εξαιρεθέντα 
μέλη απέχουν των συνεδριάσεων και στις θέσεις τους 


παραμένουν οριστικά τα αναπληρωματικά μέλη για να 
κρίνουν τη συγκεκριμένη υπόθεση. 

Άρθρο 47 

Διεξαγωγή των συνεδριάσεων 

1. Η διαδικασία διεξάγεται προφορικώς και τη διευθύ¬ 
νει ο Πρόεδρος, ο οποίος αποφασίζει και για το αν αυτή 
θα διεξαχθεί κεκλεισμένων των θυρών, αναλόγως του 
αντικειμένου της υπόθεσης. Η παράσταση συνηγόρου 
επιτρέπεται. 

2. Η συνεδρίαση δεν διακόπτεται παρά μόνο για τα 
αναγκαία διαλείμματα προς αναψυχή, για την εμφάνιση 
ουσιώδους μάρτυρα ή για την εξακρίβωση ουσιώδους 
γεγονότος. Γ ια τη διακοπή αποφασίζει το Συμβούλιο 
κατά πλειοψηφία. 

3. Εφόσον ο χρόνος δεν επαρκεί για την εξέταση της 
υποθέσεως εντός της ορισμένης ημέρας, η συνεδρίαση 
μπορεί να διακοπεί για την επομένη εργάσιμη. 

4. Κάθε διακοπή που γίνεται σύμφωνα με τα παραπά¬ 
νω αναφέρεται στο Πρακτικό. 

Άρθρο 48 

Διαδικασία ενώπιον των Πειθαρχικών Συμβουλίων 

1. Με την έναρξη της συνεδριάσεως, εμφανίζεται ενώ¬ 
πιον του Συμβουλίου ο εγκαλούμενος κατόπιν εντολής 
του Προέδρου και παρίσταται στη συνεδρίαση μέχρι το 
πέρας της διαδικασίας. Σε περίπτωση μη εμφανίσεως 
του εγκαλούμενου και εφόσον η απουσία του είναι δι¬ 
καιολογημένη, το Συμβούλιο δύναται να αναβάλει την 
κρίση της υποθέσεως σε εύλογο χρόνο όχι μεγαλύτερο 
των δέκα (10) εργάσιμων ημερών, διαφορετικά η διαδι¬ 
κασία προχωρά κανονικά. 

2. Ο εισηγητής με εντολή του Προέδρου διαβάζει την 
παραπεμπτική διαταγή, την απόφαση που τυχόν εκδό- 
θηκε επί αιτήσεως εξαιρέσεώς, καθώς και κάθε άλλο 
ουσιώδες έγγραφο της υποθέσεως. Ομοίως ο Πρόε¬ 
δρος μπορεί να παραγγείλει την ανάγνωση και άλλων 
εγγράφων μετά από αίτηση του εγκαλούμενου ή των 
μελών του Συμβουλίου. 

3. Ο Πρόεδρος στη συνέχεια καλεί τους μάρτυρες 
που έχουν νομίμως κλητευθεί, καθώς και εκείνους που 
προτείνει στη συνεδρίαση ο εγκαλούμενος. 

4. Αν κάποιοι μάρτυρες απουσιάζουν ο Πρόεδρος 
ελέγχει το νόμιμο της κλήτευσής τους και εφόσον 
έχουν κληθεί νομίμως συνεχίζει τη διαδικασία, εκτός 
αν πιθανολογείται ότι η μαρτυρία τους είναι ουσιώδης 
για την αξιολόγηση της υπόθεσης, οπότε αναβάλει τη 
συνεδρίαση σε εύλογο χρόνο, όχι μεγαλύτερο των δέκα 
(10) ημερών. 

5. Το Συμβούλιο μπορεί και κατά τη διάρκεια της ανα- 
κρίσεως να καλέσει και να εξετάσει κάθε πρόσωπο που 
κρίνεται αναγκαίο να καταθέσει. 

6. Οι μάρτυρες εξετάζονται ενόρκως σύμφωνα με τις 
σχετικές διατάξεις του Στρατιωτικού Ποινικού Κώδικα 
και του Κώδικα Ποινικής Δικονομίας. 

7. Τους μάρτυρες εξετάζει ο Πρόεδρος, μετά από 
αυτόν τα μέλη του Συμβουλίου και τελευταίος ο εγκα- 
λούμενος. Οι μάρτυρες μπορεί να εξετάζονται και κατ’ 
αντιπαράσταση. 

8. Οι καταθέσεις των μαρτύρων καταχωρούνται περι¬ 
ληπτικά σε ιδιαίτερο πρακτικό που υπογράφεται αμέσως 
από τον μάρτυρα, τον Πρόεδρο και τον γραμματέα. 

9. Τελευταίος εξετάζεται και απολογείται ο εγκαλού- 
μενος. 

10. Κατόπιν τούτων ο Πρόεδρος ερωτά τα μέλη του 
Συμβουλίου εάν έχουν να ζητήσουν κάποια διευκρίνι¬ 
ση από τους μάρτυρες ή τον εγκαλούμενο και εφόσον 
αυτοί απαντήσουν αρνητικά κηρύσσει το πέρας της 
ανάκρισης και ο εγκαλούμενος και οι τυχόν παρευρι- 
σκόμενοι μάρτυρες αποσύρονται. 

Άρθρο 49 

Διάσκεψη Πειθαρχικού Συμβουλίου 

1. Το Συμβούλιο μετά το πέρας της ανάκρισης δια- 
σκέπτεται προκειμένου να εκδώσει γνωμοδότηση επί 
των τεθέντων ερωτημάτων. Τα μέλη του Συμβουλίου 
διαρκούσης της διασκέψεως και προ της εκδόσεως της 
γνωμοδοτήσεως δεν επικοινωνούν με κανένα τρίτο και 
παραμένουν στον ίδιο χώρο όλοι μαζί. 

2. Το Συμβούλιο λαμβάνει γνώση του περιεχομένου 
του ατομικού φακέλου του εγκαλουμένου και στη συ¬ 
νέχεια ο Πρόεδρος ερωτά τα μέλη εάν μόρφωσαν σαφή 
γνώμη από τη διαδικασία. Σε καταφατική απάντηση η 
διάσκεψη προχωρά σύμφωνα με τις παρακάτω παρα¬ 
γράφους του παρόντος άρθρου. 

3. Εάν το Συμβούλιο δεν δύναται να μορφώσει πε¬ 
ποίθηση επί ορισμένου ουσιώδους γεγονότος, μπορεί 
να αποφασίσει τη διεξαγωγή συμπληρωματικής συνε¬ 
δρίασης επί της υπόθεσης κατόπιν συμπλήρωσης του 
φακέλου της υπόθεσης σε νέα ημέρα που θα οριστεί 
εντός των επόμενων πέντε (5) εργασίμων ημερών. 

4. Ο εγκαλούμενος οφείλει, χωρίς νέα έγγραφη πρό¬ 
σκληση, να εμφανισθεί κατά τη νέα ορισθείσα ημέρα 
συνεδριάσεως του Συμβουλίου, η οποία του ανακοινώ¬ 
νεται προφορικά από τον Πρόεδρο. 

5. Ο Πρόεδρος θέτει στο Συμβούλιο το ερώτημα ή τα 
ερωτήματα χωριστά με τη σειρά που είναι διατυπωμένα 
στην παραπεμπτική διαταγή. Επί κανενός άλλου ερωτή¬ 
ματος δεν μπορεί να γνωμοδοτήσει το Συμβούλιο. 

6. Για την κατάρτιση της γνωμοδοτήσεως για κάθε 
ερώτημα διεξάγεται φανερή ψηφοφορία, κατά την οποία 
ψηφίζουν τα μέλη του Συμβουλίου κατά σειρά από τον 
νεότερο προς τον αρχαιότερο και συντάσσεται πρακτι¬ 
κό, στο οποίο αναγράφεται η αιτιολογημένη γνώμη του 
συνόλου των μελών, συμπεριλαμβανομένης της γνώμης 
της μειοψηφίας. Η γνώμη της πλειοψηφίας αποτελεί την 
απόφαση του Συμβουλίου και το αποτέλεσμα της ψηφο¬ 
φορίας αναγράφεται στο πρακτικό της συνεδρίασης. 

7. Αν το Συμβούλιο αποφάσισε καταφατικά σε ερώ¬ 
τημα επιβολής καταστατικής ποινής αργίας ορίζει και 
τη χρονική της διάρκεια. Η απόφαση αυτή λαμβάνεται 
κατά πλειοψηφία με φανερή ψηφοφορία. 

Άρθρο 50 
Γνωμοδότηση 

1. Για όλη τη διαδικασία που έλαβε χώρα ενώπιον του 
Συμβουλίου συντάσσεται πρακτικό γνωμοδότησης που 
υπογράφεται από όλα τα μέλη. 

2. Το πρακτικό αυτό περιλαμβάνει: 

α. Τον τόπο και τον χρόνο της συνεδριάσεως. 

β. Τα ονοματεπώνυμα και τους βαθμούς του Προέ¬ 
δρου, των μελών του Συμβουλίου, του Εισηγητή και του 
εγκαλούμενου και των μαρτύρων. 

γ. Τα στοιχεία της απόφασης συγκροτήσεως του Συμ¬ 
βουλίου, της πράξης παραπομπής σε αυτό και τους 
λόγους τυχόν αναβολών. 


δ. Την απολογία του εγκαλούμενου και συνοπτικά 
πρακτικά των μαρτυρικών καταθέσεων. 

ε. Τα τεθέντα ερωτήματα και τα αποτελέσματα της 
ψηφοφορίας, συμπεριλαμβανομένων των αριθμών θετι¬ 
κών και αρνητικών ψήφων και την πλήρως και ειδικώς 
αιτιολογημένη γνώμη των μελών. 

3. Το πρακτικό υποβάλλεται αμελλητί και σε τέσσερα 
(4) αντίγραφα μαζί με ολόκληρο το φάκελο της υποθέ- 
σεως από τον Πρόεδρο στον ασκούντο την πειθαρχική 
δίωξη. 

4. Η γνωμοδότηση του Πειθαρχικού Συμβουλίου είναι 
υποχρεωτική για τον αποφασίζοντα επί της ποινής. 

Άρθρο 51 

Προσφυγή κατά της Γνωμοδότησης 

1. Προσφυγή κατά της Γνωμοδότησης του ΠΠΣ μπο¬ 
ρούν να ασκήσουν ο εγκαλούμενος με τη συνήθη δια¬ 
δικασία ιεραρχικής υποβολής αναφορών και ο ασκών 
την πειθαρχική δίωξη απευθείας προς τον Πρόεδρο του 
ΔΠΣ. Αυτοτελές δικαίωμα άσκησης προσφυγής έχει ο 
κάθε εγκαλούμενος και ο ασκών την πειθαρχική δίωξη. 
Κατά τη διάρκεια της προθεσμίας και ενόσω εκκρεμεί 
η ασκηθείσα προσφυγή αναστέλλεται η εκτέλεση της 
απόφασης. 

2. Η άσκηση της προσφυγής επιτρέπεται εντός προθε¬ 
σμίας δέκα (10) εργάσιμων ημερών από την ημερομηνία 
κοινοποίησης στους δικαιούμενους της Γνωμοδότησης 
του ΠΠΣ. Η Γνωμοδότηση του Πειθαρχικού Συμβουλίου 
επιδίδεται με μέριμνα του ασκούντος την πειθαρχική 
δίωξη στον εγκαλούμενο με ταυτόχρονη έγγραφη γνω¬ 
στοποίηση της ανωτέρω προθεσμίας. 

3. Σε περίπτωση άπρακτης παρόδου της ανωτέρω 
προθεσμίας: 

α. Εφόσον το ΠΠΣ έχει προτείνει την επιβολή κατα¬ 
στατικής ποινής, η Γνωμοδότησή του καθίσταται εκτε¬ 
λεστή και ανέκκλητη ενώπιον της Διοίκησης. 

β. Εφόσον το ΠΠΣ δεν έχει προτείνει την επιβολή 
καταστατικής ποινής, ο φάκελος της υπόθεσης διαβι¬ 
βάζεται στο αμέσως προϊστάμενο του εγκαλουμένου 
κλιμάκιο διοίκησης με πειθαρχική αρμοδιότητα, το οποίο 
ολοκληρώνει τον πειθαρχικό έλεγχο της υπόθεσης 
αποκλεισμένης της επιβολής καταστατικής πειθαρχι¬ 
κής ποινής. 

Άρθρο 52 

Δευτεροβάθμια Πειθαρχικά Συμβούλια 

1. Το ΔΠΣ επιλαμβάνεται των υποθέσεων που παρα- 
πέμπονται σε αυτό για επανεξέταση και ενεργεί πε¬ 
ραιτέρω κατά τη διαδικασία του ΠΠΣ, σύμφωνα με τα 
παραπάνω άρθρα. 

2. Όταν ο εγκαλούμενος είναι Ανώτατος Αξιωματικός, 
της υποθέσεως επιλαμβάνεται το ΣΑΓΕ, στο οποίο ει¬ 
σηγητής χωρίς δικαίωμα ψήφου ορίζεται ο Αρχηγός του 
οικείου ΓΕ και γραμματέας ο Γραμματέας ΣΑΓΕ. 

3. Η παραπομπή ανωτάτου Αξιωματικού στο ΣΑΓΕ 
διενεργείται από τον ασκούντο την πειθαρχική δίωξη. 
Το ΣΑΓΕ τηρεί την ενώπιον του ΔΠΣ διαδικασία. 

Άρθρο 53 

Διακλαδικός Κανονισμός Πειθαρχίας 

Με Προεδρικό Διάταγμα που εκδίδεται με πρόταση 
του Υπουργού Εθνικής Αμυνας θεσπίζεται ενιαίος δια- 
κλαδικός «Κανονισμός Πειθαρχίας» περί επιβολής συνή- 




3512 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


θων και καταστατικών πειθαρχικών ποινών του συνόλου 
του στρατιωτικού προσωπικού των ΕΔ και καθορίζονται 
οι λοιπές ρυθμίσεις περί των πειθαρχικών ποινών και 
παραπτωμάτων, της διαδικασίας, των αρμοδίων ορ¬ 
γάνων, των ενδικοφανών προσφυγών και κάθε άλλης 
αναγκαίας σχετικής λεπτομέρειας. Μέχρι την έκδο¬ 
ση του εν λόγω προεδρικού διατάγματος ισχύουν οι 
υφιστάμενες διατάξεις και διαταγές περί πειθαρχικών 
παραπτωμάτων και ποινών, ατομικών αναφορών και 
αναφορών παραπόνων ως ενδικοφανών προσφυγών 
κατά συνήθων πειθαρχικών ποινών. 

ΚΕΦΑΛΑΙΟ Ζ' 

ΣΩΜΑ ΣΤΡΑΤΟΛΟΓΙΚΟ - 
ΣΤΡΑΤΙΩΤΙΚΩΝ ΝΟΜΙΚΩΝ ΣΥΜΒΟΥΛΩΝ 

Αρθρο 54 

Μετονομασία - Υπαγωγή 

1. Το Κοινό Στρατολογικό Σώμα των ΕΔ μετεξελίσ¬ 
σεται και μετονομάζεται σε Κοινό Σώμα Στρατολογικό 
- Στρατιωτικών Νομικών Συμβούλων (ΣΣΝΣ). 

2. Οι Αξιωματικοί του Σώματος ΣΣΝΣ, εκτός από τις 
υφιστάμενες κατά την έναρξη ισχύος του παρόντος 
νόμου Στρατολογικές Υπηρεσίες και λοιπές θέσεις 
στις οποίες υπηρετούν, τοποθετούνται, μετατίθενται 
και αποσπώνται επιπλέον, εφόσον είναι πτυχιούχοι Νο¬ 
μικού Τμήματος ΑΕΙ, ως Νομικοί Σύμβουλοι σε Υπηρεσίες 
και Φορείς του Υπουργείου Εθνικής Αμυνας, στα ΓΕ, σε 
ανεξάρτητα Γραφεία Στρατιωτικών Νομικών Συμβούλων, 
υπαγόμενοι απευθείας στους οικείους Αρχηγούς ΓΕ 
εφόσον υπηρετούν σε αυτά ή στον Διοικητή Σχημα¬ 
τισμών επιπέδου τουλάχιστον Σώματος Στρατού για 
το ΣΞ, στον Διοικητή του Επιτελείου του Αρχηγείου 
Στόλου, της Διοίκησης Διοικητικής Μέριμνας Ναυτικού 
και της Διοίκησης Ναυτικής Εκπαίδευσης για το ΠΝ και 
του Αρχηγού Τακτικής Αεροπορίας, της Διοίκησης Αε¬ 
ροπορικής Υποστήριξης και της Διοίκησης Αεροπορικής 
Εκπαίδευσης για την ΠΑ, καθώς και σε αποστολές και 
θέσεις εξωτερικού, στα πλαίσια των διεθνών υποχρε¬ 
ώσεων ή αναγκών της χώρας. 

3. Η μέχρι σήμερα διοικητική υπαγωγή των Μονάδων 
και Υπηρεσιών του Στρατολογικού Σώματος παραμένει 
ως έχει και μετά τη μετονομασία του σε Σώμα Στρατο¬ 
λογικό - Στρατιωτικών Νομικών Συμβούλων. 

Αρθρο 55 

Στελέχωση - Προέλευση Αξιωματικών 

1. Οι οργανικές θέσεις των Αξιωματικών του Σώματος 
ΣΣΝΣ στελεχώνονται ως εξής: 

α. Από το σύνολο των υπηρετούντων Αξιωματικών του 
Κοινού Στρατολογικού Σώματος. 

β. Από μετατάξεις Αξιωματικών όλων των Κλάδων των 
ΕΔ και των ΚΣ, ανεξαρτήτως Όπλου, Σώματος και ειδι¬ 
κότητας, οι οποίοι, κατά τη δημοσίευση του παρόντος 
νόμου υπηρετούν στις ΕΔ, σύμφωνα με τη διαδικασία και 
τις προϋποθέσεις των επομένων παραγράφων 2 και 3. 

γ. Από απόφοιτους του οικείου Τμήματος της ΣΣΑΣ, το 
οποίο μετονομάζεται σε Τμήμα Στρατολογικό - Στρα¬ 
τιωτικών Νομικών Συμβούλων. 

δ. Από μετατάξεις υπηρετούντων Δικαστικών Λειτουρ¬ 
γών των ΕΔ μέχρι και το βαθμό του Στρατιωτικού Δικα¬ 
στή Β', σύμφωνα με τα καθοριζόμενα στην παράγραφο 
4 του παρόντος άρθρου. 


2. Δικαιούνται να υποβάλουν αναφορά μετάταξης στο 
Σώμα ΣΣΝΣ συνοδευόμενη από τα απαραίτητα για την 
απόδειξη της συνδρομής των απαιτούμενων προϋπο¬ 
θέσεων δικαιολογητικά, όσοι από τους αναφερομένους 
στην παραπάνω υποπαράγραφο 1β του παρόντος άρ¬ 
θρου είναι: 

α. Αξιωματικοί εξ εφέδρων κατ’ απονομή, μονιμοποι- 
ηθέντες και μη, που έχουν ανακληθεί στην ενέργεια 
σύμφωνα με τον α.ν. 833/1937 (ΦΕΚ 351/Α') ως πτυχιού- 
χοι Νομικών Τμημάτων ΑΕΙ, με απόφαση του Υπουργού 
Εθνικής Άμυνας. Από τους παραπάνω, οι έφεδροι Αξιω¬ 
ματικοί εντάσσονται, μετά τη μετάταξή τους, στο Σώμα 
των μονίμων Αξιωματικών με Προεδρικό Διάταγμα που 
εκδίδεται με πρόταση του Υπουργού Εθνικής Άμυνας 
και εφαρμόζονται οι διατάξεις των υποπαραγράφων 4β 
και 4γ του άρθρου 39 του παρόντος νόμου. 

β. Μόνιμοι Αξιωματικοί μέχρι και το βαθμό του Λο¬ 
χαγού και αντιστοίχων, που είναι πτυχιούχοι Νομικού 
Τμήματος ΑΕΙ, οι οποίοι έχουν βαθμολογηθεί στις αξι¬ 
ολογήσεις τους στα ουσιαστικά προσόντα κατά τα 
τελευταία πέντε (5) έτη με άριστα, με απόφαση του 
Υπουργού Εθνικής Άμυνας κατόπιν Γνωμάτευσης του 
ΣΑΓΕ, που εκδίδεται μετά από εισήγηση του Διευθυντή 
της Διεύθυνσης ΣΣΝΣ του ΓΕΕΘΑ. Εφόσον ο αριθμός 
των υποψηφίων Αξιωματικών της παρούσας υποπαρα- 
γράφου υπερβαίνει τις θέσεις που καθορίζονται με το 
προηγούμενο άρθρο, συνυπολογιζομένων των θέσεων 
που καλύπτονται κατ’ αρχάς με τους Αξιωματικούς της 
υποπαραγράφου 2α του παρόντος άρθρου, το ΣΑΓΕ 
επιλέγει με ειδικά αιτιολογημένη απόφαση μέχρι τη 
συμπλήρωση του αριθμού αυτού τους υποψηφίους προς 
μετάταξη αναλόγως των τυπικών τους προσόντων και 
συγκεκριμένα κατά φθίνουσα σειρά κατάταξης όσους 
είναι στο ακαδημαϊκό αντικείμενο της νομικής επιστή¬ 
μης κάτοχοι διδακτορικού διπλώματος, μεταπτυχιακού 
τίτλου σπουδών και αναλόγως του βαθμού του τίτλου 
βασικών σπουδών νομικής και της βαθμολογίας τους 
στα ουσιαστικά τους προσόντα ως Αξιωματικών κατά 
την τελευταία πενταετία. 

3. Οι Αξιωματικοί εξ εφέδρων κατ’ απονομή της ανω¬ 
τέρω υποπαραγράφου 2α, οι οποίοι θα ενταχθούν στο 
Κοινό Σώμα ΣΣΝΣ, καλύπτουν θέσεις αποκλειστικά 
Στρατιωτικών Νομικών Συμβούλων του Κλάδου των ΕΔ 
από τον οποίο προέρχονται, των Γ ενικών Διευθύνσεων 
του Υπουργείου Εθνικής Αμυνας ή εξωτερικού. Όταν 
προαχθούν σε βαθμούς ανωτάτων Αξιωματικών, υπηρε¬ 
τούν στις υφιστάμενες οργανικές θέσεις του Σώματος 
ΣΣΝΣ. 

4. Με απόφαση του Υπουργού Εθνικής Αμυνας που 
εκδίδεται ύστερα από πρόταση του Αρχηγού ΓΕΕΘΑ 
και δημοσιεύεται στην Εφημερίδα της Κυβερνήσεως 
καθορίζεται η διαδικασία μετάταξης των Δικαστικών 
Λειτουργών των ΕΔ, τα κριτήρια επιλογής τους, η σειρά 
αρχαιότητάς τους στο Σώμα ΣΣΝΣ, καθώς και κάθε άλλη 
αναγκαία λεπτομέρεια. 

Αρθρο 56 
Αρμοδιότητες 

Οι Αξιωματικοί του Σώματος ΣΣΝΣ, πέραν των καθορι¬ 
ζόμενων από τις κείμενες διατάξεις αρμοδιοτήτων του 
Κοινού Στρατολογικού Σώματος, όταν υπηρετούν σε 
θέσεις Στρατιωτικών Νομικών Συμβούλων είναι αρμόδιοι 
για την παροχή νομικών συμβουλών, γνωμοδοτήσεων, 

μελετών και εν γένει νομικής υποστήριξης στις ΕΔ. Ει¬ 
δικότερα: 

α. Είναι αρμόδιοι για το νομικό έλεγχο των προτει- 
νομένων από τους αρμόδιους φορείς των Υπηρεσιών 
τους σχεδίων νόμων προεδρικών διαταγμάτων, υπουρ¬ 
γικών αποφάσεων, κανονισμών, διαταγών, οδηγιών και 
εγκυκλίων. 

β. Συμμετέχουν εφόσον απαιτηθεί στη νομική επεξερ¬ 
γασία και διαπραγμάτευση συμβάσεων και συμφωνιών 
των ΕΔ. 

γ. Συμμετέχουν με απόφαση του Αρχηγού ΓΕΕΘΑ σε 
επιχειρησιακές μονάδες στην Ελλάδα και στο εξωτε¬ 
ρικό που χρειάζονται νομική υποστήριξη, σύμφωνα με 
υφιστάμενες διατάξεις νόμων. 

δ. Γνωμοδοτούν επί αναφυόμενων νομικών ζητημάτων 
που αφορούν την υπηρεσία τους κατόπιν σχετικών γρα¬ 
πτών ερωτημάτων που υποβάλλονται αρμοδίως, χωρίς 
να υποκαθίστανται οι συνταγματικά προβλεπόμενες 
αρμοδιότητες του Νομικού Συμβουλίου του Κράτους. 

ε. Εισηγούνται την έκδοση εγκυκλίων και οδηγιών 
προς το προσωπικό της Υπηρεσίας στην οποία υπηρε¬ 
τούν σχετικά με το αντικείμενό τους. 

στ. Παρακολουθούν την εξέλιξη του ελληνικού, του 
ευρωπαϊκού και του διεθνούς δικαίου και τη νομολογία 
τους, σχετικά με τα θέματα της αρμοδιότητάς τους και 
την εν γένει λειτουργία των ΕΔ. 

ζ. Συμμετέχουν με διαταγή του Αρχηγού ΓΕΕΘΑ ή του 
Αρχηγού του Κλάδου των ΕΔ στον οποίο υπηρετούν 
σε εθνικά και διεθνή επιστημονικά ή στρατιωτικά συ¬ 
νέδρια και σεμινάρια που διοργανώνονται στο πλαίσιο 
του ΟΗΕ, του ΝΑΤΟ και των σχετικών θεσμικών οργάνων 
της Ευρωπαϊκής Ένωσης ή άλλων διεθνών οργανισμών 
στους οποίους συμμετέχει η χώρα, με αντικείμενο που 
άπτεται των καθηκόντων της θέσης τους, όπως αυτό πε- 
ριγράφεται στις παραπάνω υποπαραγράφους. Επίσης, 
με ίδια διαταγή, κατόπιν όμως αιτιολογημένης πρότασης 
και αναλόγως των υπηρεσιακών δυνατοτήτων, συμμε¬ 
τέχουν σε εθνικά και διεθνή επιστημονικά συνέδρια και 
σεμινάρια ευρύτερου αντικειμένου, που σχετίζονται με 
την εν γένει νομική υποστήριξη των ΕΔ. 

Άρθρο 57 
Εκπαίδευση 

1. Οι Αξιωματικοί του Σώματος ΣΣΝΣ εκπαιδεύονται 
σε ειδικά σχολεία. Ο τόπος, το είδος, η διάρκεια της 
εκπαίδευσης, ο βαθμός των εκπαιδευομένων, οι εκπαι¬ 
δευτές, οι Αξιωματικοί τους οποίους αφορά η παρούσα 
παράγραφος, καθώς και κάθε άλλη σχετική λεπτομέρεια 
καθορίζεται με απόφαση του Υπουργού Εθνικής Αμυνας, 
ύστερα από πρόταση του Αρχηγού ΓΕΕΘΑ. 

2. Οι Αξιωματικοί του Σώματος ΣΣΝΣ μπορούν επίσης 
να φοιτούν σε ΑΕΙ και σε Σχολές του εσωτερικού ή του 
εξωτερικού για τη λήψη μεταπτυχιακού τίτλου σπουδών. 
Τα εν λόγω τμήματα των ΑΕΙ και οι Σχολές, ο τόπος, το 
είδος, η διάρκεια της εκπαίδευσης, οι δικαιούμενοι και 
κάθε άλλη σχετική λεπτομέρεια καθορίζεται με απόφα¬ 
ση του Υπουργού Εθνικής Άμυνας και του συναρμόδιου 
κατά περίπτωση Υπουργού, ύστερα από πρόταση του 
Αρχηγού ΓΕΕΘΑ. 

3. Το ΓΕΕΘΑ μεριμνά για την εγγραφή των σχετικών 
απαιτούμενων πιστώσεων για την εφαρμογή των ανω¬ 
τέρω παραγράφων στον προϋπολογισμό του. 


Άρθρο 58 

Καταστάσεις, Ιεραρχία, Θέσεις, Εξέλιξη και Στολή 

1. Οι εκάστοτε ισχύουσες διατάξεις για τις καταστά¬ 
σεις των Αξιωματικών των ΕΔ, για την ιεραρχία και εξέ¬ 
λιξη, για τη στολή και τα διακριτικά βαθμού, τις διαμνη- 
μονεύσεις, τα παράσημα και τα μετάλλια Αξιωματικών 
του Κοινού Στρατολογικού Σώματος, ισχύουν και για 
τους μετατασσόμενους στο Σώμα ΣΣΝΣ Αξιωματικούς, 
με την επιφύλαξη των επομένων παραγράφων. 

2. Οι Αξιωματικοί που θα μεταταγούν στο Σώμα ΣΣΝΣ 
διατηρούν το βαθμό τους και ο χρόνος που διήνυσαν σε 
αυτόν πριν από τη μετάταξη λογίζεται ως αντίστοιχος 
χρόνος υπηρεσίας στο βαθμό Αξιωματικού του Σώματος 
ΣΣΝΣ. Ο υπολογισμός του συνολικού χρόνου υπηρεσίας 
τους ως Αξιωματικών εξακολουθεί να ισχύει και μετά 
τη μετάταξή τους στο Σώμα ΣΣΝΣ. 

3. Ειδικά για την αρχαιότητα μεταξύ των μετατασσο- 
μένων Αξιωματικών στο Σώμα ΣΣΝΣ, λαμβάνεται υπόψη 
η σειρά αρχαιότητας που είχαν μεταξύ τους οι μετα¬ 
τασσόμενοι προ της μετάταξης. Οι Αξιωματικοί που 
μετατάσσονται στο Σώμα ΣΣΝΣ καθίστανται νεότεροι 
όσων ομοιοβάθμων τους Αξιωματικών του Κοινού Στρα¬ 
τολογικού Σώματος απέκτησαν το βαθμό που φέρουν 
κατά το ίδιο έτος. Για τους Αξιωματικούς της υποπα- 
ραγράφου 2α του άρθρου 55 του παρόντος νόμου που 
μετατάσσονται στο Σώμα ΣΣΝΣ και μονιμοποιούνται 
εφαρμόζονται αντιστοίχως οι διατάξεις της υποπαρα- 
γράφου 4γ του άρθρου 39 του παρόντος νόμου. 

4. Με απόφαση του Υπουργού Εθνικής Αμυνας που 
εκδίδεται ύστερα από πρόταση του Αρχηγού ΓΕΕΘΑ 
και δημοσιεύεται στην Εφημερίδα της Κυβερνήσεως 
καθορίζονται οι θέσεις της παραγράφου 2 του άρθρου 

54 του παρόντος νόμου, οι βαθμοί και τα προσόντα των 
Αξιωματικών που τοποθετούνται ως Στρατιωτικοί Νομι¬ 
κοί Σύμβουλοι σε αυτές, καθώς και κάθε άλλη αναγκαία 
λεπτομέρεια για την εφαρμογή ειδικότερων θεμάτων 
του παρόντος κεφαλαίου. 

Άρθρο 59 

Ειδικότερες διατάξεις 

1. Όπου στην κείμενη νομοθεσία αναφέρεται ο όρος 
«Στρατολογικό Σώμα», αντικαθίσταται από τον όρο 
«Σώμα Στρατολογικό - Στρατιωτικών Νομικών Συμβού¬ 
λων». 

2. Γ ια την αρχική μόνο στελέχωση του Σώματος ΣΣΝΣ 
και για την εφαρμογή της παραγράφου 2 του άρθρου 

55 του παρόντος νόμου, οι ενδιαφερόμενοι μπορούν να 
υποβάλουν τα κατά περίπτωση απαιτούμενα δικαιολο- 
γητικά εντός δύο (2) μηνών από τη δημοσίευσή του. Η 
Διεύθυνση ΣΣΝΣ του ΓΕΕΘΑ, στην οποία περιέρχονται 
τα ως άνω δικαιολογητικά, είναι αρμόδια για τις διαδι¬ 
καστικές ενέργειες που θα απαιτηθούν για τη μετάταξή 
τους. 

3. Όσοι μεταταγούν στο Σώμα ΣΣΝΣ εξακολουθούν 
να φέρουν τα παράσημα, μετάλλια και διαμνημονεύσεις 
που τους έχουν απονεμηθεί πριν από τη μετάταξη. 

4. Τα Συμβούλια Κρίσεων και επανακρίσεων για τους 
Αξιωματικούς των ΚΣ είναι αρμόδια για εκκρεμείς 
υποθέσεις των Αξιωματικών που μετατάσσονται στο 
Σώμα ΣΣΝΣ, καθώς και για υποθέσεις που αναπέμπο- 
νται ύστερα από ακυρωτικές αποφάσεις διοικητικών 
δικαστηρίων. 

ΚΕΦΑΛΑΙΟ Η' 

ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 60 

Προϊσχύουσες διατάξεις 

Για τις κατηγορίες στρατιωτικού προσωπικού των ΕΔ 
ανεξαρτήτως βαθμού που δεν γίνεται πρόβλεψη στον 
παρόντα νόμο εξακολουθούν να ισχύουν οι προϊσχύου- 
σες διατάξεις νόμων. 

Αρθρο 61 

Στρατιωτικοί Δικαστικοί Γραμματείς 

Οι Στρατιωτικοί Δικαστικοί Γραμματείς κατατάσσο¬ 
νται με το βαθμό του Ανθυπολοχαγού ως κάτοχοι πτυ¬ 
χίου ΑΕΙ. Με προεδρικό διάταγμα, που εκδίδεται μετά 
από πρόταση του Υπουργού Εθνικής Άμυνας, κατόπιν 
εισηγήσεως του Αρχηγού ΓΕΕΘΑ εντός τριών (3) μη¬ 
νών από τη θέση σε ισχύ του παρόντος, ρυθμίζονται ο 
τρόπος προκηρύξεως του διαγωνισμού, οι αναγκαίες 
δημοσιεύσεις, τα προσόντα και οι προϋποθέσεις των 
υποψηφίων στο διαγωνισμό Στρατιωτικών Δικαστικών 
Γραμματέων, τα δικαιολογητικά που πρέπει να υπο¬ 
βληθούν και ο τρόπος υποβολής τους, ο έλεγχος των 
προσόντων και των δικαιολογητικών των υποψηφίων, 
ο τόπος και ο χρόνος της υγειονομικής εξέτασης των 
υποψηφίων, τα εξεταστέα μαθήματα, η εξεταστέα ύλη 
κάθε μαθήματος, η συγκρότηση και λειτουργία των εξε¬ 
ταστικών επιτροπών, ο τρόπος διενέργειας του διαγω¬ 
νισμού, η βαθμολόγηση των μαθημάτων, η εξαγωγή των 
μερικών και τελικών αποτελεσμάτων, ο τρόπος κυρώ- 
σεως των πινάκων επιτυχίας στο διαγωνισμό, ο τρόπος 
κατατάξεως των επιτυχόντων, η εκπαίδευση των νεοκα- 
τατασσομένων Στρατιωτικών Δικαστικών Γραμματέων, 
όπως και κάθε άλλη αναγκαία λεπτομέρεια. Οι υπηρε- 
τούντες Ανθυπασπιστές Δικαστικοί Γραμματείς, κατά 
την έναρξη ισχύος του παρόντος, κρίνονται, σύμφωνα 
με τις ισχύουσες διατάξεις του νόμου περί Ιεραρχίας 
και Εξέλιξης των Αξιωματικών ΕΔ, σε έκτακτη κρίση από 
το ΣΠΑΚΣ και προάγονται στον επόμενο βαθμό, χωρίς 
να ληφθούν υπόψη τα τυπικά προσόντα. Μόνο για τις 
προϋποθέσεις κρίσεως και προαγωγής, ως ημερομηνία 
ονομασίας Αξιωματικών των Στρατιωτικών Δικαστικών 
Γ ραμματέων που υπηρετούν κατά τη δημοσίευση του 
παρόντος, λογίζεται αυτή της ονομασίας τους ως Αν- 
θυπασπιστών. 

Άρθρο 62 

Τροποποίηση διατάξεων του ν. 1911/1990 

1. Το πρώτο εδάφιο της παραγράφου 1 του άρθρου 
26 του ν. 1911/1990 (ΦΕΚ 166/Α'), όπως τροποποιήθηκε 
και ισχύει, αντικαθίσταται ως εξής: 

«1. Στη γενική ειδικότητα των Ιατρών, Οδοντιάτρων, 
Κτηνιάτρων, Φαρμακοποιών και Ψυχολόγων του Υγειο¬ 
νομικού Σώματος εντάσσονται, μετά από αίτησή τους, 
οι Αξιωματικοί Νοσηλευτικής των τριών Κλάδων των 
Ενόπλων Δυνάμεων, εφόσον φέρουν βαθμό μέχρι του 
Λοχαγού και αντιστοίχων των άλλων Κλάδων και είναι 
κάτοχοι πτυχίου Ιατρικής, Οδοντιατρικής, Κτηνιατρικής 
και Φαρμακευτικής Σχολής και τμημάτων Ψυχολογίας 
Ανωτάτων Εκπαιδευτικών Ιδρυμάτων.» 

2. Η παράγραφος 2 του άρθρου 26 του ν. 1911/1990 
(ΦΕΚ 166/Α'), όπως τροποποιήθηκε και ισχύει, αντικα¬ 
θίσταται ως εξής: 


«2. Η ένταξη ενεργείται εντός του ίδιου Κλάδου με 
απόφαση του Υπουργού Εθνικής Αμυνας ύστερα από 
πρόταση του οικείου Γ ενικού Επιτελείου. Οι εντασσόμε¬ 
νοι διατηρούν το βαθμό που έφεραν και τη μεταξύ τους 
αρχαιότητα που είχαν πριν την ένταξή τους και καθί¬ 
στανται νεότεροι όσων ομοιοβάθμων τους Αξιωματικών 
της ειδικότητάς τους απέκτησαν το βαθμό που φέρουν 
κατά το ίδιο έτος. Το ίδιο ισχύει για τους ενταχθέντες 
μέχρι τη δημοσίευση του παρόντος νόμου.» 

3. Στο πρώτο εδάφιο της παραγράφου 6 του άρθρου 
8 του ν. 1911/1990 (ΦΕΚ 166/Α'), όπως τροποποιήθηκε και 
ισχύει, μετά τη φράση «σε άλλη στρατιωτική σχολή» 
προστίθεται η φράση «ή σε παραγωγική σχολή των 
Σωμάτων Ασφαλείας». 

Άρθρο 63 

Προσόντα κατατασσόμενων στελεχών 

Όσοι κατατάσσονται ως στελέχη στις τάξεις των ΕΔ 
πρέπει να έχουν ανάστημα τουλάχιστον ένα μέτρο και 
εβδομήντα εκατοστά (1,70 μ.) οι άνδρες και ένα μέτρο 
και εξήντα εκατοστά (1,60 μ.) οι γυναίκες. 

Άρθρο 64 

Κάλυψη Δικαστικών Εξόδων 

Οι διατάξεις της παραγράφου 6 του άρθρου 20 του 
ν. 1481/1984 (ΦΕΚ 152/Α'), η οποία προστέθηκε με το άρ¬ 
θρο 16 του ν.2018/1992 (ΦΕΚ 33/Α') και αντικαταστάθηκε 
με την παράγραφο 3 του άρθρου 12 του ν.3103/2003 
(ΦΕΚ 23/Α'), καθώς και οι διατάξεις του π. δ. 15/2007 
(ΦΕΚ ΙΙ/Α') που εκδόθηκε κατ’ εξουσιοδότηση της πα¬ 
ραγράφου αυτής, εφαρμόζονται ανάλογα και για τους 
κάθε είδους και κατηγορίας στρατιωτικούς ή πολιτικούς 
υπαλλήλους των ΕΔ ή μελών των οικογενειών τους για 
την υπεράσπιση ή την παράστασή τους ως πολιτικώς 
εναγόντων ενώπιον δικαστικών αρχών σε υποθέσεις 
που πηγάζουν από την εκτέλεση των υπηρεσιακών τους 
καθηκόντων. 

Άρθρο 65 

Προαγωγή επ’ Ανδραγαθία 

Η παράγραφος 4 του άρθρου 25 του παρόντος νόμου 
ισχύει για το σύνολο του στρατιωτικού προσωπικού 
των ΕΔ. 

Άρθρο 66 

Έξοδα Κηδείας Αξιωματικών 

Στις περιπτώσεις της υποπαραγράφου 13δ του άρθρου 
26 του παρόντος νόμου, η κηδεία του αποβιώσαντος 
γίνεται δημοσία δαπάνη. 

Άρθρο 67 

Μονιμοποιηθέντες εξ Εφέδρων Αξιωματικοί 

Οι διατάξεις της υποπαραγράφου 4γ του άρθρου 39 
του παρόντος νόμου εφαρμόζεται και για τους Αξιω¬ 
ματικούς που μονιμοποιήθηκαν προ της δημοσίευσής 
του. 

Άρθρο 68 

Αξιωματικοί Ειδικοτήτων του ΠΝ 

Όπου στην κείμενη νομοθεσία αναφέρεται για τους 
Αξιωματικούς της υποπαραγράφου 2γ(3) του άρθρου 
3 του παρόντος νόμου ο όρος «Πληρωμάτων Στόλου 
Υπηρεσιών και Τεχνών», αντικαθίσταται με τον όρο «Ειδι- 

κοτήτων», ο οποίος περιλαμβάνει και τους Αξιωματικούς 
που αναφέρονται στην περίπτωση (5) της παραγράφου 
β'του άρθρου 2 του παρόντος νόμου. 

Άρθρο 69 

Μονιμοποίηση Εθελοντών Μακράς Θητείας 

1. Εθελοντές Μακράς Θητείας της περίπτωσης ια' του 
άρθρου 1 του παρόντος νόμου, που υπηρετούν κατά τη 
δημοσίευσή του, δύνανται να μονιμοποιούνται με το 
βαθμό που φέρουν κατόπιν αιτήσεώς τους. 

2. Η μονιμοποίηση ενεργείται με προεδρικό διάταγ¬ 
μα, κατόπιν προτάσεως του Υπουργού Εθνικής Άμυνας, 
ύστερα από απόφαση του οικείου Ανώτατου Συμβου¬ 
λίου. 

3. Οι μονιμοποιούμενοι διατηρούν τη μεταξύ τους αρ¬ 
χαιότητα εντός της επετηρίδας τους. 

Άρθρο 70 

Αρμοδιότητες Διοίκησης Ναυτικής Εκπαίδευσης 

Ως προς τις αρμοδιότητες της Διοίκησης Ναυτικής 
Εκπαίδευσης (ΔΝΕ) του ΠΝ: 

α. Όπου σε κανονιστικές πράξεις οι οποίες έχουν 
εκδοθεί με μέριμνα του Υπουργείου Εθνικής Άμυνας 
αναγράφονται αρμοδιότητες της ΔΝΕ σε θέματα δι¬ 
αχείρισης του κατώτερου προσωπικού του ΠΝ, αυτές 
αναλαμβάνονται από το ΓΕΝ. 

β. Με πρόταση και μέριμνα του ΓΕΝ προωθούνται οι 
αναγκαίες τροποποιήσεις στις υφιστάμενες κανονιστι¬ 
κές πράξεις, ώστε να εναρμονιστούν με τη διάταξη της 
προηγούμενης υποπαραγράφου. 

γ. Εκκρεμείς κατά την έναρξη ισχύος των ανωτέρω 
ρυθμίσεων υποθέσεις σε οποιοδήποτε στάδιο συνεχίζο¬ 
νται και ολοκληρώνονται σύμφωνα με τις υφιστάμενες 
μέχρι τη θέση σε ισχύ του παρόντος νόμου διατάξεις. 

ΔΕΥΤΕΡΟ ΜΕΡΟΣ 

ΔΟΜΗ ΔΙΟΙΚΗΣΗΣ, ΔΟΜΗ ΔΥΝΑΜΕΩΝ 
ΚΑΙ ΠΡΟΓΡΑΜΜΑ ΠΡΟΜΗΘΕΙΩΝ 
ΤΩΝ ΕΝΟΠΛΩΝ ΔΥΝΑΜΕΩΝ 

Άρθρο 71 

Δομή Διοίκησης των Ενόπλων Δυνάμεων 

1. Η παρ. 2 του άρθρου 1 του ν.2292/1995 (ΦΕΚ 35/Α'), 
όπως αυτός τροποποιήθηκε και ισχύει, αντικαθίσταται 
ως εξής: 

«2. Η ευθύνη για την άμυνα της Χώρας ανήκει στην Κυ¬ 
βέρνηση, η οποία καθορίζει την Πολιτική Εθνικής Άμυνας 
και ασκεί σύμφωνα με το άρθρο 45 του Συντάγματος 
τη διοίκηση των Ενόπλων Δυνάμεων δια του Υπουργού 
Εθνικής Άμυνας (ΥΕΘΑ) που δρα στο πλαίσιο του νόμου 
και των σχετικών αποφάσεων του Υπουργικού Συμβου¬ 
λίου και του Κυβερνητικού Συμβουλίου Εξωτερικών και 
Άμυνας (ΚΥΣΕΑ). Η Βουλή ασκεί κοινοβουλευτικό έλεγχο 
στιςΈνοπλες Δυνάμεις δια του Υπουργού Εθνικής Άμυ¬ 
νας ο οποίος είναι υπεύθυνος ενώπιον της.» 

2. Η περίπτωση ιστ' της παρ. 1 του άρθρου 3 του 
ν.2292/1995 (ΦΕΚ 35/Α'), όπως αυτός τροποποιήθηκε και 
ισχύει, αντικαθίσταται ως εξής: 

«ιστ. Τοποθετεί τους Αντιστράτηγους και Υποστρά¬ 
τηγους σε θέση Αντιστράτηγου, όταν παρίσταται ανά¬ 
γκη, τον Αρχηγό του Στόλου, τον Αρχηγό της Τακτικής 
Αεροπορίας, τον Υπαρχηγό και τον Επιτελάρχη του 
Γ ενικού Επιτελείου Εθνικής Αμυνας (ΓΕΕΘΑ), μετά από 
πρόταση του Υπουργού Εθνικής Άμυνας, ο οποίος λαμ¬ 


βάνει υπόψη και τις έγγραφες εισηγήσεις του Αρχηγού 
ΓΕΕΘΑ και του Αρχηγού Γ ενικού Επιτελείου του οικείου 
Κλάδου.» 

3. Η παράγραφος 2 του άρθρου 5 του ν.2292/1995 (ΦΕΚ 
35/Α'), όπως αυτός τροποποιήθηκε και ισχύει, αντικα¬ 
θίσταται ως εξής: 

«2. Προΐσταται του Υπουργείου Εθνικής Άμυνας και 
των Ενόπλων Δυνάμεων και έχει όλες τις αρμοδιότητες 
του παρόντος νόμου, καθώς και αυτές που προβλέπο- 
νται από τις κείμενες διατάξεις.» 

4. Η περίπτωση ζ'της παρ. 3 του άρθρου 5 του 
ν.2292/1995 (ΦΕΚ 35/Α'), όπως αυτός τροποποιήθηκε και 
ισχύει, αντικαθίσταται ως εξής: 

«ζ. Αποφασίζει για τη συγκρότηση, ανασυγκρότηση και 
διάλυση Μονάδων των Κλάδων των ΕΔ και διακλαδικών 
Μονάδων, μετά από εισήγηση του οικείου Ανωτάτου 
Συμβουλίου ή του ΓΕΕΘΑ και γνωμάτευση του Συμβου¬ 
λίου Αρχηγών Γ ενικών Επιτελείων (ΣΑΓΕ).» 

5. Στην παρ. 15 του άρθρου 5 του ν.2292/1995 (ΦΕΚ 
35/Α'), όπως αυτός τροποποιήθηκε και ισχύει, διαγρά¬ 
φονται οι λέξεις «μέσω του Α/ΓΕΑ». 

6. Το τελευταίο εδάφιο της παρ. 16 του άρθρου 5 του 
ν.2292/1995 (ΦΕΚ 35/Α'), όπως αυτός τροποποιήθηκε και 
ισχύει, αντικαθίσταται ως εξής: 

«16. Ο συντονισμός γίνεται μέσω του ΓΕΕΘΑ μετά από 
εισήγηση των αρμόδιων φορέων των Γ ενικών Επιτελεί¬ 
ων των Κλάδων των Ενόπλων Δυνάμεων.» 

7. Το πρώτο εδάφιο της παρ. 17 του άρθρου 5 του 
ν.2292/1995 (ΦΕΚ 35/Α'), όπως αυτός τροποποιήθηκε και 
ισχύει, αντικαθίσταται ως εξής: 

«17. Με κανονισμούς που εκδίδονται από τον Υπουργό 
Εθνικής Αμυνας και κυρώνονται με προεδρικό διάταγμα, 
μετά από εισηγήσεις των Αρχηγών των Γ ενικών Επιτε¬ 
λείων των Κλάδων των Ενόπλων Δυνάμεων προς τον 
Αρχηγό ΓΕΕΘΑ και αυτού προς τον Υπουργό, ρυθμίζο¬ 
νται τα παρακάτω θέματα:» 

8. Στην παρ. 19 του άρθρου 5 του ν.2292/1995 (ΦΕΚ 
35/Α'), όπως αυτός τροποποιήθηκε και ισχύει, οι λέξεις 
«σύμφωνη γνώμη του ΣΑΓΕ» αντικαθίσταται από τις 
λέξεις «γνωμάτευση του ΣΑΓΕ». 

9. Το εδάφιο α'της παραγράφου 4 του άρθρου 8 του 
ν.2292/1995(ΦΕΚ 35/Α'), όπως αυτός τροποποιήθηκε και 
ισχύει, αντικαθίσταται ως εξής: 

«α. Εκτιμήσεις επί καταστάσεων που παρουσιάζονται 
στο εγγύς ή ευρύτερο περιβάλλον και είναι δυνατόν 
να επηρεάσουν την ασφάλεια ή τις σχέσεις της Χώρας 
με άλλα κράτη και για θέματα που απαιτούν άμεση 
αντίδραση σε επεισόδια ή έκτακτες καταστάσεις, που 
μπορούν να οδηγήσουν σε ένταση ή κρίση.» 

10. Το εδάφιο β'της παραγράφου 4 του άρθρου 8 του 
ν.2292/1995 (ΦΕΚ 35/Α'), όπως αυτός τροποποιήθηκε και 
ισχύει, αντικαθίσταται ως εξής: 

«β. Θέματα δομής, διοίκησης και δυνάμεων, εξοπλιστι- 
κών και ερευνητικών προγραμμάτων, καθώς και Προϋπο¬ 
λογισμού και Προγράμματος Δημοσίων Επενδύσεων.» 

11. Η περίπτωση β' της παραγράφου 6 του άρθρου 10 
του ν.2292/1995 (ΦΕΚ 35/Α'), όπως ισχύει, αντικαθίσταται 
ως εξής: 

«β. Την υποβολή εισηγήσεων ή γνωμοδοτήσεων προς 
τον Α/ΓΕΕΘΑ και δια αυτού στον Υπουργό Εθνικής 
Άμυνας για θέματα Εθνικής Στρατιωτικής Στρατηγι¬ 
κής, στρατιωτικής Αξιολόγησης της κατάστασης, κα¬ 
τευθύνσεων αμυντικής σχεδίασης, δομής διοίκησης και 

δυνάμεων, όπως και για άλλα μείζονος σημασίας θέματα 
για την Εθνική Άμυνα.» 

12. Το εδάφιο γ' της παραγράφου 6 του άρθρου 10 
του ν.2292/1995 (ΦΕΚ 35/Α'), όπως αυτός τροποποιήθηκε 
και ισχύει, αντικαθίσταται ως εξής: 

«γ. Την υποβολή γνωματεύσεων στον Α/ΓΕΕΘΑ για 
το Γενικό Σχέδιο Άμυνας της Χώρας (ΓΕ.Σ.Α.Χ.), των 
Γ ενικών Σχεδίων που απορρέουν από αυτό, καθώς και 
των Ειδικών και Ενδεχόμενων Σχεδίων, στο πλαίσιο της 
κάθετης δομής διοίκησης των Ενόπλων Δυνάμεων. Επί¬ 
σης υποβολή γνωματεύσεων για θέματα που αφορούν 
στη διαμόρφωση ενιαίων επιχειρησιακών δογμάτων, 
τις στρατιωτικές συμφωνίες και λοιπά θέματα αρμο- 
διότητάς του.» 

13. Στο τέλος του πρώτου εδαφίου της παρ. 8 του 
άρθρου 10 του ν.2292/1995 (ΦΕΚ 35/Α') όπως αυτό τρο¬ 
ποποιήθηκε και ισχύει, τίθεται αντί της τελείας κόμμα 
και προστίθεται η φράση «και αφορούν την υπηρεσιακή 
κατάσταση αξιωματικών.». 

14. Η παρ. 2 του άρθρου 11 του ν.2292/1995 (ΦΕΚ 35/Α'), 
όπως αυτός τροποποιήθηκε και ισχύει, αντικαθίσταται 
ως εξής: 

«2. Ο Α/ΓΕΕΘΑ επιλέγεται από το ΚΥΣΕΑ, με πρόταση 
του Υπουργού Εθνικής Άμυνας, μεταξύ των εν ενερ- 
γεία Αντιστρατήγων Όπλων, Αντιναυάρχων Μαχίμων, 
Αντιπτεράρχων Ιπταμένων. Ο Α/ΓΕΕΘΑ διορίζεται με 
προεδρικό διάταγμα, με το οποίο και προάγεται σε 
Στρατηγό, Ναύαρχο ή Πτέραρχο.» 

15. Η παρ. 5 του άρθρου 11 του ν.2292/1995 (ΦΕΚ 35/Α'), 
όπως αυτός τροποποιήθηκε και ισχύει, αντικαθίσταται 
ως εξής: 

«5. Ο Α/ΓΕΕΘΑ στο πλαίσιο των οδηγιών του Υπουργού 
Εθνικής Αμυνας και αναφερόμενος σε αυτόν κατά την 
παρ. 2 του άρθρου 1 του νόμου αυτού, ασκεί την πλήρη 
διοίκηση όλων των κλάδων των Ενόπλων Δυνάμεων.» 

16. Η παρ. 6 του άρθρου 11 του ν.2292/1995 (ΦΕΚ 35/Α'), 
όπως αυτός τροποποιήθηκε και ισχύει, αντικαθίσταται 
ως εξής: 

«6. α. Οι Αρχηγοί των Γενικών Επιτελείων Στρατού, 
Ναυτικού και Αεροπορίας ασκούν τη διοικητική διοίκηση 
του κλάδου τους στο πλαίσιο των ενιαίων οδηγιών και 
διαταγών του Α/ΓΕΕΘΑ και των όσων ορίζονται στην 
προηγούμενη παράγραφο. 

β. Οι Αρχηγοί των Γ ενικών Επιτελείων Στρατού, Ναυ¬ 
τικού και Αεροπορίας εντάσσονται στην αλυσίδα της 
επιχειρησιακής διοίκησης και διοικούν τους κλάδους 
τους σύμφωνα με τις οδηγίες και διαταγές του Α/ΓΕΕΘΑ 
και με όσα ορίζονται στην προηγούμενη παράγραφο, 
αναλαμβάνοντας τις αποστολές και τα έργα που τους 
ανατίθενται από αυτόν.» 

17. Η παρ. 7 του άρθρου 11 του ν.2292/1995 (ΦΕΚ 35/Α'), 
όπως αυτός τροποποιήθηκε και ισχύει, αντικαθίσταται 
ως εξής: 

«7. Ο Α/ΓΕΕΘΑ υλοποιεί τις αποφάσεις του Υπουργού 
Εθνικής Άμυνας και του ΣΑΓΕ στο πλαίσιο των αρμο¬ 
διοτήτων του.» 

18. Η παρ. 8 του άρθρου 11 του ν.2292/1995 (ΦΕΚ 35/Α'), 
όπως αυτή τροποποιήθηκε και ισχύει αντικαθίσταται 
ως εξής: 

«8. Ο Α/ΓΕΕΘΑ, με βάση την Πολιτική Εθνικής Αμυνας 
και την Εθνική Στρατιωτική Στρατηγική: 

α. Συντάσσει το Γ ενικό Σχέδιο Αμυνας της Χώρας (ΓΕ. 
Σ.Α.Χ.) μετά από γνωμάτευση του ΣΑΓΕ. 


β. Εκδίδει τα Γενικά, Ειδικά και Ενδεχόμενα Σχέδια 
μετά από γνωμάτευση του ΣΑΓΕ. 

γ. Εκδίδει τα Ενιαία Επιχειρησιακά Δόγματα μετά από 
γνωμάτευση του ΣΑΓΕ. 

δ. Εισηγείται στον Υπουργό Εθνικής Αμυνας, μετά από 
γνωμάτευση του ΣΑΓΕ, την οργάνωση του Συστήματος 
Χειρισμού Κρίσεων. 

ε. Οργανώνει στο ΓΕΕΘΑ Ενιαίο Σύστημα Συλλογής 
Επεξεργασίας και Εκμετάλλευσης Στρατιωτικών Πληρο¬ 
φοριών, εκδίδοντας τις αναγκαίες οδηγίες και διαταγές. 
Προς το σκοπό αυτόν και στο πλαίσιο σχετικών οδηγιών 
του Υπουργείου Εθνικής Αμυνας συνεργάζεται με όλους 
τους εμπλεκόμενους κρατικούς φορείς και υπηρεσίες 
προς τους οποίους θέτει τις προτεραιότητες της επι¬ 
χειρησιακής κατάστασης με σκοπό την αποτελεσματική 
υποστήριξή της. 

στ. Οργανώνει το Εθνικό Κέντρο Επιχειρήσεων (ΕΘΚΕ- 

ΠΙΧ). 

ζ. Καθορίζει την πολιτική διεξαγωγής ασκήσεων, μετά 
από γνωμάτευση του ΣΑΓΕ. 

η. Καθορίζει τα της συγκρότησης και λειτουργίας 
Σχολών και Κέντρων κοινής εκπαίδευσης προσωπικού 
Κλάδων ΕΔ, με ή χωρίς συμμετοχή στελεχών των Σω¬ 
μάτων Ασφαλείας και υπαλλήλων κρατικών υπηρεσιών 
και οργανισμών, ώστε να εξασφαλίζεται η δημιουργία 
στελεχών κατάλληλων για το χειρισμό θεμάτων Εθνικής 
Αμυνας, διακλαδικής σχεδίασης, καθώς και ελέγχου και 
διεύθυνσης των διακλαδικών επιχειρήσεων. 

θ. Εισηγείται προς τον Υπουργό Εθνικής Αμυνας τον 
προϋπολογισμό του ΓΕΕΘΑ και διατυπώνει τη γνώμη 
του για τους προϋπολογισμούς των κλάδων. 

ι. Εισηγείται την προτεραιότητα των εξοπλιστικών 
προγραμμάτων μετά από γνωμάτευση του ΣΑΓΕ στο 
πλαίσιο του μακροπρόθεσμου και μεσοπρόθεσμου προ¬ 
γραμματισμού του Υπουργείου Εθνικής Άμυνας. 

ια. Εισηγείται στον Υπουργό Εθνικής Αμυνας στρατο¬ 
λογικά θέματα, μετά από γνωμάτευση του ΣΑΓΕ. 

ιβ. Κατευθύνει και συντονίζει την Πολιτική Σχεδίαση 
Έκτακτης Ανάγκης όλου του δυναμικού του πολιτικού 
τομέα της Χώρας, σε ό,τι αφορά την Εθνική Άμυνα και 
την επιβίωση στον πόλεμο, σύμφωνα με τα προβλεπό- 
μενα από την κείμενη νομοθεσία και την επιχειρησιακή 
σχεδίαση. 

ιγ. Συντονίζει τα θέματα πολιτικής επιστράτευσης της 
Χώρας σύμφωνα με τις κείμενες διατάξεις. 

ιδ. Συντονίζει και κατευθύνει από την περίοδο ειρή¬ 
νης, σε ό,τι αφορά τη συμβολή τους στην άμυνα της 
Χώρας, σύμφωνα με τις κατευθυντήριες οδηγίες του 
ΚΥΣΕΑ και του Υπουργού Εθνικής Αμυνας και προς 
υποστήριξη της επιχειρησιακής σχεδίασης του ΓΕΕΘΑ, 
την Ελληνική Αστυνομία (μέσω του ΓΕΣ), το Πυροσβε¬ 
στικό Σώμα (μέσω του ΓΕΣ), το Λιμενικό Σώμα (μέσω 
του ΓΕΝ), την Υπηρεσία Πολιτικής Αεροπορίας (μέσω 
του ΓΕΑ), καθώς και κάθε άλλη εμπλεκόμενη κρατική 
υπηρεσία. Τα παραπάνω εφαρμόζονται και σε περίοδο 
δοκιμής εθνικών σχεδίων, σύμφωνα με τις οδηγίες του 
Υπουργού Εθνικής Άμυνας. 

ιε. Εισηγείται στον Υπουργό Εθνικής Άμυνας, μετά 
από γνωμάτευση του ΣΑΓΕ, θέματα Παλλαϊκής Άμυνας, 
όπως ο σχετικός νόμος ορίζει.» 

19. Η παράγραφος 12 του άρθρου 11 του ν.2292/1995 
(ΦΕΚ 35/Α'), όπως αυτός τροποποιήθηκε και ισχύει, αντι¬ 
καθίσταται ως εξής: 

«12. Είναι αρμόδιος για την οργάνωση, διάθεση, καθώς 
και για την παρακολούθηση και τον έλεγχο των Δυνάμε¬ 
ων, που βρίσκονται σε αποστολές εκτός της Ελληνικής 
Επικράτειας, σύμφωνα με αποφάσεις του ΚΥΣΕΑ.» 

20. Οι παράγραφοι 13, 14 και 15 του άρθρου 11 του 
ν.2292/1995 (ΦΕΚ 35/Α'), όπως αυτός τροποποιήθηκε και 
ισχύει, καταργούνται και οι επόμενες παράγραφοι ανα- 
ριθμούνται αναλόγως. 

21. Η παρ. 1 του άρθρου 13 του ν.2292/1995 (ΦΕΚ 35/Α'), 
όπως αυτός τροποποιήθηκε και ισχύει, αντικαθίσταται 
ως εξής: 

«1. Οι μονάδες και υπηρεσίες του ΓΕΕΘΑ καθορίζονται 
με αποφάσεις του Υπουργού Εθνικής Άμυνας μετά από 
εισήγηση του Α/ΓΕΕΘΑ.» 

22. Τα εδάφια γ' και δ' της παρ. 19 του άρθρου 11 του 
ν.2292/1995 (ΦΕΚ 35/Α'), όπως αυτός τροποποιήθηκε και 
ισχύει, καταργούνται. 

23. Οι παράγραφοι 20 και 21 του άρθρου 11 του 
ν.2292/1995 (ΦΕΚ 35/Α'), όπως αυτός τροποποιήθηκε και 
ισχύει, καταργούνται. 

24. Η παρ. 1 του άρθρου 12 του ν.2292/1995 (ΦΕΚ 35/Α'), 
όπως αυτός τροποποιήθηκε και ισχύει, αντικαθίσταται 
ως εξής: 

«1. Το ΓΕΕΘΑ είναι το επιτελικό όργανο και το Διακλα- 
δικό Στρατηγείο μέσω του οποίου ο Α/ΓΕΕΘΑ βοηθείται 
στην άσκηση των καθηκόντων του στο πλαίσιο της 
πλήρους διοίκησης των Ενόπλων Δυνάμεων. 

Το ΓΕΕΘΑ υπέρκειται των ΓΕΣ-ΓΕΝ-ΓΕΑ που αποτε¬ 
λούν τους τρεις πυλώνες του. Οι κλάδοι, οι διευθύν¬ 
σεις και οι λοιπές μονάδες των ΓΕΕΘΑ-ΓΕΣ-ΓΕΝ-ΓΕΑ 
συγκροτούνται έτσι ώστε να διασφαλίζεται η μέγιστη 
δυνατή επιχειρησιακή και διοικητική αποτελεσματικό- 
τητα, ευελιξία, οικονομία δυνάμεων, ομοιομορφία και 
διακλαδικότητα.» 

25. Η παρ. 2 του άρθρου 12 του ν.2292/1995 (ΦΕΚ 35/Α'), 
όπως αυτός τροποποιήθηκε και ισχύει, αντικαθίσταται 
ως εξής: 

«2. Το ΓΕΕΘΑ περιλαμβάνει έναν Υπαρχηγό και τον Επι¬ 
τελάρχη ΓΕΕΘΑ, οι οποίοι προέρχονται από τους άλλους 
Κλάδους των ΕΔ από αυτόν που προέρχεται ο Αρχηγός. 
Οι επί μέρους αρμοδιότητες καθορίζονται με τον Κανο¬ 
νισμό Οργάνωσης και Λειτουργίας του ΓΕΕΘΑ.» 

26. Η παρ. 3 του άρθρου 12 του ν.2292/1995 (ΦΕΚ 35/Α'), 
όπως αυτός τροποποιήθηκε και ισχύει, αντικαθίσταται 
ως εξής: 

«3. Ο Υπαρχηγός και ο Επιτελάρχης του ΓΕΕΘΑ φέ¬ 
ρουν το βαθμό του Αντιστρατήγου, Αντιναυάρχου ή 
Αντιπτεράρχου και είναι προέλευσης Όπλων του ΣΞ, 
Μαχίμων του ΠΝ και Ιπταμένων της ΠΑ.» 

27. Η παρ. 5 του άρθρου 12 του ν.2292/1995 (ΦΕΚ 35/Α'), 
όπως αυτός τροποποιήθηκε και ισχύει, αντικαθίσταται 
ως εξής: 

«5. Το ΓΕΕΘΑ είναι οργανωμένο σε Κλάδους, Διευ¬ 
θύνσεις και Τμήματα. Η οργάνωση, η διάρθρωση και 
οι αρμοδιότητές τους καθορίζονται με Κανονισμό Ορ¬ 
γάνωσης και Λειτουργίας, ο οποίος συντάσσεται από 
τον Α/ΓΕΕΘΑ και κυρώνεται από τον Υπουργό Εθνικής 
Άμυνας, μετά από γνωμάτευση του ΣΑΓΕ.» 

28. Η παρ. 6 του άρθρου 12 του ν.2292/1995 (ΦΕΚ 35/Α') 
αντικαθίσταται ως εξής: 

«6. Η σύνθεση του ΓΕΕΘΑ από πλευράς προσωπι¬ 
κού γίνεται κατά τέτοιο τρόπο, ώστε να εξασφαλίζεται 
η επιβαλλόμενη εκπροσώπηση των τριών Κλάδων. Οι 


θέσεις των Διευθυντών Κλάδων και Διευθύνσεων κα- 
τανέμονται έτσι, ώστε να υπάρχει εναλλαγή στελεχών 
από όλους τους Κλάδους. Η σύνθεση καθορίζεται, όταν 
δεν υπάρχει οικονομική επιβάρυνση, με απόφαση του 
Υπουργού Εθνικής Αμυνας, μετά από γνωμάτευση του 
ΣΑΓΕ, που μπορεί να μην δημοσιεύεται στην Εφημερίδα 
της Κυβερνήσεως. Σε αντίθετη περίπτωση, καθορίζεται 
με κοινή απόφαση των Υπουργών Εθνικής Άμυνας και 
Οικονομικών, που επίσης μπορεί να μην δημοσιεύεται, 
μετά από γνωμάτευση του ΣΑΓΕ.» 

29. Η παρ. 7 του άρθρου 12 του ν.2292/1995 (ΦΕΚ 35/Α'), 
όπως αυτός τροποποιήθηκε και ισχύει, αντικαθίσταται 
ως εξής: 

«7. Η τοποθέτηση προσωπικού στο ΓΕΕΘΑ ενεργείται 
με απόφαση του Α/ΓΕΕΘΑ μετά από εισήγηση του οικεί¬ 
ου Κλάδου των Ενόπλων Δυνάμεων, με βάση κριτήρια 
που καθορίζονται από το ΣΑΓΕ. Ειδικά η τοποθέτη¬ 
ση ανώτατων αξιωματικών ενεργείται με διαταγή του 
Υπουργού Εθνικής Αμυνας, η οποία εκδίδεται μετά από 
πρόταση του Α/ΓΕΕΘΑ και εισήγηση προς αυτόν του 
Αρχηγού του οικείου Κλάδου. Οι τοποθετούμενοι σε αυ¬ 
τόν καλύπτουν οργανικές θέσεις πρόσθετες αυτών που 
προβλέπονται σε κάθε Κλάδο. Οι ανώτατοι αξιωματικοί 
οι οποίοι τοποθετούνται ως Διοικητές της ΣΕΘΑ πρέπει 
να είναι προέλευσης Όπλων του ΣΞ, Μαχίμων του ΠΝ 
και Ιπταμένων της ΠΑ.» 

30. Η παρ. 1 του άρθρου 14 του ν.2292/1995 (ΦΕΚ 35/Α'), 

όπως αυτός τροποποιήθηκε και ισχύει, αντικαθίσταται 
ως εξής: ^ 

«1. Σε κάθε κλάδο των Ενόπλων Δυνάμεων προΐσταται 
ο Αρχηγός του Γενικού Επιτελείου, ο οποίος ασκεί τη 
διοικητική διοίκηση του κλάδου του σύμφωνα με τα 
προβλεπόμενα στο εδάφιο α'της παραγράγου 6 του 
άρθρου 11 και εντάσσεται στην αλυσίδα της επιχει¬ 
ρησιακής διοίκησης των Ενόπλων Δυνάμεων σύμφωνα 
με τα προβλεπόμενα στο εδάφιο β'της παραγράφου 6 
του άρθρου 11.» 

31. Τα εδάφια α', ε', στ'και ζ'της παρ. 4 του άρθρου 14 
του ν.2292/1995 (ΦΕΚ 35/Α'), όπως αυτός τροποποιήθηκε 
και ισχύει, αντικαθίστανται ως εξής: 

«4. Έκαστος των Αρχηγών των Γενικών Επιτελείων 
των Κλάδων: 

α. Είναι υπεύθυνος για την άρτια οργάνωση, επάνδρω¬ 
ση, εξοπλισμό, εκπαίδευση, αξιολόγηση και προπαρα- 
σκευή για πόλεμο, ετοιμότητα και χρησιμοποίηση του 
Κλάδου του, σύμφωνα προς τις οδηγίες και διαταγές 
του Υπουργού Εθνικής Άμυνας και του Α/ΓΕΕΘΑ κατά 
τις παραγράφους 5 και 6α του άρθρου 11 ενώ εντάσσε¬ 
ται στην αλυσίδα της επιχειρησιακής διοίκησης κατά 
την παράγραφο 6β του ίδιου άρθρου. 

β. Είναι Πρόεδρος του Ανώτατου Συμβουλίου του 
Κλάδου του. 

γ. Μετέχει ως μέλος των συνεδριάσεων του Συμβου¬ 
λίου Αμυνας. 

δ. Είναι μέλος με ψήφο στο ΣΑΓΕ. 

ε. Εισηγείται προς τον Υπουργό Εθνικής Αμυνας μετά 
από σύμφωνη γνώμη του Α/ΓΕΕΘΑ την προώθηση των 
σχεδίων νόμων και κανονιστικών διαταγμάτων που αφο¬ 
ρούν αποκλειστικά στον Κλάδο του. 

στ. Εισηγείται προς τον Υπουργό Εθνικής Αμυνας τη 
συγκρότηση, ανασυγκρότηση ή διάλυση μονάδων του 
κλάδου του μετά από σύμφωνη γνώμη του Α/ΓΕΕΘΑ 
και γνώμη του ΣΑΓΕ. 

ζ. Είναι αρμόδιος για την επιχειρησιακή αξιολόγηση 
υλικού και εξοπλιστικών προγραμμάτων του κλάδου 
του. 

η. Έχει κάθε άλλη αρμοδιότητα που προσδιορίζεται 
από την κείμενη νομοθεσία.» 

32. Η παρ. 6 του άρθρου 14 του ν.2292/1995 (ΦΕΚ 35/Α'), 
όπως αυτός τροποποιήθηκε και ισχύει, αντικαθίσταται 
ως εξής: 

«6. Ο Αρχηγός του ΓΕΑ, είναι υπεύθυνος για την Αερά¬ 
μυνα της Χώρας στο πλαίσιο των καθοριζόμενων στις 
παραγράφους 5 και 6 του άρθρου 11.» 

33. Προστίθεται παράγραφος 7 στο άρθρο 14 του 
ν.2292/1995 (ΦΕΚ 35/Α'), όπως αυτός τροποποιήθηκε και 
ισχύει, ως εξής: 

«7. Οι Αξιωματικοί βαθμού Υποπτεράρχου και Υπο¬ 
ναυάρχου που αποστρατεύονται λόγω επιλογής από 
το ΚΥΣΕΑ νεότερου τους ως Αρχηγού του οικείου ΓΕ, 
προάγονται στον επόμενο βαθμό από την ημερομηνία 
διορισμού του Αρχηγού του οικείου ΓΕ και με το ίδιο 
Προεδρικό Διάταγμα της προαγωγής τους αποστρατεύ¬ 
ονται ως «ευδοκίμως τερματίσαντες». Η διάταξη αυτή 
εφαρμόζεται και για όσους αποστρατεύτηκαν για τον 
ίδιο λόγο μέχρι την ψήφιση του παρόντος νόμου, οι 
οποίοι προάγονται αναδρομικά.» 

34. Η παρ. 1 του άρθρου 15 του ν.2292/1995 (ΦΕΚ 35/Α'), 
όπως αυτός τροποποιήθηκε και ισχύει, αντικαθίσταται 
ως εξής: 

«1. Τα Γενικά Επιτελεία Στρατού, Ναυτικού και Αε¬ 
ροπορίας είναι τα Ανώτατα Ιεραρχικά Κλιμάκια των 
Κλάδων, με τα οποία ο Υπουργός Εθνικής Άμυνας, ο 
Α/ΓΕΕΘΑ και οι Αρχηγοί των Γενικών Επιτελείων των 
Κλάδων βοηθούνται στην άσκηση των αρμοδιοτήτων 
και καθηκόντων τους.» 

35. Η παρ. 5 του άρθρου 15 του ν.2292/1995 (ΦΕΚ 35/Α'), 
όπως αυτός τροποποιήθηκε και ισχύει, αντικαθίσταται 
ως εξής: 

«5. Η διάρθρωση, η οργάνωση, οι αρμοδιότητες και 
η εσωτερική λειτουργία των τριών Γενικών Επιτελεί¬ 
ων καθορίζονται με κανονισμό που κυρώνεται από τον 
Υπουργό Εθνικής Άμυνας μετά από γνώμη του Ανώτατου 
Συμβουλίου του αντίστοιχου κλάδου και του ΣΑΓΕ.» 

36. Η παρ. 7 του άρθρου 15 του ν.2292/1995 (ΦΕΚ 35/Α'), 
όπως αυτός τροποποιήθηκε και ισχύει, αντικαθίσταται 
ως εξής: 

«7. Η σύνθεση σε προσωπικό των Επιτελείων, των Ορ¬ 
γανικών τους Μονάδων και των Μονάδων των Κλάδων 
των Ενόπλων Δυνάμεων καθορίζεται ως εξής: 

α.'Οταν προκαλείται οικονομική επιβάρυνση με Προε¬ 
δρικό Διάταγμα που εκδίδεται με πρόταση των Υπουρ¬ 
γών Εθνικής Άμυνας και Οικονομικών ύστερα από γνώμη 
του Ανώτατου Συμβουλίου του αντίστοιχου κλάδου και 
του ΣΑΓΕ. 

β. Όταν δεν προκαλείται οικονομική επιβάρυνση, με 
απόφαση του Υπουργού Εθνικής Αμυνας μετά από γνώ¬ 
μη του Ανώτατου Συμβουλίου του αντίστοιχου Κλάδου 
και του ΣΑΓΕ. Οι αποφάσεις αυτές μπορεί να μη δημο¬ 
σιεύονται στην Εφημερίδα της Κυβερνήσεως.» 

37. Το εδάφιο ε'της παρ.1 του άρθρου 17 του ν.2292/1995 
(ΦΕΚ 35/Α'), όπως αυτός τροποποιήθηκε και ισχύει, αντι¬ 
καθίσταται ως εξής: 

«ε. Συντασσόμενα σχέδια Προϋπολογισμού και Προ¬ 
γράμματος των Δημοσίων Επενδύσεων του οικείου Κλά¬ 
δου, πριν από την εκφορά άποψης από τον Α/ΓΕΕΘΑ, 


κατά την παράγραφο 8ιβ του άρθρου 11 και την έγκρισή 
τους από τον Υπουργό Εθνικής Άμυνας, μετά από εξέ¬ 
ταση στο Συμβούλιο Αμυνας.» 

38. Στο τέλος της παρ. 2 του άρθρου 17 του ν.2292/1995 
(ΦΕΚ 35/Α'), όπως αυτός τροποποιήθηκε και ισχύει, 
προστίθενται οι λέξεις «και προηγούμενη γνώμη του 
Α/ΓΕΕΘΑ». 

39. Τα εδάφια γ'και δ'της παρ. 3 του άρθρου 19 του 
ν.2292/1995 (ΦΕΚ 35/Α'), όπως αυτός τροποποιήθηκε και 
ισχύει, αντικαθίστανται ως εξής: 

«γ. Τον Αντιναύαρχο Μηχανικό. 

δ. Τρεις (3) Μάχιμους Υποναυάρχους μόνιμους εν 
ενεργεία, οι οποίοι κατέχουν οργανικές θέσεις του 
Πολεμικού Ναυτικού και ΓΕΕΘΑ, που ορίζονται από τον 
Αρχηγό ΓΕΝ. Εφόσον υφίσταται Αντιναύαρχος, ο οποίος 
υπηρετεί σε οργανική θέση του Πολεμικού Ναυτικού ή 
του ΓΕΕΘΑ, αυτός μετέχει αντί ενός (1) Μαχίμου Υπο¬ 
ναυάρχου, ως μέλη.» 

40. Το εδάφιο δ'της παρ. 4 του άρθρου 19 του 
ν.2292/1995 (ΦΕΚ 35/Α'), όπως αυτός τροποποιήθηκε και 
ισχύει, αντικαθίσταται ως εξής: 

«δ. Αντιναύαρχο Μηχανικό ή Υποναύαρχο Οικονομικού, 
ή Υγειονομικού, εφόσον υφίστανται θέματα της αρμο- 
διότητάς τους, ως μέλη.» 

41. Η παρ. 3 του άρθρου 20 του ν.2292/1995 (ΦΕΚ 35/Α'), 
όπως αυτός τροποποιήθηκε και ισχύει, αντικαθίσταται 
ως εξής: 

«3. Το Συμβούλιο Βασικής Σύνθεσης αποτελείται 
από: 

α. Τον Αρχηγό Γενικού Επιτελείου Αεροπορίας ως 
Πρόεδρο. 

β. Τον Αρχηγό Τακτικής Αεροπορίας. 

γ. Τον Υπαρχηγό του Γενικού Επιτελείου Αεροπορί¬ 
ας. 

δ. Τον Διοικητή της Διοίκησης Αεροπορικής Υποστή¬ 

ριξης- 

ε. Τον Αντιπτέραρχο Μηχανικό. 

στ. Τον αρχαιότερο μόνιμο εν ενεργεία Υποπτέραρχο 
Ιπτάμενο, που υπηρετεί σε οργανική θέση της Πολεμικής 
Αεροπορίας και ΓΕΕΘΑ, εφόσον υφίσταται Αντιπτέραρ- 
χος, ο οποίος υπηρετεί σε οργανική θέση της Πολεμι¬ 
κής Αεροπορίας ή του ΓΕΕΘΑ, αυτός μετέχει αντί του 
Υποπτεράρχου Ιπταμένου, ως μέλη.» 

42. Το τελευταίο εδάφιο της παρ. 2 του άρθρου 22 
του ν.2292/1995 (ΦΕΚ 35/Α'), όπως αυτός τροποποιήθηκε 
και ισχύει, καταργείται. 

43. Η παρ. 3 του άρθρου 23 του ν.2292/1995 (ΦΕΚ 35/Α'), 
όπως αυτός τροποποιήθηκε και ισχύει, καταργείται. 

44. Στο τελευταίο εδάφιο του άρθρου 24 του ν.2292/1995 
(ΦΕΚ 35/Α'), όπως αυτός τροποποιήθηκε και ισχύει, η 
φράση «πρόταση του Αρχιστρατήγου» αντικαθίσταται 
από τη φράση «γνώμη του Αρχιστρατήγου». 

45. Οι περιπτώσεις (7) του εδαφίου β'και (2) του εδα¬ 
φίου γ'της παρ. 1, καθώς και τα εδάφια β', γ'και δ'της 
παρ. 2 του άρθρου 25 του ν.2292/1995 (ΦΕΚ 35/Α'), όπως 
αυτός τροποποιήθηκε και ισχύει, αντικαθίστανται αντι- 
στοίχως ως εξής: 

α. «(7) Η Ένωση Αποστράτων Αξιωματικών Στρατού. 

(2) Τον Ειδικό Λογαριασμό Αλληλοβοήθειας Ναυτι¬ 
κού.» 

β. «β. Η Ανώτατη Διακλαδική Σχολή Πολέμου. 

γ. Η Στρατιωτική Σχολή Αξιωματικών Σωμάτων. 

δ. Η Σχολή Αξιωματικών Νοσηλευτικής.» 

46. Στο εδάφιο γ'της παρ. 1 του άρθρου 25 του ν.2292/ 
1995 (ΦΕΚ 35/Α') προστίθεται περίπτωση (8), ως εξής: 

«(8) Ο Οικοδομικός Συνεταιρισμός Μονίμων Αξιωμα¬ 
τικών Ναυτικού.» 

47. Στο άρθρο 5 του ν.2292/1995 (ΦΕΚ 35/Α'), όπως 
αυτός τροποποιήθηκε και ισχύει, προστίθεται παρά¬ 
γραφος 24 ως εξής: 

«24. Ο Υπουργός Εθνικής Άμυνας ρυθμίζει με από¬ 
φασή του θέματα που αφορούν τη μέριμνα κατηγο¬ 
ριών στρατιωτικού προσωπικού που αντιμετωπίζουν 
ιδιαίτερα και οξέα κοινωνικά προβλήματα. Παρέχει κα¬ 
τευθύνσεις στους Αρχηγούς των Επιτελείων για την 
έκδοση διακλαδικών Γενικών Διαταγών, με τις οποίες 
ρυθμίζονται τα θέματα αυτά, καθορίζονται οι προϋπο¬ 
θέσεις ένταξης των στελεχών στις κατηγορίες αυτές 
και τα ευεργετικά διοικητικά μέτρα που λαμβάνονται, 
καθώς και κάθε άλλη αναγκαία λεπτομέρεια. Η υπαγωγή 
των στελεχών στις παραπάνω ρυθμίσεις θα γίνεται με 
απόφαση του οικείου Επιτελείου. Κατά της μη υπαγω¬ 
γής το στέλεχος δύναται να προσφύγει. Η προσφυγή 
αυτή εξετάζεται από Διακλαδική Επιτροπή Κοινωνικών 
Προβλημάτων, η οποία συγκροτείται με απόφαση του 
Υπουργού Εθνικής Αμυνας. Με την ίδια απόφαση καθο¬ 
ρίζονται οι αρμοδιότητες της Επιτροπής και κάθε άλλη 
αναγκαία λεπτομέρεια.» 

Άρθρο 72 
Δομή Δυνάμεων 

1. Με απόφαση του Κυβερνητικού Συμβουλίου Εξω¬ 
τερικών και Άμυνας (ΚΥΣΕΑ) που λαμβάνεται μετά 
από πρόταση του Υπουργού Εθνικής Αμυνας (ΥΕΘΑ) 
διαμορφώνεται η δομή, σε προσωπικό και μέσα, των 
Ενόπλων Δυνάμεων (Δομή Δυνάμεων). Η πρόταση του 
ΥΕΘΑ διαμορφώνεται σε συνέχεια σχετικής απόφασης 
του Συμβουλίου Άμυνας (ΣΑΜ), μετά από εισήγηση του 
Συμβουλίου Αρχηγών Γενικών Επιτελείων (ΣΑΓΕ) στο 
οποίο εισάγεται για διατύπωση γνώμης συνολική πρό¬ 
ταση του Αρχηγού ΓΕΕΘΑ για όλους τους κλάδους, η 
οποία λαμβάνει υπόψη της τις μελέτες- εισηγήσεις κάθε 
κλάδου που εγκρίνονται με απόφαση του οικείου Ανω- 
τάτου Συμβουλίου. Στην πρόταση του Αρχηγού ΓΕΕΘΑ 
συντίθενται οι ανάγκες των Κλάδων και καθορίζεται η 
σειρά προτεραιότητας των αναγκαίων μέσων. 

2. Οι μελέτες, εισηγήσεις, γνώμες, προτάσεις και απο¬ 
φάσεις της προηγούμενης παραγράφου διατυπώνονται 
με βάση την Πολιτική Εθνικής Άμυνας, την Εθνική Στρα¬ 
τιωτική Στρατηγική, τη Γενική Σχεδίαση Άμυνας της 
Χώρας και τις κατευθύνσεις της Κυβέρνησης και περι¬ 
γράφουν το συνολικό σχήμα οργάνωσης, λειτουργίας 
και δυνατοτήτων των Ενόπλων Δυνάμεων, που ανταπο- 
κρίνεται στην εκτίμηση της απειλής και τους τρόπους 
με τους οποίους αυτή ενδέχεται να εκδηλωθεί καθώς 
και στην ανάγκη κάλυψης των αποστολών των ΕΔ. 

3. Οι μελέτες, εισηγήσεις, γνώμες, προτάσεις και απο¬ 
φάσεις των προηγούμενων παραγράφων περιλαμβάνουν 
την πλήρη καταγραφή των υπαρχόντων κυρίων μέσων 
και υλικών και πλήρως τεκμηριωμένη αξιολόγηση για 
το βαθμό πραγματικής και λειτουργικής ενσωμάτωσής 
τους, καθώς και αποτίμηση των προμηθειών αμυντικού 
υλικού της τελευταίας -κάθε φορά- εικοσαετίας. Η κα¬ 
ταγραφή και η αποτίμηση του προηγούμενου εδαφίου 
περιλαμβάνει οπωσδήποτε εκτίμηση της επιχειρησια¬ 
κής κατάστασης κάθε οπλικού συστήματος και κάθε 


άλλου μέσου, της εναπομένουσας διάρκειας ζωής του, 
της ανάγκης εκσυγχρονισμού ή αναβάθμισής του, των 
διαθέσιμων ανταλλακτικών και πυρομαχικών, των δυ¬ 
νατοτήτων συντήρησης και εν γένει υποστήριξης και 
κάθε άλλο συναφές στοιχείο. 

4. Η απόφαση της παραγράφου 1 για τη Δομή Δυνά¬ 
μεων ως προς τα μέσα επαναξιολογείται και επικαι- 
ροποιείται κάθε πέντε χρόνια ή και συντομότερα, εάν 
μεταβάλλονται κρίσιμα δεδομένα. 

5. Με την απόφαση της παραγράφου 1 πρέπει να δι¬ 
ασφαλίζεται η πλήρης εφαρμογή της διακλαδικότητας, 
να επιτυγχάνονται οι μέγιστες δυνατές συνέργειες και 
οικονομίες κλίμακας, η μέγιστη δυνατή αποτελεσμα- 
τικότητα και να λαμβάνονται υπόψη τα δεδομένα των 
Ενόπλων Δυνάμεων των κρατών-μελών του ΝΑΤΟ και 
της Ευρωπαϊκής Ένωσης. 

6. Πριν τη λήψη της απόφασης της παραγράφου 1 
ενημερώνεται πλήρως και διατυπώνει τη γνώμη της 
η αρμόδια Κοινοβουλευτική Επιτροπή, σύμφωνα με τα 
οριζόμενα στον Κανονισμό της Βουλής. 

Άρθρο 73 

Μακροπρόθεσμο πρόγραμμα προμηθειών 
των Ενόπλων Δυνάμεων 

1. Με βάση τη Δομή Δυνάμεων, όπως αυτή καθορίζεται 
κατά το άρθρο 72, καταρτίζεται το Μακροπρόθεσμο 
Πρόγραμμα Προμηθειών Αμυντικού Υλικού των Ενόπλων 
Δυνάμεων. Το Μακροπρόθεσμο Πρόγραμμα έχει δεκαπε- 
νταετή διάρκεια και επανεξετάζεται και επικαιροποιείται 
ανά τριετία, ώστε να εναρμονίζεται με τους τριετείς 
Κρατικούς Προϋπολογισμούς. 

2. Για την κατάρτιση, επανεξέταση και επικαιροποίηση 
του Μακροπρόθεσμου Προγράμματος εφαρμόζονται η 
διαδικασία και τα κριτήρια του άρθρου 72. Επιπλέον 
λαμβάνονται πλήρως υπόψη τα δημοσιονομικά δεδομέ¬ 
να, οι οροφές πιστώσεων που καθορίζει η Κυβέρνηση και 
οι προγνώσεις και προβολές ως προς τις πληρωμές και 
παραλαβές που επηρεάζουν το δημοσιονομικό έλλειμμα 
και το δημόσιο χρέος. 

Άρθρο 74 

Τριετές Κυλιόμενο Πρόγραμμα Προμηθειών 
των Ενόπλων Δυνάμεων 

1. Με βάση το Μακροπρόθεσμο Πρόγραμμα Προμηθειών 
Αμυντικού Υλικού των Ενόπλων Δυνάμεων του άρθρου 73 
καταρτίζεται το Τριετές Κυλιόμενο Πρόγραμμα Προμη¬ 
θειών Αμυντικού Υλικού των Ενόπλων Δυνάμεων, το οποίο 
επανεξετάζεται και επικαιροποιείται κάθε χρόνο ώστε να 
εναρμονίζεται με τον Κρατικό Προϋπολογισμό. 

2. Γ ια την κατάρτιση, επανεξέταση και επικαιροποίηση 
του Τριετούς Κυλιόμενου Προγράμματος Προμηθειών 
των Ενόπλων Δυνάμεων εφαρμόζονται η διαδικασία και 
τα κριτήρια του άρθρου 72, η διαδικασία όμως ολοκληρώ¬ 
νεται με απόφαση του ΥΕΘΑ που κινείται μέσα στο πλαί¬ 
σιο των σχετικών προβλέψεων του Προϋπολογισμού. 

Άρθρο 75 

Διάρθρωση του Μακροπρόθεσμου και του Τριετούς 
Κυλιόμενου Προγράμματος Προμηθειών Αμυντικού 
Υλικού των Ενόπλων Δυνάμεων 

1. Τόσο το Μακροπρόθεσμο όσο και το Τριετές Κυλι¬ 
όμενο Πρόγραμμα Προμηθειών Αμυντικού Υλικού των 
Ενόπλων Δυνάμεων διακρίνεται σε τρία μέρη: 

α. Στο πρώτο μέρος εντάσσονται τα κύρια αμυντικά 
υλικά και οι συμβάσεις εν συνεχεία υποστήριξης μείζο- 
νος οικονομικής αξίας (άνω των 50 εκατ. ευρώ). 

β. Στο δεύτερο μέρος εντάσσονται τα υπόλοιπα κύρια 
αμυντικά υλικά και οι αντίστοιχες συμβάσεις εν συνε¬ 
χεία υποστήριξης. 

γ. Στο τρίτο μέρος εντάσσονται τα έργα υποδομής 
που είναι αναγκαία για την υποστήριξη συστημάτων 
και μέσων τα οποία εντάσσονται στο Πρόγραμμα Προ¬ 
μηθειών. 

2. Στο Μακροπρόθεσμο και στο Τριετές Κυλιόμενο 
Πρόγραμμα Προμηθειών εντάσσονται μόνον ολοκληρω¬ 
μένες προτάσεις για την προμήθεια αμυντικού υλικού 
(υποπρογράμματα). Ολοκληρωμένη θεωρείται η πρότα¬ 
ση που περιλαμβάνει: 

α. Εκτίμηση για την αμυντική ανάγκη που πρέπει να 
καλυφθεί στο πλαίσιο της Δομής Δυνάμεων του άρ¬ 
θρου 72. 

β. Εκτίμηση για το συνολικό κόστος κύκλου ζωής του 
κάθε αμυντικού υλικού ως συστήματος στο οποίο πε¬ 
ριλαμβάνεται οπωσδήποτε η αρχική και η εν συνεχεία 
υποστήριξή του και πιο συγκεκριμένα: η συντήρηση, τα 
ανταλλακτικά, τα πυρομαχικά, η εκπαίδευση, τα παρελ¬ 
κόμενα έργα υποδομής, οι δυνατότητες εκσυγχρονισμού 
ή παράτασης της διάρκειας ζωής ή αναβάθμισης και 
κάθε άλλο συναφές και κρίσιμο, για την εκτίμηση του 
συνολικού κόστους, στοιχείο. 

γ. Πρόταση για την ασφάλεια εφοδιασμού με βάση 
τις υπάρχουσες και άμεσα διαθέσιμες στην Ελλάδα 
δυνατότητες παραγωγής, συμπαραγωγής και υποστή¬ 
ριξης- 

Άρθρο 76 

Ενεργοποίηση του Προγράμματος Προμηθειών 

1. Κάθε υποπρόγραμμα (ολοκληρωμένη πρόταση) προ¬ 
μήθειας αμυντικού υλικού, εφόσον είναι εντεταγμένη 
στο Τριετές Κυλιόμενο Πρόγραμμα, ενεργοποιείται με 
πρόταση του Ανωτάτου Συμβουλίου του οικείου κλά¬ 
δου, που εισάγεται στο ΣΑΓΕ, το οποίο και γνωματεύει 
σχετικά. Στη συνέχεια ο Αρχηγός ΓΕΕΘΑ διατυπώνει 
την πρότασή του προς τον Υπουργό Εθνικής Άμυνας. Ο 
Υπουργός Εθνικής Αμυνας ζητά τη γνώμη των Γ ενικών 
Διευθύνσεων Αμυντικών Εξοπλισμών και Επενδύσεων, 
Οικονομικού Σχεδιασμού και Υποστήριξης και Πολιτικής 
Εθνικής Άμυνας και Διεθνών Σχέσεων, ενώ μπορεί να 
θέσει το ζήτημα προς συζήτηση στο Συμβούλιο Άμυνας. 
Ο Υπουργός, υποχρεωτικά εφόσον το υποπρόγραμμα 
είναι μείζονος οικονομικής αξίας και δυνητικά σε κάθε 
άλλη περίπτωση, εισάγει το ζήτημα στο ΚΥΣΕΑ που 
αποφασίζει σχετικά μετά από γνώμη της αρμόδιας Κοι¬ 
νοβουλευτικής Επιτροπής, σύμφωνα με τα οριζόμενα 
στον Κανονισμό της Βουλής. Για τα υπόλοιπα υποπρο¬ 
γράμματα, η απόφαση ενεργοποίησης λαμβάνεται από 
τον Υπουργό μετά από γνώμη της αρμόδιας Κοινοβου¬ 
λευτικής Επιτροπής. 

2. Με την απόφαση ενεργοποίησης υποπρογράμματος 
καθορίζεται και η διαδικασία εκτέλεσης της προμήθει¬ 
ας, σύμφωνα με τα προβλεπόμενα στην Οδηγία της 
Ευρωπαϊκής Ένωσης 81/2009 και στη σχετική εθνική 
νομοθεσία. 


ΤΡΙΤΟ ΜΕΡΟΣ 

ΡΥΘΜΙΣΗ ΘΕΜΑΤΩΝ ΣΤΡΑΤΟΛΟΓΙΑΣ, 
ΠΡΟΣΤΑΣΙΑΣ ΑΝΑΠΗΡΩΝ ΚΑΙ ΘΥΜΑΤΩΝ ΠΟΛΕΜΟΥ 
ΚΑΙ ΣΥΝΑΦΕΙΣ ΔΙΑΤΑΞΕΙΣ 

ΚΕΦΑΛΑΙΟ Α' 

ΤΡΟΠΟΠΟΙΗΣΗ ΔΙΑΤΑΞΕΩΝ ΤΟΥ Ν. 3421/2005 
«ΣΤΡΑΤΟΛΟΓΙΑ ΤΩΝ ΕΛΛΗΝΩΝ ΚΑΙ ΑΛΛΕΣ 

ΔΙΑΤΑΞΕΙΣ» (ΦΕΚ 302/Α') ΚΑΙ ΤΟΥ Π.Δ. 292/2003 
«ΚΩΔΙΚΟΠΟΙΗΣΗ ΔΙΑΤΑΞΕΩΝ ΝΟΜΩΝ 
ΣΤΡΑΤΟΛΟΓΙΚΗΣ ΦΥΣΗΣ» (ΦΕΚ 248/Α') 

ΚΑΙ ΕΙΔΙΚΟΙ ΕΦΕΔΡΟΙ ΟΠΛΙΤΕΣ 

Άρθρο 77 

Τροποποίηση Στρατολογικής Νομοθεσίας 

1. Στην παρ. 3 του άρθρου 5 του ν.3421/2005 (ΦΕΚ 
302/Α') διαγράφεται η φράση «άοπλη στρατιωτική υπο¬ 
χρέωση ή». 

2. Στο άρθρο 13 του ν.3421/2005 (ΦΕΚ 302/Α'), όπως 
ισχύει, η υποπαράγραφος ζ'της παραγράφου 1 και το 
πρώτο εδάφιο της παραγράφου 3 αντικαθίστανται ως 
εξής: 

«ζ. Οι μοναχοί ή οι δόκιμοι μοναχοί, που μονάζουν σε 
Μονή του Αγίου Ορους, εφόσον το επιθυμούν. 

3. Οι υπαγόμενοι στις διατάξεις των υποπαραγρά- 
φων α' και ζ' της παραγράφου 1 του παρόντος άρθρου 
υπέχουν στρατιωτικές υποχρεώσεις, εφόσον, πριν από 
τη συμπλήρωση του τεσσαρακοστού πέμπτου έτους 
της ηλικίας τους, παύσουν να υφίστανται οι λόγοι της 
απαλλαγής.» 

3. Στο άρθρο 13 του ν.3421/2005 (ΦΕΚ 302/Α'), όπως 
ισχύει, προστίθεται παράγραφος 7 όπως παρακάτω και 
η υπάρχουσα παράγραφος 7 αναριθμείται σε 8: 

«7. Γ ια την εφαρμογή του άρθρου αυτού ισχύουν τα 
καθοριζόμενα από το άρθρο 8 του παρόντος νόμου.» 

4. Στο άρθρο 16 του ν.3421/2005 (ΦΕΚ 302/Α'), όπως 
ισχύει, η παράγραφος 3 καταργείται και οι παράγραφοι 
4 και 5 αναριθμούνται σε 3 και 4, αντίστοιχα. 

5. Στο άρθρο 17 του ν.3421/2005 (ΦΕΚ 302/Α'), όπως 
ισχύει, η παράγραφος 8 καταργείται και οι παράγραφοι 
9 και 10 του άρθρου αυτού αναριθμούνται σε 8 και 9 
αντίστοιχα. 

6. Στο άρθρο 18 του ν.3421/2005 (ΦΕΚ 302/Α'), όπως 
ισχύει, στην παράγραφο 1 υποπαράγραφο α' προστί¬ 
θεται η φράση «ή Γυμνασίων Ειδικής Αγωγής και Εκ¬ 
παίδευσης». 

7. Στο άρθρο 26 του ν.3421/2005 (ΦΕΚ 302/Α'), όπως 
ισχύει, η παράγραφος 4 καταργείται. 

8. Στο άρθρο 43 του ν.3421/2005 (ΦΕΚ 302/Α'), όπως 
ισχύει, το δεύτερο εδάφιο της παραγράφου 1 και το 
τρίτο εδάφιο της παραγράφου 5 υποπαράγραφος 
α'καταργούνται. 

9. Στο άρθρο 51 του ν.3421/2005 (ΦΕΚ 302/Α'), όπως 
ισχύει, επέρχονται οι εξής τροποποιήσεις: 

α. Στην παράγραφο 3 προστίθεται υποπαράγραφος 
στ'ως εξής: 

«στ. Με την έναρξη της κράτησης του ανυπότακτου 
σε φυλακές ή σε οποιαδήποτε αρμόδια Αρχή ή με την 
ένταξή του σε κέντρα θεραπείας εξαρτημένων ατόμων 
ή με την κατάταξή του σε τακτικές ένοπλες δυνάμεις 
ξένου κράτους, εφόσον του χορηγηθεί αναβολή κατά¬ 
ταξης για οποιαδήποτε από τις παραπάνω περιπτώ¬ 
σεις. Η ποινική δίωξη όσων από τους παραπάνω έχουν 
ενταχθεί σε κέντρα θεραπείας εξαρτημένων ατόμων ή 

έχουν καταταγεί σε τακτικές ένοπλες δυνάμεις ξένου 
κράτους, αναστέλλεται για όλο το χρονικό διάστημα 
της αναβολής τους.» 

β. Η παράγραφος 5 τροποποιείται ως εξής: 

«5. Στους ανυπότακτους επιβάλλονται οι προβλεπόμε- 
νες από το Στρατιωτικό Ποινικό Κώδικα ποινικές κυρώ¬ 
σεις, χρηματικό πρόστιμο, καθώς και οι στερήσεις και 
απαγορεύσεις που προβλέπονται από τα άρθρα 53 και 
54 του παρόντος νόμου.» 

γ. Προστίθεται παράγραφος 6 ως εξής: 

«6. Με κοινή απόφαση των Υπουργών Οικονομικών και 
Εθνικής Άμυνας, που δημοσιεύεται στην Εφημερίδα της 
Κυβερνήσεως, καθορίζονται το ύψος του χρηματικού 
προστίμου, που επιβάλλεται στους ανυπότακτους, σύμ¬ 
φωνα με την προηγούμενη παράγραφο, η διαδικασία, 
καθώς και κάθε λεπτομέρεια αναγκαία για την κατα¬ 
βολή του.» 

10. Στο άρθρο 52 του ν.3421/2005 (ΦΕΚ 302/Α'), όπως 
ισχύει, η παράγραφος 3 τροποποιείται όπως παρακάτω 
και προστίθεται παράγραφος 4 ως εξής: 

«3. Στους λιποτάκτες επιβάλλονται οι οριζόμενες από 
το Στρατιωτικό Ποινικό Κώδικα κατά περίπτωση ποινικές 
κυρώσεις, χρηματικό πρόστιμο, καθώς και οι στερήσεις 
και απαγορεύσεις που προβλέπονται από τις διατάξεις 
των άρθρων 53 και 54 του παρόντος νόμου. 

4. Η παράγραφος 6 του άρθρου 51 του παρόντος νό¬ 
μου ισχύει αναλογικά και για τους λιποτάκτες.» 

11. Το άρθρο 55 του ν.3421/2005 (ΦΕΚ 302/Α'), όπως 
ισχύει, τροποποιείται ως εξής: 

α. Αντικαθίσταται ο τίτλος του άρθρου ως εξής: 

«Ρύθμιση στρατιωτικών υποχρεώσεων ειδικών κατη¬ 
γοριών ομογενών». 

β. Στην παράγραφο 1 αντικαθίσταται η φράση «σε 
χώρα του τέως Ανατολικού Συνασπισμού ή την Τουρ¬ 
κία» με τη φράση «στο Αζερμπαϊτζάν, την Αρμενία, τη 
Γεωργία, το Καζακστάν, την Κιργιζία, τη Λευκορωσία, 
τη Μολδαβία, την Ουκρανία, το Ουζμπεκιστάν, τη Ρωσι¬ 
κή Ομοσπονδία, το Τατζικιστάν, το Τουρκμενιστάν, την 
Αλβανία και την Τουρκία». 

γ. Στην παράγραφο 2 αντικαθίσταται η φράση «σε 
χώρα του τέως Ανατολικού Συνασπισμού ή την Τουρκία» 
με τη φράση «σε χώρα της παραγράφου 1 του άρθρου 
αυτού». 

δ. Από την παράγραφο 4 διαγράφεται η φράση «οι 
χώρες προέλευσης». 

Άρθρο 78 

Ζητήματα εναλλακτικής υπηρεσίας 

Στο Κεφάλαιο I (Άοπλη στρατιωτική υποχρέωση - 
Εναλλακτική υπηρεσία των αντιρρησιών συνείδησης) 
του ν.3421/2005 (ΦΕΚ 302/Α'), όπως ισχύει, επέρχονται 
τροποποιήσεις ως εξής: 

α. Από τον τίτλο του Κεφαλαίου I διαγράφεται η φρά¬ 
ση «Άοπλη στρατιωτική υποχρέωση». 

β. Στο άρθρο 59 παράγραφος 1 η φράση «τη στρατεύ¬ 
σιμη στρατιωτική τους υποχρέωση» αντικαθίσταται με 
τη φράση «τις στρατιωτικές τους υποχρεώσεις». 

γ. Στο άρθρο 59 η υποπαράγραφος α'της παραγράφου 
3 αντικαθίσταται ως εξής: 

«α. Όσοι έχουν υπηρετήσει ενόπλως για οσοδήποτε 
χρονικό διάστημα στις ελληνικές ή ξένες Ενοπλες Δυ¬ 
νάμεις ή στα Σώματα Ασφαλείας, μετά τον ενστερνισμό 
των πεποιθήσεων που τους εμποδίζουν στην εκπλή¬ 


ρωση ένοπλης στρατιωτικής υποχρέωσης για λόγους 
συνείδησης.» 

δ. Στο άρθρο 59 παράγραφος 4 διαγράφεται η φράση 
«είτε άοπλη στρατιωτική υποχρέωση είτε». 

ε. Από τον τίτλο του άρθρου 60 διαγράφεται η φράση 
«της άοπλης στρατιωτικής υποχρέωσης ή». 

στ. Στο άρθρο 60 αντικαθίστανται οι παράγραφοι 1 
και 2 ως εξής: 

«1. Οι αναγνωριζόμενοι ως αντιρρησίες συνείδησης 
υποχρεούνται να εκπληρώσουν εναλλακτική υπηρεσία, 
διπλάσια από εκείνη που θα εκπλήρωναν εάν υπηρε¬ 
τούσαν ενόπλως. 

2. Με απόφαση του Υπουργού Εθνικής Αμυνας, που 
δημοσιεύεται στην Εφημερίδα της Κυβερνήσεως, επι¬ 
τρέπεται η απόλυση των αντιρρησιών συνείδησης και 
πριν από τη συμπλήρωση του χρόνου υπηρεσίας που 
προβλέπεται από την προηγούμενη παράγραφο, όχι 
όμως πριν από τη συμπλήρωση του μέγιστου χρόνου 
πραγματικής στρατιωτικής υπηρεσίας, που ισχύει για 
την οριστική απόλυση των ενόπλως υπηρετούντων 
οπλιτών οποιουδήποτε κλάδου των Ενόπλων Δυνάμεων, 
προσαυξημένου τουλάχιστον κατά δύο (2) μήνες.» 

ζ. Στον τίτλο του άρθρου 61 διαγράφεται η φράση 
«της άοπλης στρατιωτικής υποχρέωσης ή». 

η. Στο άρθρο 61 καταργείται η παράγραφος 1 και 
οι παράγραφοι 2 και 3 αναριθμούνται σε 1 και 2, αντί¬ 
στοιχα. 

θ. Στην παράγραφο 1 του άρθρου 62 διαγράφονται 
οι φράσεις «κατά περίπτωση» και «ή η κατάταξή τους 
στις Ένοπλες Δυνάμεις για άοπλη στρατιωτική υπο¬ 
χρέωση». 

ι. Στον τίτλο του άρθρου 64 διαγράφεται η λέξη «κατά¬ 
ταξη», η παράγραφος 1 καταργείται και οι παράγραφοι 
2 έως και 9 αναριθμούνται σε 1 έως και 8, αντίστοιχα. 

ια. Η υποπαράγραφος δ'της αναριθμημένης παραγρά¬ 
φου 2 του άρθρου 64 τροποποιείται ως εξής: 

«Δικαιούνται τροφή και στέγη από τον φορέα στον 
οποίο διατίθενται και εφόσον αυτός αδυνατεί καταβάλ¬ 
λεται σε αυτούς χρηματικό ποσό, το ύψος του οποίου, 
καθώς και κάθε αναγκαία λεπτομέρεια σχετικά με τη 
διαδικασία της καταβολής του, καθορίζονται με κοινή 
απόφαση των Υπουργών Εθνικής Άμυνας, Οικονομικών 
και των συναρμόδιων Υπουργών.» 

ιβ. Στο άρθρο 64 οι αναριθμημένες παράγραφοι 4, 5, 
6, 7 και 8 τροποποιούνται ως εξής: 

«4. Εκπίπτουν από το δικαίωμα εκπλήρωσης εναλλα¬ 
κτικής υπηρεσίας όσοι: 

α. Εμπίπτουν στις διατάξεις της παραγράφου 3 του 
άρθρου 59 του νόμου αυτού. 

β. Κηρύσσονται ανυπότακτοι, λόγω μη παρουσίασής 
τους στον φορέα που διατέθηκαν εντός της καθοριζό¬ 
μενης προθεσμίας. 

γ. Διαπράττουν πειθαρχικά ή ποινικά αδικήματα, τα 
οποία μπορούν να επιφέρουν, για το προσωπικό του 
φορέα που διατέθηκαν, απόλυση ή λύση της σχέσης 
εργασίας. 

5. Σε περίπτωση έκπτωσης από το δικαίωμα εκπλήρω¬ 
σης εναλλακτικής υπηρεσίας, το υπόλοιπο των υποχρε¬ 
ώσεων εκπληρώνεται ενόπλως. Ο χρόνος εναλλακτικής 
υπηρεσίας που διανύθηκε αναγνωρίζεται ως χρόνος 
ένοπλης στρατιωτικής υποχρέωσης κατά το ήμισυ. 

6. Στην περίπτωση της παραγράφου 5 του παρόντος 
άρθρου το υπόλοιπο του χρόνου που υποχρεούνται 

να εκπληρώσουν οι εκπίπτοντες δεν μπορεί να είναι 
μικρότερο των έξι μηνών. 

7/Οσοι εκπληρώνουν εναλλακτική υπηρεσία παρέχουν 
δικαίωμα χορήγησης αναβολής λόγω υπηρετούντος 
αδελφού, της οποίας η διάρκεια είναι ίση με το χρόνο 
της στρατεύσιμης στρατιωτικής υποχρέωσης που θα 
εκπλήρωναν, αν υπηρετούσαν ενόπλως. 

8. Όσοι συμπληρώνουν τον καθορισμένο χρόνο εναλ¬ 
λακτικής υπηρεσίας απολύονται από τον φορέα στον 
οποίο διατέθηκαν. Αυτοί παρέχουν εναλλακτική εφεδρι¬ 
κή υπηρεσία, της οποίας η διάρκεια και οι λεπτομέρειες 
εκπλήρωσης καθορίζονται με απόφαση του Υπουργού 
Εθνικής Άμυνας, που δημοσιεύεται στην Εφημερίδα της 
Κυβερνήσεως.» 

ιγ. Στο άρθρο 64 προστίθεται παράγραφος 9, ως 
εξής: 

«9. Προσαυξάνεται η διάρκεια της εναλλακτικής υπη¬ 
ρεσίας κάθε φορά που οι αντιρρησίες συνείδησης: 

α. Ασκούν συνδικαλιστική δραστηριότητα ή συμ¬ 
μετέχουν σε απεργία κατά το χρονικό διάστημα της 
εναλλακτικής υπηρεσίας τους. Στην περίπτωση αυτή η 
εναλλακτική υπηρεσία αυξάνεται για χρόνο ίσο με τις 
ημέρες απεργίας. 

β. Τιμωρούνται κατά το χρονικό διάστημα της εναλ¬ 
λακτικής υπηρεσίας τους, εξαιτίας παράβασης των δι¬ 
ατάξεων για χορήγηση αδειών απουσίας, με ποινές οι 
οποίες ισχύουν για τους υπαλλήλους του φορέα που 
διατέθηκαν. Στην περίπτωση αυτή η εναλλακτική υπη¬ 
ρεσία αυξάνεται για χρόνο διπλάσιο των ημερών αδι¬ 
καιολόγητης απουσίας.» 

ιδ. Στον τίτλο του άρθρου 65 διαγράφονται οι φρά¬ 
σεις «άοπλη στρατιωτική υποχρέωση ή» και «πολιτική 
κοινωνική». 

ιε. Στο άρθρο 65 παράγραφος 2 διαγράφεται το δεύ¬ 
τερο εδάφιο. 

ιστ. Στο άρθρο 65 προστίθενται παράγραφοι 3 και 
4, ως εξής: 

«3. Όσοι έχουν εκπληρώσει ενόπλως τη στρατεύσιμη 
στρατιωτική τους υποχρέωση και αρνούνται για λό¬ 
γους συνείδησης να εκπληρώσουν τις εφεδρικές τους 
υποχρεώσεις, εφόσον αναγνωρίζονται ως αντιρρησίες 
συνείδησης, εξαιρούνται από την πρόσκληση για κατά¬ 
ταξη και διαγράφονται από την εφεδρεία των Ενόπλων 
Δυνάμεων, με την απόφαση της παραγράφου 1 του άρ¬ 
θρου 62 του παρόντος νόμου. 

4. Για τη διαδικασία και τις προϋποθέσεις αναγνώρι¬ 
σης των αναφερομένων στην προηγούμενη παράγραφο, 
εφαρμόζονται αναλογικά οι διατάξεις των άρθρων 59 
έως 64 του παρόντος νόμου.» 

Άρθρο 79 

Ρύθμιση υποχρεώσεων αντιρρησιών συνείδησης 
που έχουν συμπληρώσει το τριακοστό πέμπτο έτος 
της ηλικίας τους 

Ι.Όσοι συμπληρώνουν το τριακοστό πέμπτο έτος της 
ηλικίας τους μπορούν να εξαγοράσουν το υπόλοιπο της 
εναλλακτικής τους υπηρεσίας, εφόσον έχουν διατεθεί ή 
θα διατεθούν σε φορείς του δημόσιου τομέα και αφού 
προηγουμένως εκπληρώσουν εναλλακτική υπηρεσία 
τουλάχιστον τριών (3) μηνών. 

2. Το χρηματικό ποσό που καταβάλλεται για εξαγορά 
κάθε μήνα εναλλακτικής υπηρεσίας, η αναπροσαρμογή 
του, ο τρόπος, η διαδικασία και οι προθεσμίες κατα¬ 


βολής καθορίζονται με κοινή απόφαση των Υπουργών 
Οικονομικών και Εθνικής Άμυνας, που δημοσιεύεται στην 
Εφημερίδα της Κυβερνήσεως. Κατά τον αρχικό καθορι¬ 
σμό του δεν μπορεί να είναι μικρότερο του χρηματικού 
ποσού που καταβάλλεται για την εξαγορά κάθε μήνα 
στρατεύσιμης στρατιωτικής υποχρέωσης από τους 
αναφερόμενους στο άρθρο 57 του ν.3421/2005 (ΦΕΚ 
302/Α'). Τα χρηματικά ποσά, που καταβάλλονται σύμ¬ 
φωνα με τις διατάξεις του άρθρου αυτού, αποτελούν 
έσοδα του Δημοσίου και περιέρχονται στον Κρατικό 
Προϋπολογισμό. 

3. Όσοι από τους αναφερόμενους στην παράγραφο 1 
του παρόντος άρθρου διετέλεσαν οποτεδήποτε ή δια- 
τελούν σε ανυποταξία, με την παρουσίασή τους στον 
φορέα διάθεσης, εξαιρούνται από την πρόσκληση ή τις 
προσκλήσεις για τις οποίες κηρύχθηκαν ανυπότακτοι. 

4. Το αξιόποινο της ανυποταξίας των παραπάνω εξα¬ 
λείφεται με παραγραφή και αίρονται όλες οι σχετικές 
συνέπειες. Οι δικογραφίες για τις ανυποταξίες τίθενται 
στο αρχείο με πράξεις του εισαγγελέα του αρμόδιου 
στρατιωτικού δικαστηρίου. 

5. Με απόφαση του Υπουργού Εθνικής Άμυνας, που 
εκδίδεται ύστερα από πρόταση του Αρχηγού του Γενι¬ 
κού Επιτελείου Εθνικής Αμυνας και δημοσιεύεται στην 
Εφημερίδα της Κυβερνήσεως, καθορίζονται το ακριβές 
χρονικό διάστημα της εναλλακτικής υπηρεσίας που πρέ¬ 
πει να εκπληρώσουν οι ενδιαφερόμενοι, ο τρόπος και 
η διαδικασία διάθεσης σε φορείς και στρατολογικής 
τακτοποίησης των αναφερομένων στις προηγούμενες 
παραγράφους, οι προϋποθέσεις, οι διαδικασίες και τα 
δικαιολογητικά που απαιτούνται για την υπαγωγή στις 
διατάξεις του άρθρου αυτού, καθώς και κάθε αναγκαία 
λεπτομέρεια για την εφαρμογή του. 

6. Με απόφαση του Υπουργού Εθνικής Αμυνας, που 
δημοσιεύεται στην Εφημερίδα της Κυβερνήσεως, σε 
περίοδο επιστράτευσης, πολέμου ή έκτακτης ανάγκης 
σε περίοδο ειρήνης, είναι δυνατόν να αναστέλλεται η 
εφαρμογή των διατάξεων του άρθρου αυτού. 

Άρθρο 80 

Μεταβατικές διατάξεις 

1. Πρόσθετες στρατιωτικές υποχρεώσεις που επιβλή¬ 
θηκαν για ανυποταξίες ή λιποταξίες που συντελέστηκαν 
μέχρι την έναρξη ισχύος του νόμου αυτού, διέπονται 
από τις προϊσχύσασες διατάξεις. 

2. Όσοι έτυχαν αναβολής κατάταξης ως κάτοχοι διδα¬ 
κτορικού διπλώματος που διαπρέπουν σε επιστημονικές 
εργασίες ή έρευνες στο εξωτερικό, μέχρι την έναρξη 
ισχύος του νόμου αυτού, δικαιούνται να υπαχθούν στις 
διατάξεις των άρθρων 50 και 51 του π.δ. 292/2003 (ΦΕΚ 
248/Α'), σύμφωνα με τις προϋποθέσεις που ορίζονται 
από τις διατάξεις των άρθρων αυτών. 

3. Όσοι αντιρρησίες συνείδησης έχουν εκπέσει από το 
δικαίωμα εκπλήρωσης εναλλακτικής υπηρεσίας, μέχρι 
την έναρξη ισχύος του νόμου αυτού κατ’ εφαρμογή του 
άρθρου 64 παράγραφος 4 υποπαράγραφοι δ'και ε'του 
ν.3421/2005 (ΦΕΚ 302/Α'), όπως ίσχυαν πριν την κατάργη¬ 
σή του με το νόμο αυτόν και δεν έχουν εκπληρώσει τη 
στρατεύσιμη στρατιωτική τους υποχρέωση, δικαιούνται 
να ζητήσουν εκ νέου την υπαγωγή τους στις διατάξεις 
περί αντιρρησιών συνείδησης, εντός τριμήνου από την 
έναρξη ισχύος του παρόντος νόμου. 

4/Οσοι από τους παραπάνω διετέλεσαν οποτεδήποτε 
ή διατελούν σε ανυποταξία, επειδή δεν εκπλήρωσαν 
ενόπλως το υπόλοιπο των στρατιωτικών τους υποχρε¬ 
ώσεων με την ανάληψη υπηρεσίας στον ψορέα που 
διατίθενται εξαιρούνται από την πρόσκληση ή τις προ¬ 
σκλήσεις για τις οποίες κηρύχθηκαν ανυπότακτοι. 

5. Το αξιόποινο της ανυποταξίας τους, εξαλείφεται με 
παραγραφή και αίρονται όλες οι σχετικές συνέπειες. Οι 
δικογραφίες για τις ανυποταξίες τίθενται στο αρχείο 
με πράξεις του εισαγγελέα του αρμόδιου στρατιωτικού 
δικαστηρίου. 

6. Η ισχύς των διατάξεων του Κεφαλαίου Α' του τρίτου 
μέρους του νόμου αυτού αρχίζει από τη δημοσίευσή του 
στην Εφημερίδα της Κυβερνήσεως, πλήν του άρθρου 65 
η ισχύς του οποίου αρχίζει την 1η Ιανουάριου 2011. 

Άρθρο 81 

Ειδικοί Έφεδροι Οπλίτες 

1. Όσοι εκπληρώνουν τις στρατιωτικές τους υποχρε¬ 
ώσεις ενόπλως ως οπλίτες, δύνανται με αίτησή τους 
να παραμένουν στις τάξεις των ΕΔ με την ιδιότητά 
τους αυτή και μετά την εκπλήρωση αυτών, ως έφε¬ 
δροι οπλίτες, κατά την έννοια του άρθρου 2 παρ. 5 του 
ν.3421/2005 (ΦΕΚ 302/Α'). 

2. Δυνατότητα επανακατάταξης στις ΕΔ, κατόπιν αί¬ 
τησής τους, ως οπλιτών από την Εφεδρεία έχουν και 
οι έφεδροι, οι οποίοι εκπλήρωσαν ενόπλως τις στρα¬ 
τιωτικές τους υποχρεώσεις ως οπλίτες, εφόσον δεν 
έχουν παρέλθει τρία (3) έτη από την ημερομηνία της 
οριστικής τους απόλυσης. 

3. Οι παραπάνω ονομάζονται Ειδικοί'Εφεδροι Οπλί¬ 
τες (ΕΕΦΟΠ) και λογίζεται ότι εκπληρώνουν εφεδρική 
στρατιωτική υποχρέωση, κατ’ εφαρμογή του άρθρου 5 
παρ. 4 του ν.3421/2005 (ΦΕΚ 302/Α'). 

4. Η διάρκεια της επιπλέον εφεδρικής στρατιωτικής 
υποχρέωσής τους καθορίζεται σε εξάμηνα και δεν μπο¬ 
ρεί να είναι μεγαλύτερη των τριών (3) ετών. 

5. Η εφεδρική τους υποχρέωση εκπληρώνεται με το 
βαθμό και την ειδικότητα που φέρουν, στον κλάδο των 
ΕΔ που υπηρετούν ή στην Εφεδρεία του οποίου ανή¬ 
κουν. 

6. Μετά την εκπλήρωση της εφεδρικής στρατιωτικής 
υποχρέωσης που τους καθορίστηκε, απολύονται οριστι¬ 
κά από τις τάξεις των ΕΔ, χωρίς άλλη διαδικασία. 

7. Για τους ΕΕΦΟΠ που υπηρετούν στις ΕΔ κατ’ εφαρ¬ 
μογή του παρόντος άρθρου, εφαρμόζονται αποκλειστικά 
οι διατάξεις του ν.3421/2005 (ΦΕΚ 302/Α'). 

8. Με απόφαση του Υπουργού Εθνικής Αμυνας καθο¬ 
ρίζονται θέματα παροχών, τοποθετήσεων, περιπτώσεων 
απολύσεων, προσόντων και προϋποθέσεων ένταξης στο 
θεσμό, αδειών, υπηρεσιακής τους κατάστασης, διάρκει¬ 
ας της υποχρέωσης, διαδικασίας κατάταξής τους και 
κάθε άλλη αναγκαία λεπτομέρεια για την εφαρμογή 
του παρόντος άρθρου. 

ΚΕΦΑΛΑΙΟ Β' 

ΠΡΟΣΤΑΣΙΑ ΑΝΑΠΗΡΩΝ ΚΑΙ ΘΥΜΑΤΩΝ ΠΟΛΕΜΟΥ 
ΚΑΙ ΛΟΙΠΕΣ ΔΙΑΤΑΞΕΙΣ 

Αρθρο 82 

Κατηγορίες αναπήρων και θυμάτων πολέμου 

1. Η παράγραφος 9γ του άρθρου 10 του ν.δ. 1044/1971 
(ΦΕΚ 245/Α'), όπως ισχύει, αντικαθίσταται ως εξής: 


«9.γ. Σε όσους μόνιμους αξιωματικούς, ανθυπασπιστές 
και υπαξιωματικούς, δόκιμους έφεδρους αξιωματικούς 
και οπλίτες θητείας συμμετείχαν με οποιονδήποτε 
τρόπο στα πολεμικά γεγονότα της χρονικής περιόδου 
από την 20ή Ιουλίου έως την 20ή Αυγούστου 1974 στην 
Κύπρο, καθώς και στα γεγονότα που έλαβαν χώρα το 
1964 στην Τυληρία και Λευκωσία και το 1967 στην Κο- 
φινού και τους Αγίους Θεοδώρους της Κύπρου, καθώς 
και στις χήρες αυτών εν ειρήνη που παραμένουν άγα¬ 
μες και ελλείψει αυτών στα τέκνα τους, εφόσον αυτά 
έχουν αναπηρία άνω του 60%. Οι κατά το προηγούμενο 
εδάφιο δικαιούχοι, που δεν πληρούν τους όρους του άρ¬ 
θρου 5 του π.δ. 37/2009 (ΦΕΚ 54/Α'), καθώς και οι χήρες 
και τα τέκνα αυτών ικανοποιούνται μόνον εφόσον μετά 
την υποβολή των αιτήσεων από τους δικαιούχους των 
περιπτώσεων α' β' και δ' της παρούσας παραγράφου 
υπάρχουν θέσεις περιπτέρων. Οι δικαιούχοι της κατη¬ 
γορίας αυτής, που πληρούν τους όρους του άρθρου 5 
του π.δ. 37/2009 (ΦΕΚ 54/Α'), και οι χήρες και τα τέκνα 
τους ικανοποιούνται κατά προτεραιότητα έναντι των 
δικαιούχων των περιπτώσεων α' και β' της παρούσας. 
Για τις χήρες και τα τέκνα ισχύουν σε κάθε περίπτωση 
τα κριτήρια του άρθρου 5 του π.δ. 37/2009 (ΦΕΚ 54/Α'). 
Από την εφαρμογή της παρούσας περίπτωσης εξαιρού¬ 
νται όσοι ενεπλάκησαν κατά τις παραπάνω περιόδους 
με οποιονδήποτε τρόπο σε παράνομες δραστηριότητες 
σε βάρος της νόμιμης λειτουργίας του πολιτεύματος 
της Κυπριακής Δημοκρατίας.» 

2. Στην παρ. 9 του άρθρου 10 του ν.δ. 1044/1971 (ΦΕΚ 
245/Α'), όπως ισχύει, προστίθεται περίπτωση δ'ως 
εξής: 

«δ. στα αναφερόμενα στο άρθρο 1 του ν. 1897/1990 
(ΦΕΚ 120/Α') πρόσωπα, εφόσον δεν υφίστανται δικαιού¬ 
χοι των περιπτώσεων α', β' και γ' της παρούσας.» 

3. Το άρθρο 13 παρ. 4 του ν.δ. 1044/1971 (ΦΕΚ 245/Α') 
αντικαθίσταται ως εξής : 

«4. Εφόσον σε δημοτικό διαμέρισμα υφίστανται άδειες 
περιπτέρων προς διάθεση και δεν υπεβλήθησαν αιτήσεις 
δικαιούχων των παραγράφων 1 και 3, εντός έτους από 
τη δημοσιοποίησή τους, τηρουμένης της διαδικασίας 
της παραγράφου 1(α) του άρθρου 14 του παρόντος νό¬ 
μου, οι άδειες αυτές παραχωρούνται με την παρακάτω 
σειρά στους δικαιούχους του άρθρου 10 παράγραφος 
9γ του παρόντος, σε άτομα με αναπηρία και πολυτέ¬ 
κνους, σύμφωνα με τους όρους και τις προϋποθέσεις 
του προεδρικού διατάγματος του άρθρου 10 παράγρα¬ 
φος 11 του παρόντος νόμου και στα αναφερόμενα στο 
άρθρο 1 του ν. 1897/1990 (ΦΕΚ 120/Α') πρόσωπα. Οι κατά 
τα ανωτέρω δικαιούχοι του άρθρου 10 παράγραφος 9γ 
του παρόντος, που δεν πληρούν τους όρους του άρθρου 
5 του π.δ. 37/2009 (ΦΕΚ 54/Α'), οι χήρες και τα τέκνα 
τους, ικανοποιούνται μόνον εάν δεν έχουν υποβληθεί 
αιτήσεις από τις λοιπές κατηγορίες της παρούσας πα¬ 
ραγράφου.» 

4. Το άρθρο 2 της Κ.5671/1487/9.8.1984 (ΦΕΚ 549 Β'), 
όπως ισχύει, κοινής υπουργικής απόφασης αντικαθί¬ 
σταται ως εξής: 

«2. Σε περίπτωση θανάτου του εκμισθωτή η μίσθω¬ 
ση συνεχίζεται από τη σύζυγο και τα τέκνα αυτού. Σε 
περίπτωση μη υπάρξεως διαδόχων δικαιούχων αυτού 
η μίσθωση συνεχίζεται μέχρι τη λήξη της με το νέο 
δικαιούχο. Σε περίπτωση θανάτου του μισθωτή, η μίσθω¬ 
ση συνεχίζεται μεταξύ όποιων εκ του/της συζύγου και 

των τέκνων αυτού υποβάλουν τη δήλωση του αμέσως 
επόμενου εδαφίου, οι οποίοι και υπεισέρχονται από 
κοινού στη μισθωτική σχέση. Στην περίπτωση αυτή τα 
πρόσωπα του προηγούμενου εδαφίου εντός τεσσάρων 
μηνών από το θάνατο του μισθωτή και ανεξαρτήτως του 
αν αποποιήθηκαν την κληρονομιά του κληρονομούμενου 
μισθωτή δηλώνουν εγγράφως έκαστος εξ αυτών στην 
αρμόδια υπηρεσία τη βούλησή τους για τη συνέχιση της 
μισθώσεως προσκομίζοντας πιστοποιητικό πλησιεστέ- 
ρων συγγενών. Παράλειψη της δήλωσης αυτής λογίζεται 
ως αρνητική δήλωση με συνέπεια τον αποκλεισμό από 
τη μισθωτική σχέση του παραλείψαντος τη δήλωση.» 

5. Στην παράγραφο 1 του άρθρου 23 του ν.δ. 1044/1971 
(ΦΕΚ 245/Α'), όπως ισχύει, προστίθεται δεύτερο εδάφιο 
ως εξής: 

«Εφόσον δεν υπεβλήθησαν αιτήσεις των δικαιούχων 
του προηγούμενου εδαφίου οι άδειες αυτές παραχω- 
ρούνται με την παρακάτω σειρά στους δικαιούχους του 
άρθρου 10 παράγραφος 9γ του παρόντος νόμου, σε 
άτομα με αναπηρία και πολυτέκνους, σύμφωνα με τους 
όρους και τις προϋποθέσεις του προεδρικού διατάγμα¬ 
τος του άρθρου 10 παράγραφος 11 του παρόντος νόμου 
και στα αναφερόμενα στο άρθρο 1 του ν. 1897/1990 
(ΦΕΚ 120/Α') πρόσωπα. Οι κατά τα ανωτέρω δικαιούχοι 
του άρθρου 10 παράγραφος 9γ του παρόντος, που δεν 
πληρούν τους όρους του άρθρου 5 του π.δ. 37/2009 (ΦΕΚ 
54/Α'), ικανοποιούνται μόνον εάν δεν έχουν υποβληθεί 
αιτήσεις από τις λοιπές κατηγορίες της παρούσας πα¬ 
ραγράφου.» 

6. Το άρθρο 25 παράγραφος 2 του ν.δ. 1044/1971 (ΦΕΚ 
245/Α') αντικαθίσταται ως εξής : 

«2. Στις σχολάζουσες θέσεις περιπτέρων εντός των 
κεντρικών ζωνών των πόλεων αποκαθίστανται ανάπηροι 
πολέμου, ανάπηροι επιχειρήσεων Κύπρου, όπως ορίζεται 
στο άρθρο 10 παράγραφος 9γ του παρόντος νόμου, με 
ποσοστό αναπηρίας 100%, οι ανάπηροι ειρηνικής περιό¬ 
δου του ν. 1370/1944 (ΦΕΚ 82/Α') με ποσοστό αναπηρίας 
100% και ανάπηροι με ποσοστό αναπηρίας 100%. Με¬ 
ταξύ αυτών προτιμώνται οι τυφλοί και οι παραπληγικοί. 
Σε περίπτωση μη υποβολής αιτήσεως από δικαιούχο 
πρόσωπα του προηγούμενου εδαφίου, εντός εύλογου 
χρόνου και όχι πέραν του εξαμήνου από της αναρτή- 
σεως του σχετικού πίνακα σχολαζόντων περιπτέρων, 
κυλικείων, καφενείων και κουρείων, αποκαθίστανται 
κατά σειρά οι λοιποί δικαιούχοι του άρθρου 13 του 
παρόντος νόμου.» 

7. Η παράγραφος 3(θ) του άρθρου 9 του π.δ. 37/2009 
(ΦΕΚ 54/Α') αντικαθίσταται ως εξής: 

«θ. Πλήρες πιστοποιητικό στρατολογικής κατάστασης 
τύπου Α'.» 

Άρθρο 83 

Ζητήματα νοσηλείας 

1. Στους δικαιούχους του άρθρου 10 παράγραφος 9γ 
του ν.δ. 1044/1971 (ΦΕΚ 245/Α') παρέχεται ενδονοσοκο- 
μειακή νοσηλεία για οποιαδήποτε πάθηση στα στρατι¬ 
ωτικά νοσοκομεία και των τριών Κλάδων των Ενόπλων 
Δυνάμεων, ως εσωτερικών ασθενών χωρίς τον όρο της 
απορίας. Το ίδιο ισχύει και για τους συγγενείς α’ βαθ¬ 
μού εξ αίματος ή εξ αγχιστείας και τους συζύγους των 
ανωτέρω δικαιούχων, εφόσον δεν δικαιούνται υγειονομι¬ 
κής περίθαλψης από οποιονδήποτε άλλον ασφαλιστικό 
φορέα. 


2. Τα έξοδα νοσηλείας τους βαρύνουν τον κύριο 
ασφαλιστικό φορέα υγειονομικής περίθαλψής τους. Σε 
περίπτωση μη ασφαλίσεώς τους σε άλλον φορέα η 
νοσηλεία γίνεται σε βάρος των ιδίων πόρων των Νο¬ 
σοκομείων των ΕΔ. 

3. Για την παροχή της ενδονοσοκομειακής νοσηλείας 
απαιτούνται τα παρακάτω: 

α. Αίτηση του ενδιαφερομένου προς στρατιωτικό νο¬ 
σοκομείο του Κλάδου ΕΔ στον οποίο υπηρέτησε ο ίδιος 
ή συγγενής του, στην οποία να δηλώνεται και ο τόπος 
της μόνιμης κατοικίας του αιτούντος. 

β. Πιστοποιητικό του αρμόδιου στρατολογικού γραφεί¬ 
ου (τύπου Α'- πλήρες) στην οποία να αναφέρεται ότι ο 
αϊτών υπηρέτησε στην Κύπρο κατά τις αναφερόμενες 
στο άρθρο 10 παράγραφος 9γ του ν.δ. 1044/1971 (ΦΕΚ 
245/Α') περιόδους. 

γ. Υπεύθυνη δήλωση του ενδιαφερομένου στην οποία 
δηλώνεται ότι αυτός είναι ή δεν είναι ασφαλισμένος σε 
οποιονδήποτε κύριο ασφαλιστικό φορέα. 

4. Σε περίπτωση επείγοντος τα παραπάνω δικαιολο- 
γητικά μπορεί να υποβληθούν εντός τριών ημερών από 
την ημέρα εισαγωγής για νοσηλεία. 

5. Η νοσηλεία παρέχεται κατ’ αρχήν σε νοσοκομείο 
του Κλάδου ΕΔ στον οποίο υπηρέτησε ο δικαιούχος ή 
συγγενείς του, το οποίο εδρεύει στην περιοχή μόνιμης 
κατοικίας του δικαιούχου. Σε περίπτωση μη ύπαρξης 
τέτοιου νοσοκομείου ή αδυναμίας του υπάρχοντος να 
διαχειριστεί το συγκεκριμένο περιστατικό, η νοσηλεία 
παρέχεται από κατάλληλο νοσοκομείο των άλλων Κλά¬ 
δων ΕΔ, το οποίο βρίσκεται εγγύτερα του τόπου μόνι¬ 
μης κατοικίας του δικαιούχου. 

6. Σε κάθε περίπτωση η νοσηλεία εγκρίνεται ή όχι από 
τον Διευθυντή της νοσηλευτικής μονάδας των ΕΔ. 

7. Το δικαίωμα νοσηλείας είναι προσωποπαγές και σε 
καμία περίπτωση δεν μεταβιβάζεται ή επεκτείνεται σε 
άλλα μέλη της οικογένειας του δικαιούχου. 

Άρθρο 84 

Χρήση στρατιωτικών ακινήτων από ΟΤΑ 

Ακίνητα ιδιοκτησίας του Ταμείου Εθνικής Αμυνας, του 
Ταμείου Εθνικού Στόλου και του Ταμείου Αεροπορικής 
Αμυνας μπορεί με απόφαση του Διοικητικού Συμβουλίου 
του κάθε Ταμείου να παραχωρούνται κατά χρήση στο 
Δημόσιο ή νομικά πρόσωπα δημοσίου δικαίου και ιδί¬ 
ως στους οργανισμούς τοπικής αυτοδιοίκησης, εφόσον 
τα ακίνητα αυτά δεν είναι αναγκαία για τις Ένοπλες 
Δυνάμεις και με την παραχώρηση της χρήσης εξυπηρε¬ 
τούνται λόγοι γενικού συμφέροντος. Η παραχώρηση της 
χρήσης μπορεί να γίνεται χωρίς αντάλλαγμα. Με την 
κατά το πρώτο εδάφιο απόφαση καθορίζονται τυχόν 
πρόσθετοι όροι υπό τους οποίους τελεί η παραχώρηση, 
η οποία μπορεί να ανακληθεί εφόσον αρθούν οι λόγοι 
που την επέβαλαν. Στη ρύθμιση των προηγούμενων εδα¬ 
φίων δεν εμπίπτουν τα ακίνητα που ανήκουν στο πεδίο 
προστασίας του άρθρου 109 του Συντάγματος. 

Άρθρο 85 

Τροποποίηση διατάξεων του ν.δ. 445/1974 

1. Η περίπτωση β'της παρ. 2 του άρθρου 12 του ν. δ. 
445/1974 (ΦΕΚ 160/Α') αντικαθίσταται ως εξής: 

«β) Ανθυπασπιστές, εάν κριθούν προακτέοι, προάγο- 
νται στον επόμενο βαθμό με τη συμπλήρωση οκτώ (8) 
ετών στον κατεχόμενο βαθμό ή δεκαεννέα (19) ετών 

συνολικής στρατιωτικής υπηρεσίας από την κατάταξή 
τους, από τα οποία πέντε (5) έτη στον κατεχόμενο 
βαθμό του Ανθυπασπιστή.» 

2. Η υποπαράγραφος γ'της παρ. 3 του άρθρου 4 του 
ν. δ. 445/1974 (ΦΕΚ 160/Α') αντικαθίσταται ως εξής: 

«γ. Το Σώμα Υλικού Πολέμου, που περιλαμβάνει τις 
Γενικές Ειδικότητες των Ανθυπασπιστών και Υπαξιω- 
ματικών Υλικού Πολέμου, των Ανθυπασπιστών και Υπα- 
ξιωματικών Υλικού Πολέμου Πυροτεχνουργών και των 
Τεχνιτών Υλικού Πολέμου.» 

Άρθρο 86 

Αναδρομικότητα Βαθμολογικής Προαγωγής 

Για το στρατιωτικό προσωπικό των ΕΔ που βάσει 
των διατάξεων του παρόντος νόμου αποκτά δικαίωμα 
αναδρομικής βαθμολογικής προαγωγής, δεν γεννώνται 
δικαιώματα αναδρομικής καταβολής των αντίστοιχων 
αποδοχών. Από την παρούσα διάταξη εξαιρούνται οι 
περιπτώσεις της παραγράφου 3 του άρθρου 22, των 
παραγράφων 1 έως 5 του άρθρου 24 και της παραγρά¬ 
φου 3 του άρθρου 26. 

Άρθρο 87 

Μεταβατικές ρυθμίσεις για τις συμβάσεις 
αντισταθμιστικών ωφελημάτων (ΑΩ) 

1. Συμβάσεις αντισταθμιστικών ωφελημάτων που είχαν 
συναφθεί μεταξύ του Υπουργείου Εθνικής Άμυνας και 
προμηθευτών αμυντικού υλικού και οι οποίες έληξαν, 
συνολικά ή εν μέρει ανεκτέλεστες, με αποτέλεσμα την 
επιβολή ποινικών ρητρών σε βάρος των αντισυμβαλ¬ 
λομένων του Υπουργείου Εθνικής Άμυνας μπορούν να 
αναβιώσουν μέσα σε αποκλειστική προθεσμία έξι μηνών 
από την έκδοση της υπουργικής απόφασης της επό¬ 
μενης παραγράφου, εφόσον ο αντισυμβαλλόμενος του 
Υπουργείου Εθνικής Αμυνας δηλώσει εγγράφως προς 
αυτό ότι επιθυμεί την υπαγωγή του στην παρούσα ρύθ¬ 
μιση αντί της καταβολής ποινικών ρητρών. 

2. Με απόφαση του Υπουργού Εθνικής Αμυνας που 
εκδίδεται μετά από διαβούλευση με τους συλλογικούς 
φορείς της αμυντικής βιομηχανίας και γνώμη της αρ¬ 
μόδιας κοινοβουλευτικής επιτροπής, η οποία διατυπώ¬ 
νεται σύμφωνα με τα προβλεπόμενα στον Κανονισμό 
της Βουλής, ρυθμίζονται τα ειδικότερα θέματα που ανα- 
φέρονται στο περιεχόμενο και τον τρόπο εκτέλεσης 
των νέων συμβάσεων αντισταθμιστικών ωφελημάτων, 
καταρτίζεται πρότυπη σύμβαση, θεσπίζονται οι ανα¬ 
γκαίες εγγυήσεις διαφάνειας, εισάγονται διαδικασίες 
ελέγχου των σχετικών δικαιολογητικών, δειγματολη¬ 
πτικού αρχικά και σε περίπτωση εντοπισμού παράβα¬ 
σης γενικευμένου χαρακτήρα, και προβλέπεται κάθε 
αναγκαία λεπτομέρεια. 

3. Η διάρκεια των νέων αυτών συμβάσεων δεν μπορεί 
να υπερβαίνει την 31η Δεκεμβρίου 2014, το δε αντι¬ 
κείμενό τους εντάσσεται σε κατάλογο προγραμμάτων 
αντισταθμιστικών ωφελημάτων που καταρτίζεται από 
τους συλλογικούς φορείς της αμυντικής βιομηχανίας 
της χώρας προς όφελος αυτής και σύμφωνα με τις 
παραγωγικές δυνατότητες των μελών της. Ο κατά¬ 
λογος υποβάλλεται στη Γενική Διεύθυνση Αμυντικών 
Εξοπλισμών και Επενδύσεων για αξιολόγηση και ορι¬ 
στικοποίησή του κατόπιν δημόσιας διαβούλευσης. Οι 
αναγκαίες λεπτομέρειες για την εφαρμογή της παρα¬ 
γράφου αυτής ρυθμίζονται με απόφαση του Υπουργού 
Εθνικής Άμυνας. 


4. Η οικονομική αξία του φυσικού αντικειμένου των 
νέων συμβάσεων προσδιορίζεται με βάση τις διεθνώς 
ισχύουσες τιμές. Η ονομαστική αξία τους πρέπει να 
αντιστοιχεί κατ’ ελάχιστο στο ένα τέταρτο της ανε¬ 
κτέλεστης πιστωτικής υποχρέωσης του υποκείμενου 
σε παροχή αντισταθμιστικών ωφελημάτων. Προς το 
σκοπό αυτόν αξιοποιούνται όλα τα διαθέσιμα συγκριτικά 
στοιχεία. Καταργείται η έννοια της πιστωτικής αξίας 
και δεν μπορούν να προβλέπονται συντελεστές υπο¬ 
λογισμού της. 

5. Οι νέες συμβάσεις πριν τη σύναψή τους ελέγχονται 
από το Ελεγκτικό Συνέδριο, διέπονται από το ελληνι¬ 
κό δίκαιο, ενώ οι σχετικές διαφορές κρίνονται από τα 
ελληνικά δικαστήρια. 

6. Μετά το πέρας της προβλεπόμενης στην παράγρα¬ 
φο 1 προθεσμίας ενημερώνεται η αρμόδια κοινοβουλευ¬ 
τική επιτροπή για τα αποτελέσματα της εφαρμογής του 
άρθρου αυτού. Ο Υπουργός μπορεί στο στάδιο μεταξύ 
του προσυμβατικού ελέγχου από το Ελεγκτικό Συνέδριο 
και της σύναψης της σύμβασης να ζητήσει τη γνώμη 
της αρμόδιας κοινοβουλευτικής επιτροπής σύμφωνα με 
τα προβλεπόμενα στον Κανονισμό της Βουλής. Στην 
επιτροπή αποστέλλονται ούτως ή άλλως αντίγραφα 
όλων των συμβάσεων πριν τη σύναψή τους. 

7. Στο πεδίο εφαρμογής του άρθρου αυτού μπορούν 
να υπαχθούν και ισχύουσες συμβάσεις αντισταθμιστικών 
ωφελημάτων, εφόσον ο αντισυμβαλλόμενος του Υπουρ¬ 
γείου Εθνικής Άμυνας δηλώσει εγγράφως ότι επιθυμεί 
την αντικατάστασή της από σύμβαση νέου τύπου. 

8. Οι ρυθμίσεις της υπουργικής απόφασης της πα¬ 
ραγράφου 2 ως προς τον τρόπο ελέγχου των δικαιο- 
λογητικών μπορούν να επεκταθούν και στις ισχύουσες 
συμβάσεις των αντισταθμιστικών ωφελημάτων, εφόσον 
ο αντισυμβαλλόμενος του Υπουργείου Εθνικής Άμυνας 
δηλώσει εγγράφως ότι συμφωνεί. 

Άρθρο 88 

Τροποποίηση διατάξεων του ν.3187/2003 
(ΦΕΚ 233/Α') «Ανώτατα Στρατιωτικά 
Εκπαιδευτικά Ιδρύματα (ΑΣΕΙ)» 

1. Η παράγραφος 1 του άρθρου 1 του ν.3187/2003 (ΦΕΚ 
233/Α'), όπως ισχύει, τροποποιείται ως εξής: 

«1. Τα Ανώτατα Στρατιωτικά Εκπαιδευτικά Ιδρύματα 
(ΑΣΕΙ) είναι ισότιμα με τα ιδρύματα του πανεπιστη¬ 
μιακού τομέα της ανώτατης εκπαίδευσης, όπως αυτή 
ορίζεται κάθε φορά από την κείμενη νομοθεσία, παρέ¬ 
χοντας ισότιμη εκπαίδευση και χορηγώντας ισότιμα 
πτυχία με αυτά.» 

2. Η παράγραφος 2 του άρθρου 3 του ν.3187/2003 (ΦΕΚ 
233/Α'), όπως ισχύει, τροποποιείται ως εξής: 

«2. Τα Τμήματα κάθε ΑΣΕΙ μπορούν να λειτουργούν με 
κοινούς Τομείς οι οποίοι καλύπτουν αποκλειστικά την 
ακαδημαϊκή εκπαίδευση. Ο Τομέας έχει ως έργο τη δι¬ 
δασκαλία, έρευνα και εκπαίδευση μέρους του γνωστικού 
αντικειμένου του Τμήματος.» 

3. Το άρθρο 4 του ν.3187/2003 (ΦΕΚ 233/Α') αντικαθί¬ 
σταται ως εξής: 

«1. Με προεδρικό διάταγμα, που εκδίδεται ύστερα 
από κοινή πρόταση των Υπουργών Εθνικής Αμυνας 
και Παιδείας, Δια Βίου Μάθησης και Θρησκευμάτων, 
ύστερα από εισήγηση του οικείου ΑΣΕΙ και γνώμη του 
Συμβουλίου Ανώτατης Ακαδημαϊκής και Στρατιωτικής 
Εκπαίδευσης (Σ.Α.Α.Σ.Ε.), μπορεί να οργανώνονται, να 

λειτουργούν, να συγχωνεύονται, να μετονομάζονται ή να 
καταργούνται Προγράμματα Μεταπτυχιακών Σπουδών 
(Π.Μ.Σ.) σε θέματα Στρατιωτικής, Ναυτικής και Αερο¬ 
πορικής Επιστήμης και Τεχνολογίας και σε γνωστικά 
αντικείμενα σχετικά με τις εκπαιδευτικές, ερευνητικές 
και λειτουργικές ανάγκες των Ενόπλων Δυνάμεων και 
της Εθνικής Αμυνας της χώρας. 

2. Π.Μ.Σ. της προηγούμενης παραγράφου οργανώνο¬ 
νται είτε αυτοδύναμα από τα ΑΣΕΙ είτε από τα Πανεπι¬ 
στήμια σε συνεργασία με τα ΑΣΕΙ είτε από τα ΑΣΕΙ σε 
συνεργασία με τα Πανεπιστήμια. Για τα κοινά μεταπτυ¬ 
χιακά προγράμματα, την αρμοδιότητα χορήγησης των 
μεταπτυχιακών τίτλων έχουν τα Πανεπιστήμια, εκτός 
εάν άλλως ορίζεται στο σχετικό προεδρικό διάταγμα. 

3. Στα Π.Μ.Σ. των ΑΣΕΙ δύνανται να φοιτούν απόφοιτοι 
ΑΣΕΙ, καθώς και απόφοιτοι Ιδρυμάτων της Ανώτατης 
Εκπαίδευσης της ημεδαπής και αλλοδαπής. 

4. Προϋπόθεση για την αυτοδύναμη οργάνωση Π.Μ.Σ. 
από τα ΑΣΕΙ είναι η ολοκλήρωση της διαδικασίας εσω¬ 
τερικής και εξωτερικής αξιολόγησης αυτών. 

5. Η Ανώτατη Διακλαδική Σχολή Πολέμου (Α.ΔΙ.Σ.ΠΟ.) 
και η Σχολή Εθνικής Αμυνας (Σ.ΕΘ.Α.) μπορούν να συ¬ 
νάπτουν προγραμματικές συμφωνίες συνεργασίας με 
Πανεπιστήμια για τη διοργάνωση μεταπτυχιακών προ¬ 
γραμμάτων σπουδών, σεμιναρίων, ανταλλαγών φοιτητών 
και για κάθε άλλη συναφή δραστηριότητα. Τα σχετικά 
με την πιστοποίηση ή οργάνωση των δραστηριοτήτων 
αυτών, καθώς και κάθε άλλη αναγκαία λεπτομέρεια 
ρυθμίζονται με κοινή απόφαση των Υπουργών Εθνικής 
Άμυνας και Παιδείας, Δια Βίου Μάθησης και Θρησκευ¬ 
μάτων.» 

4. Η παράγραφος 1 του άρθρου 5 του ν.3187/2003 (ΦΕΚ 
233/Α') αντικαθίσταται ως εξής: 

«1. Όργανα Διοίκησης του ΑΣΕΙ για την εκπαιδευτική 
του λειτουργία είναι: 
α. Συλλογικά: 

(αα) Το Εκπαιδευτικό Συμβούλιο (Ε.Σ.) 

(ββ) Η Ακαδημαϊκή Συνέλευση (ΑΣ) 
β. Μονοπρόσωπα: 

(αα) ο Διοικητής 
(ββ) ο Υποδιοικητής 

(γγ) ο Διευθυντής Στρατιωτικής Εκπαίδευσης 

(δδ)ο Κοσμήτορας 

(εε) οι Διευθυντές Τομέων». 

5. Το εδάφιο εε' της περίπτωσης α'της παραγράφου 
3 του άρθρου 5 του ν.3187/2003 (ΦΕΚ 233/Α') αντικαθί¬ 
σταται ως εξής: 

«(εε) Τέσσερις Διευθυντές Τομέων με θητεία δύο ετών. 
Εκλέγονται από την Α.Σ., με μυστική ψηφοφορία, σε 
ειδική συνεδρίαση που συγκαλεί ο Κοσμήτορας του¬ 
λάχιστον ένα μήνα πριν την ανάληψη των καθηκόντων 
τους στο Ε.Σ.. Σε περίπτωση ισοψηφίας διενεργείται 
κλήρωση. Εάν οι Διευθυντές Τομέων δεν επαρκούν για 
την κάλυψη των κενών θέσεων ή για οποιονδήποτε λόγο 
αποβεί άκαρπη η διαδικασία εκλογής και είναι αδύνατη 
η συγκρότηση του Ε.Σ., τότε για την κάλυψη των κενών 
θέσεων υποβάλλουν υποψηφιότητα Καθηγητές, Αναπλη¬ 
ρωτές Καθηγητές ή Επίκουροι Καθηγητές. Εκλέγονται 
από την Α.Σ. με μυστική ψηφοφορία, σε ειδική συνεδρί¬ 
αση που συγκαλεί ο Κοσμήτορας τουλάχιστον ένα μήνα 
πριν την ανάληψη των καθηκόντων τους στο Ε.Σ.. Σε 
περίπτωση ισοψηφίας διενεργείται κλήρωση.» 


6. Το εδάφιο αα' της περίπτωσης δ'της παραγράφου 
3 του άρθρου 5 του ν.3187/2003 (ΦΕΚ 233/Α') αντικαθί¬ 
σταται ως εξής: 

«(αα) Αποφασίζει ή εισηγείται στον εποπτεύοντα 
Υπουργό Εθνικής Άμυνας, μέσω του οικείου Γενικού 
Επιτελείου, σύμφωνα με τον Οργανισμό του ΑΣΕΙ, επί 
όλων των θεμάτων που αφορούν την εκπαίδευση.» 

7. Το εδάφιο γγ' της περίπτωσης δ'της παραγράφου 
3 του άρθρου 5 του ν.3187/2003 (ΦΕΚ 233/Α') αντικαθί¬ 
σταται ως εξής: 

«(γγ) Ορίζει μετά από εισήγηση του Διευθυντή του 
οικείου Τομέα τους Διευθυντές των εργαστηρίων, οι 
οποίοι είναι Καθηγητές ή Αναπληρωτές Καθηγητές ή 
Επίκουροι Καθηγητές και είναι υπεύθυνοι για την ορ¬ 
γάνωση και λειτουργία των εργαστηρίων. Στην περί¬ 
πτωση κατά την οποία δεν υπάρχει Διευθυντής Τομέα 
εισηγείται ο Κοσμήτορας.» 

8. Το εδάφιο δδ' της περίπτωσης δ'της παραγράφου 
3 του άρθρου 5 του ν.3187/2003 (ΦΕΚ 233/Α') αντικαθί¬ 
σταται ως εξής: 

«(δδ) Εισηγείται στον εποπτεύοντα Υπουργό Εθνικής 
Άμυνας, μέσω του οικείου Γ ενικού Επιτελείου, για θέ¬ 
ματα που αφορούν στην ίδρυση, κατάργηση ή τις εν 
γένει μεταβολές Τομέων ή Π.Μ.Σ., καθώς και στις θέσεις 
προσωπικού.» 

9. Στην περίπτωση δ' της παραγράφου 3 του άρθρου 
5 του ν.3187/2003 (ΦΕΚ 233/Α') προστίθεται εδάφιο ηη' 
ως ακολούθως: 

«(ηη) Επιλέγει, μετά από εισήγηση του Διευθυντή 
Στρατιωτικής Εκπαίδευσης, τους Στρατιωτικούς Εκ¬ 
παιδευτές (ΣΕ).» 

10. Μετά την περίπτωση ε'της παραγράφου 3 του 
άρθρου 5 του ν.3187/2003 (ΦΕΚ 233/Α') προστίθεται νέα 
περίπτωση στ'ως ακολούθως: 

«στ. Τη γραμματειακή υποστήριξη του Ε.Σ. αναλαμ¬ 
βάνει η Γραμματεία του Ε.Σ.. Η Γραμματεία του Ε.Σ. 
υπάγεται στον Διοικητή της Σχολής.» 

11. Η περίπτωση στ' της παραγράφου 3 του άρθρου 
5 του ν.3187/2003 (ΦΕΚ 233/Α') αναριθμείται ως ζ'και 
τροποποιείται ως ακολούθως: 

«ζ. Ειδικότερα θέματα οργάνωσης, λειτουργίας και 
αρμοδιοτήτων του Ε.Σ., καθώς και θέματα οργάνωσης 
και λειτουργίας της Γραμματείας του Ε.Σ. ρυθμίζονται 
στον Οργανισμό του οικείου ΑΣΕΙ.» 

12. Το εδάφιο αα' της περίπτωσης β' της παραγράφου 
5 του άρθρου 5 του ν.3187/2003 (ΦΕΚ 233/Α') αντικαθί¬ 
σταται ως εξής: 

«(αα) Προΐσταται της Διεύθυνσης Στρατιωτικής Εκ¬ 
παίδευσης, διευθύνει και εποπτεύει την παρεχόμενη 
στρατιωτική εκπαίδευση, σύμφωνα με το νόμο αυτόν 
και τον οικείο Οργανισμό.» 

13. Η περίπτωση α' της παραγράφου 6 του άρθρου 5 
του ν.3187/2003 (ΦΕΚ 233/Α') αντικαθίσταται ως εξής: 

«6.α. Ο Κοσμήτορας είναι μέλος του Διδακτικού Ερευ¬ 
νητικού Προσωπικού (ΔΕΠ) του οικείου ΑΣΕΙ, στη βαθμί¬ 
δα του Καθηγητή και εκλέγεται με μυστική ψηφοφορία 
από την Α.Σ.. Ο Κοσμήτορας έχει θητεία τεσσάρων ακα¬ 
δημαϊκών ετών. Δεν επιτρέπεται η εκλογή Κοσμήτορα 
για δύο συνεχείς θητείες, καθώς και η εκλογή για περισ¬ 
σότερες από δύο θητείες συνολικά. Ως θητεία για την 
εφαρμογή της διάταξης αυτής νοείται η χρονική περί¬ 
οδος ανάμεσα σε δύο εκλογικές διαδικασίες. Η θητεία 
στο παραπάνω αξίωμα πριν την έναρξη του παρόντος 

νόμου δεν λαμβάνεται υπόψη για τους περιορισμούς 
αυτής της παραγράφου.» 

14. Το εδάφιο αα' της περίπτωσης β'της παραγράφου 
6 του άρθρου 5 του ν.3187/2003 (ΦΕΚ 233/Α') αντικαθί¬ 
σταται ως εξής: 

«(αα) Προίσταται της Κοσμητείας, διευθύνει και επο¬ 
πτεύει την παρεχόμενη ακαδημαϊκή εκπαίδευση, σύμφω¬ 
να με το νόμο αυτόν και τον οικείο Οργανισμό.» 

15. Μετά την περίπτωση β'της παραγράφου 6 του 
άρθρου 5 του ν.3187/2003 (ΦΕΚ 233/Α') προστίθεται νέα 
περίπτωση γ'ως ακολούθως: 

«γ. Ο Κοσμήτορας, σε περίπτωση απουσίας ή κωλύμα¬ 
τος, αναπληρώνεται από τον Αναπληρωτή Κοσμήτορα, 
ο οποίος είναι το αρχαιότερο μέλος ΔΕΠ μεταξύ των 
Διευθυντών Τομέων. Η αναπλήρωση αφορά σε κάθε αρ¬ 
μοδιότητα του Κοσμήτορα πλην εκείνων της συμμετο¬ 
χής του στο Ε.Σ., στο Σ.Α.Α.Σ.Ε. και στα Όργανα Εκλογής, 
Επιλογής και Εξέλιξης του Διδακτικού Προσωπικού.» 

16. Η περίπτωση α' της παραγράφου 7 του άρθρου 5 
του ν.3187/2003 (ΦΕΚ 233/Α') αντικαθίσταται ως εξής: 

«α. Ο Διευθυντής Τομέα είναι μέλος ΔΕΠ στη βαθμίδα 
του Καθηγητή ή του Αναπληρωτή Καθηγητή, εάν δεν 
υπάρχει ενδιαφερόμενος Καθηγητής στον Τομέα. Εκλέ¬ 
γεται για δύο ακαδημαϊκά έτη, με δυνατότητα επανε¬ 
κλογής, από σώμα εκλεκτόρων που αποτελείται από το 
σύνολο των μελών ΔΕΠ του Τομέα και από ένα μέλος 
του Ειδικού Εργαστηριακού Διδακτικού Προσωπικού 
(Ε.Ε.ΔΙ.Π.) και του Ειδικού Τεχνικού Εργαστηριακού Προ¬ 
σωπικού (Ε.Τ.Ε.Π.) του Τομέα που εκλέγονται από το σύ¬ 
νολο του Ε.Ε.ΔΙ.Π. και Ε.Τ.Ε.Π. του Τομέα αντίστοιχα.» 

17. Η παραγράφος 8 του άρθρου 5 του ν.3187/2003 
(ΦΕΚ 233/Α') αντικαθίσταται ως εξής: 

«8. Ειδικότερα θέματα σχετικά με την εκλογή των 
ανωτέρω αιρετών οργάνων, τη συμμετοχή τους στο 
Ε.Σ., τη διοικητική υποστήριξή τους, την αναπλήρωσή 
τους, καθώς και θέματα οργάνωσης, λειτουργίας και 
διοικητικής υποστήριξης της Κοσμητείας και της Διεύ¬ 
θυνσης Στρατιωτικής Εκπαίδευσης καθορίζονται στον 
Οργανισμό του οικείου ΑΣΕΙ.» 

18. Μετά την παράγραφο 8 του άρθρου 5 του ν.3187/ 
2003 (ΦΕΚ 233/Α') προστίθεται νέα παράγραφος 9 ως 

εξής: 

«9.α. Η Α.Σ. απαρτίζεται από το σύνολο των μελών 
του ΔΕΠ του ΑΣΕΙ, από έναν εκπρόσωπο του Ε.Ε.ΔΙ.Π. 
και έναν εκπρόσωπο του Ε.Τ.Ε.Π., οι οποίοι εκλέγονται 
μεταξύ τους με ετήσια θητεία, σε ειδικές συνεδριάσεις 
των μελών Ε.Ε.ΔΙ.Π. και των μελών Ε.Τ.Ε.Π. του ΑΣΕΙ αντί¬ 
στοιχα, που συγκαλεί ο Κοσμήτορας τουλάχιστον ένα 
μήνα πριν από την έναρξη του ακαδημαϊκού έτους. 

β. Της Α.Σ. προεδρεύει ο Κοσμήτορας. Τη γραμμα¬ 
τειακή υποστήριξη της Α.Σ. αναλαμβάνει η Γραμματεία 
του Ε.Σ.. Απαρτία επιτυγχάνεται όταν παρευρίσκονται, 
κατ’ ελάχιστο, τα μισά συν ένα μέλη της Α.Σ.. Η απαρ¬ 
τία διαπιστώνεται από τον προεδρεύοντα πριν από την 
έναρξη της συνεδρίασης. 

Εάν δεν υπάρχει απαρτία, συντάσσεται σχετικό πρα¬ 
κτικό, με μέριμνα του προεδρεύοντα, και η συνεδρίαση 
αναβάλλεται. Στην περίπτωση αυτή το όργανο συγκα- 
λείται εκ νέου μέσα σε δέκα ημέρες από την πρώτη 
σύγκληση και ευρίσκεται σε απαρτία ανεξάρτητα από 
τον αριθμό των παρόντων μελών. 

γ. Η ΑΣ συνέρχεται σε τουλάχιστον τέσσερις τακτι¬ 
κές συνεδριάσεις εντός του ακαδημαϊκού έτους. Η ΑΣ 


συνέρχεται και εκτάκτως, κατόπιν προσκλήσεως του 
προεδρεύοντα ή εφόσον το ζητήσει εγγράφως το 1/3 
τουλάχιστον του συνόλου των μελών της. Στην τελευ¬ 
ταία περίπτωση η έκτακτη σύγκληση του οργάνου είναι 
υποχρεωτική για τον προεδρεύοντα. 

δ. Η Α.Σ. έχει τις ακόλουθες αρμοδιότητες: 

(αα) Εκλέγει τον Κοσμήτορα και τα αιρετά μέλη του 
Ε.Σ. του ΑΣΕΙ. 

(ββ) Ορίζει τα μέλη των Εκλεκτορικών Σωμάτων για 
την εκλογή, επιλογή, εξέλιξη και μονιμοποίηση του 
ΔΕΠ. 

(γγ) Εισηγείται προς το Ε.Σ., δια του Κοσμήτορα, επί 
θεμάτων που αφορούν στη στρατηγική ακαδημαϊκής 
ανάπτυξης του ΑΣΕΙ και ειδικότερα επί των Προγραμ¬ 
μάτων Προπτυχιακών και Μεταπτυχιακών Σπουδών, του 
ερευνητικού προσανατολισμού, των ακαδημαϊκών συ¬ 
νεργασιών με πανεπιστήμια και ερευνητικά κέντρα, της 
ίδρυσης και κατάργησης Τομέων και Εργαστηρίων, του 
προγραμματισμού προκήρυξης νέων θέσεων διδακτικού 
εκπαιδευτικού προσωπικού και της διασφάλισης της 
ποιότητας. Επιπλέον, εισηγείται για την ανακήρυξη των 
ομότιμων καθηγητών και των επίτιμων διδακτόρων του 
ΑΣΕΙ μετά από πρόταση που υπογράφεται τουλάχιστον 
από τρία μέλη ΔΕΠ.» 

19. Μετά την παράγραφο 4 του άρθρου 6 του ν.3187/ 
2003 (ΦΕΚ 233/Α') προστίθεται νέα παράγραφος 5 ως 
εξής: 

«5. Στο πλαίσιο του Σ.Α.Α.Σ.Ε., συγκροτείται Διασχολικό 
Συμβούλιο ΑΣΕΙ (ΔΙ.Σ.Α.Σ.Ε.Ι.) αποτελούμενο από τους 
Διοικητές, τους Διευθυντές Στρατιωτικής Εκπαίδευσης 
και τους Κοσμήτορες των ΑΣΕΙ. Αρμοδιότητες του Συμ¬ 
βουλίου είναι ο συντονισμός των δραστηριοτήτων και η 
γενικότερη συνεργασία μεταξύ των ΑΣΕΙ, η από κοινού 
εξέταση θεμάτων που αφορούν στην εκπαίδευση στα 
ΑΣΕΙ και η υποβολή εισηγήσεων στο Σ.Α.Α.Σ.Ε.. Του Δια- 
σχολικού Συμβουλίου προεδρεύει ο αρχαιότερος μεταξύ 
των Διοικητών των ΑΣΕΙ και βρίσκεται σε απαρτία όταν 
παρίστανται ο Πρόεδρος και τέσσερα μέλη του, μεταξύ 
των οποίων -υποχρεωτικά- δυο εκ των Κοσμητόρων. Οι 
συνεδριάσεις πραγματοποιούνται εκ περιτροπής στις 
εγκαταστάσεις των τριών ΑΣΕΙ, τουλάχιστον τρεις φο¬ 
ρές μέσα σε κάθε ακαδημαϊκό έτος και οι αποφάσεις 
λαμβάνονται κατ’ απόλυτη πλειοψηφία των παρόντων 
μελών. Σε περίπτωση ισοψηφίας υπερισχύει η ψήφος 
του Προέδρου.» 

20. Το στοιχείο β'του άρθρου 7 του ν.3187/2003 (ΦΕΚ 
233/Α') αντικαθίσταται ως εξής: 

«β. Το Στρατιωτικό Διδακτικό Προσωπικό (ΣΔΠ) και 
τους Στρατιωτικούς Εκπαιδευτές (ΣΕ).» 

21. Η παράγραφος 7 του άρθρου 9 του ν.3187/2003 
(ΦΕΚ 233/Α') τροποποιείται ως εξής: 

«7. Στοιχεία τα οποία συνεκτιμώνται ιδιαίτερα κατά 
την κρίση για κατάληψη θέσης ΔΕΠ είναι το ήθος, η 
προσωπικότητα του υποψηφίου και η κοινωνική του 
προσφορά. Είναι δυνατή η εκλογή και εν ενεργεία αξι¬ 
ωματικών, υπό τις προϋποθέσεις των διατάξεων του 
άρθρου αυτού, οι οποίοι καταλαμβάνουν την αντίστοιχη 
θέση, αφού προηγουμένως παραιτηθούν από την ενεργό 
υπηρεσία μετά την εκλογή τους.» 

22. Το άρθρο 21 του ν.3187/2003 (ΦΕΚ 233/Α') αντικα¬ 
θίσταται ως εξής: 

«Αρθρο 21: Στρατιωτικό Διδακτικό Προσωπικό (ΣΔΠ) 
και Στρατιωτικοί Εκπαιδευτές (ΣΕ) 

1. Το Στρατιωτικό Διδακτικό Προσωπικό (ΣΔΠ) των 
ΑΣΕΙ αποτελείται από αξιωματικούς εν ενεργεία των 
Ενόπλων Δυνάμεων, των Σωμάτων Ασφαλείας ή του 
Λιμενικού Σώματος ή Στρατιωτικούς Δικαστές, οι οποίοι 
διορίζονται για τη διδασκαλία μαθημάτων της ακαδη¬ 
μαϊκής εκπαίδευσης. 

2. Τα μέλη του ΣΔΠ των ΑΣΕΕ πρέπει να έχουν τα 
εξής προσόντα: 

α. Να είναι κάτοχοι πτυχίου Πανεπιστημίου ή ΑΣΕΙ ή της 
Στρατιωτικής Σχολής Αξιωματικών Σωμάτων (ΣΣΑΣ). 

β. Να φέρουν το βαθμό τουλάχιστον του Λοχαγού ή 
αντιστοίχου των άλλων κλάδων των Ενόπλων Δυνά¬ 
μεων. 

3. Ο διορισμός των μελών ΣΔΠ του ΑΣΕΙ γίνεται με 
απόφαση του Υπουργού Εθνικής Αμυνας, με σύμβαση 
ορισμένου χρόνου μερικής απασχόλησης σύμφωνα με 
το άρθρο 5 του π.δ. 407/1980 (ΦΕΚ 112/Α'). 

4. Οι μεταπτυχιακοί τίτλοι σπουδών, το διδακτορι¬ 
κό δίπλωμα, το επιστημονικό έργο και η εμπειρία του 
υποψήφιου μέλους ΣΔΠ πρέπει να είναι συναφή με το 
γνωστικό αντικείμενο της θέσης και με τα διδακτικά 
καθήκοντα που θα αναλάβει. 

5. Τα μέλη του ΣΔΠ τοποθετούνται και ανήκουν σε 
Τ ομείς. 

6. Το έργο του ΣΔΠ είναι κατ’ εξοχήν διδακτικό και 
περιλαμβάνει: 

α. Διδασκαλία προπτυχιακών και μεταπτυχιακών μα¬ 
θημάτων. 

β. Διεξαγωγή φροντιστηριακών μαθημάτων. 

γ. Διεξαγωγή εξετάσεων, αξιολόγηση σπουδαστών και 
εποπτικά καθήκοντα στην εξεταστική διαδικασία. 

δ. Διεξαγωγή εργαστηριακών ασκήσεων σε συνεργα¬ 
σία με τον Διευθυντή του οικείου Εργαστηρίου. 

ε. Επίβλεψη διπλωματικών εργασιών. 

7. Οι Στρατιωτικοί Εκπαιδευτές (ΣΕ) των ΑΣΕΙ είναι 
Αξιωματικοί εν ενεργεία, των Ενόπλων Δυνάμεων, του 
Λιμενικού Σώματος ή των Σωμάτων Ασφαλείας, κάτοχοι 
τουλάχιστον πτυχίου ΑΣΕΙ ή Πανεπιστημίου. Οι ΣΕ πα¬ 
ρέχουν εκπαιδευτικό έργο σε αντικείμενα της στρατιω¬ 
τικής εκπαίδευσης και αμείβονται με ωριαία αντιμισθία, 
το ύψος της οποίας καθορίζεται με κοινή απόφαση των 
Υπουργών Εθνικής Αμυνας και Οικονομικών. Η ανάθε¬ 
ση εκπαιδευτικού έργου στους ΣΕ γίνεται με απόφαση 
του Αρχηγού του οικείου ΓΕ, ύστερα από εισήγηση του 
Διευθυντή Στρατιωτικής Εκπαίδευσης και πρόταση του 
Εκπαιδευτικού Συμβουλίου του ΑΣΕΙ.» 

23. Το άρθρο 25 του ν.3187/2003 (ΦΕΚ 233/Α') αντικα¬ 
θίσταται ως εξής: 

«1. Για την προκήρυξη θέσεων, εκλογή, μονιμοποίηση 
και εξέλιξη των μελών ΔΕΠ των ΑΣΕΙ ισχύουν αναλογικά 
οι διατάξεις που ισχύουν κάθε φορά για την εκλογή, 
μονιμοποίηση και εξέλιξη των μελών ΔΕΠ των Πανε¬ 
πιστημίων. 

2. Τα ΑΣΕΙ λογίζονται σε κάθε περίπτωση ως αυτοδύ¬ 
ναμα Τμήματα. Ως Πρόεδρος του Τμήματος νοείται ο 
Κοσμήτορας του ΑΣΕΙ. Ως Γενική Συνέλευση του Τμή¬ 
ματος νοείται η Α.Σ. του ΑΣΕΙ. 

3. Το όργανο εκλογής, επιλογής, εξέλιξης και μονιμο¬ 
ποίησης του λοιπού Διδακτικού Εκπαιδευτικού Προσω¬ 
πικού, πλην Στρατιωτικών Εκπαιδευτών, είναι η Ακαδη¬ 
μαϊκή Συνέλευση. Επί θεμάτων διαδικασιών προκήρυξης, 
εκλογής, επιλογής, εξέλιξης και μονιμοποίησης εφαρμό¬ 
ζονται οι κείμενες διατάξεις περί Πανεπιστημίων. 


4. Το όργανο επιλογής των Στρατιωτικών Εκπαιδευτών 
είναι το Εκπαιδευτικό Συμβούλιο. 

5. Με απόφαση του Υπουργού Εθνικής Αμυνας ρυθμί¬ 
ζονται όλες οι αναγκαίες λεπτομέρειες για την εφαρ¬ 
μογή του παρόντος άρθρου.» 

24.α. Όπου στην κείμενη νομοθεσία περί ΑΣΕΙ ανα- 
φέρεται ο όρος «Πρόεδρος Ακαδημαϊκών Θεμάτων», 
νοείται εφεξής ο Κοσμήτορας. 

β. Η θητεία των υφιστάμενων αιρετών οργάνων στα 
ΑΣΕΙ εξακολουθεί να ισχύει έως τη λήξη της. 

γ.Όπου στις κείμενες διατάξεις περί ΑΣΕΙ αναφέρεται 
ο όρος «Διεύθυνση Ακαδημαϊκής Εκπαίδευσης», νοείται 
εφεξής η Κοσμητεία. 

δ. Διαδικασίες εκλογής, επιλογής, εξέλιξης και μονιμο¬ 
ποίησης του Διδακτικού - Εκπαιδευτικού Προσωπικού, 
στις οποίες έχουν συγκροτηθεί και αποφασίσει/γνωμοδο- 
τήσει τα αντίστοιχα όργανα, ολοκληρώνονται σύμφωνα 
με το προϊσχύον θεσμικό πλαίσιο. Σε κάθε άλλη περί¬ 
πτωση εφαρμόζονται οι διατάξεις του παρόντος νόμου. 

Άρθρο 89 

Τροποποίηση διατάξεων του ν.2238/1994 (ΦΕΚ 151/Α') 

Στην παράγραφο 5 του άρθρου 6 του ν.2238/1994 (ΦΕΚ 
151/Α') προστίθεται περίπτωση ιδ' ως εξής: 

«ιδ) Από 1.1.2010 και κατά ποσοστό 65% τα ειδικά επι¬ 
δόματα επικίνδυνης εργασίας και η ειδική αποζημίωση 
που προβλέπονταν στην παρ. 7 του άρθρου 14, όπως 
ίσχυε πριν την κατάργησή της με την παρ. 7 του άρθρου 
5 του ν.3842/2010 (ΦΕΚ 58/Α').» 

Άρθρο 90 

Καταργούμενες διατάξεις 

1. Από τη θέση σε ισχύ του παρόντος νόμου καταρ- 
γούνται οι παρακάτω διατάξεις: 

α. Το άρθρο 53 του α. ν. 833/1937 (ΦΕΚ 351/Α'). 

β. Το π.δ. 269/1993 (ΦΕΚ 115/Α'). 

γ. Το π. δ. 46/2005 (ΦΕΚ 64/Α'). 

δ. Ο ν.2439/1996 (ΦΕΚ 219/Α'), υπό την επιφύλαξη των 
διατάξεων του άρθρου 91 του παρόντος νόμου. 

2. Τα άρθρα 50 και 51 του π.δ. 292/2003 «Κωδικοποίηση 
διατάξεων νόμων στρατολογικής φύσης» (ΦΕΚ 248/Α') 
καταργούνται από 1.1.2011. 

3. Κάθε γενική και ειδική διάταξη που αντίκειται στις 
διατάξεις του νόμου αυτού ή ρυθμίζει τα ίδια θέματα με 
διαφορετικό τρόπο καταργείται, εκτός των περιπτώσεων 
στις οποίες ρητά προβλέπεται, στις διατάξεις του νόμου 
αυτού, ότι ειδικές διατάξεις διατηρούνται σε ισχύ. 

Άρθρο 91 
Έναρξη ισχύος 

1. Με την επιφύλαξη των διατάξεων των επομένων 
παραγράφων, ο παρών νόμος ισχύει από τη δημοσίευσή 
του στην Εφημερίδα της Κυβερνήσεως. 

2. Για τα στελέχη των ΕΔ που μέχρι την 31.12.2012 συ¬ 
μπληρώνουν είκοσι πέντε (25) έτη πραγματικής στρατι¬ 
ωτικής υπηρεσίας εξακολουθούν να ισχύουν οι διατάξεις 
των άρθρων 5 έως 10,11, πλην των παραγράφων 11 και 
12 αυτού, 12 έως 14 και 16 έως 22 του ν.2439/1996 (ΦΕΚ 
219/Α'). Ειδικά για τους Αξιωματικούς Ραδιοναυτίλων, 
Τεχνικής Υποστήριξης και Υπηρεσιών Υποστήριξης της 
ΠΑ που μέχρι την 31.12.2012 συμπληρώνουν είκοσι πέντε 
(25) έτη πραγματικής στρατιωτικής υπηρεσίας εξακο- 

λουθούν να ισχύουν οι διατάξεις της υποπαραγράφου 
8δ του άρθρου 3 του ν.2439/1996 (ΦΕΚ 219/Α'). 

3. Οι διατάξεις του Κεφαλαίου Γ' του πρώτου μέρους 
του παρόντος νόμου και των άρθρων 30, 32 (εκτός της 
παραγράφου Ια) και 35,36 (εκτός της παραγράφου 13α), 
37 και 38 εφαρμόζονται από 1.1.2011. 

4. Οι διατάξεις των άρθρων 15 έως 22 και 24 έως 29, 
του άρθρου 31, της παραγράφου Ια του άρθρου 32, του 
άρθρου 34 και της υποπαραγράφου 13α του άρθρου 36, 
εφαρμόζονται από 1.1.2012. 


5. Η περίπτωση ε' του άρθρου 23 εφαρμόζεται για 
τα στελέχη που μεταπίπτουν στις ειδικές καταστάσεις 
που αναφέρονται σε αυτήν μετά τη δημοσίευση του 
παρόντος νόμου. 

6. Οι διατάξεις της παραγράφου 1 του άρθρου 85 του 
παρόντος νόμου εφαρμόζονται από 1.1.2011. 

7. Οι διατάξεις των άρθρων 41 έως 52 του παρόντος 
νόμου εφαρμόζονται για τις υποθέσεις που θα εισα- 
χθούν προς κρίση ενώπιον των Πειθαρχικών Συμβουλίων 
μετά την έναρξη ισχύος του. 


Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 


Αθήνα, 22 Σεπτεμβρίου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 


ΟΙΚΟΝΟΜΙΚΩΝ 

Γ. ΠΑΠΑΚΩΝΣΤΑΝΤΙΝΟΥ 


ΕΘΝΙΚΗΣ ΑΜΥΝΑΣ 

Ε. ΒΕΝΙΖΕΛΟΣ 


ΑΝΑΠΛ. ΕΘΝΙΚΗΣ ΑΜΥΝΑΣ 

Π. ΜΠΕΓΛΙΤΗΣ 


ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ 
ΚΑΙ ΘΡΗΣΚΕΥΜΑΤΩΝ 

Α. ΔΙΑΜΑΝΤΟΠΟΥΛΟΥ 


Θεωρήθηκε καί τέθηκε η Μεγάλη Σφραγίδα του Κράτους. 
Αθήνα, 23 Σεπτεμβρίου 2010 


Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

X. ΚΑΣΤΑΝΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


1 ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

23104 23956 

ΚΟΜΟΤΗΝΗ - Δημοκρατίας 1 

25310 22858 

ΠΕΙΡΑΙΑΣ - Ευρυπίδου 63 

210 4135228 

ΛΑΡΙΣΑ - Διοικητήριο 

2413 506449 

ΠΑΤΡΑ - Πανεπιστημίου 254 -Κτήριο Β 

2613 613428 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

2251352100 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

Ί10 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. και Γ.Ε.Μ.Η, 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 € 

- 

- 

Δ' 

1 10 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οΡ-γογπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οά-τοηι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 - ίαχ: 210 4071011 - ίηΙβΓΠΘΐ: ΤιΙΙρΥ/νννννν.Θΐ.ηι· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α.Ε.Δ. 

10 € 

Α.Ε.-Ε.Π.Ε. και Γ.Ε.Μ.Η. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ε.Β.Ι. 

65 € 




Τεύχος 

Έντυπη μορφή 

Α' 

225 € 

Β' 

320 € 

Γ 

65 € 

Υ.Ο.Δ.Δ. 

65 € 

Δ' 

160 € 

Α.Α.Π. 

160 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα 
ταχυδρομικά έξοδα.. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η 
Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογρα¬ 
φείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα 
επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχί¬ 
ας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαι¬ 
ούνται έκπτωσης πενήντα τοις εκατό (50%) επί της ετήσιας ταχυδρομικής συνδρομής. 

• Το ποσό υπέρ ΤΑ.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται 
πριν την έκπτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: Μάρνη 8, τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή στην 

ιστοσελίδα του Εθνικού Τυπογραφείου (νννννν.θΙ.ρΓ) 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡ113:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιτΐίρ://νννννν.8ί·ίΐΐ' - ε-ίίΐ3ίΙ: »6ΐ)ΐίΐ35ί6ΐ.ί1@ί1.ί|ΐ 











